
ПРЕДГОВОР 


І. 


Сакупљајући материјал о свом родном крају, о Боки, ја сам 
био накупио и много података о можда најсјајнијем њеном гес- 
ту у историји, о тзв. Кривошијском устанку у години 1869. (на- 
званим и Први кривошијски устанак или просто Бокељски ус- 
танак). Било је баш некако 90 година од тог догађаја, и ја, не 
знајући да ли ћу стогодишњицу доживети, издах податке скуп- 
љене до тада. Трошкове је сносио Милош Ковач из Кривошија, 
тада у Ванкуверу, Канада. Иначе то дело не би изашло. 


Судбина је хтела да доживим и стогодишњицу тога славног 
Устанка. У међувремену, за пуних десет година, ја сам прикуп- 
љао нови материјал и набавио још више тога новог материјала 
него га је било укупно у првој књизи. Све је било на време об- 
рађено, предато у штампарију још почетком 1969, са обавезом 
да изађе на Преображење те године. Два Кривошијанина, чија 
се имена налазе на наслову књиге, обезбедила су била трошко- 
ве. Књига је имала још неколико недеља пре праве стогодиш- 
њице да изађе. 

Непредвиђени догађаји су то спречили. Прво је убијен фактор 
штампарије где се књига имала да штампа, Ратко Обрадовић. 
Штампарија је била немоћна да ма какву књигу неко време уз- 
ме у рад. Тражећи ко би то могао да преузме, штампари «Искре» 
су пронашли једног сопственика штампарије у Минхену српског 
порекла и овај је одмах узео рукопис и прву рату штампарији 
од 500 долара, коју је био послао Милош Ковач. 

Он се обавезао формалним уговором да књигу изда до краја 
1969, а тада се испоставило да он уопште нема ћирилска слова, 
већ их је тобоже поручио из Источног Берлина. Она никако ни- 
су долазила (мало је вероватно да су уопште наручена била), у- 
говор је стално продужаван, штампар није хтео да поврати ни 
рукопис ни паре. Ја латиницом нисам хтео да објавим књигу и 
тако се то продужило у бесконачност. Ја сам бар сто писама пи- 
сао, молио и богорадио, али су стално стизала лажна обећања, 
док напослетку није једном подвалом успело да се добије руко- 

пис. Паре је штампар потрошио обилазећи Југославију (са ту- 
ђим новцем) и једва је вратио половину (после стотине писама и 
претња). 

Да се тако нешто може десити у културном свету, то једва ко 
може да верује, па чак и лица која су паре дала тешко могу да 
то приме, «Штампар» је познат и сви намештеници «Искре» зна- 
ју његово име и адресу. Ја ћу их објавити ако не врати сав при- 
мљени новац. 

Сад је штампарија «Искре» узела понова рад у своје руке, а- 
ли пуну годину иза рока када је књига већ имала да се појави. 
Она није још увек надокнадила губитак свога осниваоца и глав- 
ног фактора, али некако опет је у стању да штампа српске књи- 
ге. Разуме се уз далеко већу цену, јер је штампарски посао у 
међувремену поскупљен за више од 400/0, а марка је подигнута 
за 109. 

Пошто је у питању тешком муком прибран материјал, на ко- 
ме сам радио бар две хиљаде сати, то ми је стало било да књи- 
га изађе макар и са задоцњењем и са повећаним трошковима. 
То повећање трошкова (око трећине укупних трошкова) преузео 
сам на себе. 

Ипак та књига не би изашла без пожртвовања двојице споме- 
нутих Кривошијанина, два Милоша и пријатеља, једног Ковача 
другог Самарџића. Било је покушаја да се и други Кривошија- 
ни заинтересују за ово дело, али без успеха. О другим Бокељи- 
ма да и не говоримо. 

Зато ја још једном од срца захваљујем овим мојим драгим 
пријатељима, који су увек на сваком српском послу спремни да 
прискоче и помогну. 

Истина, њихови су преци били учесници у Устанку, али тако- 
ђе и преци других Кривошијана и осталих Бокеља који чак ни- 
су показали готовост да наруче један примерак књиге. За ова 
два мецене даћемо конкретне податке о учешћу њихових пре- 
дака у Устанку. 

Милоша Ковача ђед Стеван је погинуо у Устанку, а стриц Са- 
ва је био учесник. 

Милоша Смарџића ђед Ћето Којов Самарџић учествовао је у 
устанку са своја два брата Ђуком и Станком. Станко је погинуо 
у Устанку а Ћето као кнез и Ђуко као капетан учествовали су 

у склапању уговора са Аустријом на Кнежлазу. Они су били 
међу првима који се одлучили за дизање Устанка. 


Нису ни њихови потомци били слабији. Они су се као четници 
борили у последњем рату против окупатора и њихових комуни- 
стичких савезника у гушењу свега што је српско у Боки. 


П. 


Рекох да у овој књизи има два пута, можда и три пута више 
материјала него у првој (у литератури означеној под!), матери- 
јала о самом Устанку. Опет има и посебних приказа читавих до: 
ла (сада и руских) и успутних «примјечанија». Гдегод сам нашао 
неки податак о Устанку, ја сам га преписао, превео и сад упо- 
требио. Ја чак мислим (бојим се да не претерам) да је скоро сав 
скоруп са публицистике о Устанку скинут и овде пренет. Не ве- 
рујем да ће се ишта новог наћи још. Можда само каква ситница 
или понављање, 


У земљи су се спремали да најсвечаније прославе тај догађај, 
па је био именован чак и одбор за прославу чији је председник, 
како сам читао, био нико мањи до Јосип Броз из хрватског Кум- 
ровца (какве везе он има са Устанком, други ће вероватно објас- 
нити). Ја сам журио са својом едицијом пре других, да ми се не 
би приговорило да сам нешто из њихових издања преузео. До 
сада нисам добио никакву публикацију о прослави Устанка, па 
не знам да ли је шта и објављено. У сваком случају ја дубоко 
сумњам да би једна таква публикација могла да садржи и једну 
четвртину података које садржи ова овде. Јер су тамо радили ра- 
зни комитети, плаћени и мажени, којима је све стојало на рас- 
положењу: од библиотека и новца, па до дактилографије и штам- 
парије. Писцу ове књиге није нико ни најмање помогао, ни јед- 
ним ретком. Немам коме ни да се захвалим. Али се овакве ства- 
ри не раде за новац и књиге писане без новца увек ће имати пр- 
венство над купљеном књигом. 


Како ће, можда, изгледати званични југокомунистички, а на- 
рочито црногорски прикази, тока и резултата Кривошијског ус- 
танка, нека послужи као предзнак један пожурени опис тога У- 
станка у «Политици» од маја 1969. ("“), из пера познатог црно- 

горског империјалисте и «заниекача» Срба у Боки Милана Ву- 
келића. Разуме се да нећемо много простора употребити за ту 
неозбиљну работу, али ћемо на два-три места накнадно (руко- 
пис књите је давно био готов кад је изашао овај лажни извештај) 
илустровати како комунисти пишу. 


Колико је овај посао заметан, тежак, дугачак и скуп, нека по. 
каже ова околност. Десет година пре Кривошијског устанка би- 
ла је битка на Грахову и освајање Грахова од стране Црногора- 
ца. Такође један од највећих и најјуначкијих подвига у српској 
историји. Грахово је погранично место са Кривошијама, њима 
најближе. Па ипак када је била стогодишњица те славне победе 
(1858) није у емигрантској штампи изашла нека слична књига о 
боју на Грахову, није изашла ни брошура, није ни једна студи- 
ја, ни један озбиљан научни прилог. Писане су само фразе и 
славопојке, али то није трајно. За писање нечег трајног потреб- 
не су веће жртве. 


И композиција дела је овде сасвим различита него у «првом 
издању». Материјал је друкчије распоређен, размештен, прегру- 
писан. Не само нов материјал, већ и искуство писања ових дела, 
навело је писца на још адекватнију методу приказивања, на у- 
нутрашњу архитектуру која олакшава употребу и читалац сме- 
ста налази грађу. Али начин рада је исти као код свих мојих 
дела националне тематике: што је могуђе више и чешће пусти- 
ти друге да говоре, нарочито писце од ранга и имена, а посебно, 
гдегод је то могуће, странце и Несрбе. Ја се задовољавам улогом 
проналажења тих мисли, њиховог превода и повезивања у јед- 
ну логичну целину коју свака књига стручно писана мора да 
садржи. 

Овај мој начин рада нашао је признање једног компетентног 
лица у српској емиграцији. Баш поводом првог издања ове исте 
књиге писао је професор Влајко Влаховић ('); «По своме начи- 
ну, боље рећи по свом обичају писац радије пушта да други го- 
воре о предмету о коме расправља него да он сам — грубо рече- 
но — премеље заједнички сав материјал, па онда да из овога 
створи своју материју. Његов је рад, уствари, скуп краћих и ве- 
ћих цитата о Кривошијском устанку узетих од најбољих и нај- 
позванијих аутора и онда распоређених по постављеним насло- 
вима. То не значи да се писац уздржава од својих објашњења. 

Напротив, он то чини гдегод му неки навод изгледа нејасан за 
читаоца и где би читалац могао да се двоуми...» 


ПІ. 


Све досад било је речи о подацима из Кривошијског устанка 
од пре сто година и о следствима његовим. 

То је главни део излагања у овој књизи, али по месту то је 
други део књиге. Њему претходи један правни одн. правно-ис- 
торијски део, посвећен питању бокељских привилегија, чија је 
повреда дала повода Устанку и чије је васпостављење био глав- 
ни његов циљ. Сви спомињу те привилегије, али их нико не из- 
носи, још мање објашњава. Срећним стицајем околности писац 
овога дела је правник, чак правник — публициста (што значи 
правник из области Јавног права камо ова питања и спадају). 
Како се радило о привилегијама његове уже домовине, он их је 
са свим својим жаром проучавао. И ту је нашао недослућене по- 
датке. 

То би, свакако, могла бити и засебна књига, али се некако ла- 
ко укључује у материјал о Устанку и њега не само објашњава 
него и употпуњује. Ја сматрам да ове ствари, без насиља, зајед- 
но спадају. 

Привилегије се односе на целу Боку, и крајеве где је Устанак 
вршен и друге. Јер устаници нису правили питање нити тражи- 
ли да се привилегије само њима признају. Из њих је проговори- 
ла велика српска душа. 


Због тога није речено да је ово «друго издање» првобитне 
књиге, већ је то сасвим нова књига са више од три четвртине 
материјала који није садржавала «прва књига». Из ње је прене- 
то скоро све важније, али има и непренетих ствари, нарочито у 
предговору (зашто се говори Кривошијски устанак а не Бокељ- 
ски устанак, зашто први итд.). 

Тако књига садржи две публикације о Српском Приморју, ра- 
справља две теме, даје можда дефинитивне текстове у пробле- 
мима које испитује. Грађа о Српском Приморју биће несумњиво 
тиме обогаћена, наслаган материјал за враћање тих предела пра- 
вом власнику, Српском народу, прошиерн и подзидан. То ми је 

налагала моја и опште национална и религиозно патриотска ду- 
жност. Радујем се што могу рећи да су и оба мецене истог гле- 
дишта као и ја. 

Само излагање о вечној аутономији Боке могло би, кад би се 
о њеним интересима уопште водило рачуна у тој «републици» 
која ју је анектирала, бити и од практичне користи. Већ на о- 
снову овога могли би црногорски максималисти који неограни- 
чено Боком владају да јој дају бар толику аутономију коју су 
дали (истина на рачун Србије) Арнаутима на Косову. Итд. 

А потомци оних који су се борили толико пута за очување 
својих «бривилеђа» (привилегија), чиниће то још неки пут кад 
устреба. Утолико ова књига може да има, у даном моменту, и 
практичан значај. 


Гу. 


Иако је писац ове књиге пун одушевљења за ток и исход Кри- 
вошијског и Бокељског устанка које описује, он се старао да 
што мање даха пружи свом одушевљењу и да књигу одн. при- 
каз стања напише што објективније и научније. Ово није тира- 
да нити клик одушевљења. Ово је историјска расправа, при чи- 
јој се изради настојало да се одрже сви постулати научног рас- 
прављања. У земљи ће несумњиво бити тих «пригодних списа» 
и тирада доста: ми хоћемо да дамо ипак нешто друго, водећи ра- 
чуна о томе да можда сасвим дуго иза овога неће бити више пи- 
сања о Кривошијском устанку. Зато се писац ове књиге трудио 
да да, ако не последњу реч, а оно један од завршних коментара. 
Јер, пре свега научник мора да говори истину, а затим кад се о 
Кривошијском устанку изнесе гола истина, он ће ипак бити то- 
лико славан да ће надмашити многе најчувеније догађаје наше 
историје. Шта треба таквој величини домећати још нешто? 

Ја сам занет њиховим делима и изражавам и своје одушевље- 
ње само на овај начин. То је мој кармен секуларе (сагтеп ѕаесо- 
Їаге) што рекао Хорације. Ја сам срећан што ми је Судба доде- 
лила могућност да то учиним. 


Баден, Швајцарска Лазо М, Костић 
Почетком 1969., коректура у Цириху крајем 1970. 

ПРЕТХОДНИ ДЕО: 
ИСТОРИЈСКА, ПРАВНА И СЛИЧНА ОБЈАШЊЕЊА 


1. ПРОБЛЕМАТИКА 


Свуда се говори, при опису или самом спомињању Бокељских 
устанака, нарочито оних од 1869. и 1881, да су настали у одбра- 
ни старих привилегија и аутономија. Ту су једнодушни сви ко- 
ји ове устанке описују, и пријатељи њихови и непријатељи. Али 
нигде нема објашнњења тих њихових изузетних повластица: кад 
су настале, какве су биле, докле су допирале. То као да се прет- 
поставља. А то смањује ефект расправе и читаоца чини недо- 
вољно обавештеним. 

Ми смо ово питање додиривали у неколико својих дела, спе- 
цијално дела посвећених Боки (', '), и намеравали смо да му 
посветимо посебну студију, тим пре што је материја правна, 
јавноправна, из наше уже области проучавања. 

Али, како време одмиче, а човек све више стари, морали смо 
од многих пројектованих расправа да одустанемо. Да ипак не 
би сасвим пропао прикупљени материјал, ми смо нашли згодну 
прилику да га овде уврстимо, јер је заиста Кривошијски уста- 
нак, који је предмет нашег расправљања у овој књизи, емана- 
ција тога аутономног духа и чувања својих стечених повлестица 
од стране једног дела народа Боке. Некако се згодно уклапа то 
претресање у вези главне теме и служи као основа за њено пу- 
но разумевање, Да ово не би испали фрагменти, већ ипак зао- 
кругљена целина, ми смо многе станове из напред наведених 
књига, специјално из књиге «О српском карактеру Боке Ко- 
торске» (") и овде пренели, тако да се добије пуна слика стања 
и прилика у том домену „Ко се буде специјално овим бавио, не- 
ће имати много шта нова да каже, већ само да допуни детаљи- 
ма. Зато морамо захвалити дародавцима из Кривошија што су 
омогућили изношење и ових за разумевање прошлости Боке 
тако корисних података. (Највише су преузети подаци из мле- 
тачког доба, скоро никако из српског; они се овде први пут 06- 
рађују). 

Бокељи су свуда и увек, у свим државним склоповима и свим 
вековима који се могу поуздано историјски обухватити, уживали 

изузетан правни положај, који се заиста може правним језиком 
крстити повластицама или привилегијама. Привилегија у праву 
може бити и повољних и неповољних (ргмПед!а РамогабТ а, ргі- 
уНедіа од!оза). За Боку су важиле само повољне, на њихову ко- 
рист одн. на њихово задовољство, издате скоро никад на њихов 
уштрб. Они су мажени и подмићивани само да остану на миру и 
да буду верни држави којој припадају. 

Кад се говори о привилегијама Бокеља, не мисли се на јед- 
нака и укупна права свих становника Боке. Исто тако говорити 
о аутономији Боке, несумњиво је погрешно. Бока «као таква» 
Бока као целина није никад имала аутономију; имала су је са- 
мо њена насеља: градови, општине, села, племена. Зато је да- 
леко правилније говорити «Аутономија у Боки», него Боке. И 
кад се говори о привилегијама «Бокеља», треба под тим схва- 
тити привилегије становника појединих области, региона, на- 
сеља. Сви су, може се рећи, имали неке привилегије, али не сви 
једнаке. Само су неке биле заједничке свима, и то не призна- 
те истим актима за све, већ паралелним одн. истоветним за по- 
једине крајеве. 

Бока као целина, у данашњем смислу, појављује се и све ви- 
ше развија (учвршћујо) тек крајем ХҮП века. Области дотле под 
разним властима сједињују се у целину под истом влашћу. Али, 
било као целина, или као њени делови, Бока је била увек кра- 
јина (зато се нпр. и данас каже Новска крајина или Крајина 
од Паштровића (према Спичу одн. Бару). Сви крајеви Боке су 
били увек на периферији држава којима су припадали. Ту је 
била граница Рашке и Захумља, Млетака и Турске, Млетака и 
Црне Горе, Аустрије и Црне Горе, а такође и Турске итд. Била 
је често и трогранична, али увек гранична област. То је можда 
и разлог да јој је поклањана толика пажња од свих владавина 
којима је била подложна. 

Пошто су Срби Бокељи, изузев два века под српским влада- 
рима, били стално под управом иноверних држава, они су уме- 
ли да, заштићујући своје тобожње верске интересе, врше мно- 
ге световне акте и испуњавају надлежност административног 
карактера. Они су умели да повежу сакралне компетенције са 
секуларним и сваку повреду прикажу као атак на њихову ве- 
ру. У том погледу, опет, биле су иноверне власти опрезне. Не 
толерантне, али не отворено нападне. Тако су бокељски право- 

славци (а то су најбучнији Срби) арогирали себи права и по- 
властице које можда нису биле испочетка у програму врховне 
власти. Православна јерархија није то сузбијала: нити је мог- 
ла нити је хтела да сузбија. Она је и онако била далеко од Бо- 
ке (некад просторно а некад фактички), да и није могла спре- 
чавати народни утицај на верске послове. Специјално нпр. би- 
рање попова. 

Код католика је то било сасзим друкчије. Ђелчић нпр. гово- 
рећи о Котору под српском управом, каже (“, с. 113): «Ревност 
Которана у пословима цивилне администрације произведе опре- 
ке између бискупа (Дојми) и грађана саветника, јер је први 
спадао искључиво у секуларну власт...» Тога код православ- 
них није било. Напротив, они су мало фермали владику у ду- 
ховним стварима, а у цивилним никога. То је много допринело 
да се Бока одржи Српству, чистија можда од ма кога другог 
краја. 

Своју слободу и своје привилегије Бокељи су будно чували. 
Нису се задовољавали простим «листинама», већ су тражили 
да се тако и у пракси поступа. Ако би дошло до повреде тих 
права и привилегија, они би се дизали на устанке и оружаним 
снагама враћали повређене привилегије. То је баш био случај 
са Кривошијским устанком који описујемо. Али је тих случа- 
јева у прошлости Боке било више, па и њих хоћемо да линира- 
мо (на крају овог дела књиге). 

У својој доктоској тези на Филозофском факултету у Берну. 
где је већ био докторирао теологију, доцнији прослављени вла- 
дика Николај Велимировић је писао ('"“, с. 10) поводом пропасти 
Млетачке републике и нове судбине Боке ово о Бокељима: «Ми 
овде имамо посла са једним народом који се осећа као целина 
за себе и опет као део веће народне породице, који има своју 
прошлост, који је био испуњен сталним настојањем својих пре- 
дака за слободом, са једним малим народом, који ни једном су- 
седу није био досадан и који од њих није ништа тражио него 
слободу мора и слободу крова на земљи... Ништа није одврат- 
није било за њега него подјармљење једног народа, тиранија и 
тлачење. Слобода је за њега била и једнако потребна за живот 
Као море и ваздух. Ову отмену особину су Бокељи показали 
кроз целу своју историју. Подјармљени нису били никад, али 
су прихватали заштиту час једне час друге силе. Тиме не само 

што њихова слобода није била скучена, већ је била повећана и 
боље осигурана од пожуда најближих суседа...» 


П. ЛОКАЛНЕ АУТОНОМИЈЕ ПОЈЕДИНИХ КРАЈЕВА БОКЕ 


А) Под српском влашћу 


Изузетан положај Боке и појединих њених насеља очитовао 
се у првом реду у локалним аутономијама или, како би данас 
рекли, у локалним самоуправама градова, општина, насеља итсл. 
(Реч самоуправа је новијег порекла, преузета из енглеског.) 


Наслов дат овом одељку потпуно одговара, као што смо рек- 
ли, стварности у средњем веку. Не може се говорити о «ауто- 
номији Боке», како смо већ рекли, већ о аутономији у Боки, 
појединих насеља Боке. И ту није постојао један тип аутоно- 
мије, већ је различита била у градовима, а опет различита у 
селима, друкчија под Србијом него под Херцеговином итд. Чак 
ни градске аутономије нису биле једнаке (нпр. у Котору и Буд- 
ви), ни сеоске у суседним крајевима. Али, главно је то да су те 
аутономије свуда постојале, у овом или оном виду, са мањим 
или већим компетенцијама. 


Прве сигурне податке имамо из доба српских владара у сред- 
њем веку, и то специјално за јужну Боку која је директно при- 
падала српским владарима. 

За стање пре српске власти не знамо много. Управо се зна 
само за градове, специјално Котор и Будву, који су имали град- 
ске статуте у којима је била загарантована аутономија. Като- 
лички которски свештеник Павао Буторац, говорећи о прошло- 
сти Боке до Немацића, каже ', с. 128): «Немања није ни нај- 
мање дирнуо у нутарњу самоуправу града. Поготову не у суд- 
ску аутономију. Суци бијаху и сами згољни грађани из племе- 
нитејех породица... Племство је било носилац мјесне аутоном- 
не власти.. У њезино подручје није посегао Немања...» 

Тако изгледа бар што се градова тиче, да је стање у сред- 
њевековној, у Немањићској Србији, било само продужење ра- 

нијег стања које је српским традицијама о управљану градови- 
ма није било сасвим конформно. У селима пак развила се ја- 
мачно самоуправа српског типа и словенског происходоства. 
Можда је и ту било романског утицаја, али се он током време- 
на изгубио и преобратио у српско обичајно право. 


Као и увек досад, и свуда у оваквим делима, пустићемо дру- 
га, стручнија лица да о томе кажу своју реч. Ми смо их само 
брижно сакупили и дужност нам јо да их лојално и правилно 
пренесемо. 


І 


У средњевековној Србији је било разних аутономних тела 
(градови, манастири, насеља странаца, рударска насеља, есна- 
фи итд.). Али највећи степен аутономије уживале су територи- 
јалне корпорације на Приморју. Ево шта о томе лише Стојан 
Новаковић у предговору својих «Законских споменика срспких 
држава средњег века» ('): 


«Али је у Србији средњег века било и правих, потпуно ауто- 
номних области које су, стојећи само под врховном краљевском 
влашћу из Србије, потпуном самоуправом владале. То су били 
градови у Зети и Приморју, као Котор, Будва, Бар, Улцињ, Ска- 
дар, Дриваст, који су ови имали своје статуте. Власт је градска 
по тим статутима ишла често веома далеко, а те су статуте, 
порекла домаћег или старијега, српски владаоци признавали 
уговором или другом каквом погодбом онда када су примали 
врховну власт над тим градовима. Уз те градове ишла је увек 
њихова област, већа или мања, која се држала с градом и у ко- 
јој је владала градска управа. Па не само то, него су у Примор- 
ју и поједина племена или жупе, као Грбаљ, Паштровићи, Кра- 
јина и др. имали своје аутономне уредбе, по којима су се на 
дому своме управљали... Има и реч, позније изгубљена у је- 
зику правина, којом су се та локална права, која су и самим 
селима припадала, обележавала. Као што су села и селишта 
имала своје правине, тако су их могла имати и племена, и об- 
ласти, и манастири, и градови.» 


15 


Новаковић сматра да је само услед тога утицаја са Приморја, 
српски владалац био ограничен уопште у власти. Он каже из- 
рично: 

«Колико је од великог значаја по српску културу овај мину- 
ципални и автономни тип управе који се развио у романском 
Јадранском Приморју, карактеристично је како је врховна 
власт у правој, унутрашњој (или загорској) Србији уређена би- 
ла по угледу византијском. Воља владаоца била је углавном из- 
вор и утока сваке државне власти и снаге... Како је на другој 
страни Краљевине, у Приморју, по градовима владала договор- 
на власт цлемића, ни у Србији се ипак никада није могла са- 
свим формално зацарити власт апсолутна автократска, Има пу- 
но спомена који сведоче да су се српски владаоци договорили с 
властелом и свештенством, и на више се места то изреком на- 
води...» 

У свом стручном и детаљном приказу тек појављене Истори- 
је Срба од Јиречка на немачком (пре икаквог српског превода) 
Стојан Новаковић је дао много посебних опсервација о «Срп- 
ском проблему» и том приликом је казао (7) :«Краљеви Србије 
се привикоше да потврђују привилегије романских муниципи- 
ја који су припадали њиховим приморским општинама... Ни 
момента нису помишљали да у својим краљевствима разметну 
(разбију) тај ред ствари. А романски муниципији су још мање 
помишљали да забаце (напусте, «проћердају») своје посебне ин- 
тересе у корист Србије, нити да се измешају («побркају») са не- 
романским становништвом суседне краљевине. Котор је био ау- 
тономни муниципиј који је најдуже био чест (део) Србије. Он је 
врло добро умео тако удесити да сачува своју аутономију на 
начин да своје послове обавља по сопственој иницијативи зајед- 
но са осталим аутономним градовима, а сад још континуелно и 
са још живљом енергијом да сачува свој аутономни карактер 
према самој Србији. Которски статут нам пружа најубедљивије 
доказе такве афирмације. План 318 Статута је забрањивао свим 
грађанима Котора да се у месту користе краљевским дипло- 
мама Србије (повељама? ЛМК); наређено је напротив (сад Нова- 
ковић цитира на латинском оригинал прописа који би у пре- 
воду гласио) да „никакав Которанин у нашем граду не би био 
слободан од данака, од царине, или каквог кулука општине, не- 
го да сви подједнако служе према својим могућностима. И ако 

неко има какво писмо или повељу слободе (мислим екземпцује, 
ЛМК), нека је врати општини. Ко је не преда (врати) и не пла- 
ћа царину, порез или какав било јавни терет, платиће као каз- 
ну нашој општини хиљаду перпера.’ 

Евидентно је да которски муниципиј, не могавши забранити 
краљевима Србије да деле милости и привилегије преко својих 
диплома (повеља?), искористио је своју аутономију да забрани 
примену тих привилегија на својој територији. 

Иста чињеница се налази, са другог гледишта у члану 348 
Статута, датираног 1301, под владом краља Милутина, Тај члан 
прописује казну за сваког которског грађанина који би ступио 
у службу српске државе или би припомогао против муниципал- 
них слобода и привилегија Котора. Такав грађанин би био из- 
бачен из муниципалне заједнице ако не би имао стредства да 
плати глобу од 50 перпера, а сваки други (грађанин) који би га 
примио (код себе) у граду, био би осуђен истом казном. Врло 
велика глоба од 1000 перпера била је чланом 1313 прописана 
против оних грађана Котора који би некога од својих (суграђа- 
на) изручили агентима краља Србије. Ова глоба је била поде- 
љена у два дела: половина је допала општини (муниципију) Ко- 
тора друга је припадала повређеној особи (члан 349). 


Ноторно је да су се људи Котора стално налазили у дворској 
служби краљева Србије. Има такође једна одредба у члану 425. 
Статута, према којој Которани не смеју никад код краља Срби- 
је радити против интереса градског муниципија, како се то че- 
сто раније дешавало (пре доба од 1312-1340)...» 

Стр. 450: «Приморске српске области са својим аутономним 
градовима, заокружене са неким пределом стављеним под њихо- 
ву јурисдикцију, сачињавале су, дакле, области за себе (ипе 
гедіоп а рагі), по народности, бар делимично, по вери и такође 
по њиховој административној аутономији, која је била, како 
што произлази из наведених примера често веома широка...» 

«Међутим на селима ван аутономних предела, већина је би- 
ла словенска и живела је готово на исти начин као њихова 
браћа на противним стрменима планина...» 

То значи да су живели бринући се прво мало или нимало за 
власт којој су били «потчињени». Градови, пак, као што се ви- 
дело из предњих излагања били су лојални поданици ерспких 

владара, али су најбуднији настојали да њихови грађани то не 
буду, већ да буду само њихови поданици. 


П. 


Ово друго је Стојан Новаковић писао у приказу «Историје Ср- 
ба» од Јиречка, Чеха али професора Бечког универзитета. Међу- 
тим, имамо и од Јиречка лично сличник приказа околности ко- 
је описујемо. Он се сматра као најбољи познавалац и прикази- 
вач српског средњег века, а као странцу признају му пуну об- 
јективност. Лично име му је било Јосеф Константин. Испочетка 
је употребљавао прво име, после стално и деценијама само дру- 
го. Оба заједно није употребљавао никад. У свом првом делу ко- 
је овде цитирамо потписао се Јосеф, у осталима Константин. 
Вероватно је усвојио име Константин, јер му се и отац, угледни 
чешки научник и аустријски министар неко време потписивао 
само Јосеф. 

Јиречек у једној од својих првих студија из наше историје је 
писао, баш говорећи о Српском Приморју ('"): 

«Вароши су имале знатне привилегије од српских краљева, 
царева и деспота (касније и од Балшића)...» 


«Градске управе су заснивале своју моћ на привилегијама 
српских владара које су Баранима, као и грађанима других 
приморских вароши (Котора, Улциња итд.) давали пуну ауто- 
номију, тако да су оне биле скоро независне републике. Госпо- 
дара земље замењивао је комес, махом домаћи племић роман- 
ског порекла...» 


Јиречек наводи привилегије Бара од цара Душана и од де- 
спота Стевана, привилегије Будве од деспота Ћурђа 1440 године. 


У својој Историји Срба (") Јиречек на више места говори о 
аутономији појединих области или градова Српског Приморја. 
У књизи Ш, с. 143 каже нпр.: «Повлаштене варошке општине 
у Приморју и тргови Саса имали су своје посебне правине.» То 
говори анализирајући Душанов Законик и на основу њега. 


«Котор је под српском влашћу (око 1186-1371) имао велике 
повластице и извршио знатан утицај на Србију» (", П, стр. 18). 

На другом месту у истој књизи (", П. стр. 104) Јиречек пише да 
је под Немањићима «аутономија (у Котору) била већа него у 
Дубровнику». Дакле већа самосталност него у једној тобоже 
независној републици! 

«Котор и Скадар ковали су сребрн новац. Которски грошеви 
(гроши де Катаро) имају слику св. Трифуна и имена српских 
владалаца све до цара Уроша. После тога имамо которских но- 
ваца с именима краља угарског Лауша Ги босанског краља Тврт- 
ка» (Јиречек, П, стр. 19). 

Јиречек пише (", Ш, 52): «Паштровићи, код Будве, били су 
све до пада Млетачке републике засебна племићска општи- 
на...» 

Стр. 55: «У Приморју, код Будве, седели су Паштровићи спо- 
менути први пут 1355, а од 1423. под млетачком влашћу као 
племенита општина с војводом и четири суђе, располажући у 
ХҮІ веку са хиљаду ратника». 


Ш. 


Најбољи историк Боке Ђусепе Ђелчић тврди да је Котор 
тражио заштиту Срба половином ХІ века, кад су ови победили 
били Византинце (1043), који су до тада владали Котором. Он 
пише (7, е. 53): «И постигоше је стварно, продужујући да се у- 
прављају сопственим законима, независни од ма кога страног 
утицаја и, што је још важније, екзимирани (ослобођени) оних 
пореза и оних данака који су претстављали тежак терет нај- 
већег дела муниципија. Историчари, од Рафаила на овамо, твр- 
де да је град Котор био Србима подчињен и да су га ови смат- 
рали као поданика. Али протекција (заштита) није у то време 
била синоним власти, нити је такав био дух оног времена да 
би га Срби тако разумели, као што су то после разумевали 
Кромвел и Наполеон. Чињенице могу то да докажу...» 

Даље пише Ђелчић (7, с. 65): «На тај начин је муниципална 
слобода Которана била сачувана под патронатом Србије». 

Стр. 71: «Осугуравши заштиту краља Стефана Првовенчаног, 
Которани су добили могућност (прилику) да се посвете бризи 
за рад у цивилној администрацији». 

Стр. 75: «Од мира постигнутог под патронатом краља Стефа- 
на Првовенчаног... Которани су искористили да би понова у- 
становили поредак који им је недостајао услед неприлика које 
су имали пре предаје Србији, кад се свака њихова верност за 
отаџбину показала узалудна услед велике несреће која је Бо- 
кеље задесила несрећним удесом маџарског оружија да начине 
запреку инвазији Монгола у Европу...» 

На страни 150 пише Ђелчић (“): «Љубоморно на своје при- 
вилегије племство Котора не пропусти ништа да аутономија 
општине буде стално очувана. Кад је пао Аскривиум Котор је 
од прапочетка био слободан и владаше се по сопственим зако- 
нима. Кад постаде снажна моћ Рашана, Котор се подврже само 
њиховој заштити...» (Аскривиум је био претходник Котора, 
али можда на неком другом локалитету. ЛМК). Писац доказује 
да је само захваљујући тој својој релативној независности Ко- 
тор могао да прискочи 1154. у помоћ Дубровнику против бана 
босанског и да закључи акт са Омишем 1167. «Кад после котор- 
ски племићи осетише да рашки краљеви имају намеру да их 
учине поданицима, увек суревњиви на своју независност, они 
се непосрадно одвојише од ових (1178) и направише савез са 
грчким (византијским, ЛМК) царевима. Остадоше њихови савез- 
ници до пада царства и нису пристали да се уједине са краљеви- 
ма Рашке док се привилегије њима понуђене не прошире и док 
им се не ујамчи експлиците да ће бранити њихове слободе. Кад 
им је то обећано нема сумње да су се одржали у стању независ- 
ности, тим пре што су недуго затим били принуђени из градских 
интереса да затраже заштиту угарског краља. Ако су после 
прешли Твртку, то се догодило, како нас уверава Корнер „што 
је он њихов пристанак задобио још пружајући истим грађанима 
Котора разне услуге и обећања...» (Цитат Корнера је на ла- 
тинском, ЛМК). 

5 јула 1279 (7, 83) Котор и Дубровник закључују један ме- 
ђународни уговор као скоро самосталне државе сличан ономе 
који су закључили били 1206, који је гласио: «Ако би Котор 
био с мора опседнут од какве било власти сем Млетачке или Си- 
цилијанског краља... Дубровчани ће му скочити у одбрану; 
исто то ће учинити Которани ако опсада Дубровника не буде у- 
чињена од великог жупана Стефана или његовог брата Вукана, 
према којима Которани имају нарочите обавезе...» Други уго- 


20 


вор је показивао још већу самосталност оба града, што Ђелчић 
тумачи овако: «То све показује которску општину као један 
слободан град у својим акцијама, стварно независан, иако под 
протекцијом краља, способан да се оружјем и дипломатским 
разлозима заложи у корист једне државе као што је била напр. 
општина Дубровника, чак против самог краља...» 


Ћелчић изводи детаљно уређење Котора, из кога јасно произ- 
лази да је оно било скроз аристократско и унутра скучено. Пре- 
ма споља оно је показивало ретку самосталност. 


Досад смо изнели само што о Котору говори Јосиф Ђелчић: 
њему је студија углавном посвећена. Но ипак спомиње и неке 
друге агломерације Боке са својим аутономијама. Најпре Пе- 
раст упоредо са Котором. Ђелчић пише (8, с. 144): «У средњем 
веку су Котор и Пераст формирали две општине, од којих је 
свака имала своју владу, сопствени статут, и апсолутну ауто- 
номију...» амепно сіаѕсопо ргоргіо домегло, ргорпо ѕіаїџо ей 
уп‘ аѕѕоіиїа ашопотја...), да непосредно затим нагласи да су 
Рисан и крај где сада Херцегнови стоји биле ивице малих брд- 
ских држава...» 


Статут Будве је прописивао (7, с. 176): «Свак треба да зна 
да је господин цар препустио нашем граду да у свакој прилици 
могу да суде судије према нашим статутима, не само домаћем 
већ и страном човеку...» То је била домаћа, аутономна над- 
лежност, али не оригинарна већ препуштена од српских влада~ 
ра, којима, следствено примарно припада. Свакако еманација 
аутономије. 


За Будву и околину пише Ђелчић (цит. дело >): «Будва и 
Паштровићи образоваху, попут Котора, две аутономне засебне 
општине, али малог простора и не толико старе колико Котор, 
а Будва не увек ни апсолутно независна». 


(“, 178): «Паштровићи заузимају обалу од области Будве до 
траница Бара у обиму десет морских миља. До времена Сте- 
фана Немање образоваху општину са прерогативом племства и 


са пространим привилегијама које су им дали Срби и млетачка 
влада... 


Године 1423 се подвргоше Млетачкој републици, која их при- 
дружи власти Котора». 

ТУ. 


Историк из Боке (католик из Тивта), проф. Илија Сипдик 
је писао у својој расправи о Которском статуту (7, с. 88): «Ауто- 
номија Котора, стоји сама за себе и не може се мерити са ауто- 
номијом ни једног другог града у држави Немањића. Самоста- 
лан у законодавству, општинској управи, судству и привреди, 
он је претстављао на територији Србије политичку јединицу 
своје врсте. Стога су Которани били на првом месту поданици 
своје општине, а тек преко ње и поданици Србије. Директне ве~ 
зе између Которана и државних власти српских забрањивало је 
Которски статут. Котор је у држави Немањића уживао веће 
слободе него Дубровник под млетачком влашћу». Тиме Синдик 
завршава одељак МПЦ књиге под насловом «Положај Котора у 
држави Немањића», који износи 12 страна и у којима има мно- 
го детаља и ближег детерминисања. Ко хоће да то упозна у де- 
таљима, неће моћи да избегне читање ове књиге, Ми не можемо 
све то преносити. Само неке станове. Стр. 79: «Нема сумње да 
аутономија Котора најјасније долази до изражаја у његовом 
законодавству. Тачно је у статуту предвиђена процедура при 
доношењу нових одредаба. А нема ни помена о било каквој уло- 
зи српских владалаца у томе. Из статута као целине, као и 
из појединих одредаба, произлази да је Которска општина прет- 
стављала потпуно самостално законодавно подручје на терито- 
рији државе Немањића. Поред законодавства, потпуна само- 
сталност у судству представља једна од највећих аутономија 
Котора. У административним питањима српски владаоци су има- 
ли неког удела у избору кнеза, али у ком степену није поз- 
нато... У привредном погледу треба истакнути да је Котор и- 
мао свој новац, који је ковао у својој ковници у Котору. Та чи- 
њеница претставља без сумње велики стецен аутономије. Је- 
дино је слика српског владаоца означавала припадност Котора 
Србији...» Има још веома много података из којих се да из- 
вести највиши степен аутономије Котора под Немањићима. На- 
жалост, проф. Синдик није био правник, па нити је умео да 
употреби правну терминологију нити да нагласи правно реле- 
вантне моменте. Ипак је његов рад за највећу похвалу, пун ак- 
рибије. 

Главни град Боке Котор добио је свој Статут под Немањићи- 
ма, 1301 године (2). Он је после потврђиван од владара Нема- 
њића. Редигован латински, чуван је и доцније за све време Мле- 
тачке власти; Он је био основа правног живота Котора све до 
пре сто година (детаљније код Синдика, 22). На челу града је, 
према Статуту, био кнез постављен указом «Господина нашег, 
преузвишеног краља Рашке». 

Хрватски историк Милан Шуфлај је описао састанак Градске 
ошштине Котора г. 1330, коју су звона са катедралне цркве Св. 
Трифуна сазивала на скупштину на пијаци пред црквом, и то 
у «пуном саставу», «цео народ» (іп ріепо агепао, іп р!епо рориіо). 
Ипак је, каже Шуфлај поред ње (скупштине) постојало и Вели- 
ко Веће које је г. 1861. сасвим истиснуло скупштину, а то зна- 
чи ни пуних десет година пре губитка града од стране Срба. 
Скоро за цело време српске владавине „народ је у својој укуп- 
ности решавао главне предмете општег значаја. А самоуправа 
је одржана и кроз Велико Веће (?%). 

Далматински историк Франћеско Мадираца пише да се дру- 
ги бокељски град, Будва, «предао Млецима са законима које 
су уживали под деспотом Ђурђем, једнаким законима града Ба- 
ра» (Мадираца, =, стр. 318). 

Будвански Статут је много доцнији од Которског, но ипак је 
и он донет за време цара Душана, као што стоји у његовом ита- 
лијанском тексту («Поставио га је Цар»); за време Млетака је 
понова редигован. (Јиречек, ", ПІ, стр. 102). 

За Паштровиће пише Мадираца (=, стр. 323); «Каже се да је 
Општество већ од најдавнијих времена било аутономно; било 
је у заштити српских краљева и деспота, почевши од Стефана 
Немање. Били су заштитници тог краја Балшићи, господари 
Зете и Приморја, од год. 1366—1421... Стефан Црнојевић је 
обдарио 20 децембра 1413 плодним обимним земљама цркву и 
манастир Св. Николе у Прасквици, чији је био ктитор». (Упо- 
редити Јиречек, Споменици српски, стр. 67). 

Професор Правне ситорије Александар Соловјев је писао (8, 
стр. 225): «Иако су Паштровићи и Грбаљ биле аутономне жупе 
као и Пољица, нису никад имале неке засебне статуте, налик на 
Пољички. По нашем мишљену, за то није било ни потребе, по- 
што су се обе жупе на Јужном Приморју служиле Душановим 

законима — они садрже већим делом оно жупско право које се 
у тим областима могло примењивати». (Студија коју је издао 
проф. Соловјев у Сарајеву после рата није смела да каже, као 
што је он иначе увек писао, Српско приморје, већ «Јужно», као 
што и наслов расправе гласи «Студије из историје нашег пра- 
ва», не српскога! Ништа се српско не сме споменути!). 

У Которском статуту се налазила слична одредба као и у Ду- 
шановом законику (познати члан 172, по коме се судија не сме 
базирати на расположење цара кад суди странкама већ да суди 
искључиво по закону). Најбољи познавалац српског средњевеков- 
ног права академик Теодор Тарановски је изнео мишљење да 
је та одредба у Душановом законику свакако инфлуенцирана и 
градским статутом Котора који забрањује судијама да се пла- 
ше судити онима који долазе «са повељама» (Итеђап! епіт іџаі- 
саге аћамћбиз уепіепіЬиѕ сот ромећ ). Они имају да једнако су- 
де свакоме, и грађанима и страцима, увек према статутима и 
обичајима града: дџоа іобісеѕ аџат ѓогепѕібиѕ їат смфиз аедџа- 
ег іџаісепё ѕесопаот Ѕїоїоїа еї Сопѕџеїодіпет Сіуіїаїіѕ. Тара- 
новски пише (“, стр. 231): «Нећемо да кажемо да је баш тај па- 
сус био директни извор наведеног члана али желимо показати 
да су из Котора продирале у Србију идеје чврстог правног по- 
ретка и законитости. Односи са приморским аутономним градо. 
вима стварали су за владаочева акта трајну школу закони- 
стости...» 

Србија је у то доба била у извесном погледу правна држава, 
а Котор са својим уређењем и својим правним традицијама, до- 
принео је немало том развоју. Јер аутономија мале агломераци- 
је доводи неминовно до поштовања закона. Ту свак бди над за- 
конитошћу извршне власти јер је круг лица мален, а објекти 
власти су исти законодавци. (У територијалној држави је то 
свакако теже). Правна свест Котора и његове правне норме, ње- 
гово уређење и функционисање, оплеменили су у извесној мери 
српски правни поредак и служиле као узор и за локално и за 
државно устројство. 

У мало пре цитираној расправи Стојана Новаковића ('*) стоји 
да се захваљујући «договорној власти племића» у приморским 
градовима није ни у континенталној Србији могла да «заца- 
ри власт апсолутна, автократска». Из Боке је у Србију проди- 
рала правна свест, као и аверзија према аутократизму. 

Б) Под млетачком влашћу 


После пада Боке под Млетке (око 1420. године), највећи део 
аутоновних повластица и обичаја је сачуван. И о томе има низ 
доказа. 

Прво ћемо цитирати хрватског писца великог домета, проф. 
Владимира Дворниковића, шта пише у својој монументалној 
књиги «Карактерологија Југословена» (7, стр. 853): «Ипак су 
м после Немањића преостале, као правни и „државни рудименти 
неког прастарог стања, разне мале аутономне јединице, жупе или 
кнежине" као нпр. Паштровићи код Будве, Грбаљ у Боки и др. 
Ти жупски атавизми, не само на немањићском него и на другом 
југословенском подручју, доживели су понегде и почетак ХІХ 
века!» 

На стр. 676 каже Дворниковић како се понегде још налазе 
«остаци некадашљњег прастарог племенског уређења». «А шта су 
Пољица, шта Грбаљ, шта Паштровићи, који су још до недавно 
— како је утврдио Ал. Соловјев — судили по Душановом Зако- 
нику?» 


Стр. 710: «У Мемоарима Матеје Ненадовића још се осећају 
племенски и братствени трагови по кнежинама и нахијама Ср- 
бије. У старом племенском духу жилавије су биле „монтенетро- 
идне" приморске кнежине и кнежинице': Кривошије, Убли, чети- 
ри кнежине између Котора и Будве под скупним именом Грбаљ 
или Грбаљска жупа, Паштровићи у будванском приморју, Бра- 
јићи између Будве и Црне Горе итд.» 

Интересатно је да Дворниковић као прототипове одржане ста- 
ре српске посебности и после Немањића набраја баш оне опш- 
тине које су учествовале у устанку 1869. (Убли спадају у Кри- 
вошије у ширем смислу; Убљани су учествовали у Устанку при- 
марно и потпуно). Једино Паштровићи нису директно учество- 
вали у устанку. 

Католички свештеник Пол Пизани (Француз), који је крајем 
прошлог века издао једну веома запажену књигу о поственеци- 
јанској Далмацији (2%), написао је у њој и ово: 

«Бокељи, снабдевени привилегијама, које су им признавале 
готово апсолутну независност, нису никад хтели видети у Мле- 
чићима господаре већ заштитнике... Близина Црне Горе дозво- 
љавала им је да су могли чинити притисак на млетачки сенат, 
да добију из страха што нису могли добити средством нагова- 
рања ... Користећи млетачке сукобе, Бокељи су добили најшире 
слободе као награду њихове верности (нарочито због „руске ут- 
варе’ која је у 18 веку стојала иза Црне Горе)... Млецима је 
Бока била потребна као зимско пристаниште њихове левантиске 
флоте: право да држе војнике у тврђави, проведитура и понеког 
млетачког магистрата, то је све што је тражио Сенат млетачки, 
а за све остало препустио је био Бокељима скоро апсолутну 
аутономију». 

Француски дипломат и књижевник Барон Адолф д’Аврил, ко- 
ји је многе књиге издао под псеудонимом Сирил, писао је 1876 
под овим псеудонимом у путопису по словенским земљама (=): 

«Млетачка Република није никад тражила да наметне своју 
администрацију Словенима Боке: она се обично задовољавала 
тиме, да заузме Котор и Будву, где је држава проведитуре 
(потчињене задарском). Становници Боке су задржали своје за- 
коне, своје обичаје. Грађански и кривични процеси су вођени у 
језику земље. Магистрати су били домаћи, које је народ бирао 
сваке године; наследни су остали они (магистрати) који су по- 
стојали у време Срба. Ови главари беху слободни и горди, по- 
нашали су се као велике личности. (Спомиње грбаљске кнезове). 

Далеко од тога да траже паре од својих поданика, Млеци су 
их чак давали. Многе угледне личности примаху пензију. Мле- 
ци су само захтевали да бране границу од Турака, што су Бо- 
кељи радо чинили». 

Паштровићи су као услов потчињености Млецима ставили 
одржавање својих дотадашњих правних обичаја и прописа. О 
томе саопштава Јован Радонић (“, стр. 22): 

«Четвртог априла 1423 паштровско изасланство од 14 члано- 
ва предало је млетачком адмиралу Франћеску Бембо услове под 
којима би примили млетачку заштиту. Адмирал је у име Репу- 
блике прихватио ове услове и у име владе признао право пле- 
менитој општини Паштровића да бира себи сваке године кнеза, 
кога ће потврдити Млетачка република. Овај кнез судиће у зра- 
ђанским и кривичним споровима трема старим њиховим обича- 

јима и прописима (ѕесопаот апћаџооз тогеѕ еї Ѕїаѓџѓа)... Овим 
уговором осигурана беше Паштровићима аутономија. Они бирају 
своје власти: кнеза, кога у ХУІ веку замењују четири судије би- 
ране на годину дана, а поред суђа бирају сваке године још и 
два војводе и извршно веће од 12 племића (од сваког племена 
по један), који врше судску и управну власт. Али над свима њи- 
ма је Збор, састављен од свих домаћина. Он се састаје под ве- 
дрим небом, саслушава одлуке судија, војвода и извршног већа, 
одобрава их, учествује у суђењу, па издаје чак и законске од- 
редбе». (*). 

Прва тачка њиховог уговора састављеног на латинском и пу- 
бликованог више пута (овде се преводи према латинском тексту 
код Новаковића ('“ „стр. 118), гласи овако: 

«Прво што гореозначени племићи (Паштровски) желе да пре- 
ко свога збора изабирају кнеза (,ректора’) сваке године, који 
мора да буде потврђен преведрим дукалом, власт да се они сами 
управљају, и право којим ће се сами руководити у грађанским 
и у кривичним предметима према својим стародревним обичаји 
ма и статутима». 

Друга тачка гласи: «Исто тако на основу горњег преведрог ду- 
кала задржавају власт и бране њихова права и њихове границе, 
и, ако би ове њихове границе или стара њихова права требало 
повратити, зато што су она била силом отета или им одузета 
непријатељством, она ће бити васпостављена». 

Бокељски правни историк, доцније професор историје права 
на Загребачком университету, Антон Дабиновић је писао (7, 
стр. 231): «Паштровићи су племе настањено у Приморју између 
Будве и Сутомора. Своју заједницу називају кнежином, а кас- 
није под Сењоријом називала се племенитом комунитади. Сво- 
је племство приписују Паштровићи византијском времену. У ста- 
рој Византији сретамо наиме доста често опћинске заједнице 
Латина и Влаха које су се управљале по разним царским по- 
властицама, па су од тога добиле овлаштење да се назову пле- 
менитима. Та је племенита паштровска заједница ступила у по- 
даничке везе према Сињорији 4. априла 1423. Дотични је уго- 
вор потврђен од млетачког сената 17. маја 1424...» 

На страни 200 исте расправе говори Дабиновић потање о 
том уговору «склопљеном на галији Франћеска Бемба пред са- 
мим паштровским жалом» (Дробним Пијеском, на коме су се 

пред тим посаветовали сами паштровски поглавице). Ту сеу кап. 
првом дозвољава да «паштровски племићи приступе сваке го- 
дине избору кнеза, којега ће потврдити млетачка влада и који 
ће судити домаћим људима у свим грађанским и кривичним спо 
ровима по старим обичајима и племенским статутима (зесопд ут 
апћачоз еогџт тогеѕ еї ѕїаїџіа)». Ја овде под речју статути не 
бих разумео статуте, већ стародревна утаначења. 

Већ при првој предаји Грбља Серенисими, Грбљани су неза- 
висно од споразума између Млетака и српског деспота Ђурђа 
(коме је остао Михољски збор кратко време) стипулирали са 
Млечанима уговор о предаји. Он износи 10 тачака (“, стр. 220), 
а датиран је 19. јуна 1426, док је ратификован тек априла 1428. 
У тим тачкама они добивају индемнитете за учињене кривице 
до тада, одређује се квота плаћања за земљиште, итсл. Овде су 
за нас најважније тачке 4 и 5. По овој последњој «Грбљани ће 
само бирати свога кнеза (капетана) по свом старом обичају». По 
претходном «За њихове међусобне спорове и несугласице биће 
надлежан само которски кнез». Овај је пак млетачки функци- 
онер и претставним млетачке врховне власти. Грбљани су на 
тај начин постигли екземпцију од которског градског правосуђа, 
до чега им је било много стало. (Само у споровима Которана и 
Грбљана суди которски кнез.) 

На крају ћемо се позвати на Вука Караџића, на његове опште 
примедбе о овој појави, изражене у књизи «Црна Гора и Бока 
Которска» |“). 

Стр. 9: «Кад Турци Српском земљом обладају, ови крајеви до- 
ђу под Млечиће, а што они с мора нијесу могли бранити, оно им 
послије одузму Турци. Али ни Млечићи никад ове земље нијесу 
управљали сасвим по свом начину, него су само држали Котор 
и Будву, а народ се управљао по свољм обичају, и Млечићи од 
њега веће користи нијесу тражили, нити су је имати могли, не- 
то да им чува крајину од Турака...» 

Вук прича да су Млечићи имали своје провидуре по градови- 
ма, «и то су били главни чиновници млетачки; а земаљски или 
домаћи, за које се управо може рећи да су народом управљали, 
били су сасвим други». И онда Вук наводи све «домаће» или са- 
моуправне органе у појединим општинама. «Они су пресуђивали 
све цивилне распре по својим обичајима (а за криминалне суди- 
ли су провидури), и све послове своје писали су српски». 

Док скоро сви писци, говорећи о владавини Немањића, исти- 
чу аутономију градова а мање сеоских насеља Боке, сад је обр- 
нуто: сви наглашавају организаторне и функционалне посебно- 
сти сеоских насеља, а мање градова. Видеће се да су и градови 
уживали пуну аутономију као под Немањићима, али је њиховс 
становништво било романско, исто као и млетачко и говорило је 
исти језик (можда са неким дијалектолошким особинама). Ста- 
новници села су били и у језичној (националној) и у верској су- 
протности са владајућим градом, са «Преведром» републиком 
(«серенисима»). Они су морали добити посебне гарантије само- 
сталног опстанка и функционисања. Они су то захтевали и при 
потчињењу под власт млетачку и после за њене владавине. Тра- 
жење аутономија и «правина» био је доказ неповерења према 
новој власти, а уједно и најбоља гарантија одржања своје по- 
себности: расне, језичне, верске. С друге стране, саме вароши су 
покушавале да крње аутономију сеоских насеља (нпр. Котор 
Грбља), па су и ту биле потребне гарантије суверене власти, 

О аутономијама и самосталности католичких неградских оп- 
штина имамо податке из нешто доцнијег времена. Јамачно је 
само становништво испочетка било православно. Са прелазом у 
католичанство добиле су те агломерације повластице посебног 
устројства слично градском али без градских статута. Зато је и 
у њима владало српско обичајно право. 

У опису Боке од дон Ника Луковића има веома мало подата- 
ка о аутономији бокељских општина. Писац није правник, а за 
практичну намену књиге ово није било од важности, О Перасту 
каже (“, стр. 101): «Под крај ХУІ вијека Пераст је добио општи- 
ну («комунитад»), која је заснивала на 12 братстава или «каза- 
да». Тада се ослободио јуриздикције града Котора и почео се а- 
утономно развијати». То је била нека врста племићске, аристо- 
кратске самоуправе, 

Други католички свештеник из Боке, сам Доброћанин, препо- 
зит дун Антон Милошевић је писао између ратова (“, стр. 40): 
«Доброта је спадала под јурисдикцију Котора до 1704, које је го- 
дине... Млетачка република подигла Доброту на комунитад, чи- 
ме је постала самостална аутономна опћина на челу које је био 
капетан, Њему су била додијељена четири суца изабрана од на- 
рода и један поручник. Капетан је управљао с њиховом помоћу 
самосталном добротском опћином и вршио административну, по- 

лицијску и судску власт. Доброта, као ни сва друга мјеста у Бо- 
ки, изузев града Котора и старог града Будве, није имала свој 
посебан законик (статут), већ се служила закоником града Кото- 
ра и управљала се по својим старим обичајима; у случајевима 
цивилних размирица, одлучивали су добри људи...» 

Мало смо изнели ово устројство и функционисање општине 
Доброта под Млецима уз претпоставку да је то био случај и са 
осталим католичким општинама Боке под истом влашћу. До- 
брота је само сачувала боље своје архиве па је зато о њој више 
забележено, једнако као и Пераст. 


п. 


Дошавши, после турске управе од века и по, понова под мле- 
тачку власт Грбљани добивају многе повластице установљене 
писменим дукалима и наредбама млетачке власти. О њима ће 
бити речи у следећем (Ш) одељку. Овде само једна која је орга- 
низаторсне природе, па зато спада у проблем аутономије (“). 

У првом капитулу (члану) Дукала из 1647. Грбљани износе г 
Млечани потврђују њихове «истанце» (молбе и тел. овако (ми 
ћемо превести на савремени српски језик, јер онакав превод 
Батуте не би један посто читалаца разумео): «Пошто смо се ми 
добровољно и пуном свешћу предали Преведрој Власти да на 
исти начин имамо третман као што добротом јавне власти ужи- 
вају Паштровићи, највернији поданици, дозволићете да нам бу- 
де одобрено изабрати четири судије, два војводе (на италијан- 
ском стоји капетани, али Батута јамачно зна како су се ониу 
Грбљу звали, ЛМК) и осталу властелу (на италијанском ноби- 
ли, тј. племићи, ЛМК), да их изаберемо у нашој општини у ис- 
том броју који чине и сами Паштровићи». (Паштровићи су у ХІХ 
и ХХ веку били за једну трећину мањи од Грбља, вероватно и 
тада. Грбљани неће никако да заостану за њима ни у броју гла- 
вара.) 

Ти ће судије, капетани и властела судити све спорове ци- 
вилне међу Грбљанима без обзира на суму, док ће которски 
провидур задржати апелациону власт. 

Которани су «хтјели да им Грбљани кметују» и ако би се не- 
ки противио, они би му одузели земљу и на његово место поста- 

вили какво друго лице. Још у почетку владавине Млетака Грб- 
љани се жале «Принципу» #, стр. 225): «А ваше господство тре- 
ба да зна да ми Грбљани живимо у својој жупи, на својој зем- 
љи, пуних хиљаду година, па стога није право да нас которска 
властела напросто протерује са земље и на наше место досеља- 
вају туђи свет». «Грбљани су се уз то тужили да им Которани 
суде сасвим самовољно. Пошто нису вешти „латинском говору’, 
морају давати своје изјаве градском тумачу, па се редовно до- 
гађа да се те изјаве изопачују и да се Грбљанима одбијају сви 
захтеви које би они имали против Которана». 


ш. 


Кад су, крајем ХҮП века, ослобођени делови Боке који су би- 
ли под Турцима, Млечани нису одмах признали никакву локал- 
ну самоуправу, из простог разлога што је нису ни нашли. У дру- 
гим пределима они су је потврдили, овде нису имали шта да по- 
тврде. 


Али те српске агломерације су тражиле признања права које 
су уживале друге општине у Боки и Млечани су им, не без о- 
клевања и не много радо, ипак дали. Како је то настало у Хер- 
ценовом, саопштава његов историчар Томо Крстов Поповић (“, 
стр. 141 и даље). После дугог тражења и мољакања становника 
Херцегновске крајине млетачком дужду «да им допусти да на 
Топли могу установити комунитад по примјеру другијех кому- 
нитада у Боци», дужд Ђовани Корнелије је најзад услишао њи- 
хову молбу и издао дукал 14. јула 1718. (дукал 31 годину после 
заузећа те крајине од Турака) о томе. Дукал је, према тадаш- 
њем обичају, упућен главном провидуру у Далмацији Моћени- 
гу, од кога захтева да «позове себи изасланике Херцегновске 
крајине, да им прочита и преда у препису што следује...» За- 
тим износи доказе верности и привржености становништва Ре- 
публици које овим хоће да награди, и одмах признаје извесне 
привилегије верског и привредног (царинског) карактера, које 
ћемо навести мало доцније (одељак Ш). 


Даље у дукалу стоји: «Да у предграђу Херцегновога, и то на 
Топли, могу — као што моле — основати општину (сотипиб), 

којом ће управљати капетан, четири суђе и писар, које ће народ 
бирати између себе и мењаће их сваке године. Уз остало, они ће 
судити и грађанске спорове...» (Даље говори о апелату на мле- 
тачке власти). 


И то је директно пресађивање организације и компетенције 
других општинских, неградских, комуна Боке, за које је Томо 
Поповић пред овим казао како су уређене и како је то народ 
Херцегновске крајине тражио. Он пише: «По староме народном 
обичају, они су уз остале пресуђивали и све цивилне спорове, 
све своје службене послове писаху српски. Ко с њиховим судом 
не бејаше задовољан могао је даље да тражи суда у Котору па 
и у Задру. Овакве комунитаде су постојале у Рисну, Перасту, 
Прчању, Грбљу итд...» (разуме се још и у Михољском збору, 
ЛМК). 


Још један бокељски историк, Петар Шеровић је пре неколико 
година изнео у српском преводу неке млетачке документе непо- 
средно после заузећа Херцег-Новог (“). Ту генералпровидур 0- 
писује изос. наступ и изглед старешина новоосвојеног подручја, 
и пише (реферише принципу): «Њихове старешине... било их 
је 16 кнежева, пошто су били, као и сав њихов народ добро о- 
девени и још боље наоружани, изгледали су врло свечано. Кад 
су им саопштене обавезе које имају да преузму у будућности, 
изјавили су са поносом и сматрали су својом великом заслугом 
што нису пристали на захтев босанског и херцеговачког паше 
да се придруже његовој војсци... Затражили су за то обилато 
и широко признање...» Саопштење је провидура Ђеролама 
Корнера од 25. октобра 1687. Референт Шеровић закључује: «Г. 
1718 испословали су од Млечића посебну своју општину (кому- 
нитад) са сједиштем на Топли код Херцегновога, стекли самоу- 
праву и очували свој народни језик и писмо, на којему је оп- 
штинска канцеларија уредовала и тако успјеше да и под насрт- 
љивим туђином очувају и учврсте своју националну индивиду- 
алност». Тиме закључује историк Шеровић реферат и превод. 
Писмо не сме да се зове ни ћирилица, а камо ли српско. Али из 
његова закључка, аргументо а контрарио, испада да данас у Ју- 
гославији и Црној Гори чак ни ћирилицу не дају да се употреб- 
љава, то што су дозвољавали Млеци. Читаоци нека упореде оба 
режима са националног гледишта! 

Рисан је канда још пре Топле добио општинску самоуправу 
(комунитад), јер је неколико деценија пре ослобођен, а Топља- 
ни се позивају и на његову општинску самоуправу (поред оста- 
лих). 

О Рисну немамо аутентичних података (директних исправа), 
које су несумњиво морале постојати аналогно оној у Топли. А- 
ли има један чланак који је о томе писао Вук Врчевић 1851, сам 
Ришњанин и јако повезан са тадашњом администрацијом. Он 
пише (7); «Опћина рисанска иштом (тек) у 1648. години се си- 
лом отела од зависности турске и одмах је заузела, кано и дру- 
те опћине у Боки, сама по себи судити и своје послове обавља- 
ти управ до падања млетачке скупновладе (1797). Ришњани о- 
даберу 12 породица од најбољих у оно вријеме под име племић- 
ких и установе да од ових 12 имају се бирати судници. Главни 
суд састојао се од једнога таконазвана капетана опћине (данаш- 
њи подешта) и два помоћника, речених суђе (сада асесори), ко~ 
ји су се сваке године промјењивали о Петровудне и које је на- 
род пред црквом морао одабрати од оних 12 забиљежених поро- 
дица, а ови тројица једнога барјактара...» Мање ствари је ре- 
шавао капетан са две суђе, а веће са свих 12 племића. «Ова пре- 
суда у народу звала се брацки (тј. опћи) суд и ниједна странка 
у току неколико силних година није се пресуди супротставила... 
Опћина Рисанска није имала, као многе друге у Боки, свој зако- 
ник, него суци њезини, држећи се начела црквених закона, ка- 
ко су најправије знали за ствар смирити, тако су судили по мје- 
ри згоде, на налик грбаљскога законика. Они су мирили мртве 
главе, ране, насиља, преузимања и сва друга помања зла, па 
најпотље разлучивали су мужа и жену...» 

«У 1648. години потпаде својевољно Рисан и њему потчињена 
села Морињ, Убли, Кривошије и Леденице млетачкој скупно- 
влади која им послије 48 година одобри и потврди сва помену- 
та њихова права што се суда тиче...» 

Према томе мора да је неки дукал био издан и за Рисан пред 
сам крај ХУП века (према Врчевићу око 1686), дакле пре Хер- 
цегновог. Тек у немного великом размаку времена Млеци су 
признали локалну аутономију у Боки свим до тада добивеним 
пределима од Турске. Аутономија је углавном обухватала суд- 
ске надлежности (администрације у модерном смислу није ни 
било). Зато се и у Боки и Црној Гори сматрао најважнијим онај 

ко суди, ко пресуђује давије. Ванконтенцијазне администраци- 
је није тада ван градова скоро ни било. 

Али, по Врчевићу, Ришањи су сместа, и пре дукала, устано- 
вили локалну власт аналогно осталим општинама Боке, што им 
Млеци нису ни смели ни хтели да замере. Ови су само неко вре- 
ме оклевали са званичном конфирмацијом и легализацијом тих 
поступака. Суђење по «Грбаљском законику», чији је текст об- 
јавио Вук Врчевић у истој књизи (мада се спори аутентичност 
његова) врло је симптоматично. Вук Врчевић је можда преко 
Рисна дознао његове одредбе. Под «скупновладом» Млетака, ми- 
слим да разуме укупну, централну власт за разлику од пери- 
феријске, у којој је спадала которска (провидур) и задарска (ђе- 
нерал-провидур, тј. генерални провидур). 

За нас су од нарочите важности ова Врчевићева излагања 
што и Кривошије спадају у општину Рисан, али да је неком 
Кривошијанину тамо пресуђивано у њиховим стварима, ја ду" 
боко сумњам. Они су имали своју самоуправу, још локалнију, а- 
ко се сме тако рећи, и једнако независну од Рисна као што је о- 
ва била од Котора или Задра. 


ТУ. 


Млеци нису чак ни прегруписавали територије које су задо- 
били. Оне су у истом опсегу, као раније, за време Срба, ужива- 
ле своје повластице (одн. њихови становници). Задржали су чак 
исте установе и исте органе, често под старим српским именом. 
Тако нпр. «збор», који је био носилац комуналне аутономије. 
По њему се чак и територија понекад називала «збор». Тако 
Михољски збор, који је обухватао, једнако под Млецима као и 
раније под Немањићима, из кога доба установа потиче, насеља: 
Луштицу, Кртоле, Богдашиће и Кавач. Младен Црногорчевић 
је у својој студији посвећеној Михољском Збору цитирао један 
«спис из 1751» у коме се «помињу Луштица, Кртоли, Богдаши- 
ћи и Љешевићи, који састављаху | Збого с! Зап Місһіеіе» (2). 


Јиречек наводи неколико случајева «збора» првих година 
млетачке власти (", ПІ, стр. 36). Тако 1422. у Драчевици (то је 
данашњи Херцегнови) «чине некакав збор» (Таппо село зђого). 

Један сведок изјављује пред дубровачким судом марта 1449. 
шта је чуо «на збору у Луштици» (ад збогит іп изћса). Августа 
1443. продали су извесни Богдашићи «у име свих других Богда- 
шића сакупљених на збору у свом селу» неке земље једном ко- 
торском властелину (уісе отпіџт аћогит Воддазсћогот, соп- 
агедаћопот іп ѕЅрогоит іп зџа м а). 

Као што се види, Луштица и Богдашићи су имали и своје по- 
себне зборове за предмете који се само њих тичу и опште Ми- 
хољског збора ако се тицало целе заједнице. 

И у Грбљу је био збор главни орган Жупе и доказ признање 
њене аутономије: кад је било збора било је и ње, било је «слобо- 
де»; сваки атак на аутономију био је инагурисан забраном 360- 
ра. Грбљани су се бунили често против которских газда, којима 
су били потчињени. На збору су формулисали своје одлуке, на 
збору су решавали да се буне. Туђинска власт чини одмах атак 
на саму установу збора. Ево шта о томе пише проф. Илија Син- 
дик (5, стр. 161): «С обзиром на аутономију, главни предмет бор- 
бе између Которана и Грбљана претстављала су два питања: 
држање зборова, тог основног обележја аутономних јединица у 
нашим прижорским крајевима, и избор кнезова. И у овом погле 
ду Млечани су били попустљивији од Которана. Док су ови по- 
следњи у свим својим жалбама, протестима и захтевима пред 
Млетачком владом увек наглашавали да су зборови извор свих 
немира у Грбљу, Млечани су дозвољавали зборове у присуству 
три-четири которска властелина». 

Имамо о овоме један аутентичан податак из првих година 
млетачке управе над Боком одн. Грбљем. Тако властелин Лукс 
Пасквали тражи од Сињорије 7. новембра 1431. дакле тек 4-5 
година после пада Грбља под Млетке да се зборови у Грбљу за- 
бране јер они су главни повод буна. Сињорија му је одговорила, 
како преноси Антун Дабиновић из једног извештаја објављеног 
у Гласнику Земаљског музеја БиХ (“, стр. 225): «Не изгледа 
нам часно да одузмемо Грбљанима слободу коју су одувек има- 
ли. Али им можемо наредити да вас унапред обавесте о сваком 
одржању својих зборова. А вама ће бити слободно да о свом 
трошку на грбаљске зборове шаљете своје поверенике». 

Сами Млечани признају, при преузимању власти, да је збор 
стародревна грбаљска установа и да су они «слободу одувек и- 
мали!» 


35 


На крају ХУ века Турци су заузели били Грбаљ и држали га 
век и по. (Грбљани су радо примили турску власт, огорчени на 
которску властелу). 1647. Грбаљ је понова постао млетачки (дру- 
га млетачка власт), затим 1702. понова турски, најзад 1715. тре- 
ћи пут млетачки, али не више у феуду Которана. 

Професор Синдик каже у поменутој студији (7, стр. 171): «У 
трећем периоду млетачке власти над Грбљом од 1715, ове им 
онда потврђују повластице од 1647. Грбљани сами бирају гувер- 
нера, сердара и четири кнеза. 1743. се потписују као «збор грб- 
љански», «гувернадур, сердар, кнезови и главари грбљански» 
(8, стр. 216). 

Пераштани су одржавали зборовање испочетка у самој цркви 
Богородице на острву Шкрпјелу («Госпа од Шкрпјела»), и то 
«по старом обичају» «како се то каже у једном акту ХУІ века у 
старом општинском архиву у Перасту» (Шеровић, У). 

На Прчању је одржаван сеоски збор под Млечићима. Шпиро 
Кулишић наводи архивске податке из 17 века (“, стр. 197), у 
којима се налазе овакве реченице: начинивши збор у својој ре- 
ченој општини; са општом сагласношћу овог часног «Збора» 
(ауепдо #аНо 11 збого пеїа деНа зџа ма; соп сотип сопзепзо а! 
аџезјо Һопогаіо „Збого“). 


Поп Саво Накићеновић пише како је 1718. Млечић дозволио 
општини топољској (Херцегновом) одржавање «сијела и збор- 
ног засједања код православне цркве св. Спаса на Топлој, а 
службни језик српски, ћирилица» (7, стр. 338). 


У, 


Толика је била аутономија бокељских општина за време Мле- 
така или боље рећи самосвест о тој аутономији, да су «Своје 
подручје звали даржава, дакако не у обичном значењу ријечи, 
премда су у ствари и биле државице» (Буторац, “, стр. 196). 

Ја се сећам да сам наилазио на те примере, али их нисам бе- 
лежио. Имам неке. Један забележен из Стратимировића (“). Вла- 
дика Стефан Љубибратић даје оставку на владичанство фебру- 
ара 1729, у којој каже да је био «Архијереј Далматијски и че- 
сти њекоје Захумља, тј. Херцег-Новога и његове државе...» 

У ХУШ веку је живео у Доброти, као парох цркве св. Еуста- 
хија, Пераштанин Иван Антон Ненадић (1709-1784), који је био 
доктор Падовског универзитета. Он је штампао у Млецима 1768. 
трактат «Наук кершћански за корист даржаве од Котора у Дал- 
мацији». То је доказ да се Котор тако конвенционално звао. 

У једном писму генералног млетачког провидура Антонија 
Ренијера грбљанским кнезовима који су тражили да могу носи- 
ти штапове као знак свог достојанства (“, стр. 52) каже како су 
та ови кнежеви походили приликом његовог бављења у Котору 
«и млоги други от њихове державе». Тако стоји у српском пре- 
воду акта, и према њему би се као држава још таксирале кне- 
жине грбаљске, Међутим, у оригиналу, то треба лојално при- 
знати, не постоји адекватан израз за државу. Тамо стоји де! (ого 
{епег, што значи њихова државина, али свакако предео где се 
њихова власт простире (који они «држе»). 

И код Љубише налазимо овај израз држава, али, интересант- 
но, не за бокељске општине већ околину Бара. У приповетци 
«Поп Андровић нови Обилић» на више места Спичани спомињу 
«сву барску државу» (“). 

И владика Сава (црногорски) говори једном о «новској држа- 
ви», и то у писму изванредном провидуру у Котору августа 1152. 
(8, стр. 230). То је било више од пола века по заузећу Херцег- 
новог, али тај крај није још припадао под његову јурисдикцију. 
Владика се жали да духовници Новога хоће да простиру власт 
и на његове духовне области. Каже дословно: «Нећу да ми ви- 
зитају калуђери са Савине моју епархију. Ја сам први судит 
принципов него они». (То значи да је он ранији поданик Млета- 
ка него Новљани, тек пре неколико деценија ослобођени; мора- 
ју се и његова права више поштовати. ЛМК). Даље пише вла- 
дика Сава: «Ми крв пролијевамо за преведрага принципа, а они 
почијевају (мирују, ЛМК) и маме крсћане и све измамише и по- 
нијеше. Ето им новска држава, а овамо мимо Росе да их није...» 
(Росе су прва лука Луштичког полуострва, ЛМК). 

У оригиналу прокламације генералмајора барона Матије Ру- 
кавине од 1. августа 1797, упућене Бокељима, на италијанском 
језику, стоји да је «његово свето величанство цар, краљ итд.» 
био «побуђен молбама Држава провинција Котора, Херцегновог 
и Будве и уопште Боке» (да дође са трупама). Италијански: 
«Моѕѕа 55М дае ргедћете дедії Зјан деПе Ргоуіпсіе аі СаНаго, 

Сазеђпоуо, Видџа, е іп депегаје дее Восеће. . » (7%, р. 1). Овде се 
каже директно стато, а не нпр. тенере; употребљава се исти из- 
раз који и за самосталну државу, чак за суверену државу. Али 
интересантно да само три града означује државама, мислећи 
свакако и на њихове сељачке апертиненције. 

Још јула 1869. на скупштини бокељских свештеника у селу 
Сутвара, Грбаљ, која се скупштина чак доводи у везу са Бокељ- 
ским устанком из те године (види напред у књизи одељак ХІ, 
4), један свештеник се потписао: Сава Бјелић, пар. Крушевачки, 
држ. Ерцегновска. Још је канда та реч држава, бар за херцег- 
новску крајину, била уобичајена ('*). 


УІ. 


И односи појединих бокељских општина између себе, или бо- 
кељских општина са црногорским јавноправним корпорацијама 
(племенима, братствима, нахијама, па чак и укупној Црној Го- 
ри) имали су квази међународни карактер. Они су међуслобод- 
но одлучивали о употреби пашњака, о границама, о крви и у- 
миру итд, не обзирући се никако на централне одн. истинске 
државне власти. Има и за то силесија поткрепе, но ми ћемо се 
ограничити на два-три екземпларна случаја. 

Средином ХМШ века, негде крајем године 1759, био је при- 
моран владика Василије, после повратка из Русије и враћања у 
Русију пуковника Пучкова ('°°) да сазове укупан Црногорски 
збор на Цетињу. Према извештају которског провидура Збор је 
тражио «узајаман мир од Босне, Херцеговине и Дубровника» и 
послао потребна писма, У истом извештају стоји даље: «Исти 
корак предузеше речени главари према Грбљу, Маинима и Кр- 
толима, за мир до доласка ваше ексцеленције». Под главарима 
се разумеју сто лица изабраних од Збора. Извештај је которског 
провидура супрапровидуру. 

Црногорски збор се уопште није обратио млетачким власти- 
ма (ове су то кришом дознале), док се врло вероватно обраћао 
властима (пашама) турским у Босни и Херцеговини, и Дубро- 
зачком кнезу. Он се у Боки обраћао комунитадима Грбља, Маи- 
на и Кртола, и то у име целе Црне Горе, по њиховом мишљењу 
суверене. Акт је имао квази међународни карактер. 

У једној другој збирци млетачких исправа о «сукобима и ми- 
рењу Бокеља и Црногораца (%) издатој доцније али за исто раз- 
добље, има низ сличних података. Тако у једној (на стр. 65) сто- 
ји у наслову Томића «Главари Кртољана и други из Боке при- 
стају на мир који им дају митрополит и главари црногорски до 
Духова следеће године». Италијански је превод са оригинала 
«илирско-српског» од 13. децембра 1749. писаног у Котору, где 
су се појавили тога дана «капетан Вуко Костић из Кртола и сви 
остали старешине Кртола» и преговараху са Црногорцима као 
претставници државе. 


Б) Под турском влашћу 


Видели смо да је један део данашње Боке био под Турцима и 
то неке општине скоро два века (Грбаљ), друге више од два ве- 
ка (Херцегнови, Рисан, Тре комуне). Док су Херцегновска и Ри~ 
санска крајина биле географски повезане, Грбаљ је био од њих 
одвојен и морем и копном, а он је опет био донекле повезан са 
«три комуне» (Брајићи, Мајине, Побори). 


За време турско имамо веома мало података, мада изгледа да 
ће се они повећати. Највише их има о Грбљу, који је са осталом 
Црном Гором био део скадарског санџаката за век и по. У једној 
студији босанског историчара Хаџибеговића (°, стр. 73) стоји да 
је за то време «локална управа у самом Грбљу била препуште- 
на њиховим кнезовима, а приватноправне спорове рјешавао је 
црногорски кадија, јер је то био домен његове територијалне 
надлежности». 

Ако немамо конкретне податке за поједине бокељске општи- 
не (као што имамо из српског и млетачког земана) зна се ипак 
организација и јавни живот раје у околним пределима Боке, па 
и у самој Боки. 

Одличан познавалац наших прилика под Турцима, Сретен 
Вукосављевић је недавно писао о организацији племена у су- 
седству Боке и у самој Боки за турско време (а и после), па је 
казао (“, стр. 50): «Турска држава није имала толико развијен 
административни апарат, да би могла непосредно управљати 
свима сеоским пословима. Кад би се ред много пореметио, држа- 

ва би га ретко кад успоствљала друкчије сем напраситим мера- 
ма и колективном одговорношћу. Али се самим тим не може у- 
прављати. Да би се ред стално одржавао, морао је да се успоста- 
ви неки прећутни компромис са рајом по селима. Да ред одржа- 
вају неке самоуправе и неки претставници раје. Држави је би- 
ло лакше управљати мањим целинама раје него појединцима 
непосредно. Велике организације није допуштала — зазирала 
је од њих политички. Где је раја била организована као племе, 
држава се служила том организацијом. Односила се према њој 
као према кнежини. Не изгледа да је у основним турским зако- 
нима била призната кнежина или племе, иако је имало кнежин- 
ских и племенских кнезова утврђених „бератима. Држава је 
племена и кнежине прихватила у неку руку само као фактич- 
ќа стања, а није их законски уобличавала као установе, нит: 
законски укидала. Служила се пословно племеном и кнежином 
за одржање реда у селима, за прикупљање пореза и за прикуп- 
љање глоба по колективној одговорности. Где племена и кне- 
жина није било, за те се послове служила сеоском организаци- 
јом непосредно. Како турска држава слаби, тако се племена по- 
степено ослобођају: један по један од јавних послова преузима- 
ју сама и једно по једно давање држави ускраћују.. .» 

Овде Вукосављевић описује само однос кнежина и племена 
према централној турској власти. За све што ту власт није ин- 
тересовало, а то је био већи део друштвеног живота, кнежине и 
племена су сами расправљали. 

Знатно пред цитираним странама (“, стр. 14) пише Вукосав- 
љевић: «Кнежине није створила никоја државна власт; оне су 
спонтана народна установа. Али их је турска држава прихва- 
тила и преко њих управљала селима у хришћанским областима 
све до у ХІХ век. Тако је управљала и кад је била јака и кад је 
највише имала своју вољу као држава и највише уопште управ- 
љала својим народима. То је био њен начин управљања и довољ- 
но развијен управни апарат, а по самој својој државној полити- 
ци није се непосредно мешала много у унутрашње послове села 
или групе села...» 

Све се ово може без икаквих брисања и додавања применити 
на крајеве Боке који су били под Турцима. А интересантно је да 
су активно у борби 1869. учествовали само они крајеви који су 
били дуже или краће време (најкраће Грбаљ, па ипак више од 

века и по) под Турцима. Тамо се српско средњевековно право 
можда боље очувало него под Млецима; самосталности и само- 
воље било је више, а каткада су хајдуци узурпирали и приме- 
њивали сву власт. 


В) Под аустријском влашћу 


О интеррегнуму између млетачке и аустријске власти не за- 
служује много говорити. Ту није постојала нити легална власт 
нити легалност њених аката. То је било фактично стање, које је 
тешко правно карактерисати. Сем тога, то је био провизориј, чи- 
ји су се власници и актери одмењивали. Било је стање рата, где 
се нормална мерила не могу примењивати. 


Тек после Бечког конгреса и дефинитивног припајања Боке 
Аустрији могу се подврћи оцени њени владавински принципи и 
њен став према «правинама» народа. 


О ставу Аустрије према привилегијама Бокеља, нарочито за 
прво време њеног владања (прва половина ХІХ века) даје ове 
карактеристике католички прелат дум Паво Буторац (“, стр. 
187): «Аустрија је, успркос изричитим обећањима, играла дво- 
личну улогу са повластицама баштињеним (наслеђеним, ЛМК) 
из млетачког доба. У начелу противна, јер су ометале сталну и 
солидну организацију покрајине, у пракси их је утолико толе- 
рирала, уколико није осјећала снаге да их искоријени. Бокељи, 
навикли на привилегије и локалну аутономију, прожети духом 
крајњег индивидуализма и кампанилизма, осјетише брзо да дух 
нове управе није најсклонији њиховим традицијама и навика- 
ма... Ова неодлучност у држању према повластицама а погото- 
во неко половичарство у примјени дисциплинских мјера за одр- 
жање мира и поретка... све је уродило у поданика појмом о сла- 
бости власти и државног ауторитета», 


Као што се види, Буторац и замера Аустрији што није имала 
финији сензоријум на особености и традиције Бокеља, а у исто 
време као да јој замера што није иступала јаче и одлучније про- 
тив оних који се не држе дисциплине. (Као неправник употреб- 
љава неадекватне правне изразе). То се још види из излагања 
непосредно за горњим: «Код католика, гдје се ипак осјећала 

ближом нова управа ради разлога вјерских и културних није 
незадовољство прешло мјеру. Елеменат навикао стези, лако је 
подржавао мир...» 

Ево шта још о томе пише которски бискуп П. Буторац (“, стр. 
197/121): «Старе су прерогативе бокељских мјеста и опћина по- 
мало укинуте. Опћинска аутономија модерном унификацијом 
законодавства није додуше укинута, али је била тек сјена ста- 
рих повластица и компетенција из млетачке ере». 

Било би неправедно ипак рећи да је под Аустријом општин- 
ска самоуправа била сасвим скучена. За њу су важили покра- 
јински закони и била је прилично развијена. Аустрија је била 
правна држава и, коликогод то било непријатно некоме чути, о- 
на је локалну аутономију поштовала до крајњих граница, оно- 
лику колику су је закони определили. Општинско законодав- 
ство је било покрајинска надлежност и све су далматинске оп- 
штине једнако третиране. За разлику од Угарске (па и Хрват- 
ске са Славонијом) нису градови уживали нека нарочита права, 
и њихове компетенције су несумњиво биле смањене према про- 
шлости. Сеоске општине су имале иста права и надлежности 
као остале општине далматинске, које су по опсегу биле несрав- 
љиво веће. Никаква већа права нису имале ни општине осталих 
круновина Аустрије. Али те општине нису никад у историји у- 
живале привилегије које су уживале бокељске општине, и зато 
је њихово изједначење претстављало за ове смањење права и 
привилегија, сужење компетенције, губљење угледа. Тешко су 
се Бокељи могли с тим да помире. 

Територијални опсег општина остао је углавном онакав какав 
се затекао од Млетака. Никакво мењање атара није било одоз- 
го сугерирано, а камо ли наређивано. У претежно православним 
општинама остајали су католици као мањина (у Луштици, у Кр- 
толима, у Новоме, после у Рисну итд.) и није ништа могла више 
од какве друге мањине. Било је много дисконтинуитета и непо- 
дударности у територијалном опсегу општина, али је народ же- 
лео да све остане по старом и власт се није мешала. Најмање то 
да је стварала општине са католичком већином. Јесте, њих је би- 
ло несразмерно више него православних, али су биле мале и та- 
ко затечене. Сама херцегновска општина имала је више станов- 
ника него све католичке заједно и становници неки су тако хте- 
ли. 

Државне власти (циркуо) позивале су често општинске начел- 
нике (тако су се званично звали) на саветовање у Котор, али те 
конференције нису имале моћ одлучивања, тако да католичко 
мноштво општина није имало практично никаквог преимућства. 

У њихове изборе се власт није мешала, није им наметала ста- 
решине, није повлађивала једну веру или народност над дру- 
гом. Моја општина напр. имала је на печату слику св. Арханђе- 
ла Михаила (свакако реминисценција на Михољски збор), печат 
је био изрезан ћирилицом и сва се унутрашња администрација 
водила на српкој ћирилици. Према државним властима се обич- 
но употребљавала латиница, али ако би се написало штогод ћи- 
рилицом, никад није враћено. Кад се у мојој општини (Кртоли- 
ма) није могло да дође до изабраног претставништва (услед стал- 
них рекурса једне стране или друге), претседништво Српске 
странке на Приморју (председник др Пуљези) послало је три 
Которанина (између осталих нотара Стефановића, проту Бући- 
на и не сећам се трећег) да спор изгладе. То је било негде око 
1908. Нашла се формула да најпре буде «капетан» (председник 
општине) претставник једне листе две године, после друге лис- 
те четири године. (Тамо је за све мандат био увек шест година, 
чак и за бечки парламенат). Државној власти то свакако није 
било пријатно, али се у то није мешала. 

Српска странка на Приморју, скроз антиаустријска и ириден- 
тичка, одређивала је кандидате па чак и саме општинске капе- 
тане, не обзирући се на државну власт. Ова је то ћутећи трпела. 

Ипак смо сви ми Боекљи, чак и католици, били јако незадо- 
вољни аустријском политиком и њеном ингеренцијом у локал- 
не послове. 

Требало је да дође Југославија, најпре једна па онда друга, да 
се види како је и под Аустријом било знатно боље него у соп- 
ственој држави. Ред је да се и о томе бар мало проговори. 

Што се судова тиче, хрватски писац Дворниковић (7) пише на 
стр. 710: «Аустријска царевина, кад је мировним уговором доби- 
ла Боку, морала је још неко време не само да трпи него и да по- 
маже стари патријархални «народни суд», јер својим управним 
и судским апаратом није могла да размрси старе преостале лич- 
не и племенске спорове бокељског становништва... Још године 
1848., под Аустријом, пресуде „народних судова’ у Приморју би- 
ле су извршне». 

Г) Под југословенском влашћу 


У сопственој држави, Бокељи су уживали најмања локална 
права и повластице. Они их нису можда ни очекивали, јер су те 
повластице била једна брана, оклоп према туђину (Млечанима, 
Турцима, Аустријанцима, као што су градске самоуправе под 
српском влашћу биле брана јаког захватања Срба у делокруг 
Романа). 

Но ипак је под Југославијом локална самоуправа сужена ви- 
ше него је требало, док напослетку, под комунистима, није не- 
стало трага од ње. У овом историјском трактату ми не можемо 
много о томе говорити, али је ред скицирати и ту појаву, коју 
нека други разраде. 

У домаћој власти треба разликовати три периода: Краљевину 
СХС са пуном демократијом, Краљевину Југославију са квази 
диктаторским режимом владаоца, и «народно-демократску», «со- 
цијалистичку» или како се све назива тиранска комунистичка 
Југославија. 

У Југославији је испочетка задржано исто законодавство, али 
је пракса била све више сужавајућа и ингеренција државе све 
већа. За време диктатуре после 6. јануара 1929. од аутономије 
општина је остало мало. А кад су дошли комунисти на власт, 
којима ништа није ваљало под краљевском Југославијом, ло- 
калну аутономију су уопште потпуно забаталили и запоставили, 
никаква рачуна о њој нису водили. Они су из Титограда све ре- 
гулисали. У самим местима су, као и свуда друго, али ови још 
са мржњом на Приморје, поставили за водеће личности најгору 
сеоску багру, лумпен-пролетере и криминалце, не обзирући се 
ни најмање на законе, на морал, на старе обичаје, на утврђену 
праксу (по којој је бирана друштвена елита на чело општине, и- 
стакнута лица сама и из истакнутих породица). Прекрајали су 
општинске територије по ћефу, тако да данас у Боки има само 
три општина од њих 16 или 17. Две су у католичким центрима. 
Мешају се у веру, у народност итд. Све сами регулишу. Ниједан 
Бокељ, бар од православних родитеља, не сме сам да се опреде- 
ли које је народности. Ту му ђетићи из «Титограда» опредељу- 
ју. У цркву не сме да иде. Не стоји нико пред црквеном портом 
да га спречи, али му се то бележи и крваво свети. Разуме се: са- 
мо православнима, само Србима којима они српство не признају. 

О каквим другим привилегијама још мање може бити говора. 
Црногорски комунисти ће славити стогодишњицу Кривошијског 
устанка, пошто му одузму свако српско обележје, али неће при- 
знати да је стање слободе и старинских правина данас сто пута 
горе него пре сто година. Никад у познатој историји, никад от- 
кад су Боку Срби населили нису били више обесправљени него 


данас! 


ІШ. ВЕРСКА АУТОНОМИЈА 
ПРАВОСЛАВНОГ СТАНОВНИШТВА БОКЕ 


Поред локалне односно територијалне самоуправе становни~ 
штва Боке, која се није верски ограничавала (мада је у Боки 
под туђином мало било верски мешаних предела) Срби право- 
славни су уживали и своју аутономију у верским питањима. О- 
на је била персоналне, не територијалне природе. Обухватала је 
све становништво православне вере одређене области, али само 
њега. 

Прва два века млетачке управе владао је страшан прозелити- 
зам у Боки, и тада је мноштво народа прешло у католичку ве- 
ру. Али неки крајеви нису се дали и њихово становништво је о- 
стало верно православљу. То највише важи за Паштровиће, за 
Кртоле и Луштицу. Которски бискупи, помогнути од млетачке 
власти, нису овај народ ни њихове свештенике признавали пра- 
вославнима, већ су католички бискупи вршили визитације пра- 
вославних епархија, принуђивали свештенике да признају ка- 
толички символ вере итд. 

Но чим су они напустили парохију, и свештенство и народ ни- 
су уопште фермали те латинске визитације и њихова упутства. 
Они су исповедали праву и непомућену православну веру. 

Предели под Турском нису били подвргнути тортури прозели- 
тизма. Тако је крајем ХҮП века Бока поново постала претежно 
православна и млетачка власт јако попустљива према њима. 
Прозелитизам је био скоро забачен, многи су конвертити понова 
ревертирали. 

Пошто је Венеција била скроз католичка, клерикално-католич- 
ка, то се од ње тражило само да се не меша у верске послове 
православних Бокеља, да их препусти њима самима. Тако је до- 

шло до аутономије виа факти, која је после и правно ратифико- 
вана. 

Формално јурисдикција црногорских владика над Боком од- 
ређена је дукалом из године 1718. и то после многих «инстанци- 
ја» владике Данила, кад је ситуација изгледала повољна (по- 
сле успешног рата са Турцима у коме су Црногорци под Дани- 
лом пружили ефикасну помоћ Млецима) (“, стр. 215). У дукалу 
стоји (ибидем): «На нову претставку владике Данила одлучено 
је у Сенату да поменутом епископу цетињском и скедеријском 
и његовим посљеницима остаје потврђена њихова јурисдикција; 
да је поданицима закона грчко-српскога који се у његовој епар- 
хији како старе тако и нове наше владе допуштено признавати 
горепоменутога за свога епископа». 

Жалим што немам оригиналан млетачки текст, јер се на ос- 
нову превода не могу чинити сасвим аутентична објашњења. По 
овој стилизацији канда је заиста била призната власт владика- 
ма само ин спиритуалибус, само у духовним стварима. С друге 
стране речи да остаје «потврђена» његова јурисдикција наводе 
на то да је заиста она постојала и раније, али сад добила само 
формалну потврду. (Све ово пишемо под претпоставком да је 
превод веран и адекватан), 

Бокељи су наследнике зетских епископа сматрали увек сво- 
јим духовним поглавицама, што потврђује и Ђорђе Стратими- 
ровић (“, стр. 213), наводећи неке натписе у бокељским црквама 
према шематизмима Епархије бококоторске (“, стр 234). Они су 
своје свештенике слали на рукоположење на Цетиње односно у 
Стањевиће. Посредно били су увек потчињени пећкој патријар- 
шији. 

Северна Бока која је била под Турцима није била ни под ис- 
том духовном влашћу са старим делом Боке. Нићифор Дучић 
пише ("", стр. 176): «Дио Боке од Херцегновога до Пераста био 
је под црквеном јурисдикцијом захумских владика, али позније 
налазимо од 1753. да је тај дио имао засебног владику с придје- 
вом: намјесник пећскога патријарха...» «Ти су патријаршески 
намјесници сједили код Котора. .,.» Кад је «потоњи владика Сте- 
фан Љубибратић оставио Савину и отишао у Далмацију а после 
у Костајницу, тада и тај дио Боке потпаде под црквену јурис- 
дикцију црногорских митрополита, као што је и онај од Грбља 
до Арбаније био под њом по оним уговору између владике Да- 

нила Његуша и дужда млетачкога Корнера 1718...» «Тако је 
трајало до 1807. кад Боку заузеше Французи и ђенерал Мармон 
истисну црквену јурисдикцију дрногорских владика, а Бока 
потпаде под црквену власт задарског владике...» 


Није тачно да је под црногорског владику духовно испочетка 
спадала само Бока «од Грбља до Арбаније», већ и остала Бока. 
Ја имам код куће низ писама владике Саве мојим прецима у ко- 
јима се он појављује као пуноправни дијецезан. То је био слу- 
чај и са Луштицом и осталим местима Боке, где је било право- 
славних, па чак и са самим Котором. 


У једном врло опширном мишљењу млетачких «Мудраца и 
Саветника» (ам! е Сопадћеп) које су дали негде око 1770. годи- 
не о потреби и о евентуалној резиденцији православног еписко- 
па у Далмацији (, стр. 453) стоји: «Ако се говори о православ- 
нима («Грцима») становницима Боке Которске, тј. старе провин- 
ције, они имају свога епископа. Црногорски епископ је њихов 
јерарх («прелат»), изабран њиховом једнодушном вољом, и не 
само ауторизован од преузвишеног Сената прецизним декретом, 
при самом оружју, него и старим булама папским све до Леона 
ПІ. Дакле о овоме, што у ствари претставља веће тело грчко- 
далматинско, нема жалбе, ни дискусије, нити је у јавном инте- 
ресу (да се то питање покреће, ЛМК), ако се не жели изгубити 
тај најљубоморнији део државе, љутећи епископа који им је 
глава...» Мало напред у истом извештају стоји да ови Бокељи 
«не брину о другом владици, ни мисле о томе, као што се види 
из многобројних скорашњих рекламација и претставака судови- 
ма у провинцији и самим Млецима...» На све се жале, стоји та- 
мо, на разне неправде и прогоне, али никад не траже «новог 
старешину обреда, ни протопопа ни епископа». 


За ово време је власт црногорских владика над бокељским 
Србима била више него спиритуална и она се стално јачала. На- 
род није умео да прави правне дистинкције између духовне и 
световне власти, тим пре што је она у Црној Гори била помеша- 
на, па је и то стварало забуну. Све је то производило правну не- 
сигурност, али такође и олабавило везе између Бокеља и њихо- 
ве номиналне власти. То је доводило до сукоба надлежности, па 
чак и до непризнавања ничије надлежности, до формалне само- 
воље, 

Имамо доста података где се млетачке власти жале на утицај 
и компетенције цетињских владика код млетачких становника 
Боке и то махом у интерним извештајима локалних власти ви- 
шима. Само ћемо нешто од тога пренети. 

У извештају од 15. септембра 1740. жали се которски прови- 
дур главном млетачком провидуру у Задру врло много на непо- 
корне Грбљане (“, стр. 27), који слушају само владику цетињ- 
ског «пошто су и они истог српског обреда» (ачаћ еззепдо де! гіїо 
Ѕїеѕѕо ѕегміапо). Они настоје да се отргну од (млетачког) грађан- 
ског и кривичног судовања, и хтели би да њихов владика, сем 
питања савести, одлучује и животу и имањима свих једновер- 
ника који су му потчињени...» 

У извештају Марка Кверинија, изванредног провидура у Ко- 
тору, сопра провидуру, при напуштању дотадашњег звања 12. 
јуна 1742. из Котора, каже да црногорски владика аспирира на 
подложност становништва Маина, «једног од три насеља доспе- 
ла под млетачку власт у последњем рату против Отомана», као 
што претендује «на све народе ове провинције иако су вашој 
преведрости потчињене. Једнакост српске вере распрострањена 
од веома многих чини их њему оданим а непријатељима римске 
католичке која се све више смањује на мало њих у области Ко- 
тора и неколицину у области Херцегновог. . .» [а иптогтна дела 
Кећатопе Ѕегуіапа іп то азт! ѕрагѕа... (7, стр. 31). 

У извештају которског изванредног провидура Винћенца До- 
на Млетачком сенату од 19. маја 1735. (°, стр. 16), жали се овај 
на црногорског владику (Меѕсоуо а! Сећћупе) који под плаштом 
ревности прелази границе своје духовне власти и покушава да 
себи арогира власт и команду над поданицима Србима, које је 
начело наслеђено од његовог претходника стрица». Он не каже 
за Бокеље ни православни, ни грци, ни ортокоси, ни грко-като- 
лици, већ чисто и бистро Срби (поданици «Преведре» републике 
Млетака). Италијански: «...е їепіа а аггодагѕі аџћогна е со- 
тапао ѕерга де ѕоааі Ѕегуіапі, гаѕѕіта егедната да! ргосеѕѕог 
500 210». 

И даље у истом извештају говори о сукобу Русије и Порте, 
при чему цетињски владика покушава да наговори и Бокеље на 
страну Русије «мада се при свему томе код самих Срба не запа- 
жа икаква слична мисао» (.. .Бепсһё пе! Ѕегуіалі ѕїеѕѕі їџїауіа 
јдеа ајсипа поп ѕсогдазі). 

Нико мањи него католички бискуп Котора, Павао Буторац, 
жалио се на то стање овако (“, стр. 191): «Црногорски владика 
је управљао својом духовном паством независно од сваке влас- 
ти откако је године 1769. услијед рата између Порте и Русије 
престала функционисати пећска патријаршија одласком срп- 
ског патријарха Василија Бркића у Русију...» 

Исти, доцнији бискуп Котора, Паво Буторац писао је (*, стр. 
188): «Црногорски је владика бавећи се обично при самој грбаљ- 
ској граници у манастиру Стањевићу, вршио на своју паству у 
Боки пресудан утицај. А иза црногорског владике гледали су 
Бокељи идол Русије (подвлачење пишчево) која је у име ,једно- 
вјерства’ и заштите хришћанске раје наступала на Балкану за 
своје интересе а Црногорци су под њезином заставом (подвлаче- 
ње писца) улазили у бокељско приморје и захтјевали Боку за 
себе иако им она тамо од Црнојевића (1423), кад се заправо по- 
чиње да формира Црна Гора, није припадала никад». 

Аустријски гувернер Боке при првом заузимању генерал 
Бранди се жали како у њој «православни неуваживо мрзе като- 
лике» и како «црногорски владика, интригант, утиче на пук, су- 
јеверан и фанатичан» (Буторац, “, стр. 182). 

Француски католички свештеник Паул Пизани писао је кра- 
јем прошлога века (“) да су Бокељи мало фермали епископа 
Краљевића из Шибеника коме су били тада потчињени и њего- 
вог викара Герасима Зелића који је резидирао на Савини. Он 
пише да је један црногорски архимандрит Вучетић (мислим да је 
он Бокељ, Грбљанин, ЛМК) резидирао у Рисну као викар ми- 
трополита Петра І, а да му Краљевић и Зелић ништа нису мо- 
гли! 

И владике цетињске су често протествовале код млетачких 
власти кад би се ове мешале у њихову компетенцију. Тако се 
владика Данил марта 1730. жали изванредном провидуру у Ко- 
тору што је неки калуђер Гаврило стављен под одговорност ре- 
довних судова ('“, стр. 103). Он каже да «би рад био да му се у 
ове ствари нико не мијеша, колико ни он у чије друге ствари...» 
Моли да се ни калуђер Гаврило, нити неки други калуђер или 
поп «не изгоне без његове књиге и одлуке, докле они не учине 
духовни суд за његову кривицу...» 

Владика Сава се жали которском провидуру крајем 1738. да 
фратри на Отоку код Кртола псују и грде нашу вјеру и врше 

прозелитизам. «Зато, господине пресвијетли, многи ће ти људи 
посвједочити да у Кртоле и у Луштицу није било од старине 
ниједнога латинина, но све хришћани од нашега закона, ма сад 
има и латиниах...» Тражи да му предају вероватно ухапшеног 
Кртољанина «није крив сиромах ништа». Јамачно се бунио про- 
тив прозелитизма ('%, стр. 120). 

Почетком 1754. владика Сава се у два маха љуто жали котор- 
ском провидуру на гоњење православља ('"“, стр. 234 ид.) и меша 
у његову надлежност. Он му признаје власт грађанску и војну, 
но ипак не сме одобравати насилно преверавање и «стављати 
под ноге миритане дукале које су ми допуштене од преведре ре- 
публике Млетачке која нам је дала област да имамо врх црка- 
вах и црквенијех официјатора и свега пука који се находи у за- 
кону греческоме и у Приморје и у Скендерију...» 

По томе би изгледало да се владика Сава сматра као суверен 
«свога пука који се находи у закону греческом у Приморју. .» 
и моли да се то поштује. 

У другом акту се жали «бискуп Сава» што у Котору «чине 
мутњу међу пуком и чину новитате што се нијесу приђе чиниле 
ни запреке нашијема поповима..., срамоте вјеру свету грча- 
ску...» Он жели да не дође до кавге «зашто му није мила, 
а тко је тражи нека гледа што чини». Ово је најотворенија прет- 
ња да ће православни силом одговарати на насиља Латина. 

Јасна је ствар да је владика имао своје месне органе, а то су 
били попови (пароси). Без њих не би могао ништа да уради. Њи- 
ма се обраћао и преко њих је народом управљао. Али га много 
нису ни ови, нису бар увек, фермали. Има и томе безброј дока- 
за, и званичних млетачких и из домаћих извора. Мораћемо само 
навести, карактеристике ради, један-два (који су били изнети и 
у нашој књизи о Боки (", стр. 72-73). 

Свештенике је бирао народ сам, а владика је на Цетињу имао 
само да ту народну одлуку спроведе одн. ратифицира. Он је, и- 
стина, давао синђелије, али су многи попови били посвећени и 
од других, ненадлежних архијереја. То нико није смео да оспо- 
ри. Которски млетачки провидур се жали Сенату 1768 (); «На- 
род српски грчкога закона у Котору настањен избира свога ка- 
пелана или пароха на основу Сенатског декрета од 26. септем- 
бра 1760, по коме су овлашћени бирати пароха а да их нико у 
томе не омета: само нека буде млетачки поданик и благонараван 

свештеник. О томе избору немају обичај обзнањивати државну 
власт као што би требало ради познавања и потврђивања дотич- 
них кандидата». 


Кад је тако било у Котору, може се замислити како је изгле- 
дало по селима Провидур и то помиње даље у реферату жале- 
ћи се на цетињског владику «којега народ грчкога закона при- 
знаје за свога дијецезана» а који (народ) парохе «изабира». Вла- 
дика није могао народу наметати попа ни тада ни доцније. 


Сви су били народни људи, чак и мало сувише. То је згража- 
вало епископског викара Боке почетком прошлог века арх. Ге- 
расима Зелића, који их је изос. овако описао (5, ПІ, стр. 26 ид.): 
«Ђе је рат или каква ларма, ту је први војвода поп; ако се ђе 
скупштине сваде и потуку, ту је први поп; ако је који на рату 
из пушке своје кога и убио, то је њему ништа: савјест га не 06- 
личује, него он попује и служи свету литургију као и досад. Ни- 
ти ту помажу свије светије апостола и светије седам сабора ка- 
нони, а камо ли митрополити и јепископи и њиови намјесници... 
Ни спомнути црногорски митрополити нијесу могли поставити 
самовољни они клир у народ у црквено благочиније... Ако се 
свади једно ошштество с другим, ту поп ваља да буде најпрви 
војвода, да се пред њима бије. Ако би који мирјанин другоме ко- 
ју горку ријеч рекао, или би га опсовао, онда се зову на мејдан, 
ту ваља да поп пред њима буде...» «Већи чест мирскије попова 
у Боки брије браду, брке и косе на глави... Ниједан поп не из- 
лази из своје куће, ни у цркву, без дугачке пушке, а за пасом 
по двије мале и јатаган...» Каже да се носе једнако као мирја- 
ни: «Тако се многи попови од мирског човјека ни у чему не раз- 
ликују, веће ако је у цркви, када обуче на се одежде црквене...» 


ІУ. ОСТАЛЕ ПРИВИЛЕГИЈЕ БОКЕЉА 


И споменуте, територијалне, и остале привилегије Бокеља 
највише су забележене за време млетачке власти. То је и логич- 

но: она је најдуже трајала, највише је докумената од ње остало, 
она је била најтуђа становништву Боке и морала га је да мити, 
између осталога и разним повластицама. 

На другом месту је цитирана званична едиција Аустро-уғар- 
ске монархије која спомиње «безмерне привилегије» становника 
Боке под млетачком влашћу (одељак У). 

У чему су се све оне састојале, ја не бих умео а приори рећи. 
Територијална аутономија је ту несумњиво, у првом реду, спа- 
дала, и то смо детаљно изнели. 

Затим, свакако, право ношења оружја, које је у нашим краје- 
вима, једнако на Приморју као и у Црној Гори, обележавало од- 
раслог и слободног човека. 

Затим право слободног кретања у самој тој области (рецимо 
Боки) и ван ње. Право напуштања завичаја каткад се некоме 
прохте и право враћања у завичај кад исељеник нађе за сходно. 

То значи и право ићи у печалбу или, како су Бокељи говори- 
ли, у мрнаре. Не мора то бити обавезно служба на мору. За сва- 
ког исељеника одн. печалбара, у старо време се говорило да је 
отишао у «мрнаре». И ја се још сећам тога термина од старих 
наших жена (и саме моје бабе, очеве мајке). И за оне који су и- 
шли у Америку говорило се да су пошли у «мрнаре». 

Ту је било пре свега ослобођење од војне обавезе, из више ра- 
злога. Прво, Бокељи нису хтели да служе туђину, а затим, та 
служба би им одузела зараду и слободу кретања. Она је била 
несагласна са слободштинама од народа схваћених, 

Има још разних других повластица одн. привилегија које су 
туђе власти Бокељима одн. појединим бокељским општинама 
признавале. Међу њима напр. ослобођење од извесних намета, 
специјално царина итсл. Повластице су обухватале делење зем- 
ље, додељивање части, разне екземпције од редовне, нарочито 
судске надлежности, ношење символа власти итсл. Има и дру- 
гих повластица више моралне него материјалне природе. Већи- 
ну ћемо овде навести уколико смо их могли утврдити. Следећи 
писци моћи ће да каталог продуже. Специјално о бокељском и- 
зузетном положају у историјском развоју није писана, колико 
је мени познато, ниједна засебна расправа. Нека ово служи као 
увод и путоказ. 

Видеће се у једном даљем цитату при крају књиге како вели- 
ки хрватски научник Владимир Дворниковић пише (7, стр. 710) 

да Кривошије дижу два устанка да би «одбраниле аутономију и 
своја „изузетна права». Он ту реч «изузетна права» ставља под 
наводнике; јамачно је она негде употребљена од устаника или 
њихових апологета. «Изузетна права» или привилегије, то је и- 
сто. 

Бокељски правни историк Антун С. Дабиновић, који је једну 
велику студију посветио Бокељском устанку 1869, студија која 
ће бити овде опширно ексцерпирана, казао је изос. и ово (*): 
«Бока је наиме земља старих традиција. Повучена од дотицаја 
са страном својим дубоко урезаним, тешко приступачним зали- 
вом, пресјечена високим планинским бедемом од свога црногор- 
ског залеђа, Бока је вјековима сачувала неки посебни друштве- 
ни живот и неке старе установе, каквих нема у другим крајеви- 
ма Приморја». (Писац говори детаљно о обичајима Боке). «На 
шта су Бокељи понајвише поносни, то бијаху њихове старе по- 
властице, о којима веома мало знамо како су постале. Као по- 
гранична варош византиског царства, Котор је морао да се сам 
брани од Словена и, касније, од Арапа, а да му није могло по- 
моћи ниоткуда. У таквим се приликама локална одбра- 
на организовала сасвим самостално од државних власти, и то је 
аутономно уређење остало нетакнуто под српским владарима 
све до млетачких времена. Серенисима примила је Котор под 
своју власт у јулу 1420, пошто су граду на свечан начин зајем- 
чене старе установе, а многобројне дуждеве и проведитурове по- 
веље су потврдиле регионалну аутономију у питањима унутра- 
шње управе и одбране града и залива од загорских и од примор- 
ских нападача...» (Писац цитира неке млетачке повеље). 

Аустро-угарски ратни архив, отсек за ратну историју, издао 
је 1883. опширан приказ бојева са инсургентима у Херцеговини 
и Боки, коју зову «Јужна Далмација» (*). Разуме се да за устан- 
ке 1869. нису нешто слично објавили, мада су несумњиво били 
сакупили све потребне податке и обрадили про форо интерно. У 
поменутој књизи има мало осврта и на Устанак од 1869, али не 
у војном погледу, који је био тако катастрофалан за Аустрију. 

У књизи се, као данас у комунистичкој Југославији (стр. 13) 
налази главни разлог устанку у економским приликама. Велики 
део становништва иде у печалбу, док женама препуштају обра- 
ду земље. Но ипак званична публикација признаје изречно: «Па 
ипак ти људи нису видели да је само пут њиховој заради угро- 

жен већ су сматрали да су оштећени у својим прерогативима, 
по којима од памтивека, према њиховој традиционалној преда- 
ји, имају ексемтцију (изузеће) од редовне службе у војсци и са- 
мо су могли бити обвезани за одбрану своје територије...» (Сад 
су то тобоже биле увиделе аустријске власти, па је то био један 
од разлога њиховог попуштања 1870!). 

Главно је ипак да су најзваничнији војни кругови Монархије 
признали да су Бокељи уживали у свој прошлости која се пам- 
ти екземпцију од војне службе. То је заиста једна ретка, скоро 
нечувена привилегија у земљама опште војне обавезе. Она је, 
ето, призната са најкомпетентнијег места иако накнадно. 

На крају те стране стоји како је Аустрија настојала да «укро- 
ти пркосни дух народа» (у Боки), што ће се цитирати даље. То 
је, каже за овим, био «тешко решљив проблем, јер је попустљи- 
вост ранијих режима — још из млетачког времена — размазила 
народ» тако да одбија «вршење оне веће, иначе саме по себи ра- 
зумљиве државно-грађанске дужности...» 

Академик Владан Ђорђевић, некадашњи председник Српске 
владе, писао је о стању Боке под Млецима баш поводом описа 
доласка генерала Рукавине у Боку 1797. (7); «Бокељи беху међу 
собом подељени. Земљорадници и сточари беху противници ста- 
новништва на самој морској обали који су живели од риболова, 
бродарства и помало од гусарства. Сем тога беше међу њима и 
много верске суревњивости и сукоба, јер две трећине Бокеља 
беху православни, а једна трећина католичке вере. 

Међутим, при свем том што су по занимању и по вери били 
поцепани, они су били сложни у одбрани својих старих приви- 
легија од прохтева млетачке владе. Кадгод нису могли добити 
нешто од млетачког Великог већа, они су му претили својим су- 
народницима у Црној Гори и великим бауком иза ове, Русијом. 
И тако су увек добивали што су хтели, јер је Бока била потреб- 
на Републици као зимско пристаниште за њену флоту. И тако 
се млетачка република односно Боке морала задовољити само 
тиме што је имала своје војнике у градовима, својега провидура 
и неколико чиновника у Котору, а иначе је остављала Бокељи- 
ма готово пуну самоуправу. Ова им је била толико драга, да је 
дотле нису хтели жртвовати ни за спајање са Црном Гором, иа- 
ко су сви Срби као и Црногорци, иако их је две трећине било и- 
сте вере са њима. А нису хтели зато, што у Црној Гори не беше 

никаквих закона, па су претпостављали сизереност млетачки 
који им је осигуравао законитост, личну и имовну безбедност». 

Свега три-четири године после аустријске анексије Боке про- 
путовао је наше приморске крајеве аустријски барон фон Лих- 
тенштајн и објавио после мало година опис свога пута (“), у ко- 
ме за Боку стоји: «Међутим је толико истина и произлази из а- 
утентичних доказа да су ту провинцију и њене границе станов- 
ници њени врло често, и без помоћи млетачке војске, одбранили 
храброшћу и добрим успехом и задржали за Републику (и спа- 
сли Републици), при чему сама Република није ништа доприне- 
ла већ што је дала оружје и муницију са мало бродског двопе- 
ка. (У Боки тај двопек зову шканата, ЛМК). Одатле датирају 
многе привилегије, које Бокези уживају...» Без прецизирања 
он те привилегије назива многобројним и несумњиво се, као Не- 
мац, чуди њиховом постојању. Аустрија их тада, очигледно, још 
није била сузила. 


П. 


Почећемо и овде прецизнија излагања са средњим веком, са 
српском државношћу, иако се нема много поузданог рећи о томе. 


Католички свештеник дум Нико Луковић је писао после дру- 
гог светског рата “, стр. 144): «Немањићи су даривали Котор 
бројним повластицама и земљищним посједима». 


Хрватски песник који је живео у Котору Франо Алфиревић 
пише (`): «Сви владари српски исказиваху которској властели 
особиту пажњу, утврђујући и проширујући повластице Града 
повељама и хрисовуљама. . .» Од 1420. Котор је био у «склопу те 
моћне државе» (Млетака). Као и пре, под српским владарима, «он 
је задржао аутономију и свој устав. Међу осталим градовима 
Далмације у власти Венеције Котор је имао посебан, повлашћен 
положај: није напр. плаћао никаква данка, а било му је допуш- 
тено да кује свој новац». 

Јиречек пише (", П, стр. 105): «Ниједна од српских которских 
привилегија није сачувана у оригиналу, него само интерполира- 
на и сумњива комађа». Ипак посредно се дају многе, бар према 
садржају, реконструирати. Сам Јиречек не оспорава ни најмање 

њихово постојање већ се обара на фалсификате, махом католич- 
ке провенијенције (о којима се овде не може поближе говорити). 


У средњевековној Србији није постојала војна обавеза у дана- 
шњем смислу речи и ми немамо података да ли су Бокељи мо- 
рали да служе и да ли су уопште служили у средњевековној 
српској војсци. Немамо података сем једног који је веома инте- 
ресантан. То је из Будванског статута, члан 1, у коме је стојало 
да је Будва била дужна дати против непријатеља 50 војника и 
то уз два ограничечња: само ако цар лично учествује у рату и 
само на бојишту између Скадра, Зете и Котора. (Јиречек, ", ШП, 
стр. 126). То су несумњиво, законски (статутарно) опредељене 
привилегије, које се не могу наћи у другим пределима Српског 
царства, па их зато Јиречек износи као куриозитет. 

Котор није канда уопште имао обавезу да даје војску влада- 
ру. Не може се наћи респективна одредба у Статуту Которз. 
Његов истраживач проф. Илија Синдик пише (2, стр. 88): «Док 
је Будва морала помагати у рату, у судству била ограничена, и- 
мала дужност приселице и плаћала земљарину, за Котор ове о- 
бавезе нису постојале». 

У уговору о подвргнућу Паштровића под власт, или — боље 
речено — под заштиту Млетачке републике, стипулирано је не- 
колико привилегија сем бирања свога кнеза, о чему смо мало 
пре говорили, Највећи део је материјалне природе. Али има и 
војне одн. одбранбене. Тако се у П капитулу обавезује Сињори- 
ја са своје стране да ће бранити кадгод треба паштровске гра- 
нице и њихове «правице», како то преводи Дабиновић (“, стр. 
200): сопита ег јога. 

Што се тиче војне помоћи Паштровића Преведрој, и о томе и- 
ма утаначења. Паштровићи су вољни у рату помагати Преведру 
«али само из своје слободне воље, вјерности и љубави, не тра- 
жећи ни награду ни плату» и то само на територији од Бара до 
Котора. То је основно. Ако изузетно млетачка власт зажели да 
Паштровићи служе негде друго у скадарском округу, они ће то 
чинити бесплатно само за осам дана (иначе ће им се плаћати као 
другима). 

Све је дакле на добровољној бази, али служење ван Скадар- 
ског округа (доцнијег санџака) није ни долазило у питање. Мле- 
ци нису могли да одређују ко ће служити, још мање наређивати 

колико мора бити војске. Све је то аутономна надлежност пле- 
мените општине Паштровића. 


Ш. 


Кад смо већ код војне службе, хоћемо том питању да посвети- 
мо нарочиту пажњу, јер је она, најзад, била првобитан и главни 
повод Бокељског устанка. 

Ни под Млецима нити касније није било опште војне обавезе. 
Можда су бокешки католици и служили на њиховим лађама, а- 
ли православци сигурно нису. То је можда такође и један од ра- 
злога да су се они држали увек мало поиздаље од мора и нису 
се бавили поморским делатностима (чак ни рибарењем). Они су 
увек били у стању избећи ту служ бу и кад би им се наметнула 
(за шта нема ни најмањих доказа, док напротив има доказа о 
привилегијама неслужења). 


Истина да су се Бокељи борили понекад у млетачкој војсци 
против Турака, нарочито при ослобођењу најближих предела 
који данас спадају такође у појам Боке (Рисна и Херцегновог), 
али су се борили по својој вољи, као добровољци. То су исто чи- 
нили и Црногорци, па се ипак не може говорити о црногорској 
војној обавези према Млецима. 


Пераштани су имали и неке специјалне положаје у млетачкој 
морнарици; они су били и стегоноше њихове. Па и то је било 
добровољно или наследно, само у рату. Нема података да су 
Млечани натеривали Бокеље да служе у њиховим одредима. О- 
ни су их понекад и подмићивали, нарочито у гладним годинама, 
пексимитом, али принуђивали на службу канда нису никад. Уо- 
сталом, колико ја знам општа војна обавеза није ни постојала 
сем можда у последњој епохи постојања Серенисиме. Да су неке 
привилегије постојале једва може бити сумња али ми њихове 
текстове не знамо. Сачувани текстови привилегија и писмених 
обећања одн. обавеза датирају баш непосредно од пада Млетач- 
ке републике. Јер су тада настали нови односи које је требало 
јасно базирати. 


У «Горском Вијенцу» војвода Драшко прича о својим утисцима 
из Млетака које је тек био походио да «регулише пензију» оцу, 

и кад су га питали о јунаштву Млечана, он им то категорички 
пориче (стихови 1445 ид.). Војску су сачињавали «наша браћа: 
Далматинци и храбри Хрвати», који су на веру били домамљени, 
присиљени као посада на лађама да пљачкају свет и «притис- 
кају земље и градове». Интересантно да Драшко нигде не спо- 
мену неког Бокеља или ма кога из Српског Приморја. А он би 
то јамачно нагласио, одн. нагласио би Владика Раде који је те 
околности одлично знао. Ни «Далматинци и храбри Хрвати» ни- 
су сви добровољно ступали у поморску службу Млечана, већ би 
их ови заобилазно врбовали, али Бокеља канда није било ни 
од лека. Владика би ту морао изнети неправде начињене Боке- 
љима. Ових јамачно није било у млетачким војним одредима и 
на млетачким лађама. Бар их није било међу православним Срби- 
ма Боке. 

У интеррегнуму „после пада Серенисиме, нису ни Аустријанци 
ни Руси тражили војнике у Боки. Французи јесу и Бокељи су 
се бунили. Тада се утврдило да они нису ни под Млецима слу- 
жили. Ево неколико других писаца да то посведоче. 

Французи су мало владали Боком од 1807-1813, али је то било 
у јеку Наполеонових ратова и они су од сваке окупиране про- 
винције тражили војску, па и од Боке. А Бокељи су се опирали, 
увек са позивом на стару праксу и привилегије. Ево шта о томе 
пише католички прелат Павао Буторац (“, П, стр. 4): «Францу- 
зи су у Боки имали окапања с нерасположењем домаћег пучан- 
ства. Особито је присилна рекрутација за ратну морнарицу иза- 
звала у Боки реакцију. Бокељско је становништво то сматрало 
за атентат на своју слободу и на увријежену праксу, посвећену 
дугим млетачким владањем, а неповријеђену краткотрајном ау- 
стријском и руском управом...» Каже да су се противили то- 
ме и католици, али су ускоро попустили јер су нашли у тој фло- 
ти «живота и рада». «Међутим, у православноме свијету реакци- 
ја поприми и теже форме». Спомиње нарочито село Ораховац, 
које је припадало Перасту. 

На следећој страни пише Буторац: «Поткрај фебруара 1812. 
пошаље заповједник француске Арбаније (то је Бока, ЛМК) ге- 
нерал барон Готије једну чету 23 пука, једну чету Хрвата и је- 
дан одио пандура, да из Паштровића, који, навикли на старе 
слобоштине већ двије године нијесу плаћали порез, док је њи- 
хово свећенство одбило да положи заклетву, дигну рекруте за 

морнарицу. Али их Паштровићи, потпомогнути Црногорцима, о- 
ружјем присиле да се повуку до Будве. . .» Сад су Французи по- 
слали јаче одреде и «два батаљуна Хрвата» «запреитивши Паш- 
тровићима да ће их све искоријенити и попалити ако не предаду 
пописану момчад... Паштровићи се покоре а генерал даде стри- 
јељати тројицу...» 

У другом одељку описа француске ере у Боки пише Буторац 
(“, с. 37): «Бокељски је свијет, ненавикао на присилно дизање но- 
вака (рекрута, ЛМК), остао огорчен кад је французка власт на 
силу дигла момчад за италску флоту... Та је новотарија тешко 
дирнула у навике пучанства, које је у млетачкој ери знало или 
за добровољну службу или за службу у одређеним формација- 
ма... тако да се државна власт није мијешала у избор момчади, 
па углавном ни часника. Зато настану немири, који се мјести- 
мице претворе у отворен револт (тако у Паштровићима почетком 
1812). Што је јачи био притисак власти и што већи прохтјеви, то 
је слабији био одзив...» 

Сад Французи одређују «делегације» домаћих функционера 
да то (спроведу). Буторац на то пише: «Овом је приликом реги- 
стриран са стране саме делегације (фебруара 1812) готово опћи 
неодазив и непослух, што није чудо кад су Бокељи још много 
касније на аустријски закон о опћој војној дужности одвратили 
устанцима и бунама (1869, 1881)...» После је наметнута контри~ 
буција непослушним општинама и ове «падоше на руду». «Оп- 
ћине које су изгледале најнепослушније, прве су се одазвале: 
Тиват, Ластва, Кртоле, Луштица... а Доброта и Прчањ пока~ 
заше се точни, као у свакој прилици».! 

Има још један податак ту скоро објављен, али се канда одно- 
си на исти случај, или му је сасвим близак. Стоји да 
и поред најстрожијих наредаба француских власти 1810. да се 
рекрутују способни морнари у Боки за француско ратно бродов- 
ље, ови су чинили пасиван отпор до крајности, па су и резулта- 
ти били скоро никакви. То је ту скоро објављено ('"") према за- 
писима у Дубровачком архиву. Свега је напослетку пронађено 
33 младића за службу, а неки су и од ње избегли. Извештач, Бру- 
но Моравец, наводи да званични извештај «одаје признање До- 
броти, јер је приказала шест најљепших младића, док међу нај- 
непослушније опћине убраја: Столив, Тиват, Ластву, Кртоле, Ри-. 
сан и Морињ, не заборављајући ни Паштровиће, која је опћина 

и сада, као и раније „саботирала владину наредбу» (стр. 166), Ма- 
ло даље стоји: «Под каквим је околностима вршена рекрутација 
доказује нам и елучај жандармериског наредника Сава Кос- 
тића. Овога је његов заповједник ухапсио и оптужио да је нам- 
јерно омогућио бјекство неком рекрутираном морнару. Успркос 
очито доказаној кривњи, као и чињеници да је Костић већ од 
раније био сумњив свом заповједнику, Гарањин наређује да се 
Костић пусти на слободу...» (јер му је стриц, «жупник Крто- 
ла», добро стојао код власти. То је јамачно био прото Нико Ко- 
стић, ЛМК). 


ГУ. 


Сад да пређемо на повластице посебних места за која су сачу- 
вани подаци, или до којих смо могли доћи. Иако се подаци одно- 
се на по једно место, они су прилично репрезентативни, бар за 
још понеко место. Тако подаци о Грбљу морају бити скоро исто- 
ветни као они о Паштровићима, Луштици, Кртолима итд. За ва- 
роши је већ други случај. Тамо је мање униформности а више 
посебности, што смо видели и код претресања аутономија. 


Котор је имао право да кује и свој новац. Историк Мадираца 
пише (>, стр. 99) да је Котор имао коваоницу новца од ХІУ до 
средине ХҮП века. 


Пераст је неоспорно морао имати велике повластице. Не знам 
да ли је уживао статут града и у које време, али је третиран че- 
сто као град. Ја немам о њему специјалних података сем једне 
расправе написане и штампане у Млецима средином ХМШ века 
коју је пронашао академик Јован Томић а објавио Глигор Стано- 
јевић ту скоро (5). То су самохвалисања самих Пераштана о њи- 
ховим историјским подвизима; носи наслов «Заслуге општине и 
корпорације Пераста потврђене долепотписаним јавним испра- 
вама» (7). Ту се износи сваки рат у коме су учествовали Пераш- 
тани од почетка Новог века и разуме се, увек јуначки и успеш- 
но. О њиховим привилегијама или, како би рекли Хрвати «пра- 
вицама», мало ту им помена. Има само цитат из француског Ге- 
ографског лексикона Бруцена де Мартиниера ("), чији се подаци 
подударају са текстом Орбинија, одакле су, веома вероватно узе- 

ти (7). Тамо стоји да су Цераштани «добили од цара Диоклеци- 
јана све части и све имунитете (слободе од данка) које су ужи- 
вали градови Италије. У ХТУ веку се они подложише Млетачкој 
републици, која им призна велике привилегије (ВероЫіаое де 
Мепіѕе, аџі [еџог ассогда дез дгапа рпуПеде5). Ови народи, који су 
стародревни, живели су увек слободни и били су некад познати 
под именом Пертани...» (...месџшгепі Тоџјог5 ПБге5...). 


ү. 


У својој књизи «Црна Гора и Бока Которска» (“) пише Вук 
изос. (ово изводим из немачког текста): «Паштворићи говоре и о 
другим привилегијама, на које су до данашњег дана горди... 
и они тврде да су имали од Млечана привилегију да један Паш- 
тровић може да ожени најотменију млетачку племићкињу а де- 
војка из Паштровића сваког млетачког племића...» 


Геземан (=, стр. 52) сматра ово као одраз разметања (ако сам 
га ја добро разумео), али је ипак важно да народ то рачуна као 
нека права, неке привилегије, које, разуме се, нису нигде напи- 
сане. 


ҮІ. 


Професор Правне историја на Београдском Правном факулте- 
ту Александар Соловјев нашао је у заоставштини Валтазара Бо- 
гишића у Цавтату «Књигу привилегија Грбаљске жупе» и то 
у италијанском оригиналу и у «српском преводу» који је учи- 
нио Антон Батута «канцелар Грбаљске жупе» негде у другој по- 
ловини ХУШ века (“)). Српски превод је сасвим слаб. Мада има 
и данас православних Батута у Грбљу (чини ми се у Побрђу), 
ово је јамачно Роман већ и по самом имену Антон. То је збирка 
дукала и аката млетачких провидура одн. супрапровидура из 
времена од 1647. до 1767. Српски ју је Батута назвао «Либро од 
Бревилеђах от Комунита и Гербалске». 


Од нарочите је важности прва међу њима од 1647, одма после 
поновне инкорпорације Грбља. Утолико је значајма што њоме 

дужд лично «даје (уступа, концедира) исте повластице које ужи- 
вају Паштровићи». А сличне привилегије су јамачно уживале и 
све друге општине Боке, нарочито православне (јер би се оне 
буниле кад би било разноличности). 

Књига (у Боки се још и данас за сваку књигу каже «либро») 
има осам чланова одн, «арткула». Први артикуо је мало пре на- 
веден, у претходном одељку који је говорио о аутономији Грбља 
под Млецима. Овде мало о осталим привилегијама. 

У другом капитулу обезбеђују Грбљани себи повластицу да 
њихове «интраде» (тј. приноси од земљишта, и данас се тако ка- 
же код нас) могу да се износе и продају слободно на територији 
целе Рапублике, и да их нико не омета нити од њих тражи тро- 
шарину «него да уживају потпуну слободу како уживају исти 
Паштровићи» (превод Батуте). 

По члану Ш Грбљани стипулирају, с обзиром да су на граници 
и увек морају да стражаре и евентуално се боре, ослобођење од 
свих стража и јавних работа, а нарочито од службе на галерама 
наоружаним од града Котора. (Свакако су Грбљани имали овде 
грдна искуства!) Практично је то ослобођење од војне обавезе. 

По капитулу четвртом бираће Грбљани једног канцелара (кан- 
залиера), пред којим ће у случају промене врховних органа мле- 
тачких «суђе (судује) поћи на исти начин како чине Паштрови- 
ћи да учине заклетву од вјере и приме јавни печат за потврђе- 
ња од писама која би учинила» (ово је мало исправљени текст 
Батуте). Није толико важан пропис за наше претресање, али је 
интересантно поново изједначење са Паштровићима. 

Још има у том дукалу неколико појединости које нису од осо- 
битог интереса за наша излагања, али шести и седми члан не- 
достају (међутим у осмом се позива на њих). 

То је био дукал од 23. јула 1647. Годину дана доцније, 14. ав- 
густа 1648, млетачко «Веће умољених» (1 Сопѕідіо де! Ргедадћ 
«потврђује Грбљанима њихову слободу од дација и ангарија». 
Дацијом се и данас у Боки зову сви јавни намети, специјално 
порез. Под ангаријом се јамачно разуме кулучење и роботи (у 
савременом италијанском језику нема те речи). 

Доцније има цео низ потврда тих привилегија. Интересантна 
је једна од 28. јула 1696, којим сам дужд Силвестро Валиери 
излази у сусрет тражењу грбаљских првака да им се привиле- 
гије потврде (што значи да се оне нису увек једнако дословно 

поштовале). Он то чини дукалом упућеним генералном проведи- 
туру Долфину. И сам наслов каже да се ради о дукалу «потвр- 
де привилегија Грбља»: Оџсаје. .. зића сопЕттадопе де! рпмПед;! 
ф! Хорра. Сам тај назив привилегија званичан је и стално од 
Млетака понављан. 


Скоро половина аката објављених у «Либру од бревилеђах» 
садрже потврде ранијих привилегија; једном од провидура у Ко- 
тору, други пут од «ђенерал провидура» у Задру, трећи пут од 
самог дужда и Сената. И 1697. потврђује то дужде Силвестро Ва- 
лиери пошто су му «амбасадори грбаљске општине» поднели «но- 
ве инстанце» да «потврди њихове привилегије на начин и по 
примеру оних датих Паштровићима» («на они начин од онизи- 
јех који су ударени Паштровићима»; «ударени» то треба да је 
превод «концедирани»!). У истом дукалу се позивају обе стра- 
не на «изједначење» са «привилегијама које су концедиране Паш- 
тровићима 1761. г.», дакле свега шест година пре овог дукала. Гр- 
бљани су канда хтели да од Млечана имају «клаузулу највишег 
повлашћења», како се то у новијој економској науци каже, а који 
израз потпуно одговара политичким односима Боке ХҮП века. 
Којегод повластице има једна српска општина, хоће и друга 
да. их добије. 


Пошто је Грбаљ био једно кратко време отпао од Млетака, 
после поновног припајања дужд Ђовани Корнер потврђује па 
чак и проширује раније повластице дукалом од 30. новембра 
1715. Потврђује се установа гувернадура, сердара и четири кнеза. 


Ту се изречно забрањује сеча њихових дрва за потребе војске. 
Ако би ургентне потребе изискивале неко кратко и мало отсту- 
пање, све се мора чинити под заповешћу грбаљског сердара. Усту- 
па им се, за потребе њихова обреда, црква св. Луке у Котору 
итд. Ова последња одредба претставља такав куроизум каквог 
можда никад млетачка власт није забележила. Та ултрамонтан- 
ска и прозелитска држава не само што напушта прозелитизам 
(разуме се: водећи рачува о промењеним околностима), већ у 
самом граду, где се православље није трпело, уступа католичку 
цркву њима. Пре тога стоји да се одређује кућа «за потребе 
гувернадура, сердара, кнезовах. главарах и кавалиерах» кад се 
нађу у Котору, онда већ морају имати и «цркву свога обреда», 
или, како у преводу стоји «од њихова закона». Итд. Ми не мо- 

жемо то све преносити детаљно, јер се тај проблем овде распра~ 
вља инцидентер. 


ҮП. 


Кад смо већ код верских привилегија, морамо рећи да су оне мо- 
рале бити стипулиране после присаједињења Херцегновог и Ри- 
сна Млецима. Имамо о томе и један сигуран податак. 

У дукалу дужда Корнелија од јула 1718, којим се изједначује 
општина Топла (Херцегнови) с осталим општинама Боке и о 
коме смо раније говорили (одељак П Б) признаје се изос.: «Да 
могу слободно, као и досада, живјети у својој вјери грчко-ерп- 
ског обреда (пе! Іого Віїо Сгесо-ЅегЬіапо) и да их нико за то не 
смије узнемиравати, да могу поправљати своје цркве и мана- 
стире како нађу за сходно». 

То је прва тачка дукала, веома значајна, јер до тада се «Пре- 
ведра» устручавала да тако отворено призна српско православ- 
ље и забрани сваку врству прозелитизма, а отежавала је гдегод 
је могла подизање цркава, нарочито при обали. 


Дукал у другој тачки наређује додељивање земаља итд., док 
у трећој стоји: «Да се опраштају од царине, али само за домаће 
ствари и производе који се износе из Крајине херцегновске у 
друге крајеве Нашег владања, како је то раније утврђено с Пе- 
раштанима, с Грбљанима и са Паштровићима». 


ҮШ. 


Пошто смо изнели привилегије Грбљана за време млетачко, 
захваљујемо околности да можемо бар мало осветлати и турски 
пеодиод, који није био тако кратак. 

Према турским ферманима које је проучавао босански исто- 
рик Хаџибеговић (“, стр. 77), Грбљани су плаћали за турског 
вакта веома мале дажбине. Он пише: «У прво вријеме турске 
власти над Грбљем положај становништва је био доста пово- 
љан. Поред тога што су се ослободили обавеза према турским 
грађанима, ни њихове даће нису претстављале велики терет...» 

(Доцније, у току ХҮП века, поједини су емини сакупљали мимо 
закона порез и отежали живот Грбљана, што је доводило до по- 
буна). 

«Приход од Грбаљске жупе»... остао је до 1683, исти који је 
био у доба Скендер-бега Црнојевића. А ми знамо да је у том 
размаку времена вредност новца много опала... Томе има више 
узрока. На првом месту треба имати у виду да је Грбаљ био на 
периферији Османске царевине, а између Котора и Будве који 
су били у поседу Венеције. На овом подручју сукобљавали су се 
интереси обе државе. Млетачка република је стално настојала 
да придобије становништво околних турских области на своју 
страну. Та настојања Венеције била су добро позната Порти и 
она је морала водити рачуна о томе. То би могао бити један од 
разлога зашто она није повећала износ прихода од царског хаса 
у Грбљу». 

Он цитира Ивана Болицу о купљењу харача од стране скан- 
дарског санџакбега Ходаверда 1702, где су се сабрали грбаљски 
кнежеви на обали код Будве. Санџак их упита јесу ли поданици 
Великог Господара, што ови потврдише. Али кад је казао да то 
и делом покажу и ревношћу, нарочито добровољним плаћањем 
данака, ови одговоре «да нијесу били дужни допринијети ништа 
друго него 120 харача који износе око 100 дуката у сребру, јер 
су од других терета били ослобођени». (7, стр. 76). 


М. МОДУСИ ПРИКЉУЧЕЊА БОКЕ АУСТРИЈИ. 


Почетком ХІХ века Бока је, после дугих и многостраних пери- 
петија, при чему је било физичког отпора и крви, одлуком Беч- 
ког конгреса припала Аустрији. Бокељи „нарочито они православ- 
ни, нису никако били за то решење али су му се најзад прикло- 
нили. Историјат се овде не може преносити, јер не спада строго 
у предмет расправљања. Али је једно несумњиво: Бокељи су 
инсистирали на признању дотадашњих привилегија и повластица. 
И власти које су их предале Аустрији, па чак и саме аустријске 
власти, пуне су обећања у том смислу. 


Извори нису хомогени, а нису ни истоветни. По једнима, Бо- 
кељи су тражили као услов свога потчињења признање старих 

права и повластица. По другима, ова су им обећавана једно- 
страно, али «у пуној форми». Можда да лакше прогутају пилулу 
анексије. Али је једно сигурно: Бокељи су веровали да су им 
дотадашње повластице признате и само зато нису дали оружан 
отпор после Бечког конгреса. Они су веровали, а тако је ствар 
претстављена, да неће Бокељи ништа изгубити од својих слобо- 
да и прерогатива. Промениће само врховног господара, а све 
остало има остати по староме. 


Рекосмо да су у томе и власти уљуљкивале: и домаће (аустриј- 
ске) и стране. Изнећемо неколико података о томе (веома важ- 
них за разумевање и евентуално оправдање бокељских устанака). 
У првом реду документе а онда мишљења махом потпуно не- 
заинтересованих лица. Ово је најважније за оправдање устанка 
од 1869. Мора се признати да ни тада нису аустријске власти 
порицале њихова обећања, којима нису увек давали карактер 
обавеза. 


Због тога смо избегли да у наслову употребимо уобичајену фор- 
мулу услова и обавеза, већ нешто неутралнији правни назив 
модуса. 


Никола Велимировић, доцнији владика, писао је 1910. у својој 
докторској дисертацији на Философском факултету у Берну 
('% стр. 11): «Миром Кампо Формијским и Пожунским Бокељи 
су се осетили тешко повређени јер се о њима одлучивало без 
њих. Они су раније преговарали са Млецима пре него су дошли 
под њихову власт. Такве слободне преговоре са Аустријом и 
Француском нису могли да воде. То је вређало њихов понос, ко- 
ји је тако велику улогу играо у њиховом политичком и социјал- 
ном животу. То је био главни разлог њихове зловоље, њихове 
узбуне против одлука великих сила. Други разлог је било њи- 
хово страховање да им се не би ограничавала слобода трговине 
и политике...» 


Пре него је припала дефинитивно Аустрији, Бока је у међу- 
регнуму 1797—1815 често мењала господаре: два пута Аустри- 
ју, Француску, Русију, заједничку владу бокељско-црногорску 
и, осим ове последње, ефемерне по трајању, и Русије од право- 
славног становништва, никоме се друго обрадовали нису, нити 
су примили добровиљно њихову управу нити су је помагали. 

Пре него пређемо на аустријску управу, мораћемо неколико 
речи посветити и француској окупацији, која је трајала пет- 
шест година. Није остала без трага, али већ по самом времену 
опстанка она није много засегла у историју Боке. Била је више 
детаљ, провизориј, да не кажемо инцидент. При крају јој је дат 
оружан отпор тако да је некако крваво завршена. 

Она је била од свих најбезобзирнија и најомрзнутија. Видели 
смо како су јој Бокељи показивали пасивну резистенцију. Ме- 
ђутим, као у целој «Илирији», она се била инсталирала у Боки 
као «стална власт» и вршила «реформе» које не одговарају нор- 
малним поступница окупатора. 

Французи су за време своје управе (1807—1812) сасвим реорга- 
низовали управу у Боки, који су спојили били са Дубровником 
у једну супер-административну целину. Унели су много демо- 
кратског елемента, али су и сузили делокруг општина. Буторац 
каже (“, стр. 19) да је «стара опћинска аутономија сведена на 
ништа». Он је те прилике лепо описао, и ко жели може их ту 
наћи. 


П. 


Аустријска управа, мада прекидана као окупациона власт, на- 
довезала се за једновековни период старе власти над Боком, За 
њено време је букнуо Кривошијски устанак који описујемо око 
55 година иза њене дефинитивне окупације. Зато је и правно 
и историјски важно приказати модалитете и последице предаје. 


Црногорски етнолог данашњег доба Јован Вукмановић, писао 
је ту скоро у својој докторској тези ('", стр. 36): После Кампо- 
формијског мира «Бокељи су сматрали да имају право да сами 
одлучују о својој судбини и тражили су да се води рачуна о њи- 
ховој самоуправи, коју су вековима имали у оквиру млетачке 
Републике...» 

Поводом П Кривошиског устанка 1882. изашао је у немачком 
водећем часопису за обавештење о иностранству један низ чла- 
нака под укупним насловом «Јужнословенска земља и народ» ('') 

који ће се у следећем делу ове књиге ближе приказати. У по- 
следњем од 4 чланка стоји: «Године 1420. предаде се самостално 
словенско општество, мала република Котор, добровољно Мле- 
тачкој републици под најповољнијим условима.... Међу њима 
је био и тај да Сенат Венеције нема право да уступи Котор 
некој другој власти ако она не буде у стању да га одржи. У том 
случају се ослобађа свих обавеза и одмах постиже своју незави- 
сност. . .» 

Бокељски правни историк, доцнији професор Загребачког Све- 
училишта Антон С. Дабиновић је писао (“): Кад је 1797. дошао 
аустриски генерал Рукавина, «Которани су затражили од ње- 
га да он у ћесарово име свечано обећа да ће поштовати њихове 
повластице». Оне су у пет тачака побројене. Тачка 4 гласи: «Сви 
бокељски становници морају бити ослобођени од војничке слу- 
жбе и сваке рекрутације». Тај акт је Дабиновић нашао у Архиву 
бечког министарства унутрашњих дела. 

Рукавина је обећање дао, али га није «узимао одвише озбиљно», 
како тврди сам Дабиновић. Но Беч је тај «Савез Бокеља са Њ. 
Величанством» много озбиљније узимао, о чему такође Дабино- 
вић подноси јасне доказе. 

Говорећи о првој аустријској владавини над Боком (аустриј- 
ском Арбанијом) од 1797-1806. католички прелат Котора Павао 
Буторац пише (“, стр. 179): «Аустријска управа у Боки, као и 
другдје, није осјетила снаге... да јаче дирне у стару локалну 
аутономију, баштињену из млетачке ере, која је бокељске опћине 
била фактично формирала током времена у мале републике, ни 
у мношто повластица, наслијеђених такођер од млетачке упра- 
ве, које је увелико ометало сваку акцију око административног 
сређивања и унификације. Аустријске власти су осјетиле да ће 
се одржавањем ових старих повластица или у најмању руку све- 
чаним обећањима да ће се одржавати, бокељско пучанство при- 
лагодити новој управи...» Зато је генерал Рукавина обећао Бо- 
кељима заштиту за «неповредиву упорабу свих њихових пос- 
једа, права и имунитета». 

Заиста, у оригиналној прокламацији окупатора барона Матије 
Рукавине од 1. августа 1797. стоји да су аустријске трупе дошле 
«да сачувају у овим провинцијама њихова неспорна стара права»; 
рег «копзегуаге іп аџеѕіе Ргоуіпсіе і зџог апісћі дігін іпсотеѕісЫ!ї» 
(9, стр. 1). Он обећава «најефикаснију и најпосебнију протекцију 

за некрњену употребу свих њихових имања, права и имунитета» 
(а ріо еНісасе е р!џ ѕресіа! ргојегопе пећ изо тмојаћо і їон і 
[ого роѕѕеѕѕі, дил е ітгопіа). 

Дум Паво Буторац каже, описујући догађаје који су непосред- 
но следовали паду Серенисиме (*): «Цар Фрањо се показивао 
склон да се самовољно не уводе новотарије и да се одрже по- 
властице, само да се нови поданици осјете задовољни с новом 
управом...» Бокељи су слали били своје «одасланике» у Задар 
и Беч и ови пишу из Задра 8. јула 1797. да је «цар... потврдио 
све повластице и олакшице». Одасланици су се надали да ће цар 
опростити Бокеље сваког војничког пописа (ставње, како тумачи 
Буторац у загради, а то значи рекрутације, ЛМК) за копнену 
службу. Али су особито у овом питању угледнији Бокељи стра- 
ховали да не остану преварени од особа које су могле утјецати 
на организацију покрајине...» 

Ипак је већ тада настало растрежњење и сумња. Буторац пи- 
ше (“, стр. 164): «Међутим су претставници и протагониски ауто- 
номија осјетили да се дух нове управе ипак не слаже са стари- 
ном ни са њиховим тежњама... Опћине су свакојако кушале да 
заштите своје прерогативе...» И Буторац наводи цео низ при- 
мера новога уређења и протеста против сваке новотарије. 

Буторац каже да се при правој окупацији Боке од стране 
Аустрије «католички елемент... ипак некако снашао и прила- 
годио новом стању, вођен при томе вјерскокултурним мотиви- 
ма...» (", стр. 180). 

Најбољи хрватски историк Федро Шишић писао је 1909. ('"“, 
стр. 224): «Дне 10. августа (1797) отисну се Рукавина, унаточ 
противног вјетра, на море пут Котора. Бокељи су били најне- 
покорнији и најнемирнији од свих житеља јадранског примор- 
ја, што је падом републике млетачке запало Аустрију. Они, сна- 
бдјевени мноштвом привилегија, које су им зајемчавале потпу- 
ну самосталност, нијесу никад гледали у Млечанима своје гос- 
подаре већ само протекторе... Од великог дојма било је сусјед- 
ство црногорско, а баш то и јест разлогом, што у Боки сенат 
млетачки никад није дошао до знатније превласти. Но Венеција 
је Боку требала као зимску стацију за своје левантинско бро- 
довље, на је стога имала туде тек право нешто војске настањи- 
вати по неким кулама, намјестивши једног провидура с неко- 
лико чиновника. Иначе бјеше Бока потпуно самостална (Подву- 

као писац Шишић). Међутим, премда је владика црногорски 
био у неку руку духовни поглавар Бокеља они нијесу тежили 
да се сједине с Црном Гором, волећи својој осебујној слободи 
између немоћне Венеције и апсолутистичког владике...» 


ПІ. 


Мада између прве и друге (дефинитивне) аустријске окупа- 
ције постоји временски дисконтинуитет, не може се спорити пра- 
вни континуитет. Оно што је обећавано 1797. важи и за 1814, 
уколико није стављено ван снаге (а тај случај није био), али, ра- 
зуме се, још више обавезује, непосредније, оно што је обећала 
приликом дефинитивног заузимања Боке, мада су то у ствари 
потврде ранијих обећања и утаначења. 

Епизодна је била заједнички влада црногорско-бокељска и 
више епска него реална. О њој је доста писано, па смо и ми 
писали ('), али је овде важно истаћи постојање и нестанак те 
заједнице у вези са настојањем да се утврђене повластице пош- 
тују. И ту су Бокељи показали извесно неповерење према Црно- 
горцима и не само што су тражили у заједници раван положај 
већ и специјално признање привилегија. Од тих захтева нису 
никад ни према коме одустајали. 

За време фаткичког постојања заједничке Црногорско-Бокељ- 
ске државе, кад су се Бокељи — с правом или не — побојали 
да ће њихова аутономна позиција бити погажена или да сео 
њиховој етничкој особини неће водити довољно рачуна, подно- 
се, 17. новембра 1813, Владици Црногорскоме «као своме госпо- 
дару у резиденцији у Доброти» адресу у којој изос. стоји: «Ми 
смо нације славено-српске, који смо уживали сва преимућства, 
права и слободу, за које се уздамо и унапријед да ће бити рав- 
нијем начином...» То саопштава др Владан Ђорђевић у својим 
архивским исписима односа Црне Горе и Аустрије (“"), 

Бокељи, православни — како то Владан Ђорђевић истиче — 
као да упозоравају Владику да никакво решење које не би во- 
дило рачуна о њиховој славено-српској етничкој припадности, 
и њиховој аутономији, неће признати. 

Шпиро Гопчевић, пореклом Бокељ, али рођен у Трсту, иначе 
немачки списатељ, писао је у једном немачком војном часопи- 


то 


су ("): да је у јесен 1813, кад је стиглла вест да се Бока преда 
Аустрији, настала у Боки и Црној Гори страшна реакција, тим 
пре што она (Аустрија) није ни једног војника жртвовала, ни 
један грош за њено освојење. 

Прваци обе провинције одлучише на скупштини у Доброти 
29. новембра 1813... ако натерају једну од њих да јој се пот- 
чини, то ће урадити само под условом, да уговори, привилегије 
и старе установе које су досад уживали имају да остану на сна- 
зи. 

Слично је писао Владика 4. јануара 1814. аустријском намесни- 
ку Далмације барону Томашићу и генералу Милутиновићу који 
је имао да запоседне Боку са својим трупама: «Ако имате од 
стране налог да заузмете Боку, то можемо да примимо, али под 
претпоставком да ће окупација уследити под условима унапред 
постављеним у очувању наших старих правилегија». 

«14. јула 1814. повукоше се Црногорци са горчином и кив- 
ношћу у своја неплодна брда, а истог дана заузе генерал Милу- 
тиновић Котор». 

«Под привилегијама која је Аустрија Бокељима гарантовала 
налазило се и ослобођење сваке војничке службе на сувом. Дру- 
га се односила на дажбине...» 

У опису далматинских општина под Аустријом, далматински 
историк Франћеско Мадираца је писао (7, стр. 80): «Кад је 1814. 
француски контраадмирал Брије, са лађе Вилхем Тел, про- 
тествовао код аустријског команданта окупационих трупа баро- 
на Бради због окупације, овај је одговорио «да су трупе њего- 
вог величанства заузеле Боку на основу слободне воље народа 
(подвучено у књиги), који је (тај народ) имао право да бира 
сопственог суверена на основу старих привилегија, изричито 
потврђених од пале млетачке владе у акту предаје. Да би дока- 
зао основаност те тврдње аустријски генерал посла францус- 
ком контраадмиралу аутентичан градски Статут». 

У великом, од аустријског двора помогнутом приказу Аустро- 
угарске монархије, који је крајем прошлог века изашао у много 
великих томова, у тому посвећеном «Далмацији» (којој је била 
придодата Бока) говори се потанко о заузимању Боке од стране 
аустриске војске (“") и спомињу се «немири» које је заузеће 
ових крајева произвело, али да се ипак, кажу, све у реду завр- 
шило. Онда стоји: «Тиме је била окупација земље срећно извр- 

шена и аустријска влада је сад ревносно настојала да отстрани 
жалосне прилике и невољу, нарочито сељака, али је њена де- 
латност и сувише често била спречавана политичко-религиоз- 
ним свађама странака и безмерним привилегијама из млетач- 
тог времена» (аџгсһ сће таѕѕЇоѕеп РгіуПедіеп аџ5 уепећапіѕсһег 
ден). 

Интересантно је и драгоцено ово званично аустријско гледиш- 
те: У Боку је било врло много привилегија, управо било их 
је безгранично, безмерно. Треба њих смањити или укинути, и 
све ће бити добро: неће више бити «политичко-религиозних сва- 
ђа» итсл. Из јутра се види какав ће бити дан. Већ из тога се 
разабире да ће сад једна од главних тежња Аустрије бити да 
слободе и привилегије креше. 


ТУ. 


Црногорци и Бокељи гледали су као последње уздање пот- 
пору од руског цара. Она је изостала, па чак, напротив, била је 
противна интенцијама Бокеља и Црногораца. Руски цар је при- 
стао на аустријску окупацију Боке, али је и он дао обећања о 
будућим повластицама. Разуме се да их је могао дати само ако је 
Беч њему та обећања потврдио. Цар је то учинио у једном писму 
владици црногорском Петру І. Митрополит Петар је у пролеће 
1814. послао у Париз, где се налазио руски цар, свога пуномоћ- 
ника сердара Сава Пламенца са писменом поруком и молбом 
Цару да Боку не преда Аустријанцима већ задржи за Црну Го- 
ру, која је новембра 1813. закључила са представницима бокељ- 
ских општина уговор о вечној заједници «уједињених провин- 
ција», 

Александар І је послао Владици одречан одговор 20. маја 1914. 
у коме је стојало (?): 

«Сердар црногорски Саво Пламенац, послат од Вас,... предао 
ми је Ваше писмо. Ја сам га разумео, а тако исто и Сердарова 
саопштења да сте се у многим ратовима храбро показали. Али, 
пошто сам ја са својим савезницима учинио мир, нисам пропу- 
стио да размислим и о народу бокељском, и тако смо провин- 
цију Котора ставили под заштиту аустриског цара, као њеног 

најближег суседа. Знамо да сте и Ви с вашим храбрим Црно- 
горцима помогли истерати непријатеља из Боке; због тога и 
препоручамо, ради опште среће тамошњег народа, да не само не 
сметате аустријској војсци да уђе у градове „него и да народ 
бокељски посаветујете да нас послушају, за срећу њихову, и да 
се не противе аустријском двору. Уверите народ бокељски да 
ће сва своја права и преинућства, која је од давних времена 
уживао, на исти начин у потпуности уживати и даље». 

И овај акт има веома велики морални значај. Не сасвим прав- 
ни (мада је и он иманентан у међусобној преписци владара), али 
високи моралан и политички значај. Јер по њему изгледа да се 
Аустрија обавезала Русији да һе Боки продужити признање 
њених привилегија, да је можда цар аустријски тако што обе- 
ћао цару руском, у сваком случају да су о томе преговарали 
врховни органи оба ова царства. Тиме ове аустријске обавезе 
добивају међународни значај, поред високог моралног аутори- 
тета руског владара, тада на врхунцу своје славе, који то у лич- 
ном писму саопштава Црногорском владици. Он то не чини 
приватно и тајно, већ моли Владику да он «увери народ бокељ- 
ски» да ће му «права и привилегије» до тада уживане и нада- 
ље бити поштоване. Он то ила Бокељима да свечано саотщти 
у име Руског цара као неког гаранта ових обећања учињених 
према њему. 

Душан Вуксан у својој монографији о Петру І (“, стр. 310) на- 
води да је 1814. Владика послао руском цару «угледног и бо- 
гатог Црногорца Ђорђа Пламенца», а да је овај преко грофа 
Несељроде добио «цареву наредбу да Владика преда Бокељску 
провинцију Аустрији, под условом да становници буду ослобо- 
ђени пореза и да могу и даље живјети по старим обичајима...» 

Вуксан није правник и кад говори о Царевој «наредби», о «ус- 
ловима» да се Бока преда итд., то су изрази лајика без неког на- 
рочитог значаја. У сваком случају је јасно да је Аустрија била 
обећала (нећемо употребити израз «обавезала се») да ће приз- 
нати дотадашња права и повластице Бокеља. 

Говорећи о Устанку од 1869. руска историчарка В. Н. Корда- 
ћева пише (“, стр. 159): «Од времена млетачког владања, у коме 
су Бокези сачували извесну независиност у унутрашњим по- 
словима, они нису служили у владиним војскама. Они су само 
бранили своју Боку, ишли свуда наоружани и носили народну 

ношњу (национални костум), који се код њих јављао као сим- 
вол народне слободе. 

По Бечком уговору који је присајединио Боку Которску Ау- 
стрији, Бокељи су сачували своје старо право да не дају рекру- 
те у владину војску. Бечки уговор је гарантирао право Бокеља 
да својим средствима штите само своје границе, да не дају ре- 
круте за службу у другим пределима царства. Њима је такође 
било дозвољено да, као и раније, носе оружје». 


МТ. ФАКТИЧНА САМОСТАЛНОСТ И САМОВОЉА БОКЕЉА 


І 


Мимо правних аката, мимо изречно признате аутономије или 
привилегија, бокељска насеља су уобличавала свој живот, па и 
вршила акте власти и акте насиља по укорењеним обичајима, 
па чак и по свом ћефу. То је нарочито важило за пределе који 
су били под Турцима, у првом реду Новску и Рисанску краји- 
ну. Турци се нису ту, као ни у осталим потчињеним областима, 
мешали у локалну управу нити су регулисавали живот пода- 
ника, нарочито не иноверника (ћаура). То су они препуштали 
духовним и световним старешинама народа. Кад су Млечани за- 
узели те крајеве ,тешко су могли навићи народ на правне нор- 
ме. Што је рекао једном Његош за Црногорце: «Наше горе не 
трпе регуле», могло се у потпуности аплицирати и на Боку, на- 
рочито на пределе који нису били континуелно под Млецима 
као напр. Кривошије. 

Ту су били зборови који су решавали о главним предметима, 
избрани судови («добри људи») који су разрешавали грађанске 
и кривичне спорове, свештеници који су с претњом клетве или 
самом клетвом упућивали народ да то и то чини или не чини, 
итд. Ту је било и самопомоћи која је граничила са самовољом. 
Ова се нарочито очитовала у крвној освети, док је умир вршен 
према уобичајеним правним формама. 

При свим овим чинима нико се није ни обзирао на став гос- 
подара земље. Турци су то до крајности толерирали, Млечићи 

много мање. Њихови провидури су се стално жалили вишим 
властима одн. «преведром принципу» на самовољу и бесудност 
Бокеља, и покушавали су са своје стране да та зла лече. Ту 
имамо више објављених докуменета, нарочито од академика 
Јована Томића. Ми имамо пред собом књигу Података о сукоби- 
ма и мирењу Бокеља, Црногораца и других суседа у средини 
ХУШ века (за три деценија), где се износе списи из млетачког 
архива о томе (“). Нарочито је у овом погледу инструктиван по- 
датак СТ (*%), у коме је објављена «Термација (наредба) глав- 
ног провидура далматинског Франћеска Гримини којом, поред 
осталога, забрањује употребу избраних судова за решаване су- 
коба и спорова међу млетачким поданицима у Новској крајини» 
од 15. августа 1754. Већ у почетку сопрапровидур се жали да 
се многе од тих области сматрају као необавезне према јавним 
наређењима и обавезама што је за сваку осуду и то је злоупо~ 
треба мотива. Даље да «сами поданици» врше акте судовања 
итд. (стр. 83). 

Док су се крвне освете у истом или веома блиском насељу 
вршиле или спонтано или по сагласности малог броја братстве- 
ника, дотле су освете, отимачине, похаре и томе слично у другим 
крајевима, најчешће преко граница (из Боке у Црну Гору, 
у Турску: Грахово, Никшиће „Крушевице итд. вршиле по мес- 
ном договору као да се ради о неком послу општег карактера. 
То је био саставни део правног поретка ових области. Разум- 
љиво је то да уређене државе „као што су биле Млетачка и Ау- 
стријска нису могле ово безгранично да трпе, тим пре што су 
настајали због тога међународни сукоби које је требало дипло- 
матски решавати, понекад уз претњу силом. 

У извештају генералног проведитура Далмације Ђорђа Гри- 
мани своме наследнику у стафу у Далмацији од 7. октобра 1735. 
(“, стр. 14) каже: «Ови поданици су дивљи по темпераменту, по 
наклоности одани оружју и, показујући бравуру (јунаштво), за 
најмању ствар врше жестоке освете... Некоректни али много 
марљивији су они (поданици) из Боке Которске, необуздани и 
пркосни они други на земљама и селима около. Ови полседњи 
се по правилу мало брину о наредбама власти Претставника 
(мисли млетачке владе, ЛМК), и пошто се против њих не може 
отворено употребити сила, треба да се то надокнади лукавошћу 
и разумом (памећу)». 

То он говори о сељацима Боке за разлику од варошана. Они 
ни абера нису имали о наредбама млетачке власти, како потвр- 
ђује њен најрепрезентативнији функционер. 

Исти Ђорђе Гримани описао је, после своје оставке, општу 
релацију о стању у областима којима је управљао. Говори о стал- 
ним пограничним немирима (са Турцима и Црногорцима), дода- 
јући (“, стр. 16): «Не може се одрицати да највећи део нереда 
на границама није изазван од наших „али памет не уме да про- 
нађе средство да оздрави ове болесне прилике на територију 
Котора. Користећи свој (теографски) положај, нису могле никад 
да се сасвим покоре ови становници, и пошто се није могла или 
није требало да се против тих тврдоглаваца употреби снага, то 
су се морали притајивати злочини. Морлаки показују послуш- 
ност више по обичају него по разлогу, и често показују, одри- 
чући послушност, да својим поданством желе велики део сло- 
боде...» 

У књизи Томића има много релација млетачких преведитура, 
писама извињења црногорских владика и главара, и разних 
других веома интересантних аката, који би згодно послужили 
за расправу о тадашњим приликама у Боки и суседним зем- 
љама. У тим актима се становништво Боке и Црне Горе обе- 
лежава веома црним бојама, као непослушно, самовољно, сва- 
ђаличко, разбојничко и спремно на криминал сваке врсте. При- 
знаје се да му млетачке власти не могу дохакати нити га држа- 
ти у спреги. Стално се на то жале и јадају. Овде то ми не може- 
мо све преносити. Само, илустрације ради, неколико ранијих 
примера, из којих произлази слаба фактична зависност Боке 
од њених номиналних господара и велика доза самоуправљања. 

Француски писац Пјер Марж, описујући своја путовања по 
западним крајевима данашање Југославије мало пре Првог свет- 
ског рата говорио је и о Боки и Бокељима. Осврнуо се и на Уста- 
нак од 1869, шта ћемо пренети на одговарајућем месту. Гово- 
рећи о карактеру и политичкој подложности Бокеља, он је пи- 
сао (%): «Ови Словени Боке, ови Срби, остали су више Срби 
него игде друго; то је особено становништво које више држи до 
Црногораца него Далматинаца. Да ли је оно непокорно зато што 
је у суседству Црне Горе? Да ли је то зато што им је отаџбина 
у том пределу коме нема равна? Да ли је зато што ово стано- 
вништво није више векова било покорно истим господарима ко- 

јима и остало становништво Далмације или, боље рећи, није ни- 
кад стварно било потчињено ниједном господару? То је све за- 
једно деловало на овај став, можда и још поштогод Бокељи не 
могу да подносе јарам. Прво Французи, а после и Аустријанци, 
задобили су опора искуства о томе...» 


п. 


То све важи за Боку као целину. Има података и за поједине 
делове Боке. Посебне податке о Кривошијама изнећемо у сле- 
дећем одељку. Овде нешто мало о Грбљу и Паштровићима, тим 
пре што је и Грбаљ у Устанку од 1869. играо знатну улогу. 


У делом напред цитираном извештају которског провидура за- 
дарском генералном провидуру од 15. септембра 1740 (“, стр. 27) 
где стоји да се Грбљани покоравају само владици (одељак ПІ), 
продужује извештај даље: «Ови Грбљани постају све дрскији и 
безобразнији, док се удаљују од послушности Власти. Непогоде 
које често настају у овом месту лоповлука, напада и уцена не 
могу ни на који начин да се исправе, Кривци не могу да се ухва- 
те, јер их помажу сам гувернер, сердар, кнез, и ови, кад се по- 
зивају на послушност према власти, одбијају да дођу, живећи 
у непрекидној разузданости и ниподаштавању саме власти (мле- 
тачке, ЛМК)...» Провидур предлаже да се у Грбљу и Паштро- 
вићима стационирају две чете драгона које би биле потчињене 
правосуђу. 

Познати географско-етнички часопис «Глобус» дао је 1869 
опис «Три Словенска племена у аустријској Албанији» (7), Мле- 
чићи су Боку звали «Млетачка Албанија», па су је посте и Ау- 
стријанци мутатис мутандис каткад називали «Аустриском Ал- 
банијом», али најчешће «Јужном Далмацијом» (што је за Мле- 
чане било немогуће, јер између Далмације и Боке био је предео 
слободне републике Дубровник). Тај опис становништва Боке 
дао је «Глобус» баш поводом Бокељског устанка, а пренео га је 
углавном из бечког листа «Вандерер» (Путник). 


Прво говори о целој Боки да обухвата «око 30 квадратних 
миља и 40 хиљада становника, који се „истина, састоје из раз- 
них, малих племена са посебним називима, али који ипак у 

обичајима и начину живота имају много шта заједничко. Све 
су то уошште чисти Словени или словенизирани Арбанаси. Би~ 
ло је, чак и у новије време, случајева да су се ова племена осе- 
ћала као једно политичко тело и да су предузимала заједничке 
акте, тако напр. у међувремену после одласка Француза, а пре 
успостављања аустриске владавине, тада кад су Руси, уз садеј- 
ство Црногораца, покушали да се учврсте». 

Писац сматра да је Грбаљ «главни члан» ове заједнице, И онда 
о њему говори: «Становници Грбља су били од вајкада рато- 
борно, неустрашиво племе, љубоморно на своју слободу и сас- 
вим неукротиво, које је захтевало за себе нарочите привилегије 
и умело да их одржи...» 

Има ту података и о Паштровићима. Дословце тамо стоји: 
Треће племе «Поштровићи су такође лепо и јуначко, али полу- 
дивље словенско племе, које је у непрекидним ратовима са Тур- 
цима и Црногорцима извежбало своје јунаштво и своју скло- 
ност ка самопомоћи... Број душа није тачно утврђен; али, како 
они кажу, у стању су са хиљаду пушака да оду у бој...» 

Пошто је Бока била крајина, стално на граници Црне Горе, 
а до 1878. и добрим делом на граници Турске, то су ове свађе и 
сукоби прелазили понекад и на међународни терен и изазивали 
међународне компликације, 

Примера ради, навешћемо само један податак Буторца (“', стр. 
190): «Додуше, убојства у Паштровићима, који су све до сли- 
чанске границе припадали Аустрији, нијесу потекла из непо- 
корности законима, него из духа освете и странчарства. Али је 
зато на новском подручју било случајева непокорности власти- 
ма, па и насиља на државне чиновнике, а Кривошијани, Убљани 
и Леденичани залашаху у турско доба и у оближње перашко 
подручје пустошећи. Турски су заповједници улагали проте- 
сте (1804).. » 


Ш, 
Једно време, специјално у доба Кандијског рата (1645-1669) 
Бока је била седиште и исходиште гласитих хајдука. Ти хајду- 


ци су били сакупљани и снабдевани за борбу против Турака, а- 

ли су они вршили и у самом крају где су живели утицај, власт, 
притисак. (Слично као напр. четници у Србији за време Другог 
светског рата!). Док су они живели у Боки, ко је смео да им се 
супротстави? Дајући у (Крлежиној, хрватској) Енциклопедији 
Југославије преглед хајдучије код нас уопште, један одличан 
српски историчар и прворазредни писац, родом из Кривошија 
(како сам од Милоша Самарџића извештен), професор Радован 
Самарџић је писао (7, суб воце): «Приморским ускоцима Петру 
и Тадији Кулишићу, и бокељским ускоцима Бају Пивљанину, 
Лиму Барјактару, Стевану и Нику Поповићу Млечанин је више 
јатак него нови суверен и прави господар. Можда је и то допри- 
нело да су Млечани ове људе називали искључиво хајдуцима, 
иако су улагали напоре да их сведу на положај својих полуре- 
туларних војника, ускока». 


Имали су и «резиденциј» за своје харамбаше, куле и кастеле. 
Још увек о томе сведочи «Дражинврт» код Столива. У самом ме- 
сту су имали и своју засебну цркву, ту скоро реновирану. Бео- 
градска «Политика» од 9. јуна 1967 доноси ову вест: «У Доњем 
Столиву, у заливу Боке Которске, налази се један значајни и још 
добро очувани историски споменик. То је мала црква св. Васи- 
лија. Она је у ХУЏ веку била центар око кога су се окупљали 
херцеговачки хајдуци и њихове породице које су се, бежећи ис- 
пред Турака, населиле у Боки Которској... 


У близини цркве налазила се и кула хајдучког харамбаше а- 
ли је она у току прошлог рата срушена...» 


Хајдуци су били Млечанима постали прилично тешки, да не 
кажемо несносни, и ови су једва дочекали интервенцију Порте 
да их изместе из Боке. Пре тога су их били конфинирали. Ево 
шта о томе пише Владимир Ћоровић (7): «1670. одредили су 
Млечани за становање хајдука град Рисан, са неколико села, а- 
ли су их наскоро, по захтеву Порте, раселили одатле и превез- 
ли у Истру... (после у Задар...). Када су почеле нове борбе са 
Турцима, Пивљанин је умакао из Задра и повео нову чету са И- 
лијом Јанковићем. Од 1684. понова је он у млетачкој служби, у 
Боки. О његовом четовању има велики број народних песама и 
предања. . .» (У песми «Бајо Пивљанин и Алија Новљанин», Ву- 
кова збирка МП, има да су и моји преци с њим ратовали, ЛМК). 

ІУ. 


У тзв. Интеррегнуму, добу између постојаних владавина (на- 
пр. српске и млетачке, млетачке и аустријске итд.) безвлашће и 
самовлашће је било правило у Боки. То је једно засебно питање, 
које само индиректне везе има са нашим проблемом, па га не мо 
жемо детаљно проучавати. Али га морамо дотаћи и бар упозо. 
рити на њега. И он чини саставни део јавног живота Боке и ње- 
не потчињености одн. непотчињености властима, Свега неколи- 
ко илустрација. 


Врло савесни бокељски историк Максим Злоковић описао је 
један догађај у Новоме после пада Серенисиме (“). Каже да је 
млетачки провидур позивао маја 1797. бокељске прваке из свих 
општина Боке на саветовање и то је поновио «узалуд, у неколи- 
ко наврата» али га је «мало ко хтио да слуша». Становништво 
«у овим моментима безвлашћа није могло да нађе правилну о- 
ријентацију». «Старе размирице између појединих мјеста опет 
долазе до видног изражаја, те нијесу ријетки ни оружани суко- 
би...» Он завршава опис догађаја: «Види се које је стање влада- 
ло у Херцегновоме и околини у данима пада републике. Види 
се да је Банкада, тј. општина топаљска била узела сву власт у 
своје руке, како у самом граду који је тада био млетачка тврђа- 
ва, тако и у околини. Општина је имала у рукама и војну 
власт...» 


Кулмен је био 1813, кад су Бокељи искористили немоћ Фран- 
цуза и неодлучност њихових непријатеља и основали засебну 
државу бокељско-црногорску (на паритетном систему). Она је 
била краткотрајна, управо ефемерна, али је показала очито 
тенденцију Боке да над њом нико без ње не влада. 


УП. БЕЗВЛАШЋЕ КРИВОШИЈА 


Док се у другим крајевима Боке може говорити о аутономији, 
самоуправи, месним самоопредељењима, о Кривошијама можда 
није сасвим правилно такво означавање. Ту су слободе биле да- 
леко веће, надзорна власт државе и сличних тела много лабави- 
ја, независност од ма кога скоро потпуна. Зато сам одељак на- 

звао «безвлашћем Кривошија». Не значи то самовољу, не значи 
ни анархију (мада су изрази појамно истоветни), не значи да не 
постоје никакви прописи и правила заједничког живота. И овде 
важе Владичини стихови: И цијели ови беспореци / По поретку 
некоме сљедују. 

«Безвлашће Кривошија» ту просто означује да они, Кривоши- 
јани, нису признавали никакву власт изнад себе, никакву другу 
власт, да ничије наредбе нису фермали, али не да је свак чинио 
шта хоће. Међу собом признавали су поредак и то веома при- 
љежно, одржавали су старе обичаје са строгошћу коју ниједна 
држава не показује у примени својих прописа. Поштовали су са- 
мо оно што од њих потиче. Тиме нису постали туђи, нити коме 
потчињени. Било је то укорењено обичајно право кога су се ста- 
новници држали, али нити су то право наслањали на државне 
законе нити су марили за ове ако би им били противни. Са гле- 
дишта државе и модерно уређених јавноправних корпорација 
није ту постојао правни поредак; зато га именујемо безвлашћем. 
Унутра, пак, знао је свак шта сме и шта мора да ради. 

Ово ћемо гледиште поткрепити и тврђењима других лица, ту- 
ђих и домаћих, међу овим последњим чак и најдомаћијих (са- 
мих Кривошијана). 


1. 


У извештају которског млетачког провидура Марка Кверини- 
ја од 1. октобра 1739. из Херцег-Новога «пресветлом принципу» 
и Сенату млетачком (“, стр. 25) жали се овај веома јако на при- 
лике у Боки и Црној Гори, о чијем становништву се најгоре из- 
ражава (као непокорном, спремном на зла итсл.). Нарочито се 0- 
бара на «два потчињена села Кривошије и Леденице», за које 
изос. каже да су «може се рећи одвојене од власти и слободне 
од ма које потчињености правосуђу, које им се и онако не може 
наметнути, услед недостатка снаге и средстава и давања прибе- 
жишта злочинцима...» «Више пута су покушавали сами Турци 
(свакако за време њихове власти? ЛМК) да казне и држе у по- 
корности ове народе...» (али сам географски положај и друге о- 
колности их држе отргнуте од власти). «Ја сам заиста у најве- 
Һем настојању да бар некога ухапсим и начиним пример који у- 

беђује. Али, као што их њихов положај чини безбедним у соп- 
ственим домовима, тако у свакој другој прилици се скривају да 
не падну под терет казне за коју знају да су је заслужили и да 
треба да јој се потчине...» «Сви су ови народи грчког обреда, 0- 
кружени шизмом и сујеверјем...» 

Шизма је, разуме се (а то је православље), донела да су ста- 
новници такви. Да су Латини, све би било друкчије, мисли мле~ 
тачки провидур Котора. Латинска би вера и цивилизацију до- 
нела. 

Интересантно је да и подаци из црногорских извора имају 
сличну садржину, подаци из истог доба (прва половина ХУШІ 
века). 

У збиркама докумената из Задарског архива ту скоро публи- 
кованих ("“), има их доста где се црногорски владика и други 
Црногорци жале на безакоње Кривошија или на њихову само- 
вољу ("%, стр. 104, 167 ид). 

Вукадин Вукотић из Црне Горе жали се которском провидуру 
негде око 1733. да су њихов плен од Турака «узели Кривошија- 
ни, и тамо је у њих васколик...» ("“, стр. 104). 

Синиша Станишић се жали са Његуша провидуру у Котору 
јануара 1745. да су неки «новски плијен» учињен од Цуца и За- 
љућана «отели Кривошијани, такође и пријед ораховачки...» 
(7, стр. 167). 

Према свему овоме, Кривошијани су рађе преотимали већ у- 
чињен плен, него га сами чинили првобитно. 

Ништа боље не илуструје самобитност и субјективну само- 
сталност Кривошија као доњи податак из Перашког архива са- 
општен од которског бискупа Павла Буторца, који се за време 
последњег рата показао као усташоид, али су му зато црногор- 
ски комунисти поштедели живот. Он пише мало пред Други 
светски рат (”, стр. 131) како су Црногорци око 1848. искористи- 
ли били револуционарно расположење «и политичку позадину 
за пљачкашхе походе... Власти се (аустријске) скрбе да снабде 
војском овај крај за одбрану од пљачкашких банда, које су из 
Црне Горе угрожавале иметак и животе у богатијим мјестима. 
Добротска опћина паче тражи (1847) и ратни брод за одбрану». 
(Ово је узео из архива Добротске општине, ЛМК). Затим настав- 
ља према подацима архива Перашке општине: «Идуће године 
наставља се акција Црногораца. Пријете с брда да ће провали- 

ти у бокељски териториј. Крађе, пљачке, пожари. Рисан пока- 
зује за црногорску ствар особито живе симпатије. Кривошијани 
живу (сик) својим животом и не дају се водити...» Сад Буторац 
наводи један детаљ пљачке коју је извршила «једна кривошиј- 
ска банда на челу са сеоским кнезом», за прве аустријске владе 
1800. године, ораховачким трговцима, одузевши им 240 грла сит- 
не стоке. И наставља: «Кад трговци просвједоваше што су тако 
барбарски нападнути, мада су се сматрали сигурни, јер су и јед- 
ни и други поданици цареви (Аустрије) и на његову земљишту, 
отповрне им кривошијски кнез Богдан Вулиновић са дружином, 
да они неће дозволити никоме да пролази онуда, и да у томе њи- 
хову окружју они заповједају, а нијесу зависни ни од владара 
ни од кога другога». (Ове је речи подвукао сам Буторац.). 

Кривошијани су се сматрали потпуно независним од власти 
па чак и владаоца Аустрије. То је било и 1800. и 1847, дакле, две 
деценије пре Првог кривошијског устанка, па сам Буторац то 
некако доводи у везу са речима које непосредно следују: «Схва- 
ћање које је уосталом довело и до каснијих кривошијских уста- 
нака у г. 1969. и 1881. против опће војне дужности, а аустријској 
су царевини пољуљали углед у широку свијету. Кроз вјекове на 
високим планинама, далеко од свијета, одани пастирском жи- 
воту, вођени само прастарим навикама, готово без власти». 

Можда најбоља карактеристика Кривошијске самосталности 
и слободе која је, иако невољно, дата. 

Исти догађај из 1800. описује Буторац у једној својој другој 
расправи (", стр. 189) скоро на истоветан начин па и сам рефле- 
ктује на Кривошијске устанке овим речима: «Свакако из овог 
одговора нападача произилази схваћање које је у најоштријој 
мјери избило код оног горштачког и пастирског свијета, навик- 
ла да живи без власти и далеко од власти и од сваког друштве- 
ног и државног терета, за друге аустријске владавине у криво- 
шијским устанцима (1869, 1882) поводом закона о опћој војној о- 
бавези». 

Поп Вуко Поповић пише из Рисна Вуку Караџићу 14. октобра 
1850. (7, стр. 43): «Од оног несретног дана од како се коштитуци- 
ја објави, који је гођ код нас које зло учинио, предао се на лије- 
пи начин ђенералу. Али ево живе муке од Кривошијана: не хо- 
ће ниједан да му се преда, а има их, што старијих хајдука што 
новијех лица, преко осамдесет по избор пушака. Ради тога наш 

племенити ђенерал пошао је на Срђевдан сам са својијем мађо- 
ром и ађутантом да говори с њима. И они му сви на поље Двр- 
сно у сусрет изађу, па пред њим на тле оружје баце, и клечећи 
са сузама заишту милост. Прво да опрости старијем хајдуцима 
који нијесу у ћесаревој земљи никад ниједне штете ни срамоте 
чинили, него четујући кроз турску земљу и бијући се са Турци- 
ма чували су своје границе и доста поштења донијели својој 
крајини. Друго, да не шиље на њих солдате, него да причека до 
Аранђелова дневи докле догвају стоку из планине код кућа и 
тада предаће му се сами сви они што су у Приморје зла почини- 
ли у прошле двије године... Ђенерал с великом љубављу слу- 
шао их је говорити и обећао им је за старе хајдуке на цара пи- 
сати за опроштење, само да престану зло чинити и да слушају 
наредбе царске...» 

Овде је потребно мало коментара. Сам поп Вук је канда јако 
незадовољан новом конституцијом, уставом Аустрије, који је 
гарантовао далеко више права него су постојала. Кривошијани 
су чинили у својој области шта су хтели, никаквог абера нису 
имали на наредбе власти. Мора да иде командујући генерал ли- 
чно да их уразуми, што се није никад догодило сем у Боки и 
Далмацији (кад је једном Србин генерал и далматински намес- 
ник Лазар Мамула походио српске бунтовнике Далмације у њи- 
ховим јазбинама). И то пође на Кривошије, сасвим беспутне, 
можда јашући на некој мазги много сати. Старешине и хајдуци 
сматрају да се не само нису огрешили о морал, него да су јунач- 
ка дела чинили кад су Турцима отсецали главе и отимали имо- 
вину. Они су «бранили своје границе». Други ће, који су зла чи- 
нили по Ћесаровини, сами се јавити кад доћерају стоку, али да 
се не шаљу — Боже сачувај — на њих експедиције. Генерал, сав 
срећан, све прими само да се једном тамо установи ред. (О неком 
писању цару разуме се не може бити ни говора, нити се цар ти- 
ме бавио, али је народ морао добити утисак да је ђенерал иза- 
сланик цара и да сам цар све лично управља као владика на Це- 
тињу! Такво је било бокешко појимање власти, тако су замиш- 
љали да све под Млецима решава «принцип»!). 

Да за све те њихове хајдучије и кривице нису аустријске вла- 
сти имале никакву моћ да спрече, да нису ни помишљали на 
санкције, доказ је лично путешествије командујућег генерала У 
Кривошије. Не иде «циркуо», претставник грађанске власти, јер 

њему нико не би ни дошао, не би нико ни саслушао његове же- 
ље. Иде претставник војске, која никакве ингеренције, ни пре 
Конштитуције, а камо ли после ње, није имала у оваквим ства- 
рима (у одржању једног поретка и обезбеђењу сигурности гра- 
ђана и њихове имовине). Али је некако у претставама тога на- 
рода само војни командант властан да код цара нешто издеј- 
ствује. Зато Аустријанци не шаљу ни неког капетана ни мађо- 
ра, већ лично најстаријег официра у ђенералском рангу. Да он 
стварно није постигао ништа, доказао је најбоље устанак из 
1869, који се овде подробно описује. 

У борби са Турцима Кривошијани су чак и границе државне 
померали, Поп Вук Поповић пише Вуку Караџићу 3. јануара 
1853. из Котора како се очекује напад Турака на Црногорце, па 
говори и о границама Кривошија. Спомињући Дврсно поље на 
које Скендер-бег позива књаза Данила на састанак, поп Вук пи- 
ше: «Ово је наше поље, што су га отели Кривошијани од Тура- 
ка без ничије помоћи биће 70 година и помакли границу од ста- 
ре Црквице усред Кривошија, што је била до данашње што је у 
Стреканица Плоча, има даљине два сата хода». То би према о- 
воме могло бити око 1780. године, још за млетачког вакта. Кри- 
вошијани су помакли границу према Турској за око два сата 
хода, и то је све прећутно признала млетачка власт и после ау- 
стријска (посредно и Бечки конгрес). Куд ће већег доказа, само- 
сталности Кривошија! (*%). 

Паво Буторац је Пераштанин, комшија рисански, на чијој су 
се општини Кривошије налазиле. Поп Вук Поповић је главом 
Ришњанин, који је такорећи са Кривошијанима био у свако~ 
дневној вези и чији су свештеници били њему подвргнути. 

На територији освојеној од Турака и придруженој Кривоши- 
јама а тиме и Аустрији освећена је 1832. године новоподигнута 
црква. Ево шта о томе пише игуман Дионисије Мирковић ("“, 
стр. 17): «Дође владика далматински Стефан (Кнежевић) да о- 
свети цркву. Он сачека у манастиру Бањи народ да га попрати 
на освећење кривошијске цркве Рођења Пресвете Богородице у 
Маљевдолу. Тај полазак могао му је бити опасан од граховач- 
ких и корјеничких Турака који су јуначки Кривошијани ишће- 
рали, земље им присвојили и црквицу саградили...» 

Приликом давања речи верности пре самог Првог устанка, 
главари Кривошија су истакли још једном ('*, стр. 19): «Ово је 

наша властита земља, јер смо је сами и без ичије помоћи отели 
у Турчина; каква је год нама је света и мила и бранићемо је до 
последње капи крви». 

Сад ћемо да наведемо два лица из самих Кривошија, истина 
из новијег доба (из њихових састава између два последња рата), 
Оба су одрасла у традицији Кривошијског устанка. 

Поп Ђорђе Самарџић, парох Кривошија, и сам Кривошијанин, 
писао је 1930, евоцирајући тај Устанак ('', стр. 60): «Кривошија- 
ни... су живјели слободно у својим горама, управљајаћу се више 
по мјесним обичајима и праву, покоравајући се вољи и пресуди 
својих главара, који су имали великог поштовања и угледа у на~ 
роду... Они су били господари у својим горама, имајући веома ма- 
ло везе и обавезе са државном влашћу. Научени на тешку слобо- 
ду, њима је дошао изненада, као гром из ведра неба, позив аустриј- 
ске владе, да служе војну дужност у њеној војсци. Иако хриш- 
ћанска држава, у којој, истина, има милиона православних, али 
у којој је господујућа вјера римо-католичка, и којом управља- 
ју људи друге народности и језика, Аустрија је сваким својим ко- 
раком изазивала код ових горштака сумњу у чисте њезине свр- 
хе и намјере. Стога и у позиву Аустрије 1869. да служе војну 
службу као други њени поданици, Кривошијани су видјели у 
првом реду одузимање једног од давнина уживаног права, из че“ 
га је потекао страх да синови њихови, служећи туђину и у ту- 
ђини, не забораве на име и вјеру своју... Неколико стотина бо- 
раца, слабо наоружаних, о својој бједној домаћој брашњеници, 
диже се против силне аустријске царевине, чија војска по 
спреми и наоружању бијаше међу првима у Европи...» 

Ево шта о томе пише судија Ђуро Ј. Суботић, скоро, Криво- 
шијанин из Леденица, у студији о Бокељским устанцима ('“, стр. 
10): «Некада, у доба Првог бокељског устанка (1869) постојао је 
само један стари, рђав турски друм од Рисна према Грахову, а 
кроз остале крајеве Кривошија водиле су тек козје стазе и пу- 
теви за мазге. Испод камена и шуме ослобођено земљиште није 
могло преко године да исхрани становништво, па је готово нај- 
главније занимање сељака било сточарство, којим су се бавили 
највише деца и жене, а људи су четовали по тада турској Хер- 
цеговини, ударали на куле, торове и катуне ага и бегова, доно- 
сили плен, главе и оружје. Намета и дажбина никакових нису 
имали, изузев поповског бира, јер им је поп требао за крштење, 

венчање, крсно име и за остале верске обреде, а и као писмен 
човек да прочита и напише писмо, било да траже оружја и фи- 
шека за борбу с Турцима, било да шаљу поруке и одговоре вла- 
стима у Котору. Сеоски кнез, с изабраним виђенијим људима, 
решавао је и пресуђивао мање спорове, а за значајније би се о- 
бразовао „суд добрих људи’, у којем је обично учествовао и све- 
штеник, чија је дужност била да напише ,сентенцију’ у смислу 
пресуде. Најближа организована власт био је у Рисну „капетан', 
у Котору за време Млетака провидур, чија се власт над Криво- 
шијанима простирала само на папиру; а за време Аустрије цир- 
куо, окружни начелник...» 

Још ћемо навести два српска писца и просторно и временски 
јако удаљена, која само успут, инцидентер, спомињу специјал- 
ност Кривошија. Први је Доситеј Обрадовић, Банаћанин; други, 
Шпиро Гопчевић, Тршћанин, али пореклом из Ораховца у Бо- 
ки, места које је учествовало у П кривошијском устанку. 


Доситеј Обрадовић је у једном свом спису скоро сто година 
пре Кривошијског устанка писао (“) на приговор да се не могу 
упоређивати Енглези и Срби, код којих се зна за слободу, ова- 
ко: «Но може ми неко рећи: камо међу Србљи и енглески дух 
слободе? Нендер оде такови у Црну Гору, Куче, Паштројевиће, 
Рисан и Кривошије, пак ће видети ни длаке мањи него енглески 
дух слободе. А шта су ти ове планине спрема енглескога кра- 
љевства ситуацији?!» Од пет области код нас где је Доситеј за- 
пазио «дух слободе», три су у Боки, устанички предели. 


Шп. Гопчевић саопштава (''): Кад је Љубиша у бечком парла- 
менту наводио иступе, па чак и зверства ауг. трупа «ову страш- 
ну оптужбу није се усудио да опорочи ниједан посланик, није- 
дан члан Владе. Кад се пак ‚цивилизовани’ Аустријанци тако 
понеше, како се може нецивилизованим Кривошијанима заме- 
рити ако су плаћали истом паром?» (Подвлачења Гопчевића, 


ЛМК). 
П. 


Онда ћемо навести неколико страних писаца, који су, са ма- 
њом или већом компетенцијом, са мањим или већим познавањем 

ствари, писали о политичкој и друштвеној особености Кривоши- 
ја. То су писци разних народа, махом из прошлог и овог века, а- 
ли неколико њих је писало пре Кривошијског устанка. Покуша- 
ћемо да их наведемо хронолошким редом писања без обзира на 
њихову народност. 

Један немачки путописац из краја прве половине прошлог ве- 
ка, познат и због описа Црне Горе, Хајнрих Штиглиц, посветио 
је у свом опису Далмације (“) приличну пажњу Кривошијама, 
које до тада нису биле славне. Он овако приповеда на страни 
229: 

Писац каже како су стално пљачкали по турским пределима, 
и наставља: «Увек су се одликовали борбеношћу и храброшћу, 
а крвна освета стално влада међу њима. Тек пре кратко време 
— 14 дана пре нашег доласка — убила је једна група Турака је- 
дног Кривошијанина. Да би га осветили, два рођака убијеног се 
крадом докотрљаше до капија Требиња, и нападоше турског ко- 
манданта Хасан-бега Бусулбеговића кад је ишао у шетњу са 
својим синовцем. Тај погибе, а командант једва умаче уз помоћ 
трабаната који притрчаше. То је већ четврти рођак Хасан-бега, 
који подлеже освети Кривошијана, јер ови њему приписују у- 
паде Турака. 

Кривошијани опевају своје јунаке у народним песмама; неки 
Вукадин ту заузима нарочито високо место... Један од његових 
најновијих подвига беше да је једног турског команданта ухо- 
дио заједно са неким пратиоцима, и устрелио га на коњу усред 
његових људи...» (Писац описује потанко његову судбину). «Иа- 
ко култура униформише, треба ипак мало посветити пажње о- 
вом брдском народићу који је сачувао посебност све до данаш- 
њег дана». 

Затим ћемо навести једног Француза који је средином прош- 
лог века обишао и описао безброј страна света. У опису свога 
пута по Јадрану и Црној Гори Ксавије Марније се једним крат- 
ким пасусом осврнуо и на Кривошије. 

За Кривошије каже Мармије (“, П, стр. 130): «На челу ове ра- 
тоборне заједнице пастира налази се грчки поп, који међу њима 
има исти ауторитет као Владика међу Црногорцима. Он је јед- 
новремено њихов духовни као и световни старешина, њихов са- 
ветник у тешким приликама и њихов генерал у борбама... Овај 
поп, овај прелат, овај кнез села и заселака Кривошија, сматра 

да потиче од царске породице Комнена, он се зове Марко Ком- 
неновић. . .» (Писац описује јаде које је задао Херцеговцима и 
њихову освету убиством, на шта су Кривошије решиле и извр- 
шиле убиство 24 Турчина Никшића и околине.). 

Описујући пределе Устанка од 1869. немачка публицистика 
преноси из бечке штампе (“) и посебне податке о Кривошијама. 
Ми смо мало пре изнели шта тамо стоји о Боки уопште, о Грб- 
љу и Паштровићима (претходни одељак). Затим стоји даље: 

Северно од Рисна. «Ова висораван је настањена од Кривошм- 
јана, словенским пастирским народићем, који, одвојен од света, 
живи једним полудивљим патријархалним животом. Броји у- 
купно око хиљаду душа, међу којима је 400 наоружаних људи. 
Кривошије су веома кршан, висок и танак сој људи, врло рато- 
борни и кавгаџијске природе, чему се није чудити кад се поми- 
сли да су морали оно мало јада од пашњака и поља да у своје 
време освоје од Турака и да их до у најновије време одрже и 
против ових и против Црногораца. Они су досад уживали од 
владе извесне привилегије, јер су сачињавали неку врсту војне 
границе према турским, црногорским и арбанашким суседима...» 

Француски историчар и администратор Шарл Ираијатр (1832- 
1892) у свом великом илустрованом делу «Обале Јадрана и Цр- 
на Гора» (“) изашлом 1878, овако описује Кривошије на стр. 350: 

«Између Рисна и херцеговачке границе, у брдима, на знатној 
висини, а недалеко од Грахова, може се на карти прочитати име 
једног места славног по динамичном духу својих становника: то 
је село Кривошије, место слабо одређено, тешко приступачно, 
које је закон несумњиво подвргнуо аустријској власти, али које 
се, говорећи истину, измиче, по свом положају, свакој регули, 
свакој управи. И Кривошије су Бокељи, али су они у брдима, и 
следствено немају обичаје и навике примораца...» 

У водећем немачком часопису прошлог века под именом «И- 
ностранство» изашао је године 1882 низ чланака под укупним 
насловом «Јужнословенска земља и народ» са иницијалима пис- 
ца Ј. Г. А. Чланци су очигледно инспирисани били од дипломат- 
ских власти ове или оне немачке државе, изазвани Другим кри- 
вошијским устанком (%). 

У првом од тих чланака под насловом «Најјужнија Далмаци- 
ја»» писац почиње са описом важности далматинске обале по А- 
Устрију, и каже како је њој успело да углавном (али не сасвим) 


89 


сачува мир у тој провинцији. А одма затим, после свега неколи- 
ко уводних редака, пише: 

Страна 195: «Па ипак, кад су 1869. становници обадва најјуж- 
нија среза Дубровника и Котора имали да буду увучени за слу- 
жбу у сувоземној војсци, од које су до тада били ослобођени, 
изби онај познати устанак у окружју Котор, који је завршен со 
миром у Кнезлацу оминозне успомене. Благост владе, која је 
место права пустила да влада милост, слабо се исплатила, као 
што показују најновији догађаји на Кривошијама и у Херцего- 
вини. Сурови становници у тим пределима схватише хумане об- 
зире владе као слабост, и, кад је Држава поновила захтев (за 
војном службом) побунише се понова непокорни становници 
Кривошијских стена и побегоше у неприступачна брда да би из- 
бегли конскрипцији...» 

Страна 196: «Из Рисна, главног места Кривошијске области, 
воде два пута ка оним стеновитим пределима, који су од увек 
били седиште најнепокорнијих и најневернијих припадника А- 
устријског царства. Ова област је била, услед јунаштва својих 
становника који су били у својим склоништима неприступни не- 
пријатељу, још у ХУІ веку отргнута од турске владавине и ово 
племе је, врло сродно са суседним Црногорцима и Херцеговци- 
ма, живело у потпуној независности и необузданости. Ова ста- 
ња се нису променила ни онда, кад је Млетачка република, 1678, 
одузела од Турака Херцегнови и Рисан, и вршила над Кривоши- 
јама извесну суверену власт. Пошто су се становници сами е- 
манципирали од турске власти, овај поданички однос (између 
Кривошија и Млетака) убрзо се изродио у једно чисто формал- 
но признање млетачког суверенитета, па се овај однос није изме- 
нио ни под Аустријом с обзиром на сиромаштво у највишем сте- 
пену храброг и ратоборног, иако нерадног, племена. Сињорија 
се задовољавала са овим односом и дозволила је да се становни- 
ци ове области, непокорни и несавладљиви у својим брдима, сами 
управљају преко својих капетана које сами бирају, којима су 
били придодати четири судије и један писар са седиштем у Рис- 
ну. Службени језик је био српски. Рисан... је варошица са око 
1100 становника, који су сви, са изузетком 17 породица, грчко- 
источне вере...» 

Он говори даље о путу преко Дворничког Ждријела, куда су 
често пролазили Турци да се свете Кривошијама због пљачка- 

ња њихове коморе. Али «скоро увек су Турци враћени кућама 
са крвавим главама, и због тога се овај пут зове Крвава тркачи- 
ца.. » (2). 

Француски публициста Абдолоним (Жан, Оноре) Убићини 
(1818-1884), који је дао велики број расправа о Балкану, у једној 
расправи о Босни из 1883. дотиче се и Кривошија, па каже (“, 
стр. 123): «Кривошије су један мали брдски предео Дадмације, 
који се граничи са Херцеговином и Црном Гором, између Рисна 
и Грахова. Као сви Бокељи, Кривошијанин показује несавлад- 
љиву отпорност за службу у Аустро-Угарској. Научен на сло- 
бодан живот, на чистом ваздуху, ов не може да се натера на 
пребивање у касарни, на дисциплину војног логора. Исто тако 
он не може да се наговори да плаћа порез. Ниједан крај Монар- 
хије не производи толико рефрактера (лица која се извлаче од 
војне обавезе, ЛМК); ниједан списак данка не броји толико не- 
платиша. Кад наиђе моменат да треба ићи на рекрутацију или 
платити износ такса, Кривошијанин узима своју пушку и доче- 
па се планине. Да би избегао официру који врши рекрутацију 
или чиновнику финансијском, он се банчи. 

Аустрија је покушала више пута да учини крај са овим ста- 
њем ствари. То не производи ништа друго него да потстакне ус- 
танак или тврдоглавост устаника и завршава готово увек да 
шкоди самој ствари. Тако је Устанак од 1869. — један од најзна- 
чајнијих — довео најзад до споразума који је ослобађао устани- 
ке од војне службе и заменио редован порез једним обичним 
данком. Под тим условима су Кривошијани пристали да се при- 
знају као поданици цара...» 

Италијанац Ђ. Маркоти описује у књизи издатој 1900. своје 
утиске са пута по Црној Гори и Боки из године 1886. (“) у одељ- 
ку посвећеном Котору, пише: «Иза ових брда и на њима угњез- 
дили су се с једне стране Црногорци, с друге Кривошије: они 
најнеугоднији суседи, ови најнеугоднији поданици Аустријског 
царства; они увек готови за рат, ови за устанак. Они за кретаре- 
ња и пљачке, ови да одбију војну службу и плаћање пореза. Је- 
дни и други, исте расе и занети истим политичким пасијама, у- 
век готови да једни другима пруже једну, па чак и обе руке, да 
помогну кога било непријатеља Аустрије који би покушао да се 
домогне Боке и да се ту угнезди за време рата, нарочито ако не- 
пријатељ долази из свете Русије. Кривошијани су силом подврг- 

нути, хапшени, прогнани, стрељани; Црногорци воде једну по- 
литику која је на изглед миротворна, али се Аустрија не поуз- 
даје ни у једне ни у друге». 

Далматински историчар Франћёско Мадираца, који је писао 
такорећи званичну историју и правну ситуацију Далмације (2), 
на страни 283 овако се изразио о Кривошијама (то је објавио 
1911): «Последњих педесет година посташе Кривошијани позна- 
ти (чувени) због неразумних устанака на буну. Имају урођени 
понос пастира, одрасли међу стоком чуваном од овчарских па- 
са, на превојима непролазних путева начињених у каменитим 
шумама и стрмим литицама. Ипак су се ствари толико измени- 
ле да ратоборни брђани данас искрено жале те заблуде...» (!) 

Један од највећих аустријских патриота овога века и њихов 
најзваничнији публициста Теодор фон Сосновски посветио је 
веома много пажње Бокељском устанку и биће више пута овде 
цитиран (“). 

За Бокеље, специјално за Кривошије Теодор фон Сосновски 
каже да су опори, дивљи, без културе, да затим рекне: «Тек 
1814. припавши Аустрији, али без икакве везе са овом, не само 
територијалне већ ни духовне, они су на неки начин образова- 
ли једну минијатурну државицу као посебност, или су се бар у 
својим брдима осећали као неограничени господари земље. 

То самогосподство доведе их у сукоб са државним ауторите- 
том. Повод је дао Одбранбени закон, који је наложио општу вој- 
ну обавезу свим држављанима Монархије. Док су се остали ста- 
новници пространог царства добровољно покорили овом закону, 
становници среза Котор нису хтели о томе ништа да чују и по- 
зивали су се на стара права који су их ослобођали од војне слу- 
жбе иако су ова права узета била у обзир у Одбрандбеном зако- 
ну. Јер је члан ПІ тога Закона гласио: „Раније сасвим ослобође- 
ни од војне службе обавезници некадашњег округа Котора и за- 
горја (континента) некадашњег округа Дубровника имаће своју 
војну обавезу да испуне само у домобранству”». 

Писац се чуди како се Бокељи нису задовољили са оваквим 
привилегијама, које нису статуиране ни за какав други крај 
Монархије. 

Руска историчарка В. Н. Кондраћева пише ту скоро, ослања- 
јући се углавном на српске писце (“, стр. 159): «Становништво 
Кривошија се увек разликовало (отличалос) од становника при- 

морских појаса Боке својим патријархалним начином живота. 
Сви завојевачи су само номинално владали Кривошијама. ..» 


Иста руска историчарка Кондраћева пише (“, стр. 153) да су за 
млетачкога доба у Далмацији само плодна поља била у феудном 
поседу. «Већи део шума и пашњака налазио се у општинском 
власништву. Због тога такве општине, као што су биле Криво- 
шије, нису никад биле у положају кметства...» 


ҰШ. ПОБУНЕ БОКЕЉА 


Бока је у прошлости била не само предео разних повластица 
већ и веома честих буна. То донекле стоји у вези, али не до кра- 
ја. Ако се повластице угрозе или укину, народ се буни. Али се 
он буни и иначе. Српски народ свуда и веома често; Бока мож- 
да и овде предњачи. Сам предмет ове расправе је једна од тих 
буна у Боки. 

О осталим не може се овде говорити подробно, јер нити је ме- 
сто погодно, нити је писац стручњак за те ствари. Досадашња 
излагања су углавном правна (правно-историјска) и писац се 
сматрао колико способним толико и обавезним да их претреса. 
Овде се ради о чистој историји, одн. о социјалној или чак рат- 
ној историји, за чије ће се расправљање наћи десетине погодни- 
јих трудбеника од писца ових редова. Зато ће се те побуне ов- 
де само наговестити, набројити уз сумарна обавештења, позива- 
јући се још више на друге писце него иначе. То треба расправ- 
љати за себе и једна докторска дисертација у том правцу дала 
би се оправдати и реалисати. 

Овде се не може мимоићи једино указивање да Устанак од 
1869, маколико специјалан, није био јединствен у историји Бо- 
ке, да је то стара традиција и пракса Бокеља да се лате оружја 
ако сматрају да им се неправда чини. 


І. 


Интересантно да за време српске власти немамо података о 
бунама Бокеља. Можда нису забележене, а можда их заиста ни- 

је ни било. Јер историјски подаци из тога доба нису сасвим ос- 
кудни и вероватно би били ти догађаји забележени, нарочито а- 
ко су имали више него сасвим локалан карактер. Под устанком 
одн. буном ми овде разумемо устанак против власти, против го- 
сподара, газда. Не морају то бити увек државне власти, најма- 
ње централне, али морају бити владајући, они који силу имају 
и њу, према мишљењу народа, злоупотребљавају. Чим је српске 
власти нестало, историја бележи и буне у Боки. (Котор је био 
под Србијом до 1370.). 

У издањима Академије наука СССР посвећеним Славистици, у 
једном од последњих томова описао је Е. П. Наумов «Народни у- 
станак у граду Котору и Которској области 1380. г.» ('"). За ра- 
злику од осталих приказа у тој збирци, овде, сасвим разумљи- 
во, нема посебних података из руских архива и уопште руског 
извора. Он се ослања на јужнословенску литературу. Догађај 
је посматрао, опет сасвим јасно, са гледишта историјског мате- 
ријализма. Зато закључује ('"', стр. 16) да није тачно гледиште 
досадашње науке да је тај устанак био «антивенецијански». «То 
не налази потврде у документима који постоје» из Архиве Ду- 
бровника и приказа Мавра Орбинија. Он каже; «Устанак 1380. 
г. био је покрет чисто социјалног карактера; циљ му је био свр:- 
нуће власти нобила (племића) и установљење плебејске владе у 
Котору. У том уснанку су суделовали, како се може судити по 
Историји М. Орбинија, не само нижи слојеви грађанства већ и 
сељаци из насеља которског округа». 

Колико је тачно његово гледиште не улазимо, јер је овде 
главно утврдити да су се Бокељи бунили, да нису неправде ове 
или оне врсте лако подносили. 

Да би читаоци могли о тој буни створити свој суд, мимо сов- 
јетског историчара, навешћемо неке податке из извора које је 
он црпео, бар једног од њих, и које је тумачио на свој начин, Ми 
ћемо, по својој увреженој пракси, цитирати дословно. Радило се 
о овоме: Незадовољан управом, которски пук је 1379. године 
прогнао из града чланове магистрата и већину племства. На че- 
лу побуне налазили су се пучани Медоје и Матеј. Изгнаници су 
се склонили у Дубровник. Али, побуна је убрзо окончана мир- 
ним путем, захваљујући интервенцији Дубровчана. Дубровча- 
нин Мавро Орбин (умро 1611. године), који је 1601. објавио у Пе- 
зару на италијанском језику «Краљевство Словена» пише о то- 


94 


ме на 302 и 303 ('") страници своје историје следеће: «Дубровча- 
ни су се, наиме, бојали да се њихови поданици, поводећи се при- 
мером которског народа, не би одважили да приреде нешто слич- 
но свом магистрату». А затим, указујући на интервенцију Дуб- 
ровника и угарског двора, у циљу угушења побуне и повратка 
изгнаног племства, завршава следећим речима: «После малог о- 
пирања, народ (тј. Которани) је пристао да учини оно што тра- 
жи од њега дубровачки поклисар, ако му пружи гарантију да 
убудуће неће имати због тога никакве непријатности. Поклисар 
је тада у име своје Републике дао тражену гаранцију, и тако се 
народ смирио». Дакле, изгнаници су се вратили, не предузима- 
јући никакву одмазду против побуњеника. 


П. 


Под Млецима су најчешће и скоро перманентне биле буне 
Грбљана, махом уперене против њиховог феудалног господара, 
которске властеле романске крви и језика. Ниједан крај Боке 
није био толико ни тлачен као Грбаљ, што се може највише за~ 
хвалити његовом жупном положају и близини Котора. Модерни 
бокељски историк Илија Синдик писао је у једној расправи по~ 
сле Другог светског рата, позивајући се на Статут Котора, главе 
412-416, 418, 419, 424 ово (' стр. 159): «Стање Грбља под котор- 
ском властелом било је строго феудално. Између 1306. и 1339. 
поделила је которска општина цео Грбаљ између своје властеле 
и неких грађана невластеоског порекла, тако да су доондашњи 
власници остали без земље или су задржани на њој као кмето- 
ви. Чак је било наређено да у случају да Грбаљ и неки други 
крајеви који су били дати Которској општини од српских вла- 
дара, буду одузети од њих или од неког великана, па опет вра- 
ћени, кметови не смеју мењати господара, него морају остати на 
истом месту према првобитној подели». 

Чак су и многе породице добиле имена по својим феудалним 
господарима, као људи који њима припадају. Бућин значи ч0- 
век конта Буће, Микијељ човек конта Микели (Микелијев = Ми- 
кијељ), Главати од породице Главати, несумњиво и Бубања, Ба- 
тути итсл., све породице из Доњег, Котору ближег Грбља. (Ра- 
зуме се, да су речи изокренуте и прилагођене српском језику, па 

није увек лако утврдити порекло). Ови су примери само илу- 
страције ради. Своја евентуална породична имена ти су људи 
морали да замене именима газда, као њихови д!ебае адѕсгірі. 


На страни 161 исте расправе ('"'“) писао је Синдик даље: «По- 
знавајући политички значај ове жупе, Млечани су водили по- 
некад према Грбљанима политику попуштања и смиривања ду- 
хова. Которани су, напротив, на Грбаљ увек гледали са свог ус- 
ког гледишта. За њих је Грбаљ претстављао извор за подмири- 
вање свакидашњих животних намирница, којима је Грбаљ увек 
снабдевао Котор. И због тога су Которани предлагали Млечани- 
ма да раоеле и истребе немирне Грбљане. (У Љубићевим Мону- 
ментима има један акт у коме на млетачко-италијанском језику 
стоји да «треба искоренити тај рђав извор, да не би никад више 
имали разлога за побуну»). Млечани су заиста примењивали 
строге мере (вешања, спаљивања кућа, расељавања) али су се 
служили и другим средствима. Они су својим чиновницима са- 
ветовали да са Грбљанима поступају благо и пријатељски, да о- 
ви осете да су поданици млетачки а не слуге которске». (Чремош- 

ник, ", Дукал стр. 142). 

У другој књизи проф. Синдик пише (=, стр. 40) да су «после 
буна у Грбљу у ХҮ столећу млетачке власти прогањале побуње- 
нике и они су морали напустити Грбаљ са породицама». Доказ 
колико су те буне биле Млечанима непријатне. 


Па ипак су те буне биле необично честе, скоро у сталним, 
кратким интервалима су избијале. Сам Синдик, који је питање 
проучавао детаљно, пише ('', стр. 160): «Грбаљске буне су биле 
1421, 1433 и 1449, у првом реду против которске господе која је 
тлачила Грбљане. (Чремошник '“, Которски дукали 123, 131, 137, 
139, 141, 143, 149, 151, 158, 172, 192-196). 

На земљишта прогнаника, или самих побуњеника насртали 
су суседи и виа факти их заузимали. Тако је према которским 
изворима војвода Алтоман на протест млетачког дужда, одгово- 
рио 1485. године да не може спречити Његуше, поданике Гојчи- 
на Ђурашевића, да упадају на млетачко подручје у Боки и при- 
свајају земљиште у Грбљу, побуњеном против млетачке власти. 
— У которским архивским изворима Алтоман се помиње као 
«тодпі сиѕ мг АКотапиз мамода іп Сета рго 1оѕігіѕѕіто дотто 
деѕроїо Ваѕѕіе» (војвода Зете у име деспота Рашке). 


96 


Српски војвода Алтоман био је намесник Деспота Ђурђа Бран- 
ковића у Зети. Према Јиречку, седиште му је било у Бару (1426- 
1437), затим у Подгорици (1445-1452), Али, он је тешко одржавао 
Деспотову власт у приморју Зете. 

И професор Историје у Београду Михаило Динић пише о Грб- 
љанима ('°), да су се они у више наврата бунили против котор- 
ске властеле. «Резултат тога трвења је био да су Грбљани поку- 
шавали да се врате у састав српске државе док је ова постојала; 
по њеној пропасти предали су се Турцима, под чијом су влаш- 
ћу остали равно 150 година (1497-1647)». Он износи докуменат за 
време последњег ратовања између деспота Ђурђа Бранковића 
и Млетака (1448-1453), кад су Грбљани учинили последње поку- 
шаје да спасу своја права поновним преласком под српску власт, 
што је 30 њихових вођа платило главом. 

Док су становници Михољског збора били кметови превлач- 
ког манастира који није приказивао ни мали део такве окрут- 
ности као которска сињорија, Грбљане су Которани покушава- 
ли да сасвим потчине и ставе у своју службу. А ови се нису да- 
ли, дизали су се, бунили, па чак и Турцима прилазили. 

Историк Илија Синџик је писао једном приликом (“); «Ако у- 
поредимо становништво Грбља са становништвом остале Боке у 
ХІУ и ХУ веку, запазићемо велику разлику. Грбљани се буне, 
протествују, траже да им се дозволи држање зборова, док у ос- 
талој Боки ништа од свега тога нема. 

У Немањићској држави су канда Грбљани били слободни се- 
бри, и они у борби против которске властеле стално наглашава- 
ју да они нису кметови которски већ становници Грбља (абито- 
ри де Цупа)...» 

Најстрашнија је по својим санкцијама била тзв. Грбаљска бу- 
на 1452, кад су као њену последицу Млечани порушили веле- 
лепну базилику св. Арханђела Михаила на Превлаци, ранијем 
седишту зетских епископа и митрополита. Та буна је несумњи- 
во захватала била и Михољски збор на чијој се територији на- 
лазила катедрала, али се према главном и најјачем учеснику 
звала «Грбаљска буна». 

О том разарање Превлаке и њене катедрале народ је испрео 
басну, коју је и Љубиша описао («Проклети кам»). Данашња 
наука тврди поуздано да је тај акт одмазда Млечана на устанак 
Срба око Превлаке. Ево шта је о томе саопштио најмлађи бо- 

кељски историк Максим Злоковић познатом великоцрногорском 
шовену Душану Костићу ('“): 

«Бахато држање млетачких феудалаца изазвало је у петнае- 
стом вијеку три велике сељачке буне у Грбљу, и у петогодиш- 
њим борбама око угушивања побуне превлачки калуђери били 
су уз свој народ. Сам манастир, са својим кулама и зидинама, 
представљао је идеални центар из којег је била диригована ус~ 
таничка акција, па су Млечићи — кивни на калуђере — једва 
чекали да их се ријеше. Опкољени устаници у трећем устанку 
нијесу имали куд одступити, већ су се повукли у зидине мана- 
стира одакле су давали снажан отпор — што је добродошло мле- 
тачким властима да једним потезом униште и побуњенике и ма- 
настир. С обе стране Превлаке доведоше флоту и даноноћним 
бомбардовањем сруше цркву и манастир, а послије ударе да си- 
стематски уклањају грбове, натписе, све што би подсјећало на 
сјај и велелепност богомоље. Ето, само је ово остало — ово туж- 
но камење. .. Тако је, да знате, било и таква је (једним дијелом) 
историја Превлаке. Стварна историја...» 

Несумњиво је Максим Злоковић говорио о богомољи право- 
славној и српској, о задужбини Немањића. Црногорски прозе- 
лит Душан Костић то је и овде, као на сто места досад, изоста- 
вио. 

Да су се Грбљани највише бунили под Млецима о томе нема 
сумње. Али да су се они једини бунили, не би се могло рећи. Ди- 
зали су се и други, па чак и онда кад је Грбаљ потпао под Тур- 
ке, па није могао да се диже против Млетака, 

Бокељски историк Антун Дабиновић описује у једној студи- 
ји немире и ратове у околини Боке за првих година Млетачке 
власти (=). Он говори о «бунтовним Луштичанима» (стр. 191), чи- 
ме свакако разуме и Кртољане, одн. све становнике полуострва 
Луштице. Он говори о «сигурном препаду са грбаљске стране» 
на Котор (стр. 192). Луштичани и Богдашићи су ускратили Ко- 
торанима жетву (стр. 202). И после годину-две су «појединци из 
Грбља и остале которске околине показивали неку упорност 
према властели» (стр. 216). Па и неколико година доцније (1427. 
или 1428. писац је у том погледу јако непрецизан) «околина Ко- 
тора је била у пламену. Повод је дало незадовољство Ђураше- 
вића са скадарским уговором и незадовољство Грбљана са ко- 
торском властелом. И једни и други устадоше сада против вр- 

ховне власти... Устанак је избио са таквом елементарном сна- 
вон, да се у првом тренутку могло мислити као да од скадарског 
уговора неће остати ни камена. на камену» (стр. 226). Страна 244: 
«У исто вријеме кад је Дубровник стекао јужну и сјеверну ко- 
наваоску жупу (1419. 1427)... пријетила је криза опстанку ко- 
торске опћине у вријеме велике сељачке буне Грбљана и Луш- 
тичана од 1448. до 1451...» 

Дон Павао Буторац, доцнији которски католички епископ пи- 
сао је 1927. (°, стр. 12): «Узбуна је Михољскога збора против ко- 
торског племства поткрај млетачког господства проистекла из 
кметске тежње да заметне (!) насилничку руку господареву, у 
доба кад је повјетарац слободе са обала Сене стао да јаче титра 
изнад пригушених вапаја европског робља». 

Овај поетски начин изражавања не казује много. Види се са- 
мо да су се дигли («узбунили») становници Михољског збора, 
тј. углавном полуострва Луштице због економског притиска ко- 
торског племства, да је то било при крају Млетачке републике 
а за време Француске револуције. Дакле свакако крајем ХУШ 
века. 

Говорећи о Грбљу за турског вакта у ХҮІ веку босански ис- 
торичар Хамид Хаџибегић пише генерално (“, стр. 77): «Један 
од разних узрока сељачких буна на разним странама (мисли, 
свакако, Турске) био је начин прикупљања даћа» о коме говори 
у главном тексту (ово је речено у аднотацији). То су чинили тзв. 
закупци «који су убирали приходе царског хаса... Они су одла- 
зили у Грбаљ с великом пратњом и тражили бесплатно храну 
за своје коње иако на то нису имали право». Ту он не описује 
какву буну грбаљску, али је можда било у мањим размерама и- 
ли у зачецима, јер иначе не би ту говорио о овоме. 


Ш. 


Јасна је ствар да је највише буна било у интеррегнуму изме- 
ђу млетачке и аустријске владавине, кад је Бока мењала госпо- 
даре, а стварно и чврсто није припадала ниједном. И о томе је 
писано много. Овде ће се пренети само мали део тога. Јер сви 
ови догађаји осветљавају донекле и Бокељски одн. Кривошиј- 
ски устанак од 1869, који је тема ове књиге. 

Бокељски савремени историк Игњо Злоковић је ту скоро пи- 
сао ("“, стр. 184): «Слободарски дух Бокеља био је будан за ври- 
јеме прве аустријске (1797-1806) и француске окупације (1807~ 
1813) и прелазио је у отворене буне». 

1797, поводом пада Млетачке републике, било је више устана~ 
ка у Боки, које описује добротски свештеник и каноник дум 
Марко Ивановић ('"). Он каже да су буне избиле по целој Боки 
«услед чега се сва покрајина диже на оружје и међусобно непо- 
верење свуда завлада». То је трајало све до учвршћења аустриј- 
ске власти. (Каноник Ивановић је писао, као и сви тадашњи ка- 
толици бокељски, италијански; друкчије није умео). 

У напред цитираном великом зборнику описа аустријских зе- 
маља ("') приказују се и прве године аустријске владавине у Бо- 
ки, и сва малеза се изводи из «безмерних привилегија млетач- 
ког времена». Одмах затим стоји да је «енергична интервенција 
трофа Турна, који је у међувремену постао цивилни гувернер, 
беше у толико потребнија, што је у Боки Которској стално ври- 
ло и многи устанак је морао да сузбије оружаном силом (415 еѕ 
іп деп Воссће аіе СаНаго Ғогћуёһгепа оёһе опа тапсћег Ашћтићг 
тії М/аНепдема  иптегагоске мегдеп слиѕѕїе)». 

Почетком ХЛХ века бунили су се јако и дуго Грбљани, пуне 
две године. О томе пише бискуп Буторац на другом месту (“, 
стр. 187): «Православни елеменат у Боки прешао је у формалну 
анархију, а та се у Грбљу претворила у отворену буну, која је 
потрајала двије године (1802-1804). Навикао на патријархалан, 
примитиван живот, противан новим захтјевима, углавном држан 
у кметској зависности од господе, осјетио се сад слободнији кад 
су попустиле узде власти и тражећи једнакост задре у стара 
земљишта и посједе которске властеле и других бокељских и- 
мућника». 

Католици су се боље сналазили и мање бунили, То се још ви- 
ди из излагања непосредно за горњим: «Код католика, гдје се 
ипак осјећала ближом нова управа ради разлога вјерских и 
културних није незадовољство прешло мјеру. Елемената нави- 
као стези, лако је подржавао мир...» (“, стр. 187). 

Мало подаље он се канда осврће на исту појаву или бар њен 
даљи развој. Буторац пише (“, стр. 190): «Слична непокорност 
властима (као у Новској крајини) запажена је у Кртолима и Лу- 
штици, само што се овдје већ од двије године (од 1802), дакле у- 

поредо са буном у сусједном Грбљу, нијесу покоравали капета- 
ну контрада а припојише и оток св. Габријела (Страдиоти) који 
се тад сматрао краљевским (државним власништвом). Новембра 
1804. би послан по гувернеру Брадију пуковник Данезе са два 
државна брода да процјени штете на томе отоку од кртољских 
бунтовника...» 

За Грбаљ каже Буторац да су «збачени стари сеоски кнезови 
који су намигивали Аустрији; нове изаберу на своју руку у про- 
тивности са намјерама власти..., паче стари кнезови бише ли- 
шени и својих имања... Аустрија је слала у Боку изванредне 
комесаре да извиде нереде, извјесте и уреде... Али нерасполо- 
жење у Грбљу није престајало...» (“, стр. 191). Кад је аустриј- 
ски гувернер Далмације и «Арбаније» (тј. Боке) Бранди дошао у 
Боку да доведе ствари у ред, био је «свечано дочекан од опћина 
осим Рисна... и Грбља, гдје ни истражна комисија није могла 
ништа, па је краљевски делегат (17. септембра 1804) предложио 
пријеки суд. Бради је предузео против бунтовника оружану ак- 
цију, пошто је довео у Боку два батаљона војника...» Устанак 
изгледа да је био угушен, јер су Грбљани били остављени себи: 
«Црногорци са околних висова, иако су договорили знакове за 
споразум, не уђу у акцију, него се идуће ноћи распрше». 

Конте Трипун Смећа, савременик побуне, како каже Буторац 
(", стр. 193): «добар познавалац бокељског свијета, напомиње у 
својим успоменама да је буна у Грбљу била привидно угушена 
након двије године, а при томе су били укинути доживотни кне- 
зови у Грбљу. Развој прилика у Боки кроз ХГХ вијек, за друге 
аустријске владавине, особито г. 1848. и за вријеме кривошиј- 
ских устанака, кад су у превратничком покрету против Аустри- 
је (сик!) Грбљани узели жива учешћа, дао је право Смећину су~ 
ду». 

Закључујући своја излагања о «Грбаљској буни» 1802-1804, 
дум Паво Буторац пише (“, стр. 188): «Анархија у Боки досегла 
је не само онај степен до кога је била дошла након пропасти 
Млетачке републике (у мају 1797), него га је и прешла, барем с 
обзиром на трајање и средства која су се морала употребити за 
успоставу реда». 

Описујући интеррегнум Боке после пада Млетачке републике 
католички свештеник Павле Пизани објавио је на француском 
(“, стр. 108) да је 2. јуна 1804. писао Кавалко (Самајссћо) двор- 

ском саветнику Мајилату (Маујаћ) о стању у Боки. Ова су ми 
оба имена непозната али мислим да је други претставник цен~ 
тралне власти у Бечу, док би први био можда претставник ло- 
калне власти у Боки. Елем, он је писао (Кавалко Мајилату), о 
Боки и Бокељима: «Недисциплинарност и непослушност су раз~ 
вијени до те мере у овој земљи, да се без много енергије неће 
моћи осигурати јавни мир. Већ две године су Кртоли и Лушти- 
ца у отвореном револту. ..» (Сад спомиње и друге српске општи- 
не, ниједну католичку). Он продужује: «Свуда су католици под- 
ложни и мирни, али Грци, занешени и подржавани од Црного- 
раца, налазе се у трајном стању револта (побуне). ..» Буне су, 
према Пизанију, биле правило и редовно стање тога доба. Не 
знам ко је био поп Пизани, али је очигледно био наклоњен Ау- 
стрији. 

Ослањајући се углавном на Буторца, руска историчарка В. 
Кондраћева у опису Кривошијског устанка (“, стр. 153) спомиње 
такође раније устанке, па каже: «У ХІХ веку особито је крупан 
био сељачки устанак 1802-1804. у општини Грбаљ (јужни део 
Котора). У тој општини од 20 села, сељаци су се побунили про- 
тив кметске потчињености... У другим општинама Боке се та- 
кође заталасало. Било је много случајева непокоравања власти- 
ма, напада на особито окрутне чиновнике. Специјално су се од- 
ликовали сталним врењем Кривошије и друге брдске општине 
Боке». 

И друге општине одн. мање агломерације тражиле су призна- 
ње старих повластица. Тако кад је тражено од Ораховца да се 
опет придружи општини Перашкој (1800) којој је вековима при- 
падао, тада становници изјаве да ће се опет њој подврћи «ако 
им се признаду сва права и повластице из млетачког доба...» 
(Буторац, “, стр. 193). 

У борбама вођеним између сила на територији Боке крајем 
ХҮШ и почетком ХІХ века учествовали су и сами Бокељи. Они 
су се мање оружјем опирали Аустријанцима него Французима. 
У борби против ових они су помагали Русе и у присуству Руса 
видели своју заштиту. Борбе је већим делом описао доцнији вла- 
дика Николај Велимировић у својој докторској тези на фило 
софском факултету у Берну 1910. ('“), Борили су се храбро, па 
им је руски адмирал Сењавин октобра 1806 (2) (Велимировић у- 
век наводи датуме без године!) упутио после истеривања Фран- 

цуза Прокламацију која се чува у манастиру Савини и која по- 
чиње овако: «Војници, ви сте показали не само велику срчаност 
и велику храброст, већ сте се покоравали и свим заповестима 
као што треба и уопште понашали похвално. Дрскост неприја- 
теља, који је покушао да заузме нашу земљу, кажњена је. Ради 
ваше устрајности запањен је непријатељ, који је изгубио толи- 
ко људства, да није више смогао да скупи нове снаге и да започ- 
не нови рат. Поздрављајући вас као победнике захваљујем вам 
у исто време да сте добро поступали са заробљеницима и желим 
да хуманост и после тога не буде повређена...» 


Бошко Стрика пише ('*, стр. 261): «За читаво време млетачке 
управе поштовали су Млечићи све привилегије Паштровића, а 
кад је, након пада Млетачке републике (1787) прешао и паш- 
тровски крај заједно са осталом Далмацијом под аустријску 
власт, нису ни Аустријанци дирали у њихове повластице. Тек 
кад је Наполеон основао од освојених покрајина Илирију, на- 
метнуо је Паштровићима данке и порезе, које они нису никада 
никоме плаћали. Иако ти порези нису били велики, Паштрови- 
ћи се године 1812. дигну на оружје да одбране своје привилети- 
је и да протерају Французе из своје општине. Француска влада 
пошаље голему војску која опколи са свих страна Паштровиће 
и спусти се у манастир Прасквицу, јер су Французи били дочу- 
ли да се одне држе састанци и договори...» Ухваћени калуђери 
Димитрије, ЈБубиша и Петроније Миковић са тутором Марком 
Кентером буду у Будви осуђени на смрт и стрељани 4. јуна 1812. 


Пјер Марж, сам Француз, описујући Боку почетком овог ве- 
ка, пуних сто година после француске окупације, писао је (?, 
стр. 187): «Французи, који су имали у рукама Далмацију, нису 
никад успели да потпуно потчине себи Боку; они су били отво- 
рено омрзнути и били су у стању сталног непријатељства пре- 
ма њеним становницима». 


Није чудо да су, како пише католички свештеник Пизани, 0- 
писујући такође интеррегнум од млетачке до аустријске Боке, у 
илирским одредима француске војске били углавном хрватски 
и католички батаљони (>), јер се православним граничарима ни- 
је веровало (исто се поновило, према самом Пизанију, кад су по- 
сле дошли аустријски батаљони да заузму Боку; у њима су би- 
ли махом Хрвати, што и други писци потврђују). 

ГУ. 


Кад је Аустрија дефинитивно заузела Боку и католичке оп- 
штине потпуно прихватиле нови поредак, јављале су се у срп- 
ским општинама чести немири, који су некад и у буне прелази- 
ли. 

Те побуне Бокеља до 1869. ретко су некако везане за Криво- 
шије, чак ни субсидијарно, Можда зато што њих нико није ди- 
рао. Били су најудаљенији од мора и најнеприступачнији влас- 
тима било које владајуће државе, па их нису погађале мере које 
су ове државе наметале осталим становницима Боке. Центар по- 
буне у првој половини ХІХ века био је скоро увек опет Грбаљ, 
мада није остајао осамљен. Кад се говори о бокељским побуна- 
ма тога доба, мисли се првенствено на Грбаљ. Сад ћемо навести 
само неколико писаца који те буне спомињу. (Оне нису биле та- 
квог домашаја и значаја, као напр. Буна 1869, да би се о њима 
студије писале). 

У већ цитираној расправи (''%, стр. 185) писао је ту скоро Иг- 
њо Злоковић: «Бурна 1848. г. покренула је духове у Далмацији, 
а у Боки одјекнула је у народном устанку у Грбљу...» 

Бошко Стрика, који је у описивању српских манастира у бив- 
шој Аустро-Ураској, дао и једну историју тих делова српске 
земље, пише у «Далматинским манастирима» ("", стр. 181): «Про- 
тив аустријске управе дигао се 1848. први устанак који је потра- 
јао све до г. 1850. Повод томе устанку било је незадовољство са 
законом о кућарини и земљарини, који је био уведен 1840. О то- 
ме порезу нису хтели ништа да знају становници Грбља. Године 
1848, пошаљу они у Беч једну претставку... Кад је та претстав- 
ка остала без успеха, побуне се становници Грбља и Кривошија. 
Тај је устанак Аустрија угушила тек 1850...» 

Да изнесемо како су ту буну претставила два-три страна пис- 
ца, да бисмо завршили са стручним описом бокељских католи- 
ка, који се нису бунили. 

Цитирани чешки патриота, описујући Бокељски устанак 1869. 
непосредно пошто се збио (“), каже изос.: «Овога вијека су већ 
два устанка била у јужној Далмацији, један године 1814, а дру- 
ги 1848, Намјера тијех устанака било је уједињење са Црном 
Гором. Свакако је познато како Црна Гора жуди за пристани- 
штем на Јадранском мору, и како би јој за тај посао најљепше 

приликовао залив Которски, који би уједно и Црној Гори знат- 
но увећао важност». 


У водећем часопису за иностранство немачког језика (""', стр. 
941) пише под непотпуним именом Г. фон Н. 1852. ово: 


«Да и под немачком влашћу има једна земља где је цео свет 
наоружан, где је оружје главни украс мушкараца и где је крвна 
освета уобичајена, тешко је поверовати, па ипак то је случају 
Далмацији, нарочито у њеном најјужнијем делу, у округу Ко- 
тор. То је свакако сувише пало у очи првим немачким чиновни- 
цима који су овде послати били, и они су сматрали нарочитом 
чашћу да то наоружање укину. Но то није било могуће изврши- 
ти без проливања крви и највећих устанака. Стари цар Франц 
то реши са својим здравим људским умом на тај начин, да он не 
може толико војника скупити да би задржао нападе наоружа- 
них Турака из суседства против ненаоружаних својих гранич~ 
них поданика, и да, према томе, њима треба оставити оружје. 
Тако је народ остао ратоборан, он је врло храбар, и што се уоби~ 
чава звати „стари витешки дух’, то се још увек може наћи код 
бокељских сељака. Сви су Славени, али указују поштовање ви- 
шем образовању. .. Прошле године су били подбодени да не пла- 
ћају порез, нарочито у пределу између Котора и Будве. Онда 
је... генерал Мамула послат са једном дивизијом од 8.000 људи 
и једном ратном лађом коме је успело да васпостави потпун мир 
у овом округу који граничи са Албанијом, Црном Гором и Хер- 
цеговином. .. Овај генерал, родом из Хрватске, говори језик на- 
рода и припада, као већина (бокељског) народа источној) црк- 
ви...» 


У исто време је немачки писац Наигебауер писао у једном по- 
већем делу о Јужним Словенима (') (није немогуће да је то ис- 
то лице, мада се, у часопису означује као Г. и фон, а у књизи И. 
Г. без фона): 


«...Кад су, у следству општег покрета 1848, Бокељи одбили да 
плаћају порез, и против тога су морале бити предузете мере 
принуде, Бокељи су се одупрли у кланцима између Котора и 
Будве, и одма им у знатном броју притекоше у помоћ Црногор- 
ци, тако да је батаљон послат због екзекуције био потучен. Од 
тада је которски гарнизон, који се обично састојао од три чете, 
повећао на три батаљона, и једна сила од 9.000 војника под гене- 

ралом Мамулом решила је задатак да Бокељима одузме скло- 
ност да Црногорце у помоћ позивају». 

Детаљно су писала о тој буни Грбљана 1848. два католичка 
свештеника из Боке: дон Паво Буторац, доцнији бискуп котор- 
ски (7), и дон Нико Луковић, садашњи каноник которски ('*). 

Буторац, говорећи о општем метежу и немирима Боке «бурне» 
1848, године, каже (", стр. 145): «Свакако је најјаче револуцио- 
нарно вријење избило у Грбљу, док није прешло и у отворен ре- 
волт... Почевши од прољећа отпор је према власти у Грбљу у- 
зео маха. Сељаци отказују послух редовитим властима и неће 
да плаћају порез. Ускраћују слободу пролаза преко свога под- 
ручја војничким јединицама, поштарима, државним чиновници- 
ма и другим пролазницима. Паче одвоје се од Котора и у судо- 
вању и заснују засебне народне судове, који су себи присвојили 
компетенцију у грађанским и казненим судовима. Али су такве 
аномалије избиле и другдје по Боки: непослух и отпор према 
власти и самовољно уредовање народних судова, који се немају 
истоветити са помиридбеним судовима (добрих људи), какви су 
били у Боки у пракси од старих времена. Аустрија је дакако о- 
вакве народне судове сматрала за абузивне и опречне начелима 
свога законодавства. Окружни је поглавар Гриц управио Грбља- 
нима позив да се покоре, али узалуд... Напокон дође до ору- 
жаног револта (26. и 27. септембра)... У намјери да се избјегну 
сукоби, поглавар позове предасе главаре да им објасни сврху 
експедиције. Али се они не одазову, него се сељаци скупа са Цр- 
ногорцима, који им прискоче у помоћ, одупру оружјем у руци... 
Напокон дође до споразума између побуњеника и претставника 
власти...» 

Ми не можемо то све овде детаљно преносити. Доста је било 
пренети из католичког извора. Буторац је свој рад базирао у- 
главном на актима (Перашког архива) да су се Грбљани били 
«банчили», формално отцепили од аустријске царевине и ство- 
рили као једну засебну државу, да су се дигли на оружје кад им 
је то оспорено, итд. Ствар је изглађена пре споразумом него ка- 
питулацијом. 1848. може се у многоме сматрати претечом 1869. а 
доказом увек бунтовним и револуционарним духом Бокеља који 
не трпе круту и окрутну власт. 

Бан Јелачић, који је већ сматрао и Далмацију и целу Боку 
својим «подручјем» послао је 1. априла 1849. из Пеште Проглас 

Которанима у коме изос. стоји (', стр. 279): «Са жалошћу сам 


разумио како неки, којих је надам се мали број, у Боки Котор- 
ској сваковрсним цара, вјеру, поглаваре и мир нарушавајућим 
говорењем и чињењем славно име славенско, којим се Србљи и 
Хрвати диче, вријеђају, себи част не чине, а мени млогим бри- 
гама и тешкобама оптерећеним бреме срца повекшавају. Знам 
да су млоге биједе које вас тару. Али вјерујте, законитим путем 
и повјерењем к поглаварству прије ће им се лијек допринијети 
него својевољним приступљењима. . .» 

Бан Јелачић се жали љуто у једном писму и владици Његошу 1. 
априла 1849. (послатом из Пеште) о «неугодностима политичког 
живота међу Славенима наше царевине», па додаје: «Амо спада- 
ју и нереди који се догодише у Котору», и моли Владику за ин- 
тервенцију ('°, стр. 280). (Нереди су уствари били у Боки Котор- 
ској, што бан брка; у самом Котору није било нереда никад). 


Ђуро Суботић (?°, стр. 11) своди све бокељске устанке под Ау- 
стријом на протесте због непоштовања привилегија. Он пише: 
«Преузимањем власти над Боком Аустрија је свечано обећала 
да ће поштовати старе бокељске повластице. Непоштовање ових 
повластица од стране Аустрије проузроковало је побуну године 
1846. Исто је тако прошао покушај да се уведе порез 1854». 


Ђуро Суботић оперише овде са две нове године устанка (уко- 
лико се, бар код прве, не ради о штампарској грешки). Али то 
није сад битно: важно је да он своди све устанке, подразумевају- 
ћи и Кривошијски од 1869, на вређање привилегија Бокеља. Јер 
је то штампано 1934, у краљевској Југославији. Доцније, под ко- 
мунистиччком Југославијом, он налази и економске моменте у 
изазивању Кривошијског устанка ('°°), што смо му ми замерили 
у првом издању ове књиге (', стр. 11 у аднотацији), не знајући 
за његов ранији опис Устанка у «Новој Европи» ('"). 

Познати бокељски и опште српски публициста (на немачком 
језику) Шпиридон Гопчевић је писао баш у приказу Првог бо 
кешког устанка ("') да је Аустрија више пута покушавала да по- 
гази привилегије Бокеља, и да су за то настале побуне 1848, 1849 
и 1851. 

Руска историчарка Кордаћева пише (*, стр. 152): «Становниш- 
тво Боке се налазило у стању сталне борбе против месних зем- 
љовласника, против патрицијата градова и аустријских чинов-. 

ника; оно се више него једанпут дизало против аустријске вла- 
давине». 

Разуме се да се не могу узроци свих тих многобројних буна, 
извршених у разним вековима, под разним владавинама, свести 
све на исти именитељ. 

Несумњива је ствар да је извесни притисак увек производ бу- 
не, али тај притисак није био увек исте врсте и истог интензите- 
та. У раније време је тај притисак био углавном економски и со- 
цијално-економски. Не може се порећи да су и верски моменти 
играли извесну улогу; национални само доцније, Тако нпр. више 
је имао српско-национални карактер устанак Кривошија од 
1882. него од 1869. Али су се увек бунили православни Бокељи 
никад католици, увек Срби а не други. Можда су они и више 
тлачени. Но неспорно је и атавистички дух револта ту долазио 
до изражаја. Срби не трпе јарам и неправду. 

Чисто приморске агломерације нису се буниле скоро никад (а 
оне су биле махом католичке), али су се дизале на устанак агло- 
мерације недалеко од мора. Тако нпр. Грбаљ. Ранији устанци 
Кривошија верно су забележени. Јер су они такорећи били ван 
домака туђинске власти, па над њима није било насиља. Није се 
нико бунио што је сиромашан и што нема, већ што су његову 
муку хтели други да користе. Код Кривошија није био тај слу- 
чај. Били су удаљени од сваке власти (та удаљеност се не мора 
и не може рачунати километрима ваздушне линије, већ доступ- 
ности), а затим нису ништа ни имали. Напослетку, они су били 
на самој граници, у брдима, у планинама, на беспућу. Живели 
су од пљачке у турским пределима. 


У. 


И кад се нису дизали Бокељи на устанак, они су увек нашли 
прилике да учествују у борбама и да свој витешки и борбени 
дух одрже и развију. То не спада у овај одељак, али се мора са- 
мо споменути. Бокељи под Млецима су стално ратовали са Тур- 
цима у пределима данашње северне Боке. У томе су се нарочи- 
то истицали Пераштани. Они су, истина, највећим делом католи- 
ци мада српског (црногорског порекла) и зато су радо служили 
на млетачким лађама. Показали су каткад дивовско јунаштво. 

Милорад Медаковић, Личанин (1824-1897), који је највише пи- 
сао о приликама у Црној Гори, казао је у књизи «Хришћани на 
Балкану» (', стр. 8) и ово: «Срби у Боци которској имаху непре- 
стано боја са Турцима, а кад се кренуше Турци из Рисна, натис- 
коше се наши људи за њима, те побише 200 и заробише 80 људи, 
а све што су Турци имали пограбе наши...» 


У Боки је био извесно време центар хајдучије не само Јадра- 
на, већ целог југозапада српских насеља. Они су водили перма- 
нентну борбу и са Турцима и са домаћим крвопијама. 


Најзад су Бокељи ишли стално у помоћ суседним Црногорци- 
ма у њиховим бојевима против Турака, и суседним Херцеговци- 
ма у њиховим дизањима против турске власти, тако да време 
потпуног мира није никад скоро било. Њихово оружје није рђа- 
ло. 

За време пре Кривошијског устанка пише руска историчарка 
В. Н. Кордаћева да су већ посредне аустријске акције «изазива- 
ле саосећај Бокеза према устаницима против турског ига у Хер- 
цеговини и помоћ коју су Бокези указивали херцеговачким ус- 
таницима. Бокешки горштаци борили су се у одредима Луке Ву- 
каловића. Бокези су такође указивали подршку Црногорцима у 
њиховим борбама против Турака. У помоћ Црногорцима нису и- 
шли само бокељски горштаци, већ и становници приморских по- 
јасева Боке. О томе су допирали гласови до Беча». Кондраћева 
ово износи према подацима у руским архивима из године 1861. и 
1862. (“, стр. 157) и очигледно то доводи у везу са Првим бокељ- 
ским устанком. 


ІХ. ГЕОГРАФСКИ, КАРАКТЕРОЛОШКИ И СЛИЧНИ 
ПОДАЦИ О БУНТОВНИЦИМА 


Ми смо у ранијим одељцима подробно описали «правне» и по- 
литичке прилике крајева где је Устанак 1869. букнуо. Овде тре- 
ба читаоцу пружити могућност да сазна где се то збило и како 
су живели итд. При томе би се могло говорити или о Боки као 
целини или само о крајевима где су борбе заиста вођене. Ми смо 
о целој Боки дали доста података а намеравамо и више (види 
књигу под бројем '?). Овде ћемо пренети само оно што су други 

писци казали у вези са Устанком 1869, где су они о томе инфор- 
мисали своје читаоце било у то доба или доцније. Тако ће мате-~ 
рија бити тесније повезана са Устанком и спадати више у тему 
излагања. Неки су подаци дати поводом Другог кривошијског у- 
станка који је био 12-13 година доцније и приказана слика мало 
се разликује од првобитне. При излагању нећемо гледати на да- 
туме дела из којих преносимо већ више на један логични ред, 
почињући са најинтересантнијим и најосновнијим. 


І. 


Поводом Другог кривошијског устанка дао је и познати при- 
казивач српске историје под Маџарима Ј. Х. Швикер, професор 
немачког језика у Пешти, један опсежан приказ «Предела Ко- 
тора» у ревији за Географију и Статистику, која је била доста 
близу бечких и пештанских владајућих кругова ("), 

У почетку већ указује на Кривошије: «Кривошије и њени јо- 
гунасти становници, непријатељи културе, данас су у свачијим 
устима. ..» Али према писцу људи сасвим мало знају о њима и 
његова ће бити улога да их инструише. 

Подаље каже: «Наши јуначки војници су за време садашњег 
устанка у Кривошијама и у Херцеговини довољно упознали о- 
паке стране овог „аустријског Кавказа'...» 

Швикер описује физичко-географске особине Боке, нарочито 
Кривошија, истичући слабе путеве, који су само за пешаке и 
мазге погодни, па онда наставља: «Ова неприступачност земље, 
која је и Црној Гори својствена, може се такође великим делом 
додати пркосном смислу за слободу, непослушности и необузда- 
ној љубави за слободу њених становника. Ти тешки комуника- 
циони односи... довољно објашњавају како је шачица наоружа- 
них успела да пружи отпор хиљадама војника». 

«Од Мира на Кнежлазу је свакако много учињено да се у Ко- 
торском пределу побољшају комуникациони односи». 

На почетку другог дела (“, стр. 458) пише професор Швикер 
како је Бока засута аустријским утврђењима, да наставља: «По- 
треба за тако многобројним утврђењима на тако ограниченом 
простору условљена је делом природним склопом земљишта, а 
делом непослушном природом њених (бокешких) становника и 

непоузданошћу њених суседа, Као што је пре наведено, словен- 
ско становништво у Боки припада без изузетка српском племе- 

_. .» То се мора изнети и у оригиналу: М/ле міг ѕсһоп Тгоћег ап- 
аећоћи, деһӧгі Фе ѕіауіѕсһе ВеуӧіКегопо іп деп Воссһе 4! Санагс 
аизпаћтоз дет зегизсћел Ѕїатте ап. 


Страна 461: «Уопште овај народ обележава извесна уздржана 
озбиљност, природно достојанство. Високе мршаве прилике му- 
шкараца крећу се са спретношћу и обдарени су једнако оштрим 
чулима као и снагом издржљивости. Сточарство, мало пољопри- 
вреда, али више од свега бој, лов, пљачка, сачињавају животну 
садржину ових полудивљих синова брда. Борба, то је њихов е- 
лемент, оружје неодољиви пратилац. Сем пушке, има прави Бо- 
кез из Кривошија, са Убала, из Браића, Паштровића итд. увек 
уза се цео арсенал пиштоља, кама, ханџара. Али оружје није са- 
мо горди урес слободног човека, него је овом дивљем народу, 
код кога рат у малом никад не престаје, жива потреба. Од људи 
овог кова тражити да преда оружје, значило би да их својим и- 
сто тако пљачкашким суседима предају без одбране. На то они 
неће никад добре воље пристати. Кад су се изасланици Криво- 
шија (1869) претставили которском поглавару Францу да би се 
предали, овај рече: , Ето видите да нисте имали право и хоћете 
да напустите ваш отпор’. — „Да, господине, ми признајемо да смо 
у заблуди и хоћемо цару, који је наш премилостиви господар, да 
се послушно покоримо’. — „Значи да ћете добровољно да поло~ 
жите и предате оружје?’ — „Што, господине, да наше оружје 
предамо?! Само нама мртвима можете га одузети. — Тиме су 
преговори завршени и устанак је продужен. 


Кривошијанин треба оружје и за његову личну одбрану; јер, 
као на Корзици, тако живи и код овог народа, једнако као и код 
црногорско-херцеговачких сродника, старо правило крвне осве~ 
те...» 

«Уосталом су људи и ђетићи између себе мирољубиви и дру- 
жељубиви; просте туче и грдње се не јављају. Велико поштова~ 
ње код овог народа ужива старост. Чим старији говори, млађи 
ћути и не пада му на памет да овоме (старијем) упадне у реч. И 
што ти људи говоре, то има логике, то тачно, у својој простоти, 
погађа ствар. Лепа и ласкава реч поколеба га и запрепасти, али 
претња га не престраши. То би био израз страха и слабости...» 

«Према свим странцима, нарочито према својој влади, Криво- 
шијанин је пун неповерења и увек се боји да се не ради о њего- 
вом искоришћавању». 

«Заједница Бокеза је неприкосновена и тесна; међусобна по- 
моћ у опасности и тескоби важи као главна дужност сродства...» 
Спомиње колаборацију са Црногорцима, 

«Црногорски књаз Никола је могао у своје време да са своје 
стране пружи заиста најбоља и најискренија обећања да он и 
његов народ неће у Кривошијском устанку имати никаквог уче- 
шћа (као и у Херцеговачком) и да ће он задржавати свако уче- 
шће својих људи; он није у стању да испуни своје обећање, сам 
озбиљан покушај у том правцу довео би њега у опасност...» 

Писац описује како се споразумевају Кривошијани на удаљи- 
нама. «Често продире одужени зов кроз камену пустињу, он од- 
јекује од брда до брда, од колибе до колибе, и тако у најкраће 
време споразумеју се на најудаљенијим просторима. За сваку 
врсту саопштења има зов други карактер; друкчије звучи кад 
сусед тражи залуталу козу, друкчије кад објављује поздрав да- 
на, друкчије кад се приближује непријатељ. Од детињства је тај 
свет научен да слуша те позиве и зато они никад не промаше. 
Па и сама чула овог природног човека су чудновато фино органи- 
зована и имају оштрину која је нама културним људима потпу- 
но непозната, 

Где цивилизован човек једва неки звук разликује, ту Криво- 
шијанин разуме јасно речи. Ако образовано лице успе у даљи- 
ни да једва спази какав предмет, Кривошијанин сместа утврди 
да ли је то човек или жена, шта се то креће на литици итсл. Ау- 
стро-угарске трупе су и 1869. као и при последњем устанку, ви- 
ше пута у том погледу учиниле најнепријатнија искуства, При 
томе овај народ разуме одлично службу шпионирања; жене чи- 
не и ту нешто ванредно. Ништа мање не показује лукавство и 
претвореност која се не би очекивала од «обичног сина приро- 
де». Човек који је мало пре из заседе пуцао на војничку патро- 
лу, долази после неколико минута са друге стране као какав 
мирни путник и понизно жели добар дан другу војника кога је 
убио. Своју пушку је у међувремену сакрио у једној од безброј- 
них пећина и усекотина брега. Жене које своју бедну робу на 
пазару продају за скуп новац врше у исто време најпрепреде- 
нију шпијунажу. И нема издајника међу тим људима; он би био 


112 


изгубљен без спасења. Али јунаку’ не смета ништа нити му уг- 
лед смањује ако у тобожњој покорности прими од царских вла- 
сти добар новац за своју лојалност. Зна се да ће он своје људе 
обавестити чим се нешто предузме против њих, 

Да овај народ не оскудева у природној обдарености, показују 
већ саопштене карактерне црте. Али има и још доказа о томе. 
Овај народ је богат у племенитом песништву, које једнако узно- 
си јунаштва ратника као што на чулно нежан начин пева вечи- 
ту песму љубави. Вук Караџић, српски научник, затим Сима 
Милутиновић и други сакупили су ове песме и највећи део њих 
превели на немачки... Јуначке песме су истеу целом српском 
народу; оне вазносе српске владаре, нарочито силног цар Душа- 
на, славе полумистичног Краљевића Марка, и оплакују пропаст 
Српског царства на крвавом Косову Пољу (15. јуна 1389), Овај 
дан, Видовдан, тј. дан Светог Вида, и до данас се слави као на- 
ционални дан жалости свуда код Срба. Сећање на подвиге ота- 
ца, као и (других) јунака и сокола, одржава се у садашњости 
будно од стране рапсода, који на вашарима, црквеним светкови- 
нама и при осталим приликама износе своје песме уз пратњу 
жичаног инструмента званог Гусла и сакупљају увек пажљиви 
круг слушача... Да се у последње време приговара Србима да 
нису ни раније ни данас имали културу, то стоји у супротности 
са историјском истином». 

И писац сад указује, увек у вези са Боком и Кривошијанима, 
како су Срби имали државне установе у средњем веку, Душанов 
Законик, карактеристично устројство племена, литерарне про- 
дукте Дубровачке школе, онда нарочито устројство националне 
Цркве итд., што «све доказује један значајан степен културе, ко- 
ја чак ни кроз 500 година владавине Турака није сасвим избри- 
сана». 


п. 


У књизи аустријског Војног архива у којој се описује П кри- 
вошијски и херцеговачки устанак каже се за Кривошијане да су 
«по народности истог стабла као и Херцеговци» (“, стр. 28), па и 
што се «народног карактера тиче, важи углавном оно што је ре- 
чено о Херцеговцима». Пише да су из заседе «дрски», док у о- 

твореном боју «уступају непријатељу који је неустрашив и е- 
нергично наступа», да онда стоји следеће: «Ипак они показују 
према регуларним трупама значајна преимућства, која их ови- 
ма чине опасним. Ту спада, поред њихове скромности у прохте- 
вима, њиховог познавања терена и одличног инстумента чула. 
што им све уопште у боју а нарочито у својству стрелаца добро 
долази, још и крајње практично одевање, које доприноси да се 
већ на средњој удаљености не могу више да разликују од стена 
које их окружују а у исто време повећава њихову покретност. У 
овој тачки њима није ни најмање дорастао ниједан противник 
из других предела, јер ниједан други брдски народ не може да 
се упореди са њима у сналажењу на терену који је немогуће о- 
писати, који тера спрдњу свим регулама, свакој претстави масе 
камењара (литица, стена) које се збркано заједно држе. 

Дугачког еластичног корака, које их у њиховим меким опан- 
цима чува од сваког склизања, корачајући са једне ивице, са је- 
дне чуке на другу, скачући смелим корацима час горе час доле, 
десно и лево, пређе Кривошијанин — права брдска кавалерија 
— у мало минута као лавина пут који превали за један сат те- 
шко оптерећен војник, увек у бризи и опасности да својим дебе- 
лим потплатама које се не угибају, склизне, да сломи ногу, ди- 
жући сад колено до браде, одмах затим принуђен да учини ко- 
рак до метра дубине, стално се пењући на терену који не може 
да сагледа, опкољен свуда блоковима стена, ступова, шиљака, 
гротла и рупа...» 

У основној заповести главног команданта аустро-угарских 
трупа против Кривошијских устанака из 1881/2, фелдмаршал- 
лајтанта барона Јовановића, датираног у Дубровнику 14. фебру- 
ара 1882, он команданте дивизија и бригада изос. упозорава и на 
ово: «Познато је да инсургенти (устаници) обичавају да избегну 
веће непријатељске силе. Исто тако је познато да услед њихове 
многоструке везе са становништвом и познавања терена дознају 
унапред за све операције спремане против њих и издалека за- 
хваћене...» Зато, каже даље у бефелу, не могу да се пронађу 
ребели кад се стигне на место одакле су дали отпор. 

Говорећи о војничким способностима Кривошијана, аустриј- 
ски ђштб. капетан Чешка каже: «Њихова скромност живота, та- 
чно познавање терена, практична ношња која чини да се они 
већ на средњим раздаљинама не могу више распознавати у те- 

рену који их окружује, њихова окретност која на мачке потсе- 
ћа, којом се крећу по том тешком терену, који личи на једну ма- 
су збркано повезаних стена, све то чини да они располажу знат- 
ним предностима према регуларним трупама...» ('°). 


Говорећи о Другом Кривошијском устанку 1881, кап. Чешка 
говори «брдском народу Боке који у ратним стварима оштро (ја- 
сно) гледа...» (', стр. 3). 


Један ченки патриота, који није смео да се потпише, издао је 
као очевидац приказ Бокељског устанка 1869. У њему (“) овако 
каже за Србе Далматинце и Бокеље (јер је Бока била у админи- 
стративном склопу Далмације) а мислећи првенствено на Кри- 
вошијане: «Далматински планинци су прави горски Бедуини, о- 
нако исто убојити као окорели синови јужног неба, ватрени и 
неодступни (Бокељи, ЛМК). Од малена привикли на оружје, и 
не иду никад без пушке, пиштоља и великог ножа: почесто се 
виде и жене оружане. Крупна стаса, они су очврсли од сунца, 
вјетра, снијега и голога камења на коме од малена спавају као 
на мекој постељи; зима и жеђ су им добро знани гости. Убоји- 
тост и постојанство сисају с материнским млијеком, а њихова је 
једина образованост јуначке пјесме о љутом српском ратовању 
са Турцима». 


У опису Далмације од А. Штајницера, који је изашао у колек- 
цији «Монографије за познавање света» између два рата (%) ево 
шта се на страни 34 саопштава о Кривошијама и њиховом устан- 
ку: «Пастирски свет, чије козе и овце траже оскудну храну у о- 
вој пустоши Крша, већ је од природе одгојен до беспримерног 
задовољства са најмањим и очеличен, но упркос сиромаштва код 
њега се налази необуздан понос, нагон за слободом и љубав пре- 
ма домовини. То су били и разлози зашто су Кривошије године 
1869/70 и 1882/83 постале средиште устаничког покрета. Иако је 
аустријска влада ослободила била од службе у стајаћој војсци 
обавезнике из предела Боке и само им наложила службу у ланд- 
веру, Бокељи су се опирали свакој војној служби, и у Кривоши- 
јама је дошло до тешких бојева, који су за аустријске трупе би- 
ли махом безуспешни. Кад је после окупације Босне и Херцего- 
вине влада ипак 1881. одлучила да прибегне рекрутацији обвез- 
ника за ландвер, устанак се понова разпламсао и принудио на- 
послетку владу да чува свој ауторитет...» 

Споменућемо, међу страним писцима и једног хрватског с кра- 
ја прошлог века, Ивана Јемершића, који Боку сматра хрватском, 
но ипак зато о Кривошијама пише (“, стр. 103): «Ту су и Криво- 
шије гудурасти крај (?!), на којем живи народ јак и ратоборан, 
док нада све љуби слободу своју». 


Ш. 


Видећемо сад из једног млетачког документа од века и четврт 
раније да су их и они тамо таксирали и да се ови нису вековима 
мењали. Да су се Аустријанци ослањали на Млечане или да су 
знали за њихове релације (реферате) били би канда обазривији 
према Кривошијама испочетка. 


У писму главног провидура далматинског Балбија своме нас- 
леднику Франћеску Гримони, од 25. новембра 1753, овај се јада 
нарочито на Кривошије и Леденице, предлажући да се ту поста- 
ви «милиција под командом Сената кад то дозволи време и не 
спречавају снегови, као што је то у зиму...» (°, стр. 71). Мало 
доцније, 19. децембра 1753, которски провидур се понова жали 
Сенату на поданике Кривошија и Леденице, «смештених у без- 
данима брдских планина, у сродству и пореклу црногорском, ви- 
ше тегобни (дрски) него бројни, притешњени бедом морају своје 
мученичко снабдевање да одржавају честим јавним ремећењем 
културе турских земаља, које држе као кметови или најамни- 
ци...» (5%, стр. 72). Суперинтендант из Котора Стефан Враћен о- 
писује појединачно становнике свих крајева Боке (“, стр. 74) и 
том приликом каже за Кривошије и Леденице да су «покварени 
сталним отимачинама од граничара дубровачких и турских. Не- 
ма наде да се поправе... Кривошијани су пореклом Црногорци. 
Настањени су међу стрмим и страшним брдима...» 


ГУ. 


После Устанка од 1869, и још више после Другог Кривошиј- 
ског устанка, о Кривошијама су почели да износе податке и ве- 
лике светске енциклопедије одн. лексикони, општи и војнички. 

(После Другог устанка више зато што се то име обновило и по- 
стало још више предмет светског интересовања). 

Прво ћемо навести шта пишу руски лексикони пре «Октобар- 
ске револуције». У општем Енциклопедијском речнику, тому и- 
зашлом 1895. (“) стоји под речју «Кривошије»: «Као сва црногор- 
ска племена српског корена, прославиле се 1869. својом непобед- 
љивом упорношћу (своею несокрушимою твердостью) у борби са 
аустријском војском». 

У тому Х, изашлом две године раније, под речју «Далмација» 
стоји (“): «1869. године покушај аустријске владе да у Далмаци- 
ји заведе општу војну обавезу и одузме оружје месном станов- 
ништву изазвала је озбиљан устанак у Которском округу и у 
Кривошијама». 

Друго издање тога Речника, без навода године (можда је из 
почетка овог века) под речју Далмација има исти став док за 
Кривошије стоји (%): «Житељи Кривошија, српско племе, дуго 
је одржало своју независност против Аустријанаца, не желећи 
увести војну покорност. Његови устанци су били угушени (по- 
давлены) после вишегодишње борбе (1869-1882)». 

У водећем немачком Мајеровом лексикону с краја прошлог 
века било је речи и о Кривошијама, што никако не би стојало 
то да није било устанака (јер о другим много већим и значајни- 
јим насељима Боке и околине није тамо било ни помена). Тамо 
је стајало (*) под речју Кривошије: «Становници, Кривошијани 
(1880. године 2.726 душа), словенске (српске) народности и грч- 
ко-источне вере сасвим су са малим задовољни... Они су висо- 
ког раста, снажни и полудивљи (крвна освета), непослушни (не- 
покорни властима), симпатишу са Црном Гором и два пута су са 
оружјем у руци устали против њиховог уврштења у домобран- 
ство: 1869. и ту скоро 1882. (они су били и за време млетачке 
владавине ослобођени служења војске). После сузбијања Устан- 
ка од 1882. многи су становници Кривошија ове напустили и 
прешли у Црну Гору...» 

У немачкој војној енциклопедији изашлој 1913. има речи и с 
Кривошијским устанцима, шта ће се мало доцније пренети (2). 
У општем делу, под речју Кривошије (по алфабетском реду) сто- 
ји после описа земљишта и географских особина још и ово: 
«Становништво ово предела састоји се од Срба и настањује ма- 
лобројна и сиромашна села, од којих су најважнија Црквице, 

Леденице ы Драгаљ. Кад је аустро-угарска влада намеравала, 
1868, да уведе општу војну обавезу, букну устанак, који је напо- 
слетку завршен миром у Кнезлазу. 1881. дође опет, из истих ра- 
злога, до побуне, која пређе и на Херцеговинну, и која од стране 
аустро-угарских трупа би савладана у више бојева». 


У једном од најновијих описа Југославије (као упутства стра- 
ним посетиоцима) на енглеском језику, у немачком преводу () 
стоји: «У Кривошијама чувају стоку преко лета жилави, опаље- 
ни временом чобани оваца. Овде већ столећима време као да 
мирно стоји. Сигурно постоји нека веза између ових људи и по- 
лулегендарних пастирских краљева средњег века. Свакако они 
(Кривошијани) имају у свом држању и у мимици још увек нече- 
га управо краљевског». Да се то дандањи каже о једном народу, 
велика је реткост, нарочито од Енглеза (или Американаца, ја не 
знам одакле је писац). 


М. 


Кривошије су и историјско-географски и етнички припадале 
Херцеговини, једнако као суседно Грахово, као Бањани, као 
Никшићи и Рисан испод њих. У својој «Хисторији Босне» (*) пи- 
ше Владимир Ћоровић да је већ при оснивању посебне Херцего- 
ве државе средином ХУ века она «обухватала област Кривоши- 
ја и Рисан», па је тако остало све до средине ХҮП (под Тур- 
ском). 

И познати маџарски балканолог Талоци Лајош наводи «топо- 
графске податке (Херцеговине) у исправи од 1454.» (“, стр. 167). 
Ту спадају Рисан и Херцегнови, а у једној исправи 1448. и Кру- 
шевица. Све то обухвата и Кривошије. 


Најпознатији српски етнограф проф. Јован Ердељановић је 
писао (%, стр. 57): «Северна Бока с Новим и Рисном била је у ја- 
чим везама са Херцеговином (него са Црном Гором). Она је за 
време политички припадала Требињу а у црквеном погледу сто- 
јала под хумским епископом, па се та црквена веза са Херцего- 
вином наставила и под турском владом све до пред крај ХУП 
века. Али у политичком погледу је и северна Бока већ од среди- 
не ХУП века била непрекидно у заједници с осталом Боком». 

На страни 44 пише Ердељановић (“): «За Кривошије најпре је 
рекао Милаковић да су оне „све сами ускоци из Херцеговине’, па 
је после, бесумње по њему те исте речи поновио и Г. Николаје- 
вић, а вероватно да је и Вук под утицајем истих писаца да су 
Кривошијани „понајвише ускоци из Херцеговине и четују кашто 
по Херцеговини као и Црногорци...» Ердељановић наводи где је 
то писано, али он оповргава и мисли да су Кривошијани већи- 
ном из Црне Горе. Његове су конјектуре скроз неубедљиве. За 
нас је то индиферентно: главно је да су они српског порекла би- 
ло из Херцеговине или одакле било друго. 


ҮІ. 


Пошто смо изнели карактеорологију и етнографију Боке и 
специјално Кривошија, изнећемо и неке чисто географске, а по- 
том и статистичке податке, мада се то у извесној мери дотицало 
и у претходним излагањима, која се нису могла сасвим ломити. 


У анонимној књизи чешког писца коју је превео Стојан Нова- 
ковић (%), стоји на страни 8: «Због важности које су некоје стра- 
не Боке Которске добиле у устанку, неће бити спутно да овдје 
обиљежимо те некоје стране, а нарочито околину Драгаљску. 


На страни Боке Которске што је сјеверо-западно од Котора и 
што се граничи сјеверно Црном Гором налазе се Кривошије. Из 
Рисна иде извијуган пут уза страну, одакле се може прегледати 
прекрасна удолица Боке Которске с хиљадама главица и дивних 
заливака, којима се по бријегу налазе дивотне бијеле куће усред 
зелених шумарака и наранџаних садова. 


По сахата хода од тога виса налазе се Кривошије, а прво мје- 
сто у коме се доспијева зове се Кнезлаз. Украј пута су само дви- 
је куће, а неколико их подаље у пољима. Један сат одатле је 
војничка стражара Црквице, доста удесна и на лијепу мјесту 
кућа спрам пута на маленоме брежуљку. 

Код Црквица се пут успиње на највећи вис, па се одатле спуш- 
та на Драгаљску висораван... Вис на коме је тврдињица Дра- 
гаљ има 1200 стопа над морем... Драгаљ је мало сеоце у коме и- 
ма до 15 кућа растурених испод сјеверне стране планина. Свака 

кућа има своју њиву... Тврдињица стоји насред ширине ције- 
лог виса и влада западном страном његовом и оним крајем куд 
иде тјеснацом пут на Грахово...» 


И данас су Кривошије најзапуштенији крај јадранског При- 
морја уопште. Док се у Титограду праве најлуксузнији хотели 
Југославије, док се кроз целу Црну Гору уводи европски ком- 
фор, ево шта пише ових дана један екстремно црногорски нови- 
нар и прозелита, «занијекач» Срба у Боки Душан Костић ('): 
«Идемо у Кривошије, то је сред кршевите висоравни, у брдима, 
у продолима, онамо изнад Рисна. Али стићи тамо — прави је пу- 
тешествени подвиг; кажу: најбоље је сјести у државна кола, па 
како им буде. Јер друм је царски, ћесарски, из деветсто осме, то 
јест из доба Аустрије — дакле сав похабан и разрован, као ни- 
ко његов. Одавно и као са неким инатом дигли су руке од њега, 
премда се ипак мора њиме: он је једина и најкраћа веза са мо- 
рем Кривошија и Грахова, Бањана и Никшића. „Прије годину 
дана’, јада се мој сапутник из Кривошија, „прије годину, велим, 
ни путара није било на овом јадном друму, јербо их је предузе- 
ће за путеве све пребацило даље у Боку — сад их је, истинабог, 
вратило, али из оног непрохода... Човјек из Кривошија и због 
другога је запапричен: 


«,Криво је нама, Кривошијанима, за двије руке! Ни струје не- 
мамо, а ето смо између Грахова и Рисна, ђе је поодавно има. Гле- 
дам око села по Боки и понад ње: свуд телевизија, радио, бљеш- 
ти ли бљешти; а ми — уз гашњачу, уз петролејку, уз пламен са 
огњишта, као у доба владике Рада. Самодопринос, кажеш? Јест, 
не браним, и ми са Драгаља могли смо у томе штогођ предузет, 
све смо њешто и однекуд чекали, од општине, од Котора, али ни 
она се, општина, није претргла досад у давању Драгаљу, Хех, 
питаш, зашто баш Драгаљу? Зато, друже слатки, што ти је Дра- 
гаљ највеће тамо насеље и тако рећ главно у Кривошијама: 
близу сто домова је онђе на окупу. Сад, чујем, довозе стубове и, 
веле, копаће јаме за диреке — ајде, ајде, са срећом било! Да и 
то доживимо. Него, бој се, да и ту коња не изједе трава!.. 


«Иначе, ово је крај љутог камена и горке сиромаштине; то је 
узвитлано па скамењено море које одасвуд пријети својом не- 
муштом суровошћу...» 

ҮП. 


О осталим пределима Устанка малошта имам да пренесем из 
страних дела. Могу само рећи да се Грбаљ звао на италијанском 
«Цупа» (2џрра), што долази од старог израза Грбаљска жупа. И- 
талијанска номенклатура је била на Приморју једина званична 
све до уласка Италије у Први светски рат, кад је била укинута 
и замењена словенском. Али доласком на престо Карла І (маџар- 
ски Карло ТУ), његова жена Италијанка Цита успела је да се о- 
пет уведе италијанска номенклатура. Тако су и наши писци 
(нпр. Стојан Новаковић) у преводу страних текстова Грбаљ зва- 
ли Жупа, што ниједан Бокељ не би никада рекао, нити је знао 
да се тако зове (а тешко су знали и преводиоци). 


Три села изнад Будве: Побори, Брајићи и Маине, звати су за 
време Млетака «три општине» (те соттипе) па се тако називају 
понекад и у извештајима о устанку: «три комуне». 

Приказивачи Бокељског устанка 1869. често греше у називи- 
ма топографским, али такође мешају локалитете. Стављају у 
Грбаљ оне из Три комуне, или обратно. О Кривошијама су боље 
упућени, али и ту има очигледних грешака. Нека лица из једног 
краја претстављају се као да су из другог. То би требало Боке- 
љи «на лицу мјеста» да исправе, а не ја из Швајцарске. 

ГЛАВНИ ДЕО: 
УСТАНАК БОКЕЉА ПРОТИВ АУСТРИЈЕ 1869. ГОДИНЕ 


Х. ПРОБЛЕМАТИКА 


Као што се из Предговора ове књиге видело, ми смо покуша- 
ли да у њој прикажемо Бокељски устанак с јесени 1869. године, 
који смо, из тамо приказаних разлога, интитулисали Кривошиј- 
ски устанак. Овај устанак је био кратак по свом трајању, узак 
по простору где се збио, сићушан по броју инсургената. Па ипак, 
по свом домашају и свом историјском значају он спада у велике 
догађаје српске историје, међу најславније подвиге Срба у целој 
њиховој прошлости. Многе су околности томе допринеле, од ко- 
јих неке не могу да се књиже само на корист устаника (нпр. не- 
предвиђеност устанка од стране аустријских власти и њихова 
неспрема, јака зима итсл.), али је то свуда у свету случај код 
свих победа и свих славних дела. 

То је главни, сушествени, део ове књиге, управо њен повод и 
њена сврха, да се тај цео Устанак прикаже у што вернијој боји, 
да се прикаже научном методом, леге артис, да се представи ка- 
кав је био, какав је изгледао у очима савременика и какав је од- 
јек направио на Србе и на странце. Све је прикупљено и црпено 
такорећи из директних извора. Књизи је намењен трајан карак- 
тер и, ако не можда последња реч, а оно свакако највише што 
се у даном моменту, у данашње доба, може да очекује. 

Писац је Србин из Боке. Мако његови преци нису учествовали 
у Устанку, постоји ипак објективна опасност да се догађаји не 
романтизују и не преувеличавају. Колико је било могуће, писац 
је настојао да то избегне. 

Пошто ово није војна студија, ми нисмо поклонили само паж- 
њу току операција, чак смо јој поклонили можда несразмерну 
пажњу, јер је битан и тада сензационалан био одјек тог Устан- 
ка у целој Европи. Код Срба је подигао био једно одушевљење 
праћено националном еуфоријом, код странаца запрепашћење, 
да не кажемо чудо: Две ствари су их подједнако ужаснуле: и 
немоћ Аустрије и снага Срба, тада тако малог броја који је про- 
цењиван парс про тото (део према целини; какви су они, такви 

су и сви други). Зато овим национално-политичким моментима 
посвећујемо у главном делу специјалну пажњу, настојећи ипак 
да одржимо пропорцију експликација. Следећи одељци ће пока- 
зати колико смо у томе успели. 

Наслов овог другог, мериторног одељка, гласи: Устанак Боке- 
ља против Аустрије, па и то треба кратко објаснити. Зашто Бо- 
кеља, видело се из предговора а још боље ће се видети из следе- 
ћих одељака. Казали смо овде против Аустрије, не Аустро-Угар- 
ске, која је постојала већ годину-две пре него је устанак букнуо. 
Но ипак је устанак био ограничен на Аустрију. Прво, што је Бо- 
ка са осталом «Далмацијом» била у саставу аустријске половине 
Двојне монархије, а затим што је аустријско министарство за 
народну одбрану, а не укупно министарство рата, тражило вој- 
нике и поднело у том смислу законски пројекат Бечком парла- 
менту (не заједничким делегацијама) Тражила се служба у 
ландверу (аустријском «домобранству») као неком пандаму ма- 
џарског хонведа. Та војска је имала ознаку кк, а не к унд к. Од 
Бокеља се тражила служба у ландверу, и изричито одбијала 
служба у заједничкој војсци. (К унд к је значило царски и кра- 
љевски, тј. угарски, док је кк значило царско-краљевски, тј. че- 
шки, далматински итд.) 


ж 


Наслов једног одељка у овом делу књиге гласи «Антецеденци- 
је». Многим читаоцима ће он изгледати непознат, мада мора би- 
ти познат свакоме ко је бар годину дана учио латински. Цедере 
значи: ићи напред, корачати, развијати се, а анте «пре тога». Ан- 
тецеденције су догађаји, збивања, акти који нечему претходе, у 
нашем случају самом оружаном устанку. 


ХІ. ТЕРИТОРИЈАЛНИ И ПЕРСОНАЛНИ ОПСЕГ ПОБУНЕ 


1) Учесници у побуни и устанку 


І. 


Као што се из наслова види, треба разликовати учеснике у по- 
буни и устанку, тј. оружаном устанку. Прво се ради о незадо- 

вољству које је нова мера изазвала у народу. Ту је била цела 
Бока јединствена, није нико «ван кола играо». И католичке и 
православне општине биле су једнодушне у противљењу новота- 
ријама и новим обавезама Бокеља. Али кад је дошло до оружа- 
ног устанка, до брахијалног отпора, број и опсег устаника јако 
су се смањили. 


У Бокељском устанку 1869. дије се дигла цела Бока, већ њен 
мањи део. Прилично је тачно што тврди Дабиновић (7, стр. 89): 
«Војничком закону су се активно опрли само становници пла- 
нинских пограничних опћина, тј. један пети дио цјелокупног 
становништва Боке». 


Може се поуздано рећи да су се побунили и дигли на оружје 
само они крајеви који су непосредно граничили са Црном Гором 
и који су били искључиво православни. То су Кривошије у оп- 
штини Рисан, затим цела општина Грбаљ, и три кнежине оп- 
штине Будва: Маине, Побори и Браићи. Ови предели нису били 
географски повезани, нису били континуелни, већ напротив јако 
одвојени између себе. Једни су били «у херцеговачкој Боки», а 
други «у зетској Боки», како правилно примећује др Дабиновић 
(Кривошије спадају историјски и етнички у Херцеговину, као и 
Рисан и Херцегнови). Дабиновић потом додаје: «Због географске 
одсјечености херцеговачке и зетске Боке нијесу устаници с гр- 
баљске стране могли притећи у помоћ Кривошијама, ни обратно 
ови први споменутим, док су цесаровци цијелу своју војску мо- 
гли отпремити час десно час лијево, и тући измјенице са свом 
својом силом једном Грбљане и опет Кривошијане» ("). 


На основу извештаја руског посланства у Цариграду, Кондра- 
ћева саопштава (*, стр. 164): «Около Котора су се дигли станов- 
ници места Грбља («Жупа»). Аустријанци то нису очекивали, 
јер су житељи Грбља били релативно богати. Многи од њих има- 
ју лађе, земљу, завлмају се трговином...» 


Као што се види из директног цитирања дра Дабиновића, он 
даје само геогафско опредељење области устанка, које није 
безначајно, али је ипак од споредног значаја. Кондраћева исти- 
че социјалне моменте, саобразне њиховом историјском матери- 
јализму. Верске и националне моменте при разликовању тога 
становништва, који су канда били пресудни, ови писци прене- 
брегавају. 

У време Првог кривошијског устанка бокељске општине нису 
биле верски онако јединствене («монолитне») као некад. И у пре- 
тежно православним општинама било је понешто католика. Та- 
ко у Кртолима неколико породица у Богишићима, у Луштици 
село Крашићи итд. Било је, јако мало, католика у Паштровићи- 
ма, док је град Будва био претежно католички. Било их је неко- 
лико и у Рисну (где је под Млецима била само једна породица), 
било их је и у Херцег Новоме, све импортираних («догона»). Са- 
мо није било ниједног у Кривошијама, у Грбљу, у «три комуне» 
(Брајићи, Побори, Маине), баш у тим местима које су дале бра- 
хијални отпор! Ни једног јединог католика тамо није било, ни- 
ти се могло бојати од издаје. 


П. 


Католици Боке, па и Срби Југословени у њој (чији је број ми- 
нималан), а да не говоримо о Црногорцима којима све српско бо- 
де очи, хоће да докажу да је Устанак од 1869. заједничко дело 
свих Бокеља, једнако католика колико и православних. Рекос- 
мо да су у противљењу увођења војне обавезе, заиста упоредо 
ишле све општине, али у оружаном устанку нису католици ни 
од корова учествовали, То се „истина, и не тврди, али неким фи- 
шкалним изразима настоји да се факат неучествовања католич- 
ких Бокеља у Устанку замагли. 

Ево неколико података са нашом непосредном реакцијом. 

Колега Суботић пише у цитираној расправи ('=, стр. 3): «Слу- 
жењу у аустријској војсци успротивио се народ читаве Боке. 
Значајно је да је становништво приморских католичких општи- 
на Прчања, Доброте и Пераста прво отворено изјавило, на позив 
власти, да неће довести своје младиће на рекрутацију». — Ја не 
сумњам у тај податак. Католици бокељски су такође желели да 
се очувају повластице Боке; њима до тога није било мање стало 
него православним Србима. Али, кад је дошло до густог, они су 
ћутали. Они се нису бунили; они нису учествовали у устанку. 


Приликом освећења цркве св. Саве у Тивту, католички парох 
Прчања Нико Луковић је одржао леп говор у коме је изос. ка- 
зао ("-); «Кривошијанима у устанцима 1869. и 1882. пружају ма- 

теријалну и моралну помоћ све католичке опћине Боке». То је 
тачно; оне су заиста показале солидарност, јер напослетку, ако 
устанци успу, и њихово становништво ће их користити. Специ- 
јално 1869. није ниједна католичка организација Боке противно 
поступила, али католици нису дали ниједног војника и ниједну 
пушку. Устанак је био искључиво православни и српски, сасвим 
српски. И као такав је слављен по целоме Српству: у Србији, у 
Црној Гори, у Херцеговини, специјално у Војводини, која је са- 
мо неколико година пред тим изгубила свој аутономни статус. 

Сам Доброћанин дум Анто Милошевић пише (®%, стр. 41): «При- 
годом познатог устанка у Кривошијама (1869) држали су се тај- 
ни, поуздани састанци бокељских народних првака у Доброти: у 
кући познатог патријота поморског капетана Луке Ника Трип- 
ковића, који се је тад једва спасао вјешала...» То може бити 
тачно и ја верујем да је тако било: али у самој борби нису учес- 
твовали Доброћани ни остали Латини, а нико од њих није био 
ни затворен а камоли обешен. Они су само симпатисали са ус- 
танком, али не сви! 

Колико је мени познато (а требало би да ми је познато) није- 
дан једини католик Боке или откуд друго није учествовао у Ус- 
танку 1869. 

То осуство католичке оружане помоћи у устанку је ипак са 
стране понекад наведено. Тако у новосадској «Застави» изашлој 
скоро 4 године после Буне (10. августа 1873) полемише редакција 
са загребачким «Обзором» ко је све фанатичан и на једном месту 
пише: «Колико католика у бокешком устанку учествоваще? Ни 
вражи! А зашто? Зато што је сила фратарска чудотворна» ('“, 
П књ, стр. 244). 

До самог оружаног устанка, не само што су бокешке општине, 
и православне и католичке, једнако држање заузеле, већ је це- 
ла Бока, без неких изузетака, била од власти подвргнута истим 
мерама, тако нпр. преком суду. Од оружаног сукоба запажа се 
не само неједнако поступање православних и католика (ми не 
можемо овде рећи «Хрвата», јер њих тада у Боки није било), већ 
и сама власт диференцирано поступа према једним и другим. 

Напред ће се изнети импресије турског лекара и дрогомана, 
ПІвајцарца дра Јосифа Кечета, који је као изасланик босанског 
паше Сефета посетио Боку после пораза аустријског. Описује 
расположење официра најцрњим бојама (“) и онда каже: «Като- 

личка странка у Боки је страховала да ће именовање Родића, 
који припада источно-православној цркви, произвести промену 
политике на њихову штету...» 


Не би човек казао да је њима победа на Кривошијама била 
пријатна. Служења у војсци радо би се ослободили али не под 
знамењем српске победе. 

По једном извештају из руских званичних извора, изгледа да 
је Аустрија католичко становништво Боке још десет година пред 
Устанак сматрала поузданим, па чак и предодређеним као за не- 
ку профилаксу против оружаних акција православних Срба. 

Руска приказатељка Бокељског устанка 1869, В. Н. Кондраће- 
ва, наводи на основу података из руских архива од године 1858. 
да су аустријске власти баш те године «издале наредбу о наору- 
жању католичких сељака око црногорске границе, да би створи- 
ли баријеру између православног становништва Боке и Црне Го- 
ре, која је била за њих (за православне Бокеље) прибежиште и 
заштита...» (*). 


Ш, 


С друге стране, као доказ да је цела српска Бока била соли- 
дарна са устаницима, могу да послуже прокламације и изјаве 
владиних кругова, писање бечке штампе, проглашење преког су- 
да, кажњавање лица ван редова устаника итсл. Реч је о актив- 
ној иако виртуелној солидарности, јер пасивно солидаран са ус- 
таницима био је цео Српски народ. 

Не може се заиста никако рећи да су други Срби, у мешаним 
и удаљеним општинама мирно гледали борбе и проливање крви. 
Не, све се било ускомешало и све је духом, а и иначе, учествова- 
ло у покрету. Само мешани предели и они уз море нису могли 
да дођу до пуног изражаја. С киме ће се борити и куда ће се по- 
влачити? Али једва је било Србина у Боки који се није, на овај 
или онај начин, солидарисао са устаницима и њихову ствар сма- 
трао својом. 

За једног српског родољуба из Мориња код Рисна, поморског 
капетана Крила М. Милиновића стоји ('%) ово: «Помагао је уста- 
нике у Првом кривошијском устанку 1869. храном, новцем и о- 

ружјем. Аустријска полиција га је држала под присмотром. Кад 
су дошли да га ухапсе, испио је смртоносни отров и тако муче- 
нички завршио свој живот». 


Видеће се мало доцније како су у Котору обешена три брата 
Чучак из Рисна, који су пуцали на аустријско-угарске војнике 
кад су ови покушали, бежећи из Кривошија, да нађу склониште 
у кући браће Чучак. Једва се спасио вешала и градоначелник 
Рисна Јовановић. Итд. 


Окружни начелник Франц је покушао био склонити Херцег- 
новљане да они наоружани ступе на Кривошије, надајући се да 
ће на тај начин устанике лакше задобити. Али, како пише чеш- 
ки писац који је цело време био присутан у Боки (“, стр. 49): «О- 
ни му одговоре да су волији погинути и видјети да им војска све 
попали него с оружјем у рукама на браћу своју поћи». 


Бокељски посланик Стјепан Митров Љубиша показао је том 
приликом уздржљивост диктовану његовим положајем, уздрж- 
љивост која је после добро дошла устаницима. Па ипак је то њи- 
ма изгледало сумњиво и умало није страдао. Само својим нају- 
жим племеницима може захвалити да није био убијен. 


у. 


Бокељски устанак од 1869. био је искључиво дело сељака. Ин- 
телигенције није било. Свакако да су се међу њима борили све- 
штеници, али су ови тада били потпуно посељачени. Што је нај- 
важније, ниједан се од њих није, према писаним изворима, иста- 
као. Тада је у Боки било веома мало православне интелигенци- 
је; сви су чиновници практично били латини. Школа није било 
или су тек биле у стварању, тако да у местима устаника није би- 
ло ни учитеља. У варошима (Херцег-Новоме, Рисну, Котору, Бу- 
дви) могао се наћи и неки полушколован православац, у преде- 
лима инсургената ниједан. (Већ је у Другом устанку било друк- 
чије; у њему су активно учествовали чак и ђаци највиших раз- 
реда гимназије которске, која је при првом устанку била у по- 
воју). 

То даје нарочити значај и специјално обележје Првом бокељ- 
ском устанку: он је, као и Карађорђев устанак, чисто сељачки. 

Вође су му биле сељачке старешине и виђенији сељаци, нарочи- 
то кућићи из истакнутих породица. Градска православна инте- 
лигенција је чак покушавала да умирује ребеле (Стјепан Љуби- 
ша, Ђорђе Војновић, кап. Ћеловић итд.). И у том погледу су ус- 
таници били остављени сами себи. Мало је ко од њих, ако је ико 
уопште, знао шта значи Аустрија и докле она допире, колико је 
јака и којим силама располаже. Они су се ухватили у коштац 
са модерном војском неисцрпних извора, не водећи рачуна о ње- 
ној премоћи. Они су се поуздавали само у себе. И у томе је вели- 
чина Првог бокељског устанка (као и свих осталих устанака Бо- 
ке). 


У. 


Мада је и Дубровачки округ (котар) уживао исте повластице 
које и бококоторски, специјално што се тиче неслужења у ору- 
жаним одредима Аустрије, он се није ни бунио при одузимању 
тих повластица. Не само да се није дигао на устанак, већ није 
гласно ни протествовао. 


Прелазећи на испитивање узрока Буне од 1869. проф. Швикер 
каже 1882. да ни Млечани нису тражили војнике од Далмације, 
па је то и Аустрија продужила, напослетку само за Боку и Ду- 
бровник. Али резултат није био исти: «У пределу Дубровника 
није било устанка одма после доношења Војног закона... У Ко- 
торском пределу већ је испочетка увођење опште војне обавезе 
довело до јогунастог отпора који је напослетку довео до устан- 
ка и до дана данашњега није сасвим отстрањен. . .» (7, стр. 468). 


2) Национална позадина Бокељског устанка 


Ма коликогод су у Првом Бокељском устанку учествовали са- 
мо Срби православни, њему се не може приписивати претежно 
национални карактер, најмање пак претстављати га као покрет 
за отцепљење Боке од Аустрије и припојење Србији или Црној 
Гори, како се жели ту и тамо претставити. Ствари нису биле то- 
лико зреле. 

Не може се, ипак, ни спорити српско обележје тога устанка, а 
други бокељски устанак био је национално далеко израженији. 

Да не би прејудицирали, отсеку смо дали један мање-више не- 
утрални наслов: говори се о позадини, полеђини Устанка: она је 
јамачно била српска, мада не увек видљива, одн. некад мање не- 
кад више видљива. Главни аустријски функционери су назира- 
ли ту позадину можда више него је постојала, они су је инстин- 
ктивно слутили, а реакција на исход Побуне код целог Српства 
дала им је за право. 

Ми ћемо изнети шта су о томе писали други, некад савремени- 
ци Устанка, а некад посматрајући га у историјској перспективи 
као и ми. Нека се то региструје и као грађа за евентуална даља 
истраживања. 


1. 


Извештај далматинског намесника, ђенерала Вагнера бечкој 
влади, каже да су Устанак изазвале «српско-словенске мутње», 
и да су нарочито попови били подбадачи. Ово се налази у једној 
књизи, најнепосреднијем приказу тога устанка, написаном од је- 
дног чешког патриота чије је име остало непознато. Књигу је 
под насловом «Устанак у Боки Которској 1869. (“) превео са че- 
шког нико мањи него Стојан Новаковић, и то у ијекавском на- 
речју, како је он као млад човек писао, и определио «На корист 
Србима Бокељима». Овај податак се налази на почетку а после 
тога протест Грбљана самоме ђенералу Вагнеру, где се по- 
риче да је «30 Грбљана признало да устанак није никако букнуо 
због закона о војсци, него због српско-словенског подбадања». 

И др Дабиновић наводи овај став Вагнера (“, стр. 89). Он ка- 
же: «По мишљењу Вагнера није могло бити сумње да је ,српско- 
словенска револуционарна пропаганда главни потстрекач 60- 
кељског устанка. Вагнер тврди да му је то била приопћила једна 
грбаљска депутација.. .» 

Ђенерал Вагнер је био издао 10. октобра 1868. један проглас 
на народ «Јужне Далмације», позивајући га на мир, једну «про- 
кламацију». Вагнер се у самој прокламацији жали да је «у по- 
гледу те установе (ландвера одн. домобранства) забљудео онај 

део народа који је нажалост увек готов да послуша злобне и тен · 
денциозне жигове». (Страна 99 код Вуличевића '“), 

Под овим «делом народа» Вуличевић сматра «бокешке горшта- 
ке»; ја бих пре рекао бокешке Србе уопште, а то у вези са мало- 
пре изнетом верзијом Вагнера да су за буну криве «смутње срп- 
ско-словенске». Даљи део Прогласа то још јасније потврђује: 
говори се о делу народа који се поводи по «злобним и тенденци- 
озним видовима». То би биле те «ерпско-словенске смутње». 

Људевит Вуличевић (Дубровчанин односно Цавтаћанин) писао 
је мало година иза Устанка на италијанском ('“, стр. 106): «Ноје 
Фраје Пресе» (водећи бечки лист и официјезни лист владе, ЛМК) 
примао је из Котора своје извештаје, између којих беше и један 
писан у том граду 27. октобра, у коме налазим ове речи: Једна 
предигра (прелудиј) садашње побуне догодила се прошлог лета 
кад ови попови (тако стоји на италијанском а јамачно и на немач- 
ком језику, ЛМК), са малим часним изузецима одбише ин кор- 
поре послушност свом епископу Кнежевићу, пријатељу Владе, 
потпомогнути националистима и подбадаху народ против њега». 

Ради се о задарском владици Стефану Кнежевићу; ин корпо- 
ре знаи «у целом телу», у целини, сви заједно. 

Тадашњи игуман манастира Бање код Рисна, Динисије Мико- 
вић опширно је описао овај револт бокешких српских свештени- 
ка према задарском владици Стефану ('*, стр. 18 до 68). Тамо је 
цео историјат револта против епископа Стефана који је кулми- 
нирао на састанку у Сутвари (Грбаљ) 3. јула 1869. Ту су били 
сви мирски свештеници Боке (недостајала су само два игумана). 
На ту скупштину мисли јамачно дописник бечког листа. Свеш- 
теници нису више на богослужењу спомињали владику Стефана 
(а неки ни пре тога). 

Најомиљенији писац Хрвата др Пилар или, у псеудониму, фон 
Сидланд, писао је 1917. у својој књизи о Јужнословенском пита- 
њу (>) поводом устанка Бокеља 1869. сасвим слично: 

«У бечкој „Ноје Фраје Пресе' изађе чланак у којему се читава 
кривња сваљује на грчко-источно свећенство, које је заклети 
непријатељ Аустрије а које мисли само на Русију». 

Несумњиво да је то др Пилар верно пренео из официоза бечке 
владе, «Нове слободне пресе», а можда је и она имала донекле 
право. Православно свештенство Боке је, по свој прилици, било 
главни покретач буне и порт-парол народа. Али је сав народ, 

као један човек, прихватио поклич и пошао у борбу. Јер ју је 
правилно схватио као своју а не поповску ствар. 

Људевит Вуличевић каже у истој својој књизи на италијан- 
ском ('*, стр. 107): «Дописници „Нове Слободне Пресе' извешта- 
вају да у граду Котору, капе извезене српским и црногорским 
грбом дочаравају јужнословенску атмосферу». 

И империјалистичко-аустријски историчар Теодор фон Сосно- 
ски спомиње такође капе са националним амблемима (то су ТЗВ. 
«црногорске капице») (®). 

Говорећи при крају о узроцима Устанка, писац каже да мож- 
да нису само показани узроци били меродавни већ да су и «же- 
ље за одвајањем (од Аустрије) биле од утицаја. . » Говори о цр- 
ногорским «уосталом такође српским» грбовима на капама Боке- 
за итд. 

Мало после ће се цитирати баварски писац Артур Ахлајтнер 
који је, истина дуго иза Устанка, али проучавајући догађаје, пи- 
сао да су пре Устанка «све општине у срезу (православни Срби) 
спалили матице» ('“). Зашто је он баш морао наглалсити «пра- 
вославни Срби» ја не знам, али је вероватно хтео упозорити на 
национални карактер Устанка. 

Немачки дипломатски историчар још из Хитлерове ере Јохан 
Албрехт фон Рајсвиц писао је у јеку те ере, као што ће се доц- 
није ин екстензо пренети ('“) и ово, говорећи баш о Првом бо- 
кељском устанку: «Овде се српска дружина бори за српска пра- 
ва. ..» 

У немачкој Војној енциклопедији, изашлој мало пред Први 
светски рат стоји под речју Кривошије (‘“, суб воце): «Станов- 
ништво овог предела састоји се од Срба и настањује малобројна 
и сиромашна села...» 


П. 


Пошто смо изнели неколико страних, претежно немачких одн. 
аустријских мишљења о карактеру Устанка и о његовој српској 
позадини, да цитирамо и покојег српског писца. При томе ћемо 
гледати да буду из разних крајева Српства. 

Као што ће се после видети из целог цитата архимандрит из 
Херцеговине и члан Српског ученог друштва (историк) писао је 

(7, стр. 157): «Храбри Бокељи, навластито Кривошијани, устану 


на оружје... и сјајно одбране своја права, прославивши опет у 
свијету своје српско јунаштво». (Речи Нићифора Дучића.) 

Сва је Војводина видела у Кривошијском устанку борбу Срба 
за националну афирмацију. Тако је Полит-Десанчић, као што ће 
се видети из доцнијих цитирања, позвао Србе из Војводине да 
дају прилоге за бокешке устанике који се враћају на празна зга- 
ришта и узвикнуо да је то «наша захвалност што они Српству 
образ осветлаше, што показаше свету: да Србин још живи и да 
је јунак»! (*). 

У даљем приказу Устанка од вође војвођанских Срба Ми- 
хаила Полита-Десанчића, који ће се већим делом пренети доц- 
није стоји (%): «Српски Бокељ метну руку на јатаган, па рече: Од 
моје сам крви ја господар; ко хоће моју крв да има, ваља прво да 
је пролије И крв би проливена, али се обрандбени закон не мо- 
гаше увести. Српски соколови, та шака Бокеља, потресоше ве- 
лику Аустрију, одбише грдну војску аустријску, те напослетку 
они диктираше мир Кнезлачки». 

Конте Лујо Војновић, Дубровчанин, писао је за време Првог 
светског рата на француском ('7, стр. 120) да је намесник гене- 
рал Родић имао да бира «Између устаника Срба из Боке Котор- 
ске» и аутономиста далматинских. Он устанике непрепорно обе- 
лежава као Србе Боке Которске. 

На страни 169 исте књиге пише кнез Лујо Војновић; «Још се 
није написала тајна историја овог фамозног устанка, данас за- 
борављеног, а који је међутим био симптом источног зла и пред- 
весник покрета за српско уједињење». 

Говорећи о самом Првом Кривошијском устанку казао је Спи- 
ридон Гопчевић да су, при његовом почетку, устаници упутили 
«манифест који је све јужне Србе позивао у борбу (меЇсһеѕ ае 
Ѕйдѕегреп хот Катѓе пеђ и умножен у много примерака» (''). 

Говорећи о заклетви бунтовника кривошијски парох поп Ђор- 
ђе Самарџић, казао је да су је они извршили (') «свесни одго- 
ворности пред народом српским» а дасу резултатом устанка «за- 
добили симпатије цијелог ондашњег Српства». Нико у Српству, 
ниједан његов део, ниједан његов крај није сумњао у национал- 
ну инспирацију Устанка. 

Песме народне о Кривошијском устанку које је објавио унук 
вође устанка Лазар Радојичић ('*, на крају) садрже скоро у сва- 

кој строфи величање Српства и означење устанка као борбу Ср- 
ба за српске идеале. Песме су настале на самим Кривошијама од 
потомака првобораца, који су најбоље знали зашто су њихови 
преци отпор дали и крв проливали. 

Да је Аустрија била свесна српске компоненте у Бокељском у- 
станку види се и по томе, што је она за главног, командујућег 
генерала у завршној фази борба, сменивши два генерала Немца, 
поставила Србина Гавру Родића, па је овога овластила да води 
преговоре. Он је то и учинио, откривши се сасвим као Србин ве- 
ран Цару. О свему томе следеће стране садрже детаљне податке. 

Из тих излагања ће се видети (одељак ХІМ) како је код за- 
кључења мира на Кнежлазу, владин («Царски») изасланик, на- 
месник Далмације ђенерал Гавро Родић казао устаницима са 
Кривошија: «Знајте да сам и ја, као ви, Србин православне вје-· 
ре...», нашто му је одговорио један од главних вођа устаника 
Милан Радојичић: «Гаврило Родићу! Што велиш да си Србин 
наше вјере, то смо чули прије него смо се овдје састали, и да си 
здраво...» 

Куриозно је како га кнез Милан апострофира. Њему је при- 
падала титула екселенције, што, разуме се, кнез Милан није 
знао. Али му је могао рећи «џенерале», или «господине». Међу- 
тим, чим овај рече да је Србин, дистанција се смањи, разлике у- 
блаже и кнез Милан постаде интиман. Са својим сународници- 
ма се друкчије говори него са странцима. 


Ш. 


У руским изворима се спомиње, у вези Устанка, прозелитска 
политика Аустрије и специјално покушај укидања ћирилице. За 
Русе је то питање важније од српског националног питања, али 
су та питања ипак повезана, па нам је дужност да руске при- 
медбе објавимо. 

Кондраћева каже, пишући о устанку 1869., да је аустријска 
власт у Далмацији, камо је Бока спадала (“, стр. 155): «Настојала 
ћирилицу заменити латинским алфабетом, обратити православ- 
не у унију, да би их после лакше превели на католицизам». То 
износи на основу података које се налазе у њиховом главном 
архиву за 1858. 

И из података истог «Главног архива АВПР исписује Кондра- 
ћева даље: «Аустријске власти су категорички потврдиле своју 
забрану употребе ћирилице у школама и у званичној преписки. 
Та наредба је довела народ у силно узбуђење». (Понављам да 
гледам при преводу оставити гдегод је српски компатибилно ру- 
ски првобитан израз. Податак се налази у руском архиву фас- 
циклу година 1869-1870. 

У нашим извештајима нисам наишао нигде на сличне подат- 
ке, који би имали утицаја на дизање Бокеља. Ипак се не могу о- 
ви извештаји руских консула игнорисати. Они су овој појави 
дали можда нешто већу важност него је имала, али да је и то 
запостављање ћирилице приказивало Бокељима смернице ау- 
стријске политике врло је вероватно. Служећи на било који на- 
чин тој држави, нарочито у војсци, Бокељи би били саучесници 
ове антисрпске (или како Кондраћева мисли антисловенске) кам- 
пање. Они би претстављали оружану силу која овакве наредбе 
има да у крајњој линији приведе у дело. 


Гу. 


У Другом Кривошијском устанку с краја 1881. и с почетка 
1882. било је још више српских манифестација и вршене су от- 
вореније. Пошто су оба устанка проистекла из истих побуда и у 
истом циљу, изнећемо бар неке податке тог Устанка. Прво два- 
три из дела једног бившег аустријског официра, Хрвата, који је 
и тада и после (као пензионер) живео у Боки (*). 

У том делу, на страни 110, стоји ово: «Следећег дана (то би и- 
мало бити 30. децембра 1881. ЛМК) појавише се у Котору људи 
у масама из Кривощија и околине, који су све могуће ствари по- 
куповали али углавном највише оружја. Између осталога су 
Ришљњани купили шест српских застава, које су, без икакво? 
страха и стида, развили и носили улицама и серпентинама из- 
над Леденица; ту су приметили неколико постављених стража 
(аустријских, ЛМК) и онда су махали заставама уз шенлучење и 
испаљивање читавих салва...» 

Мало даље стоји: «Стојану Ковачевићу, који се налазио за 
време атентата у Драгаљу (под «атентатом» писац мисли напад 
на жандармериску касарну у Камену, ЛМК) дођоше следећег 

дана (то би имало бити 31. децембра 1881) 200 мухамеданаца и 
замолише да им се да оружје. То им је одобрено пошто су поло- 
жили заклетву на српској застави. То су били становници Хер- 
цеговине, који се после овога повратише опет у своју домовину». 

Маџарско-аустријски писац проф. Швикер, описујући Други 
устанак наводи (“, стр. 469) да су устаници 1881. тражили изме- 
ђЂу осталога «српски командни језик». 

Француски етнограф Бертран Ауербах је објавио 1898. једну 
студију о расама и народностима у Аустро-Угарској ("'). 

На крају излагања о Аустрији (да пређе на Маџарску) профе- 
сор Ауербах говори о пределима које тако сунце воли, « Али сун- 
це и загрева њихове главе. Као сведочанство је крвав устанак 
Бокеза 1869. и 1881. тј. Кривошијски устанак (јужна Далмација) 
против служења у аустријској војсци. Тај последњи покрет није 
био просто локалан: сем тога што се слагао са оним у Херцего- 
вини, он је био потстицан од Срба и од руских панслависта. Та- 
ко да су православни упирали своје очи према својим савезни- 
цима.. .» 

Изгледа да је и сам Фридрих Енгелс устанке на Кривошијама 
схватио као национално мотивисане. То испада из једног њего- 
вог писма Едуарду Бернштајну, социалистичком теоретичару 
(1850-1932, у Берлину). Ја сам то нашао код Хермана Вендела 
(7), где стоји да је Бернштајн за време Устанка у Кривошијама 
1881. добио од Енгелса «опор одговор из кога произлази да је сад 
близу надошао социјалистички миленијум у коме ће споредна 
питања, као што је национални проблем Јужних Словена и она- 
ко наћи своје решење». Јамачно је то Бернштајн претставио био 
као неки устанак необичне важности, а Енгелс му одбија важ- 
ност јер је националистички и несавремен, противан социјалис- 
тичким концепцијама. 

У својој расправи о тадашњем новом вођи далматинских «Хр- 
вата» писао је вођа далматинских Срба, Сава Бјелановић, непо- 
средно по Другом кривошијском устанку ('%, стр. 133): «Орган 
Миховила Павлиновића приписује устанак у Боки (1882 7) неви- 
ној омладинској скупштини у Дубровнику!» Страна 152: «Пав- 
линовић уплеће заједно у своје чланке омладину и устанке, и о- 
младинску скупштину „на коју су допељали са српским заставс- 
ма оружане Ришњапне’ и још много тога...» Страна 8: «Претсед- 
ник „Славенског дома’, претежно католичке читаонице у Котору 

(у коме је још постојала „Српска читаоница’) узвикнуо је после 
неуспеха П Кривошијског устанка „Пропала је република св. Са- 
ве!» Из тога се може извести став великог дела католика према 
томе устанку, али такође и карактер Устанка. Он је био свето- 
савски! 

Један Бокељ, јамачно Ришњанин, даје 1889. опис педесетого- 
дишњице Српског певачког друштва «Јединство» у Котору (јед- 
ног од најстаријих у Српству, изгледа одмах после панчевачког) 
и том приликом пише ('“, стр. 14): «Куцну већ и онај кобни час 
када у Боки букну буна, не ни с каквога политичког утицаја не- 
го једино на одбрану својих привилегија. Ево нашем друштву 
муке без кривице... Буна се још није утишала. Друштво пало у 
подозрење владино, неки чланови пострадали, па како би се дру- 
штву милило радити о забавама? Царска се војска купи, тутња- 
ју топови, звижде танета, рањеници се доводе, мртви се копају. 
свак се о своме јаду забавио, а дан Св. Саве на прагу. Није до 
части да га друштво не прослави...» 

Нисам више преписао из књиге нађене у Трсту. Свакако да су 
власти са подозрењем гледале прославу Св. Саве као и на све 
друге српске манифестације (мада мање него Црногорци данас!. 

Тада су католички Бокељи очигледно далеко мање били соли- 
дарни са православнима него за време Првог устанка, али се о 
томе избегава писати. 


У. 


Ето, изнели смо предежно туђа мишљења о националном ка- 
рактеру и Првог и Другог Кривошијског устанка. Ми лично ту 
појаву нисмо наглашавали никад, а најмање је стављали у први 
план описа Устанка. Јер то не би одговарало стварности и науч- 
но би било неодрживо. Али је још мање верно одрицати сваку 
националну компоненту тим устаницима и претставити их тако 
као да су устаници из Тирола, Штајерске или неке друге аус- 
тријске «круновине». То чини да ово напишем односно ове по- 
датке саопштим. 

У Енциклопедији Југославије, ултрахрватском и антисрпском 
зборнику данашњег режима, коме је главни циљ ускраћивање 
сваке важности Српству и проширење значаја хрватства, има и 

чланак «Кривошијски устанци» (суб номине). Не само да се ни- 
где ту не спомиње ма шта српско, већ се говори о неком «угуши- 
вању рада славјанских културно-просветних друштава», а то су 
била католичка друштва. Хоће се оставити утисак да је то бар 
једнако био устанак бокељских католика као и православних. 
Спомињу се и Црногорци, али не Срби. Писац је неки Драгољуб 
Јоксимовић, јамачно ђетић. Част бокељским писцима што нису 
хтели да то обраде у хрватској Енциклопедији, где би морали да 
врше сличне (можда не баш једнаке) дезинформације као овај 
ђетић (":), 

Један огромни црногорски мегаломан и империјалиста, неки 
др Нико С. Мартиновић наредио је Годишњаку поморског музе- 
ја у Котору да објави његову фалсификаторску расправу «Цр- 
ногорско Приморје у Анексионој кризи» ('°). Под «црногорским 
приморјем» тај анексиониста туђих предела, гори од ма каквог 
Аустријанца, разуме Боку, која је тада била аустријска а никад 
у историји црногорска. Као што не дају српско име, ђетићи не 
дозвољавају ни име Боке да се спомене (у истом броју Годишња- 
ка он доноси некролог поч. препозита которског Анта Милоше- 
вића који почиње са речима да је А. М. «у историји Црне Горе 
оставио запажену бразду!»). У споменутом чланку пише: «Устан- 
ци у Боки Которској 1869. и 1882, које је угушила Аустрија, јас- 
но су показали да су тежње Бокеља биле да се сједине са Црном 
Гором и Црне Горе са Боком». То је овај надринаучник и хеге- 
мониста све измислио. Устанак од 1869. није био угушен. Нијед- 
ном устанику није на ум падало да се сједини са Црном Гором, 
а камо ли да су то биле тежње устанака. Црна Гора, пак, одно- 
сила се према Устанку од 1869. пасивно, а ономе од 1882. сасвим 
непријатељски. То ћемо да опишемо у следећем отсеку овог о- 
дељка књиге. Ови написи ђетића натерују да се све то изведе на 
чистину. 


3) Помоћ устаницима са стране? 


Пошто смо доказали да никакву брахијалну помоћ нису пру- 
жили устаницима домаћи, бокељски католици, ваља испитати 
да ли је било помоћи са стране, тј. ван Боке. Са три стране се 
начелно та помоћ могла очекивати: из суседног Приморја, из су- 

седне Херцеговине, из Црне Горе. Мора се одмах рећи да прак- 
тично те помоћи није било ниоткуда. 

Дубровчани се нису ни мрднули: они су оставили да бокељски 
православци изборе користи и за њих (скоро једнако као и бо- 
кељски католици). Дубровчани нису ни у чему овај Устанак по- 
магали, чак ни новчано, ни символично. 


За Херцеговину то је спорно, као што ће се видети из даљих 
излагалња; за Црну Гору још спорније. Тј. да она активно није 
суделовала у помагању Устанка и једног и другог, то је више не- 
то сигурно. Али држање њеног становништва није било индифе- 
рентно. То ћемо поближе испитати. 


Још мање се може говорити о помоћи из даљине. Ни стране 
ни српске помоћи није било. Војводина је пружила била пуну 
моралну подршку. Србија чак ни ту. Србија је била далеко, али 
се сама влада држала «сасвим неутрално иако је покушано да се 
утиче на њено држање у корист бокешких устаника». То је са- 
општио цару Францу Јосифу отправник аустријских послова у 
Београду Венијамин Калај кад је овај пролазио на путу за Ис- 
ток. Ово је пронашао Дабиновић у дипломатском бечком архиву 
(® стр. 121). 

Розен, немачки научник (генерални конзул Пруске у Београ- 
ду, ЛМК) упозорава још у почетку да Србија Намесништва неће 
никад активно да интервенише, и да су аустријске тврдње о ру- 
ској и српској агитацији међу Бокељима лажне. «Једино је Ау- 
стрија крива за овај устанак. О некој преурањеној експанзији 
југословенског устанка, припремљеног панславизмом, не може 
бити речи» ('“). 

И писац у примедби демантује тврђење А. С. Дабиновића («По- 
задина Бокељског устанка године 1869») да је у питању био ути- 
цај Бизмарков. Рајсвиц каже да се «у берлинским актима не на- 
лази ни најудаљенији повод за ову претпоставку, него напротив 
докази да је Бизмарк овај мали пожар осећао као неку сметњу» 
(5, стр. 237). 

Дабиновићеве конјектуре да је Русија можда била у залеђу у- 
станка, даље иза ње Пруска, сасвим су фантастичне (у књизи 
под ), па је истраживачи пруских државних архива из тога до: 
ба Хеман Вендел и Јохан Албрехт Рајсвиц ("" и '“) сасвим одба- 
цују. Кажу да ни трага о томе нису могли наћи. 

Док не пређемо на Црну Гору, с којом се морамо посебно бави- 
ти, неколико речи о помоћи Херцеговине односно Херцеговаца. 


Херцеговина, с којом су Кривошије биле у додиру, хтела је 
можда да помогне. Али је «цариградска влада издала наређење 
да се постави кордон дуж херцеговачке границе», што је и учи- 
њено (Дабиновић, “, стр. 122). 

Фердо Хауптман пише ('", стр. 63): «Турске су власти у Хер- 
цеговини, на жељу аустријских власти, а и из властитог интере- 
са како се устанак не би проширио на њихов териториј, створи- 
ле кордон дуж границе... Власти у Херцеговини су испрва чак 
хтјеле ускратити азил неборачком становништву које је избјег- 
ло из Кривошија са стоком, али су од тога одустале и, шта ви- 
ше, избјеглицама, макар и недовољно, давале храну из држав- 
них хамбара». 

Хауптман се позива на извештај Врчевића конзулу у Моста- 
ру. То је свакако Вук Врчевић, Рашњанин, тада аустријски ви- 
цеконзул у Требињу. Он је Ришњанин, из исте општине које и 
Кривошијани, па би несумњиво детаљно објављивање његових 
извештаја који се налазе у Државном архиву у Сарајеву, било 
од необичне важности. Исто тако и конзула Реље, чије је изво- 
де Хауптман такође арбитрирно и скраћено саопштио. 

Руска историчарка Кондраћева пише на основу података рус- 
ких дипломатских представника тога доба, кад је казала каквим 
су сметњама били изложени Црногорци да притекну Бокељима 
у помоћ још и ово (“): «И на Херцеговце су у Бечу косо гледали. 
Аустријски канцелар гроф Баист је казао руском посланику у 
Бечу Икскуљу да Херцеговци. .., имају сталне везе с бунтовни- 
цима и, како изгледа, расположење да им помогну". 

Фердо Хауптман, према Дневнику генерала Родића пише ('7, 
стр. 63): «Родић је, касније, приликом пацификације установио 
да је једна група ,ускока’, јајоша’ под Стојаном Ковачевићем, 
једном од централних фигура у Херцеговачком устанку 1882. 
била из Херцеговине дошла (1869) у помоћ Кривошијанима и на- 
кон Кнежлашког мира опет се вратила у херцеговачко подруч- 
је, а цијенио је укупни број ускока из Херцеговине и Црне Горе 
међу Кривошијанима на око стотину». 

У изворима нисам нашао податке, али мислим да су ови «ус- 
коци» ипак дошли пост фестум, кад су Кривошијани сами бор- 
бу изборили. И кад аустријске власти, које су битку изгубиле, 
цене ту помоћ на сто људи, несумњиво их је морало бити мање 
(мада је тај број забележен у Дневнику Родића про форо интер- 
но). 

У Другом Кривошијском устанку учествовала је несумњиво 
једна група Херцеговаца, мада су се и они тада са Аустријом бо- 
рили, тако да је то била заједничка борба, бар мало «интегриса- 
на». Што се тиче Првог устанка, спомињу се каткад такође до- 
бровољци из Херцеговине, што треба примити кум грано салис. 
Или их није било за време борба, или их је било само символич- 
но у најмањем броју. Чак мислим да су се они спремали на по- 
моћ, али је било доцкан: Кривошијани су све сами завршили. 
Јер никакав њихов подвиг у том устанку није забележен. 

По архимандриту Нићифору Дучићу, самом Херцеговцу и јед- 
ном од вођа њихових устанака, у расправи коју је писао свега 
пет-шест година после Првог Кривошијског устанка, стоји ('%, 
стр. 157) да се Кривошијским борцима «придружи једна чета бо- 
раца из Херцеговине, да им врати братски зајам који су им Кри- 
вошијани узајмили у херцеговачком устанку 1861. и 1862. годи- 
не». Колика је та чета била, кад је стигла, да ли је узела учеш. 
ћа у борбама и где, ништа се из овога не види. Ја лично мислим 
да је та «чета» дошла исто онако доцкан као и «југословенски 
добровољци» на Солунском фронту 1918. 

Међутим, Кривошијани су заиста помагали ефикасно и благо- 
времено, уз пуно љубави и самопожртвовања, борбе околних 
Херцеговаца и Црногораца против Турака. 

Кривошијани су нарочито помагали околне Граховљане и мно- 
го допринели њиховом ослобођењу од Турака. Лазар Радојичић, 
унук Милана вође Кривошијског устанка од 1869, пише ("“, стр. 
13): «Када су Турци хтјели да похарају и попале Грахово, доче- 
као их је Милан са шачицом Кривошијана на Бојањем Брду ви- 
ше Грахова и тако је спријечио и омео Турке те нијесу даље на- 
предовали, док није дошла нова војска војводе Лазара Сочице, 
која их је хаметом потукла и заплашила низ Заслапске стреме- 
ни пут Коријенића. Више се никад не повратише». 

У једном од најскорашњијих бројева Канадског Србобрана 
пише Саво Ковачевић о Херцеговачком устанку који је претхо- 

дио Окупацији (7). Наводи ко се све борио и ко је командовао. 
Поред самих Срба из Херцеговине била су и 4 одреда доброво- 
љаца, један од њих под именом «Бокељско-кривошијски добро- 
вољци». Зато се у наименовању одвајају Кривошијани од оста- 
лих Бокеља? Вероватно их је било највише, више од свих дру- 
гих. Свакако, они нису мировали ни после Устанка од 1869. Где- 
год је нека српска пушка пукла у њиховом домету, чији је звук 
допро до њихових ушију, они су полетали да се и сами боре, да 
својим пушкама помогну, да опет све жртвују за српску ствар. 


п. 


Што се тиче Црне Горе, она активно није помагала устанак, 
нити је међу устаницима била иједна црногорска пушка. Међу- 
тим, околно становништво није било индиферентно према Буни 
нити ју је посматрало скрштених руку. Званична Црна Гора би- 
ла је у најмању руку пасивна. Узроке и интимно држање Кња- 
за и Владе писци различно приказују. Ми ћемо се уздржати сво- 
га гледишта, но зато ћемо изнети шта о томе пишу други, стран- 
ци и Срби, па нека читаоци створе свој суд. 

Прво ћемо навести два-три Бокеља, који ствар по Црну Гору 
позитивно приказују. Један је католик и доцнији професор Све- 
училишта у Загребу др Антун Дабиновић, други је скоро Криво- 
шијанин (са Леденица), бивши судија и мој гимназијски друг 
Ђуро Ј. Суботић. Обадва су правници и писали су студије о Кри- 
вошијском устанку. Др Дабиновић је писао (%): «Чињеница је да 
су читава црногорска села била кроз цијело вријеме бокељске 
буне у потпуној оружаној спреми, да су породице и стада нашли 
уточиште у Црној Гори, да су устаници редовно снабдевани хра- 
ном, оружјем и муницијом и, напокон, да су се они у неколико 
повратака избавили могућности да буду заробљени само тиме, 
што су побегли на црногорско земљиште. Чињеница је такође да 
су Ришњани у извесним приликама затражили уточиште у Цр- 
ној Гори и да су поборски и маински главари били везани свој- 
том и кумством са главарима пограничних црногорских племе - 
на». 

Судија Суботић ("=) пише да је књаз Никола «и поред оштрих 
протеста и будне пажње аустријских власти одржавао сталну 

везу са устаницима и закулисно учествовао у развитку догађа- 
ја». Али званично их није помагао, нити је то смео. 

Један детаљ од трећег Бокеља, Шпира Гопчевића, који је дао 
такође исцрпан приказ Буне у једном немачком војном часопису 
(9). Шпиро Гопчевић пише да је код села Лисића (2), јамачно уз 
Три комуне, «црногорски гранички кордон био неми посматрач 
борбе. Упркос пасивног држања Црногораца, осећао је (аустриј- 
ски командант?) неизесност да се ипак Црногорци евентуално не 
умешају и одустаде од даљег марша на Стањевиће и Поборе; из- 
врши отступање не испунивши сасвим свој циљ». 

Ова се епизода износи у вези држања Црногораца. Они нису 
помагали своје суседе око Стањевића, али се аустријски коман- 
дант побојао да онни то не учине и онда наредио повлачење. Све 
то може бити тачно или нетачно, мислим на тај мотив повлаче- 
ња, али је једно сигурно да су Црногорци из најближе удаљено- 
сти посматрали ток борбе мирно, јер им је тако са Цетиња било 
наређено. 

Према Дабиновићу, а и другим писцима, књаз Никола је поку- 
шавао пре Буне да умири Бокеље. Дабиновић је нашао о томе 
података у бечком и задарском архиву (из бечког ћемо мало за 
овим цитирати Владана Ђорђевића). Чак је Књаз Никола био 
спреман, како је касније изјавио Стјепан Митров Љубиша у 
Далматинском сабору, да пошаље у Боку неколико лица свога 
поверења «који би скротили Бокезе на ред и послух довели» 
(Дабиновић, “, стр. 87). 

Тако, преко Дабиновића, имамо овде изјаву иако парцијалну 
о држању званичне Црне Горе од још једног Бокеља, несумњи- 
во најкомпетентнијег, тадашњег «народног заступника» на По- 
крајинском сабору Далмације, под коју је Бока спадала, књи- 
жевника Стјепана Митрова Љубише. 

Конте Лујо Војновић из Дубровника писао је 50 година после 
тог устанка у једној француској књизи (', стр. 169): «Две важ- 
не тачке треба држати на уму: устанак, био или не изазван од 
Срба иридентиста, сигурно је био радосно поздрављен од Срби- 
је а још више од Црне Горе, чији је кнез, иако се показао подло- 
жан моћном суседном царству, потајно потстицао устанике...» 

Сада да пређемо на једног Србијанца, ранијег председника 
Владе Србије и академика Владана Ђорђевића, који тврди да се 
званична Црна Гора била обавезала према Аустрији на неутрал- 

но држање у случају побуне Срба Бокеља. Аустрија је послала 
била свога капетана Темела да утиче у том правцу на књаза Ни- 
колу. Овај је успео да склопи са Књазом посебну конвенцију у 
самом почетку Устанка. Према саопштењима Владана Ђорђеви- 
ћа учињеним на основу аустријских архива ('“, стр. 300-302), 
Књаз Никола се обавезао: 1) Црна Гора ће држати апсолутну не- 
утралност док не би биле предузете непријатељске мере против 
ње; 2) Црна Гора ће поставити кордон дуж границе. ..; 3) Она ће 
разоружати и интернирати сваког бунтовника који пређе њену 
територију... Сличну изјаву је Књаз Никола дао и конзулима у 
Скадру. 

На седници цуногорског Сената (опет према Ђорђевићу, исто 
место), а уз присуство племенских капетана, донета је ова одлу- 
ка: 1) Да је сваком Црногорцу под строгом казном забрањено да 
активно учествује у устанку; 2) Да се поставе страже на грани- 
ци које би спречавале прелазак границе; 3) Ако неки устаник и- 
пак пређе границу, да буде ухваћен, разоружан и интерниран. 

Према Родићевом Дневнику ('“, стр. 77) изгледа да је у Бечу 
било надвладало мишљење да би децембра 1869. «требало водити 
рачуна о максимално лојалном ставу званичне Црне Горе и на- 
стојати да се тој држави даде одштета за трошкове које је сно- 
сила у вези с одржавањем свог неутралног става и за прехрањи- 
вање избеглица. Бојст је на конференцији нагласио да не зна ни 
за какве везе између устаника и Црне Горе, а цар је предвидео 
у своје време награду за црногорског кнеза и чланове сената». 

Сад ћемо изнети неколико података из руских архива, података 
добивених од тадашњих дипломатских и консуларних претстав- 
ника Русије на Балкану. Подаци су контрадикторни исто онако 
као што је и стварност у овом питању (држања званичне Црне 
Горе и Црногораца према Бокељском устанку) била контрадик- 
торна. Преносимо дословно ставове из студије историчарке Кон- 
драћеве издане ту скоро (%). 

Страна 162: « Аустријска влада је прогласила као кривце за у- 
станак у Далмацији народну странку и црногорског књаза» (што 
је сасвим нетачно, и једно и друго, ЛМК). 

Даље, иста страна: «Аустријске власти су кривиле цногорског 
књаза Николу као потстрекача Бокеља на устанак». Страна 166: 
«Црногорци су били озлојеђени насиљем над мирним становни- 
штвом Грбља где је аустријска војска, убијала децу и женеу 

олтарима цркава, где су они без потребе обскрнавили те цркве 
на огаван начин а онда их разрушили топовским зрнима». (То ди- 
ректно преноси из извештаја цариградског посланства). Кондра- 
ћева продужује на основу података у руским архивама: «Црно- 
горце је нарочито то узнемирило што аустријска војска, не уме- 
јући да се бори, убија лица без заштите (безаштитних) и књаз 
Никола је морао претњама и силом да задржава Црногорце од 
помоћи Бокељима у то време. Књаз Никола је категорички за- 
бранио прелаз границе са оружјем у то доба. У пограничним на- 
хијама Црне Горе била су подигнута вешала да би се престра- 
шили Црногорци који желе да притекну у помоћ Бокељима». То 
је Кондраћева све пронашла у руским архивима, међу извешта- 
јима балканских агената Русије. 

Према даљим извештајима руских власти из тог доба,, сачува- 
ним у архивима (“, стр. 165): «Књаз Никола је изјавио да је ње- 
му тешко уждржавати Црногорце да иду у помоћ својој једно- 
верној браћи, али ће ипак Црна Гора сачувати неутралност. Цр- 
ногорски књаз је морао да постави одреде војске на границу, да 
би спречавали Црногорце да уђу у Боку у помоћ устаницима». 

Нешто даље Кондраћева саопштава из сукцесивних руских 
извештаја (*, стр. 170): «Из пограничне Катунске нахије известан 
број Црногораца је био пожурио да се убаци у Боку у помоћ ус- 
таницима. Ту сасвим скоро, године 1862, Бокељи су у броју од 
500 људи пошли у помоћ Црногорцима и имали учешћа у њихо- 
вом поражавању Турака. Природно је да су сад Црногорци уско- 
чили у помоћ Бокезима. Сем тога у Грбљу и Паштровићима би- 
ло је много њихове родбине. Исто је таква тесна веза и узајамна 
помоћ постојала између Кривошијана и Херцеговаца, који су се 
борили у одредима Луке Вукаловића 1862. 

Иако је директна помоћ Црногораца бокешким устаницима би- 
ла тешко изводљива, аустријска влада је почела да оптужује 
Црногорце да они, иако не учествују у биткама..., ипак пома- 
жу устанак... тим што устанике снабдевају храном. Али уста- 
ници у то време нису оскудевали ни у хлебу ни у оружју. Они 
су отели Аустријанцима огромну количину провијанта, а оруж- 
ја — толику количину да су устаници били наоружани новим 
пушкама. 

Све то Кондраћева износи из руских дипломатских извештаја 
и све је то истина, али до ефективне помоћи са стране било од 

Црногораца или Херцеговаца, није дошло. Можда би и дошло да 
Бокељи нису сами изашли са аустријском војском на крај. Фак- 
тично су бој изборили сами Бокељи, чак и сам српски део Боке- 
ља, па и непуна половина српског дела (пре ће бити трећина). 

Сад неколико Црногораца до којих смо могли допрети. 

У својим описима црногорских и херцеговачких јунака ('°%, '°), 
Марко Вујачић, некадашњи краљевски сенатор Југославије а 
после комунистичка перјаница, дао је неке полуисторијске при- 
казе стања у Црној Гори и суседним областима, нарочито из дру- 
ге половине ХІХ века. На једном месту, описујући разговоре 
Књаза Николе са првацима из околине Кривошија треба да је 
Књаз казао цуцком војводи Милошу Кривокапићу после П Кри- 
вошијског устанка ('°, Ш, стр. 368): «Кад изби Бокељски уста- 
нак 1869. није било лако, сва Бока узаврела и дигла се на оруж- 
је. Тражи своја стара права, а Аустрија пријети сабљом и паље- 
винама. Вәпије јадни народ за слободом, хоће правду, хоће да се 
уједини са својом браћом. А Аустрија, проклета држава, гази им 
и оне најмање човјечанске потребе које су њихови очеви с му- 
ком извојевали, гази и уговор од 1814, по коме се обавезала да 
ће нарочито поштовати права Бокеља...» 

На страни 365 своје ПІ књиге о црногорским и херцеговачким 
јунацима пише Марко Вујачић ('“, стр. 565) како је његов пре- 
дак војвода Анто Даковић причао књазу Николи како је пре би- 
тке на Граховцу тражио новчану помоћ од «бокешких Срба», 
«јер су Бокељи од давнина гледали на нас као на своју браћу, 
па вјерујемо да ће нас и окога пута помоћи у нашој витешкој не- 
вољи» (стр. 366), и сад су дошли да (стр. 367) «ка браћа са бра- 
Ћом. .. код браће Срба траже помоћ...» Кад је при томе дошло 
до тешкоћа, рече један црногорски главар: «Немојте тако, бра- 
ћо Срби...» итд. Књаз Никола одговори: «Црногорски народ не- 
ће никад заборавити помоћ браће Бокеља. Откад пуца наша пу- 
шка, они нас потпомажу. Од владике Данила до светога Петра, 
од владике Рада па све до мене, за скоро два пуна вијека, Бока 
нам је била пријатељ и брат. Знали су Бокељи да помогну оно- 
ме ко слободу брани. Зато и ја вељу, војвода Анто, нека им је 
вазда фала и слава». То је објављено са страни 368 речене књи- 
ге. На следећој је опет једна изјава књаза Николе после П кри- 
вошијског устанка у Никшићу: «Знате ли, Црногорци, да од до- 
ба владике Данила па све до мене није пукла црногорска пуш- 

ка кад је нијесу Бокељи потпрашили; вазда су нас помагали у 
нужди, храном, џебаном и другим, и доста допринијели да се о- 
чувамо од турске силе». Каже колико их је задужила кућа Ће- 
ловића и зато именује за никшићског капетана одбеглог Ришња- 
нина кућића Ђура Ћеловића «да се бар у неколико одужи Срби- 
ма у Боки». Кад ово рече, сви Никшићи, који су предлагали дру- 
га лица за капетана, одговорише: «И право је и поштено што си 
Ђура Ћеловића поставио, господаре, за капетана Никшића». 

Он је заиста дао азил свима побеглим Кривошијама и овим и- 
меновањем хтео да спере љагу држања при Устанку 1882! 

Да се види како садашњи србождери, комунистички ђетићи, 
описују Кривошијски устанак и држање Црне Горе у њему, не- 
ка послуже ове речи познатог «заниекача» Срба у Боки (па и са- 
ме Боке, то је «Црногорско Приморје») неког полуаналфабете 
Милана Вукелића. Он је хтео да антиципира приказе тога Ус- 
танка и да модел како он треба да се званично представља, па је 
написао у «Политици» од маја 1969: «Све симпатије званичне 
Црне Горе и црногорског народа биле су на страни устаника. О- 
на им је пружала сваку могућу помоћ. Овај устанак са симпати- 
јама су пратили и сви Југословени и Словени...» 


Колико је то сагласно са историјским чињеницама, видели су 
читаоци. Срби ту нису ни учествовали нити су симпатисали са 
Покретом! Све је то црногорско-југословенска-словенска ствар! 


Ш. 


Већ смо, преко Марка Вујачића, казали нешто и о држању 
Прне Горе и Црногораца при П Бокељском устанку (успут, гово- 
рећи и о Првом). Сад неколико података о држању Црне Горе у 
самом том Устанку. 


У Другом бокељском устанку односно кривошијском устанку 
улога званичне Црне Горе била је изразито антиустаничка. Тај 
устанак је вршен почетком 1882. (само још неколико дана прет- 
ходне године), и био је једновремен са устанком у Херцеговини 
такође против Аустрије. Оба су убрзо била угушена. Многи пис- 
ци то стављају на терет књаза Николе, мада би били у сваком 
случају угушени, јер се Аустрија за њих спремала (док је 1869. 

отишла у борбу импровизо, потцењујући снагу и храброст бо- 
кељских инсургената). 


У Другом кривошијском устанку званична Црна Гора је била 
канда сасвим у прилог Аустрије и против устаника, иако ни та- 
да није почињена нека груба морална грешка (избеглице су при- 
мане и насељаване, нико није издат, ниједан Црногорац није био 
ў директној служби Аустрије итд.). Али не само да није Устанак 
помаган него је са стране црногорских власти било најстроже 
запрећено свако лично помагање. О томе су објављени многи до- 
кументи из црногорских архива у «Историјским записима», ор- 
гану Историјског друштва НР ЦГ». То питање ипак не спада 
строго у оквир наше теме, па ћемо изнети само неколико туђих 
мишљења. 


Да је Црна Гора поступала непатриотски према устаницима и 
устанцима у Херцеговини и Боки 1881 и 1882, то саопштава и је- 
дан анониман црногорски писац (Ристо Драгићевић?) у црногор- 
ским «Историјским записима». Тамо, испред докумената које ра- 
светљују држање званичне Црне Горе, а нарочито министра Ма- 
ша Врбице, стоји ('“, стр. 195): «Држање министра унтрашњих 
дјела Маша Врбице и окружног капетана на Грахову Стевана 
Зимоњића у односу на бунтовне Херцеговце изгледа нам у нај- 
мању руку некоректно. Разумљиво је кад Врбица у својим на- 
редбама пограничним црногорским властима побуњене Херце- 
говце назива погрдним именима и тражи да се они хватају, како 
би такве наредбе могао показати аустро-угарском министру на 
Цетињу да докаже коректно држање Црне Горе према Аустро- 
Угарској... Врбица је давао наредбе и за хапшење и за екстра- 
дицију... Он је у овим плановима био спречаван од књаза Ни- 
коле. Црна Гора се као мала држава увијала пред моћном Ау- 
стро-Угарском...» Тако је истоветно поступано са Кривошиј- 
ским устаницима 1881-1882, о чему су такође објављени доку- 
менти које немам при руци. Уосталом, устанак у Боки и источ- 
ној Херцеговини 1881. био је симултан и скоро синхронизован. 


За Други Кривошијски устанак пише црногорски историчар 
и етнолог Андрија Лубурић ('"“, стр. 35): «Аустрија је против ус- 
таша употребила своју ратну морнарицу и огромну војску. Ус- 
таши су се тако храбро борили, да је Аустрија савладала уста- 
нак само захваљујући помоћи књаза Николе...» 

За време Другог кривошијског устанка и сам Марко Вујачић, 
потомак војводске куће Даковића-Вујачића са Грахова, призна- 
је да је Црна Гора ускратила била сваку званичну помоћ Боке- 
љима. У књизи П својих описа црногорских и херцеговачких ју- 
нака пише ("=, стр. 78): «Књаз Никола је избјегавао у ово врије- 
ме ма какве заплете са Аустро-Угарском. Зато је наредио Акиму 
Даковићу, граховском капетану, и капетанима бањском и голиј- 
ском да обуставе сваки покрет Херцеговаца и Црногораца на цр- 
ногорској територији за помоћ устаницима. Успркос овој наред- 
би, стотине Црногораца и Херцеговаца прелазило је црногорску 
границу и придруживало се устаницима...» 

И у Трећој књизи збирке пише Марко Вујачић (', Ш, стр. 
306) да је књаз Никола због протестних нота Аустрије «поред о- 
сталога, био приморан да изда наредбу Анту Даковићу да не до- 
зволи ниједном Црногорцу да пређе границу...» Кад су неки и- 
пак прекршили ту наредбу, Књаз је приступио грубим санкци- 
јама. 

У П књизи причања Марка Вујачића стоји ( “, стр. 310) шта је 
одговорио Књазу Николи Ђуро Попивода коме је књаз одузео 
био грб, сабљу итд. што је прискочио Бокељима у помоћ: «Кад 
поче бој у Кривошије, пуста нам срца запалише и није било те 
силе да нас спријечи да не пређемо границу и ускочимо у борбу. 
Уби нас грдна срамота: ми лежимо у Грахово а бој се бије у 
Кривошије. Пролијева се крв, грме топови, браћа нас траже у 
помоћ а ми засјели, скрстили руке и не смијемо у борбу, и то 
због тога што нам Аустрија брани. Зар је нама ико икад од ту- 
ђина могао забранити да се бијемо за слободу своју и своје бра- 
ће...» 

Сад ћемо навести два немачка писца, једнога из доба непосред- 
но после Другог кривошијског устанка, другога после 40 година, 
ретроспективно. Ни она нису сасвим сагласна, али су верно, као 
сва друга, овде репродукована. 

Пештански професор немачког хорекла Швикер писао је 1882. 
(8); «Црногорски књаз Никола је могао у своје време да са своје 
стране пружи заиста најбоља и најискренија обећања да они 
његов народ неће у Кривошијском устанку имати никаквог уче- 
шћа (као и у Херцеговачком) и да ће он задржавати свако уче- 
шће својих људи; он није у стању да испуни своје обећање, сам 
озбиљан покушај у том правцу довео би њега у опасност...» 

За други кривошијски устанак пише Херман Вендел, немачки 
(социјал-демократски) публициста, говорећи о краљу Николи 
(33, стр. 199) да је «он своје сународнике у јужнодалматинским 
Кривошијама 1881. најпре дражио на устанак а онда је за Јуди- 
ну награду од милион форинти извршио јатачке услуге код угу- 
шења тог устанка». 


4) Једнодушност и једноваљаност учасника 


Видели смо да се предео Устанка у Боки 1869. има да скучи и 
територијално и персонално. Свега су три области Боке у њему 
учествовале, али те области у потпуности. У пределима где су се 
људи дигли на устанак није било изузетака; нико није изостао, 
нити би то било по схватању тога света могуће. Чак су напр. нај- 
активније учествовали у устанку Леденице, на подножју Криво- 
шија, иако из тог краја није уопште било ниједно лице способно 
за војску те и идућих година. 

Једино се чини замерка Убљанима 1869, да нису са свим жа- 
ром и залагањем узели учешћа у Устанку. Али они не спадају, 
строго узевши, у атар Кривошија. Не зна се који су локални мо- 
менти ту били од утицаја, а можда и лична осетљивост (нису 
хтели да се ставе под искључиву команду Кривошијана). Сам у- 
нук вође устанка Лазар Радојчић пише (", стр. 55): «И Убјани 
су помагали ратовати Кривошијанима против Аустрије. Али пр- 
ве буне, 1869. године, нијесу били тако храбри као 1882. године». 

Забушаната није било нити их је могло бити. Ни по каквим 
списковима се нису људи сазивали, већ по тајном позиву или ја- 
вном кликовању. У тачки 116 «Грбаљског законика», како га је 
објавио Вук Врчевић ("“) стоји: «Који не би ноћно или дневно 
скочио кад чује пушку и похитао на глас „Ко је витез’ или „Иг- 
дје ли икога', да му кнежина попије оружје и да га не може ви- 
ше никад носити». 

Немогуће је и замислити случај да се неко не одазове позиву, 
ни у Грбљу, који је био централна област Устанка, ни у два пе- 
риферна предела, где су важили исти прописи витештва и чој- 
ства. 

И сви су се једнако интензивно и јуначки борили, мада није 
свачија срећа била једнака. Има несумњиво изузетних примера 

храбрости и пожртвовања, која одликују поједине личности, а- 
ли не «обличавају» остале. Било је већих и мањих јунака, али 
су јунаци били сви. Јер заклањање и забушавање није практич- 
ки било могуће све да се и хтело. 

Према томе, сва слава и сва част које су Боки и целом Срп- 
ству донели, припада свима Кривошијанима, Грбљанима, Побо- 
рима, Брајићима и Мајинама онога доба и живим и мртвим. Сви- 
ма нека је слава и хвала! 

Што поједини писци, или, још више, народна песма, истиче 
појединце, то велике историјске важности нема. Тако за једног 
од вођа устанка, кнеза Милана Радојичића пише његов унук ('*, 
стр. 15): «Особито се истакао у Кривошијском боју 1869. Својом 
смишљеном ријечи, мудрим поступком и храбром руком, нарав- 
но не сам него са својом браћом и виђенијим Кривошијанима, 
сретно је завршио великом побједом кривошијском. Тада је ра- 
стјерао и до ноге смрвио аустро-мађарску војску, добро наору- 
жану и за бој припремну...» 

Мада писац спомиње и осталу «браћу и виђене Кривошијане», 
опет као победна заслуга углавном припада кнезу Милану Радо- 
јичићу! 

Познати етнолог из Дробњака Андрија Лубурић објавио је 
1934. једну књигу о познатој српској породици Орловића, који 
су по њему потомци косовског јунака Павла Орловића, па гово- 
ри и о њеном доцнијем рашчлањавању. Тако пише на крају ("“, 
стр. 34): «Самарџићи, велико братство у бокешком племену Кри- 
вошијама, води порекло од Дамјана и Мартина, синова Комнена 
Орловића из Бајица, који су се населили у Кривошије око 1692. 
године. Брзо су се намножили у свом племену, које се тих годи- 
на и формирало, и убрзо су се истакли и узели водећу улогу. Не- 
престано су четовали по Турској (Херцеговини) и помагали Цр- 
ногорце у свим ратовима, а тако исто и Херцеговце, а нарочито 
војводу Јакова Даковића (1826-1853) и Луку Вукаловића (1857- 
1865). 

Иако су се сматрали млетачким поданицима а од 1814, аустриј- 
ским, они су у ствари били потпуно независни. Нису слушали ни 
једне ни друге. А кад су Аустријанци 1869. покушали да уведу 
ландвер у Боки и Бокељима укинули разне повластице, дигли су 
се Самарџићи на оружје и у заједници са још неким Бокешким 
племенима отпочели рат са Аустријом. Усташама је тада дошао 

у помоћ херцеговачки харамбаша Стојан Ковачевић са нешто 
Херцеговаца. У овом рату су Аустријанци изгубили неколике 
битке и били приморани да капитулирају пред Бокељима. Уста- 
ши су добили велику ратну штету, иначе је остало ,све по ста- 
ром’. Ово је била прва српска победа над Аустријом...» 


Саво Марковић из Маина писао је ту скоро, баш поводом сто- 
годишњице Устанка ('*'): «...У том Устанку учествовало је и ста- 
ро и младо, све што је могло понијети нож и пушку, да бране 
своја права и своју златну слободу, и примораше престарелу А- 
устрију да од њих тражи мир!» 


5) Јачина борбених снага 


Док се број ангажованих аустро-угарских војника приближно 
зна и скоро свуда у истом опсегу износи (око 22 хиљаде), мада 
то не значи да су сви били ефективно у борби, и с друге стране 
треба додати и поморске снаге, дотле се број инсугераната при- 
казује сасвим различито. Неки оперишу са бројевима од неко- 
лико стотина, док други подижу тај број на десетину хиљада. 


Њега није могуће тачно утврдити. Али може приближно, и то 
статистичком методом. Треба поћи од претпоставке, приближно 
тачне, да су у борби учествовали сви мушкарци способни за ору- 
жје, па је тај број лако инсконструисати. То би онда био број 
виртуелних бораца, али не и актуелних. Јер многи нису имали 
оружја, чак ни ловачку пушку, а сматрамо их борцима. 


Тај број ћемо израчунати према броју становника инсургент- 
них предела. Половина је становништва женска, то је познати 
демографски факат. Од половине мушкараца, половина њихова 
иде на неодрасле. Остаје четвртина целокупног становништва 
која би се теоријски могла борити. Али ту су и старци, и богаљи, 
и немоћни. Зато се сећам да сам као ђак читао да је приликом 
мобилизације за Балкански рат мобилизовано било у Србији 
13%/о становништва што је претстављало максимум нигде не по- 
стигнут. Али Бокељи су се већ од 15. године сматрали способни 
и вољни за борбу. Зато ћемо оперисати са процентом од 20%%, тј. 
да је у борби могла максимално да учествује петина укупног 
становништва. 

Сад да видимо колико износи ово становништво. Према зва- 
ничним статистикама немогуће га је утврдити, јер, сем Грбља, 
места устанка се нису поклапала са општинским. А званични по- 
даци су објављени само за општине у целини (напр. за општину 
Рисан, чије су Кривошије само мањи део). 

Приближну, веома приближну слику бројног стања у Криво- 
шијама дају шематизми Бококоторске епархије. У њима је уне- 
то само православно становништво Кривошија, а другог није ни 
било. Истина то није државна званична статистика, али је рела- 
тивно врло тачна. Пароси су морали сваке године слати бројне 
податке о својим парохијама. Измишљено ту није ништа (знам 
како је мој отац то радио), али су уврштавана и привремено от- 
сутна лица, док то није случај код државних пописа. Тако ови 
бројеви могу бити за неки мали проценат већи, никако мањи од 
стварних. 


Први шематизам који имам, од 1891. године приказује у две 
парохије кривошијске (Кривошије и Унирине) 178 домова и 1.078 
душа. Ако им се додају још Убли (116 домова и 734 душе), и Ле- 
денице (42 дома и 236 душа), то би укупно резуренгентска област 
из 1869. године имала 22 године доцније, односно 9 година после 
Другог кривошијског устанка 339 домова и 2.048 душа, односно 
обло две хиљаде. Дакле сва област изнад Рисна која долази у 


питање као устаничка. 


Ја имам све шематизме до године 1906 (', '%), али би било дан- 


губно износити податке за сваку годину. Дати су за најближу 
годину устанцима. Последње, 1906, имале су Кривошије у ужем 
смислу 204 дома и равно 1.500 житеља, а са суседним парохија- 
ма (Убли и Леденице) 370 домова и 2.640 лица. 

И професор Јован Ердељановић пише (“, стр. 57), јамачно на 
основу Саве Накићеновића (“), а овај на основу шематизма, да 
«у Кривошијама има свега 204 породица». То је углавном тачно, 
мада сасвим прецизно не мора да буде. Колико је мени познато, 
задружних породица тамо није било (бар не са великим задру- 
гама), али су породице биле богате са децом, тако да се може ра- 
чунати да свака броји просечно по шест до седам чланова. 


Стварно цела кривошијска област није могла бројити за време 
Првог устанка више од 2.000 душа. Према нашим домографским 
приликама половина је била јамачно малолетна, исто као што је 

половина била мушка. Нека су тамо и дечаци од 16 година носи- 
ли оружје, опет их никако није могло бити више од 600-700 ли- 
ца под оружјем. 

Грбаљ је 1891. имао, према шематизму (“) укупно душа (тамо 
такође није било никога до православних) 3.909, дакле скоро 
4.000. Грбаљ је могао да да преко хиљаду бораца уколико је и- 
мао оружја. 

За «три комуне» које су такође биле искључиво православне, 
шематизам за 1891. ("7") износи: Подострог односно Маине 918 ду- 
ша, Побори 291 душа, Брајићи 603 душе, укупно 1.812 душа. Сва 
три устаничка предела би имала према томе 1891. године 7.769 
душа, у време Устанка мало више од 7.000 или до максимум 2.000 
бораца. 

На основу података из руских званичних извештаја са Балка- 
на пронађеним у руским архивима, историчарка В. Н. Кондра- 
ћева пише (“, стр. 164): «Устаници су били подељени на две гру- 
пе. Прва група (до хиљаду људи) налазила се међу градовима 
Рисном и Новим. Друга група (јача по броју) између Котора и 
Будве...» 

Укупан број су Руси доста тачно проценили, док су поделе не- 
тачне. У Кривошијама је било знатно мање од 1.000 бораца, у 
Грбљу и општинама изнад Будве више од 1.000 (у самом Грбљу 
око хиљада). Друго је питање њиховог наоружања, које ја не 
могу да решим. Само се начелно може рећи да нису сви способ- 
ни за оружје у ствари располагали оружјем. И оно је било при- 
митивно према аустријском за тада модерном наоружању. Ма- 
хом су то биле ловачке пушке (острагуше), па ни то није свак и- 
мао. 

Спиридон Гопчевић је јако багатезирао аустријске прохтеве, 
желећи доказати да за њих није било оправдано, а још мање 
пропорционално учињеним жртвама, водити војну акцију. Он 
пише (") да је бунтовно становништво износило 3.750 душа (он 
је то свакако нешто смањено приказао) и израчунао је да би кон- 
тингент војске која би се узимала (свакако годишње) износио 
38 лица. Зар је због тога требало ратовати? 

Он је јамачно израчунао да годишње у осталим деловима др- 
жаве бива асентиран 1%/0 становника што 9гоѕѕо тодо изгледа 
веома вероватно. Али је у питању била цела Бока а не само по- 
буњени део, па чак и Дубровачки округ, да не говоримо о прин- 

ципу једнакости. Овако багалатизирање није сасвим оправдано, 
али је веома похвално да је то Гопчевић изнео у главном органу 
пруске и немачке војске. 


ХП. АНТЕЦЕДЕНЦИЈЕ УСТАНКА ОД 1869. 


6) Повод устанку 


Разлоге устанку Бокеља 1869. ми смо навели и о њима ће још 
бити речи. Повод сам био је нови закон који је лишавао Бокеље 
привилегија неслужења у ничијој војсци. Познато је да је Бока 
била аустријска од 1814, па да ипак нису аустријске власти по- 
кушавале да ту врше рекрутацију пуних 55 година. Јер су Бо- 
кељи сматрали да они не морају да служе у каквој било војсци 
ван свог ужег завичаја. 

Међутим, у јесен 1868. у Бечу је пред Парламенат поднет био 
војни законски предлог. Професор Народне правне историје на 
Загребачком универзитету Антун Стј. Дабиновић, сам Бокељ из 
Доброте каже (*) да је у уводним одредбама тога законског про- 
јекта стајало: «Припадници округа которског и дубровачког не- 
ће више, као досад, бити ослобођени од војничке службе, него 
ће служити у домобранству». 

Дабиновић даје овакво објашњење: «За аустријску владу се та 
нова одредба разумијевала сама по себи: Бокељима су имале да 
буду наметнуте само оне дужности које су одавна имали да вр- 
ше остали припадници велике хабсбуршке монархије. Но у овом 
случају је... приврженост бокељског становништва старим ус- 
тановама била ударила прејаких коријена у бокељској души, а 
да је аустријска влада могла и смјела ићи преко тога. Нова се 
одредба љуто косила са свијешћу Бокеља да о њиховим посло- 
вима нема ништа да одлучи бечка заступничка кућа». 

Мислим да је овим речима Дабиновић погодио срж ствари и 
нашао главни разлог устанка. Повод је био покушај рекрутаци- 
је, а главни разлог преосетљивост Бокеља за своје слободе, сво- 
је повластице, своја права и своју аутономију. То је главни раз- 

лог и побуне 1869.: суревњиво чување својих права и повласти- 
ца, јер се само тако чува и своја особеност и слобода. И сви дру- 
ти писци признају овај основни мотив устанка, као што ће се ви- 
дети за овим. 


У томе се, и са тиме, слажу такорећи сви писци, и домаћи и 
страни. Разилажења једва да има у појединостима. Као и увек, 
овде ћемо такође поткрепити цитатима самих писаца та подуда- 
рања. И кад осуђују Бокеље, немачки и аустријски писци пра- 
вилно приказују повод Устанка, а углавном и разлоге. Њих ће- 
мо прво навести. 

У немачкој Војној енциклопедији изашлој пред Први светски 
рат, која ће се исцрпно цитирати мало даље (ХП, 8) стоји и ово 
(2); «1869/1870. Устанак у Далмацији. Узрок устанка било је не- 
задовољство становништва са аустријском управом. Спољни по- 
вод даде провођење једног новог Војног закона. По њему је било 
наређено рекрутовање војно-обавезних лица и у досада ослобо- 
ђеним дистриктима Далмације, у Котору и Дубровнику; оно је 
требало да почне 6. октобра». 


У едицији «Велики Аустријанци» која излази после П свет- 
ског рата у Бечу, писао је један иначе из рата познати прохр- 
ватски и србождерски писац, канда ранији аустријски виши о- 
фицир, Рудолф Кислинг, биографију генерала Гавра Родића и 
том приликом је казао ("7"): 

«После Нагодбе између Аустрије и Угарске у години 1867. на- 
дође годину дана доцније нови одбранбени закон, који је имао 
за последицу увођење опште домобранске обавезе. Док се про- 
тив нове институције у целом Царству не подиже никакав отпор, 
одрекли су становници Боке и Кривошија, које се издижу изнад 
ње, да се покоре наредби за купљење војске. Под софистичким 
тумачењем својих старих права ношења оружја, које им је Ро- 
дић (1859. 7) обновио као награду за своје лојално држање а та- 
кође да би увек били спремни да сузбијају пљачкашке банде ко- 
је стално врше свој нечасни посао и тиме спасавају своја и она- 
ко веома сиромашна и бедна насеља, њих није било могуће на- 
вести на попуштање». 

Описујући обе бокељске Буне, пештански професор, немачке 
народности Ј. Х. Швикер, баш за Прву 1882. каже (“) да ни Мле- 
чани нису тражили војнике од Далмације, па је то и Аустрија 

продужила, напослетку само за Боку и Дубровник. Али резул- 
тат није био исти: «У пределу Дубровника није било устанка од- 
ма после доношења Војног закона... У Которском пределу већ 
је испочетка увођење опште војне обавезе довело до јогунастог 
отпора који је напослетку довео до устанка и до дана данашње- 
га није сасвим отстрањен. . .» 

Врло опширан приказ Бокешких устанака нашао сам код не- 
мачког писца и баварског нотабла Артура Ахлајтнера, у опису 
Далмације и Црне Горе 1913. ("“). Тај део књиге је скроз проау- 
устријски, и веома се истиче културна и војничка улога Аустри- 
је у тим крајевима. Цео одељак је писац посветио «Кривошија- 
ма» (стр. 191-217). Тамо стоји изос.: «Ако се читају бечке новине 
из епохе «непокорности», произлази да се у опису Кривошија ја- 
ко претерује. Устанак се не може ни на који начин оправдати, 
чак ни правдати. Али у чему се састојала та «непокорност»? 1869. 
само о одржању старих, веома старих права ношења оружја и 
одбране своје кршне домовине и насеља од суседа жељних пљач- 
ке, у ослобођењу од сваке војне службе. Кад су Кривошије 1814. 
постале аустријске, призната су им ова права... Година 1868. до- 
нела је нови војни закон у Царевини, који је, сасвим разумљиво, 
морао да има важности за све државне припаднике. Па и за Кри- 
вошије, који су се морали одрећи старих повластица...» (Дошло 
је наређење да се преда оружје). «Непослушни задржаше своје 
оружје. Кад је Кривошијама наређено да у једном батаљону 
ландвера, који се имао образовати, изврше своју војну дужност, 
одговор је био просто „Не... Међутим покуша которска војна 
команда да спроведе рекрутовање силом и претњом на опсадно 
стање. Све општине у срезу (православни Срби) спалише матице 
и регистре, фанатизирани људи ишибаше и отераше рекрутну 
комисију, обавезници побегоше беспутним брдима у Црну Гору. 
А целокупно становништво које је било у стању да носи оружје 
окупи се око својих бираних кнезова и заузе стратешки важне 
тачке устаничког предела са својим четама...» 

Устаници су били свега потпуно свесни, сваки пооебно и сви 
заједно. Сви су знали своју историју и своје повластице које су 
хтели по сваку цену да очувају. Нема ниједног устаника који је 
мање знао или друкчије мислио него остали. Нико се није по на- 
редби латио оружја, већ по сопственој одлуци, опоменут само на 
своја права и своју слободу. 

Аустријски елитни капетан Хуго фон Чешка, наставник Ка- 
детске школе у Инсбруку, имао је задатак да у збирци ратноисто- 
ријских излагања ХІХ века (где је учествовала аустријска вој- 
ска) опише «Устанке у јужној Далмацији 1869/70. и 1881/82.». И 
он је то учинио у једној малој, али стручно писаној књизи (":), 
где је, разуме се, војним околностима дао првобитни значај. 

Говорећи о узроцима првог устанка, капетан Чешка каже: 
«Противност Бокеза нарочито је била окренута: против могућ- 
ности, иако удаљене, употребе домобранства ван сопствене тери- 
торије, чим су мислили да би био спречен пут њиховој заради; 
против одлагања народне ношње скопчане са вршењем службе 
и униформисања војничким кројем; против установљења једног 
домобранског батаљона заједничког за округе Дубровник и Ко- 
тор; најзад против разоружања које је противно свим традици- 
јама». 

Објашњење првог узрока је овде прилично бесмислено: бо- 
кељски војници (домобрани) били су лишени зараде ако би слу- 
жили ван сопствене територије! То би био случај кад би служи- 
ли и у самој Боки. Како би они као војници под заставом нешто 
привређивали? 

Сад ћемо навести руску историчарку Кондраћеву, чије је де- 
ло сасвим ново (“), али су подаци узети из доба Устанка, и то из 
дипломатских и конзуларних извештаја руских министарству 
спољних послова, сачуваним у руским архивима. 

Кондраћева пише (*, стр. 171): «Устаници су изјавили да они 
неће да знају ни за какве законе који су општи за целу цареви- 
ну (империју), јер је Бока била предана Аустрији под определе- 
ним условима. Народ се осећао као господар на својој области (у 
свом пределу, у свом крају, руски: в својеј страње). Његови во- 
Ђи су добро разумевали да мали народ Боке сам за себе неће по- 
стићи ништа превелико уз мале уступке, да аустријска влада 
неће Боки дати никакву аутономију, јер би је онда морала да да 
и другим словенским народима који се налазе под влашћу Аус- 
трије, али су они савршено недвосмислено показали да су они 
газде код себе дома и да они сасвим игноришу освајаче (захват- 
чиков)». 

Мало подаље, говорећи о захтеву аустријских власти да се Бо- 
кељи обезоружају пише Кондраћева (*, стр. 160): «Народ, нау: 
чен да увек хода наоружан, сматрао је предају оружја вишима 

као срамоту за себе...» То саопштава као извештај руског по- 
сланства у Цариграду из године 1869. 

Списатељка се сад позива на познатог црногорског мегалома- 
на и надринаучника Јагоша Јовановића, који је изнео (7) да «је 
један од кривошијских вођа — Иво Бајковић — казао: «.. Ми 
ни сада нијесмо много марили за аустријску власт». То није не- 
могуће да се то збило, само што црногорски надринаучник не ка- 
же одакле је то узео (бар то не стоји у расправи Кондраћеве). А, 
затим, колико ја знам прилике, Иво Бајковић је Грбљанин а не 
Кривошијанин. 

Но да се у том духу покрет развијао не може бити сумње. Бо- 
кељски Срби нису марили за Аустрију и једва су признавали 
њено присуство. Они су водили локалну управу према старим о- 
бичајима и навикама не обзирући се на наређења из Котора или 
Задра, још мање Беча. 

Описујући сам Кривошијски устанак (први) руска историчар- 
ка В. Н. Кондраћева говори, на основу руских архива тога доба 
или мало раније (*, стр. 155): «Ниједна класа становништва не 
негује никакву приврженост према својој (тј. аустријској) вла- 
сти... Аустријска влада, незадовољна незадовољством словен- 
ског становништва Далмације, појачала је гарнизоне у градови- 
ма Дубровачког и Которског округа...» 

Напослетку ћемо цитирати два Србина, једног из Дубровачке 
околине, католичке вере и фратарског васпитања. Другог из Но- 
вог Сада у тадашњој Маџарској. 

Цавтаћанин Људевит Вуличевић је писао 6 година иза Устан- 
ка на италијанском (', стр. 101): «Лепа и света је једнакост пред 
законом, она је била уздах толиких народа тлачених деспотиз- 
мом малог броја, али само претекстом (изговором) они то траже 
у Далмацији. Хтети подвргнути све народе Аустрије, једном ис- 
том закону биће увек апсурд и опасна сметња. Овде код нас ме- 
њају се на сваком кораку и језик и традиције, и обичаји и вера, 
испреплећу се, и не бат тако ретко сукобљавају. Откуд је могу- 
ћа та математска једнакост о којој говоре прокламације Вагне- 
рат...» 

Тадашњи вођа Срба у Угарској (а донекле и у целој Хабзбур- 
шкој монархији), Светозар Милетић, писао је лично у новосад- 
ској «Застави» од 10. октобра 1869: «Бока, после Источног цар“ 
ства, није никад имала владаоца, него само протектора... Аус- 

трија се свечано зарекла године 1814. да ће поштовати привиле- 
гије Боке Которске. Бока има право самосталности ако јој се реч 
не одржи (7)... Бока је имала увек аутономију и екземптивне 
повластице, у целој њеној историји која се може са сигурношћу 
утврдити. И Бокељи нису били вољни да их се олако одрекну. 
Чак су показали готовост да их оружјем у руци бране. Да их 
бране у једној ситуацији која је целом свету изгледала за Боке- 
ље безизлазна. . .» 


7) Прелиминари 


И ово је страна реч, али у политичком и правном језику јако 
одомаћена и ја не могу ни овде да нађем адекватну народну реч. 
Буквално реч значи «пред прагом» (пре лимине), а употребљава 
се као ознака за уводе, припреме, претходне преговоре, који се, 
услед тога, зову прелиминарни преговори: настојање да се неш- 
то изведе или не изведе. Нема одговарајуће српске речи. 

Овде се баш радило о актима и збивањима те врсте. Тих акци- 
ја је било прилично и хронологија је оставила о њима трага. Не- 
што ћемо пренети и овде. Догађаји су важни да се обе стране ра- 
зоткрију: и аустријске власти и устаници, да се види како су се 
држали и чему су смерали. 

Познати аустријски политичар и политички писац Теодор фон 
Сосноски дао је један веома опширан и доста објективан приказ 
«Устанка Бокеља», како га он зове. У његовој великој књизи 
«Балканска политика Аустро-Угарске од 1866» (", стр. 69-74), 
цео други отсек І књиге носи наслов «Устанак Бокеља» (2менег 
Арзећти; Оег Аш јапа дег Воссћезеп). 

У њему писац истиче туробно расположење Аустрије после 
пораза од Пруса и Италијана и настојање да се бар нешто по- 
врати. Баш у том часу «настаде дубоко на југу, у крајњем углу 
царства, сасвим изненада један пожар који је пркосио свим по- 
кушајима гашења и, мада је био ограничен на узак предео, изи- 
скивао је осетне жртве. То је био Устанак Бокеља!...» 

Кад је почело асентирање, пише даље Сосноски, неке општи- 
не изјавише (Пераст, Прчањ и Доброта) «да се неће покоравати 
новом закону. Кад им је на то запрећено преким судом и речено 
да ће рекрутовање бити извршено силом, није то имало други 

резултат него да се све општине сложише да Матице крштених 
и регисте спале, да злостављају и прогоне царске чиновнике, а 
да обавезници за рекрутацију побегну у брда и суседну Црну 
Гору. Целокупно становништво способно за оружје сакупи се о- 
ко својих старешина и, распоређено по ,„четама' (деташманима) 
од по 60 људи, заузе стратешки најважније тачке целог предела. 

С обзиром на ово изазивајуће држање становништва, влада је 
била принуђена да својим наредбама силом иоружјем створи ре- 
шпект. Али то је, у датим околностима, лакше било замислити 
него извршити...» 


Игуман манастира Бање у истој општини (рисанској) камо спа- 
дају и Кривошије пише како су власти најпре покушавале ми- 
лом, а после силом да народ склоне на попуштање. 


У његовој књизи цитираној под '“, стр. 68 стоји: «Владини чи- 
новници ишли су у опћинске уреде, окупљали народ по селима, 
градовима и варошима, и свјетовали га да на мирни начин при- 
ми домобранску службу». Ишли су по целој Боки, али узаман. 


Кад то није помогло, онда су донети застрашавајући државни 
акти. Лудовик Вуличевић у једној својој књизи на италијанском 
језику о страначким борбама у Далмацији (") наводи неке дело- 
ве прогласа далматинског намесника Вагнера од 10. октобра 1869. 
и ми смо неке ставове већ пренели (о делу народа који је готов 
«да увек послуша злобне и тенденциозне мигове», мислећи на 
Србе). 

Вагнер даље каже у Прогласу (Вуличевић, стр. 103) да су «сва 
могућа средства смирења и убеђивања остала безуспешна», зато 
«10. октобра 1869. подмаршал и царски намесник Вагнер објави 
у Задру свој Проглас у коме саопштава да се за политички срез 
Котор уводи ванредно стање на основу Закона од 5. маја 1869». 


После тога Вагнер, који је био високи официр (дивизијски ђе- 
нерал) оде лично у Боку и «15. октобра објави у Котору саопште- 
ње да је у том политичком округу забрањено ношење оружја, а 
20. истог месеца саопшти да је проглашен преки суд». То саоп- 
штава такође Вуличевић додајући од своје стране: «Терор и сва- 
ко погодно средство притиска тражио је фелдмаршал-лајтнант, 
који се надао да ће истребити херојско становништво, кога ње- 
гов карактер и стрма, неприлазна брда обезбеђиваху од сваког 
противника». 

Неколико дана за овим — како пише сад Дионисије Миковић 
(5, стр. 69): «25. октобра Ћ. кр. котарски начелник Франц из Ко- 
тора издаје на српском и италијанском језику нотификационе, 
оглас, с којим бокељском народу јавља: Његова преузвишеност 
г. Намјесник изрекао је... да је настала потребоћа приекога су- 
да у свему политичкоме срезу Которскоме и за злочин велеиз- 
дајства». 

«Он у даљим ретцима овог огласа заповиједа народу: Да се и- 
ма сватко клонити било каквога му драгог — велеиздајничког 
подузећа — подтицања и удиоништва, и да се има покорити на- 
редбама поглаварстваним... јер иначе да би сваки кривац био 
кажњен „по строгости приеког суда са смртју ». 

Игуман Миковић је све ове речи пренео дословно, и то латини- 
цом како су биле написане. И ми их преносимо да би се разазнао 
тадашњи аминистративно-хрватски стил. 


У општини рисанској, пак, сачувана је Објава од 29. октобра 
1869, у којој је ћирилицом и старим српским правописом наређе- 
но да се имају разоружати «сви имаоци оружја, праха и олова 
от кое гођ версте било» (Миковић, '*, стр. 75). 


Председник херцегновске општине Ђорђе Војновић (брат Ко- 
ста Војновића, стриц конта Луја и конта Ива) предузимао је све 
што је могуће да власти одобровољи, а тако исто и председник 
општине Будва Стјепан Митров Љубиша, мада су оба били у 
градовима који нису учествовали у устанцима. То је било уза- 
лудно. Власти су добиле строгу наредбу да закон спроведу, а ре- 
белији овог опсега нису се ни најмање надали. 

Спиридон Гопчевић је писао ретроспективно у једном немач- 
ком војном часопису (") да је «септембра 1869. стигло у Котор 
министарско наређење у коме се налаже стриктна примена од- 
бранбеног закона. Которски поглавар фон Франц показа рев- 
ност да то спроведе». 


Гопчевић пише даље да «26. септембра 1869. предадоше Боке- 
љи поглавару (среском начелнику, ЛМК) меморандум у коме 
присташе на војну службу под следећим условима: 1) Бокељи се 
не могу никад употребљавати за ратну службу ван Боке; 2) По- 
сле службовања конскрибирани (рекрутовани, ЛМК) могу по 
својој вољи путовати куда хоће; 3) Задржавају народно одело 
као униформу...» 

Гопчевић не спомиње ношење оружја, јер Бокељи нису ни са- 
њали да ће им се и оно покушати да одузме, да се «распашу» као 
женетине. 

Сад опет неколико детаља сакупљених од страних писаца. Ви- 
ше пута цитирани пештански професор Швикер који је поводом 
Другог кривошијског устанка дао веома топао опис Боке и Боке- 
ља '3) каже за Први устанак: «Кад су се изасланици Кривошија 
претставили которском поглавару Францу да би се предали, о- 
вај рече: „Ево видите да нисте имали право и хоћете да напусти- 
те ваш отпор’. — „Да, господине,, ми признајемо да смо у заблу- 
да и хоћемо цару, који је наш премилостиви господар, да се по- 
слушно покоримо’. — „Значи да ћете добровољно да положите и 
предате оружје? — „Што, господине, да наше оружје предамо? 
Само нама мртвима можете га одузети. — Тиме су преговори 
завршени и устанак је продужен». 

Професор Швикер налази пуно разумевања за ово држање 
Кривошија и пише: «Кривошијанима треба оружје и за његову 
личну одбрану; јер, као на Корзици, тако живи и код овог наро- 
да, једнако као и код црногорско-херцеговачких сродника, старо 
правило крвне освете...» 

Исти професор Швикер наводи како је један Кривошијанин 
одговорио ђенералу Родићу, царском намеснику у Далмацији (", 
стр. 470): «Господине, реци нам за име Божје што од нас хоћете. 
Зар није, забога, довољно што уопште живимо на овим литица- 
ма?» 

Сад један детаљ који саопштава руска историчарка Н. В. Кон- 
драћева у издањима њихове Академије наука (“, стр. 160). Тамо 
пише да су пре започињања непријатељства Бокељи послали 
књазу црногорском једну депутацију у којој су били Иво Бајко- 
вић, Ђуро Зец, Михаило Клаић, Ђуро Самарџић и Стефан По- 
робић. (Дакле из свих резурекционих предела: Бајковић је Грб- 
љанин, Зец Брајић, Самарџић Кривошијанин итд.). «Депутанти 
су изјавили књазу да су Бокељи решили да се силом супротста- 
ве увођењу ландвера и што се они надају помоћи Црногораца у 
томе да породицама Бокеза буде загарантовано убежиште на цр- 
ногорску земљу. Књаз Никола је обећао своју помоћ. Он је по- 
слао свог секретара Сундечића (проту Јована Сундечића, родом 
из Лике, ЛМК) окружном начелнику Францу са опоменом да ће, 
ако аустријске власти не успу да предупреде устанак у Боки, он 

бити принуђен да да прибежиште породицама Бокеза, јер то не 
може отказати пред лицем свога народа». Ово последње Кондра- 
ћева наводи према руским архивима 1868-1870. 

И осионо држање аустријских власти много је допринело др- 
жању Бокеља. Оно није изазвало устанак, али је свакако потен- 
цирало упорност бокељских Срба. 

О томе се налази један конкретан и веома симптоматичан по- 
датак у новосадској «Застави» од 31. октобра 1869. (Дабиновић, 
е стр. 79, аднотација). Дописник листа је поставио питање јел- 
ном сељаку, устанику, како је дошло до устанка, а овај је одго- 
ворио: «Чуј, господару. Ми смо се били већ умирили кад нас је 
господин Бицаро благо ословио. Само хтедосмо још да смо сви 
сигурни. Због тога жељесмо с намјесником говорити. Али нас он 
не пусти предасе, него мјесто себе посла нам неку протуву, која 
нас обману, као да нас је хтео прождерати, али као да ми није- 
смо људи, с којима се мора благо и лијепо поступати да своје 
право напусте, а не као с псима. То нас је разгњевило. И баш 
стога не хтједосмо да будемо војници». 

Ова епизода не мора бити сасвим тачна (као ознака узрока), а- 
ли је веома карактеристична и као таква сувише тачна. Такви су 
Бокељи. Сам истакнути чешки писац кога је превео Стојан Но- 
ваковић каже на једном месту (“, стр. 6): «Да Боку Которску ни- 
је тако лако покорити, доказала је она сама Французима. .. Про- 
тив Боке се може само мирно радити, а насиље ће донијети оне 
исте пошљедице које доноси четничка војна влади Наполеоновој 
у Шпанији». 

Кад је већ било јасно да ће се морати дати оружан отпор Аус- 
тријанцима, било је више договора виђенијих Кривошијана и 
њихових суседа (Леденичана и Убљана) који су у свим детаљи- 
ма описани у једној брошури издатој после 23 године у Новом 
Саду. Писац је означен псеудонимом «Новак Граховски», а бро- 
шура се зове «Увода», што значи ухода ('"“). У њој је веома про- 
сто, «по народски» описано преговарање и договарање првака 
Кривошија. Књига садржи детаље овде неупотребљиве, али ко 
хоће да упозна атмосферу тога краја пред Устанак добро ће у- 
чинити да књигу прочита. Лазар Радојичић даје у своме прика- 
зу Устанка ('“) велике изводе из те књиге, нарочито у односу на 
своје претке. Писац је свакако или Граховљанин или Кривоши- 
јанин. 

По тој књизи је кнез Милан Радојичић (тамо назван «Милун 
Радојковић») казао: «Нијесмо шћели бити одметници, али кад 
нас други гоне, нека и то буде. Нећемо дати да нас распашују, 
да од нас купе оружје, па да не смијемо колико жене маћи пре- 
ко кућног прага. Наши синови имају кога чувати овдје, у ове го- 
ре, да их не гоне по бијелом свијету. А чујте још и ову: лаж је 
то што веле ђе нам ђеца неће одити даље од Боке. Они сад тако 
зборе док нам не узму оружје, а нека то буде, хоће их ћерати. 
Него да промислимо о свачему, да ухватимо вјеру, па с Божјом 
помоћи на посао. Чекања нема». 

Ништа их није озлоједило као тражња да се «оружје носиу 
Рисан циркулу», јер им више не треба. Џенерал (Родић) је казао 
да је «Аустрија ухватила вјеру са Црном Гором и Турћијом, ә 
устреба ли, ћесар ви даје ново и боље од вашега те га сад има- 
те...» Нато ће Периша са Убала: «Оружја му бољега од овога ја 
не тражим. Носити му га нећу. Ако дође да га узме, дошао је у 
сто злијех часа. Задајем ви тврду и божју вјеру». «Тако је, та- 
ман тако», прихвати десетак Убљана, а за њима и остали. 


8) Зарицање вјере 


Према стародревном обичају, оваквим масовним покретима 
претходи «хватање вјере», зарицање да ће сви учесници остати 
до краја верни и устрајни у извршењу преузетог задатка. То је 
описао и Владика Раде у Горском Вијенцу као акт који је прет- 
ходио Истрази Потурица (стихови 2407-2437). И они тамо кажу 
(сердар Јанко): «Издати се нећемо, ама треба да утврдимо клет- 
вом; здравији је посао!» Дакле, у томе је суштина: посао је здра- 
вији, сигурност већа да издаје бити неће. 

При томе није облигатан верски акт, али је он био јако у оби- 
чају. Није било неопходно присуство свештеника, али се акт о- 
бављао у цркви или око цркве и имао верско обележје (заклет- 
ва). 

Док за остале делове устаника немамо одговарајућих вести, за 
Кривошије имамо неколико верзија, које се не могу сасвим дове- 
сти у склад. 

Такозвани Новак Граховски је писао да је на прелиминарном 
састанку ('*) «кнез Милун Радојковић (ректе Милан Радојичић) 

први окупио племе, скинуо капицу па закумио Богом и Светим 
Јованом сваког ришћанина кривошијског да поможе браћи у не- 
вољи». 

Унук кнеза Милана учитељ Лазар пише ("“, стр. 18): «Кад је 
изашла наредба (о предаји оружја и новачењу), на позив кнеза 
Милана у његовој кући окупе се потајно најуглледнији Криво- 
шијани онога доба да се договоре како ће и на који начин извес- 
ти буну и опријети се царској наредби...» Наводи ко је био од 
главара, да настави: «Не прође ни мјесец дана иза првог састан- 
ка, састаше се опет потајно на граници убаљске и кривошијске 
планине на мјесту Меки До највиђенији и најугледнији људи, 
њих тринаест кнежева из околних Кривошија и виђенији људи 
из Новске стране... Дигоше се, поскидаше капе и објеручке у- 
хватише се сви за џефердан Јова А. Суботића, заклеше се и за- 
вјерише да неће давати своју дјецу у солдате цару Аустријском, 
да неће никакових наредби и заповјести царских власти слуша- 
ти и извршавати, него да ће сви листом устати против власти и 
државе макар их то главе стало, јер је — веле — боље, часније 
и поштеније једанпут јуначки, мушки и славно умријети неголи 
вјечито робовати, кукати и јадиковати. . .» 

Другу верзију, строго религиозног акта, саопштава 1930. тада- 
шњи кривошијски парох и потомак примаоца заклетве, поп 
"Ђорђе Самарџић овако (''): 

«Кривошијски устанак против Аустрије 1869. године почео је 
молитвом Богу и заклетвом на вјерност друг другу... 

Прије почетка устанка долазе усташе да се Богу помоле и да 
се закуну на вјерност друг другу. Долазе у цркву Св. Покрова у 
Драгаљу, и пред ондашњим свештеником својим, попом Трипком 
Самарџићем, у присуству сеоскијех главара Митра Кр. Самар- 
пића, Милана Радојичића и других (у Кривошијама није било 
никада ниједног војводе!) закуну се да ће сложно и вјерно води- 
ти борбу. 

Текст заклетве није познат; он није могао ни бити сачуван, јер 
није био ни написан, већ је изговорен пред усташама усмено — 
без читања, онаквим ријечима какве налазимо у народним пјес- 
мама, гдје се уз заклетву призива и клетва на онога који би из- 
дао: Ко издао — издало га... 

Заклетва је положена у цркви драгаљској, јер је у Драгаљу и 
почео покрет за устанак; ту су били главни састанци... 

Полагање заклетве свједочи нам да су усташе били потпуно 
свијесни величине и тежине свога корака, свијесни одговорнос- 
ти пред народом српскијем, те да истрају у борби и из ње изађу 
ведра чела и свијетла образа. Они су и прије водили борбе са 
Турцима, али нијесу сматрали за потребно да прије тога пола- 
жу заклетву и вјерност, ради тога јер тијем борбама нијесу при- 
давали онакав значај и озбиљност као у устанку против Аустри- 
је... 

Заклетва положена у цркви рагаљској дала је усташама још 
већег полета и удвостручила њихову снагу да јуначки дочекају 
и потуку аустријску војску у Дворничком Ждријелу, на Јанко- 
вом Врху, Сиљевику, Угљешину Потоку и Леденицама. 

Вјерни задатој ријечи и положеној заклетви, вјерни наслије- 
ђеном аманету од својих ђедова, они су из неравне борбе са јед- 
ном моћном царевином заиста изашли ведра чела и свијетла об- 
раза, принудивши шарену Монархију да са усташама закључи 
мир у Кнезлазу, 11. јануара 1870. са условима веома повољним 
за усташе... 

Заклетва им је дала снаге да лакше могу сносити све тегобе 
усташког живота, а послије овога прогоне и немаштину, вратив- 
ши се на попаљене домове; знајући да су остали вјерни положе- 
ној заклетви и да су показали туђину да су кадри уз највеће жр- 
тве бранити своја од давнина уживана права, која су истовјето- 
вали са вјером и нацијом, чиме су задобили симпатије цијелог 
ондашњег Српства». 

Доцнији парох Котора и прота Самарџић признаје недвосми- 
слено да су устаници своја права и своје повластице због којих 
су ушли у борбу идентифивовали са питањем вере и нације. А- 
ко се у њих дира, посредно се дира и у нацију. 


9) «Проглас устаника» 


Страни писци који су описивали Бокељски устанак објавили 
су и тобожњи манифест који су устаници упутили саборцима и 
другим Србима. Текст је на два места објављен као «аутенти- 

чан»: од једног Чеха и од једног Француза, од обојице недуго 
после Устанка. Али од српских писаца нико га није навео. Та о- 
колност, као и прилика које су владале, дају повода да се посу- 
мња у аутентичност објављених текстова (који се, опет, између 
себе не слажу сасвим). Ми ћемо се на крају овог одељка повра- 
тити на питање аутентичности текста настојећи да што бесприс- 
трасније ствар претставимо. Сто година од самог догађаја дозво- 
љавају и налажу да се ствар претресе и друкчије него пропаган- 
дистички, да наука каже своју непристрасну реч. То ипак са 
друге стране, овај рад би био непотпун кад не би пренео то што 
су страни писци објавили. Можда ће неко после поузданије у- 
тврдити аутентичност. 

Два Србина су такође споменула овај «манифест», али после 
дужег времена и без ичега оригиналног. Тако напр. тек иза Дру- 
гог кривошијског устанка за Устанак од 1869. пише Шпиро Гоп- 
чевић ("): «Један манифест, које је све Јужне Србе позивао на 
устанак, беше издат и раширен у многим примерцима». 

Бошко Стрика је опет 1930. ("", стр. 183) пренео цео текст као 
да га први објављује, а сав је преписан од Стојана Новаковића. 
Остаје да изнесемо те текстове странаца у српском преводу (1); 
први делимично, други у целини. 

Чешки аноним, кога је превео Стојан Новаковић (“, стр. 12) 
спомиње манифест побуњеника прочитан и одобрен од стране 
народне скупштине која је одлучила о устанку. Манифест је са- 
чинио «устанички одбор». У њему изос. стоји: 

«.. На ноге, витешка Боко Которска, гнијездо соколово у јело- 
вим горама. Ти си трипут надбила Турке, ти си одољела и Млечи- 
һу и Французу, и сваком непријатељу који се усудио ударити 
на те, 

На ноге, јунаци! Скидајте пушке са чивија, задијевајте за по- 
јас пиштоље, маче и ханџаре, наспремајте праха пушчанога. 

Почујте како вам оружје весело звони и одјекује. Стари наши 
мачи који су се тако често тупили на костима невјерничким, још 
се спомињу онда кад су бранили слободу нашу, оштрице су 
им пожељеле крви угњетача наших. Нека у крви њиховој мачи 
наши до корица огрезну... 

Ви знате, браћо, да војујемо за свету ствар; војујемо за своју 
независност, која нам је дража од живота. Хоћемо да будемо 

слободни, као што су оци наши били који су Турке тукли, нити 
ћемо положити оружје док право наше не надвлада...» 

Стојан Новаковић је целу књижицу, а специјално овај про- 
глас, објавио ијекавштином да би им дао што вернији аутенти- 
цитет. Али он није знао бокељски идијом и тиме није постигао 
много. 

Другу варијанту ми преносимо са француског на савремени 
српски језик. 

Један Франдуз, официр Легије чести, и један Србин, активни 
официр, дали су свега 5-6 година послел Устанка у Кривошија- 
ма, један опис тадашње Црне Горе ('"'). Претпоследњи капител 
(ХҮП) носи наслов «Устанак у Боки Которској 1868». Они сами 
кажу да су то написали углавном према брошури анонимног Че- 
ха преведеног од Стојана Новаковића (%). Но има у том делу и 
посебних запажања односно података које нисам другде нашао, 
јер писци кажу да су извесне делове написали према «сопстве- 
ним сећањима». Можда су и они из близине посматрали Устанак 
као и чешки аноним (да су у њему учествовали, ја сумњам). 

Ево како је превео тај од њих публиковани манифест са њи- 
ховим ингресом мајор Илија В. Чолак-Антић ('"', стр. 461): 

«Одбор који их је руководио, већ првих дана устанка објавио 
је један манифест, чији садржај, напојен лиризмом тако прис- 
ним том народу, заслужује да буде због своје изванредности до- 
нет у целини. То је један позив на оружје који не би могао да о- 
повргне ни један нови Тупеј.“) 

«Храброст, соколови наших планина. На врху Ловћена куцнуо 
је час боја, објављујући нашим непријатељима да су наше пла- 
нине наоружане. Наша права су бачена под ноге; нама се прети 
са проливањем крви ако не предамо наше синове. Али вила дал- 
матинских планина полетела је ка јунаку Ивану Црнојевићу ко- 
ји спава под рушевинама старе тврђаве Обод, и који ће се про- 
будити да би повео своје верне соколове ка новим победама. 

«На ноге! на ноге! млади ратници которских планина. 

«Сетите се ваших предака које је Качић прославио рекавши 
за њих: 


*) Тупеј, грчки лиричар из УП века пре Христа, који је славио 
храброст Спартанаца. (Примедба пишчева). 

«Секу мачем као Мађари, бију пушком као Црногорци, окрет- 
ни су као Херцеговци, оштроумни као Италијани, високи као 
Бошњаци. 

«Устај јуначка Боко Которска, гнездо соколова скривено у 
планинама и покривено боровином. Устај! Три пута ви сте раз- 
били Турке; ви сте одољевали Млечанима, Французима и свима 
другима који су вас нападали! 

«Устајте јунаци, скидајте ваше пушке са зидова; ставите за 
појас ваше пиштоље са мачевима и ханџарима; снабдите се ба- 
рутом. Чујете ли како радосним звуком звечи оружје? Ти стари 
мачеви тако често отупљени о кости неверника потсећају нас на 
времена када су они бранили нашу слободу. Њихова сечива су 
жељна крви ваших угњетача; нека онда продру дубоко до бал- 
чака. С врха наших планина пушке ће сејати смрт међу редове 
наших непријатеља и наше виле бациће стење на њих. 

«Црна Горо, чујеш ли наш крик за слободу? Херцеговино, чу- 
јеш ли ти наш крик бојни? Ви знате да смо ми многобројни, али 
да смо сви поробљени; ви знате браћо да се ми боримо за свету 
ствар — за независност која нам је милија него ли живот. 

«Ми желимо да будемо слободни као што су то били наши 
претци који су се супротстављали Турцима, и ми нећемо спусти- 
ти оружје све док наше право не победи. Напред соколови Боке 
и Дубровника, напред у бој за свету слободу!» 

«Ова прокламација, умножена у много примерака, била је ра- 
стурана из руке у руку по свима општинама Далмације, а наро- 
чито у оним местима која се нису подигла на устанак». 


П. 


Исти писци су мало пред тим објавили и ово, што преносимо 
са истим резервама (", стр. 461) у преводу истог лица: 

«Да би се узајамно охрабрили устаници су имали једну бојну 
песму, чији превод тешко да може да да ону дивљу енергију ко- 
ју даје оригинална песма: 

«На оружје! на оружје! соколови са планина. На оружје! Да 
браните вашу Отаџбину потлачену тешким стопама странаца! 

«Од чега јечи планина? То је игра бесник вукодлака који иг- 
рају своју игру смрти! Нека буду мирни, јер ћемо имати доста 
људских телеса да раздиру! 

«Чујете ли пуцање грома? То је Чарнојевић! Ево га где долази 
са својим храбрим и верним Црногорцима. Он ће се ставити на 
чело соколова; он ће их предводити у бој. 


«Браник његовог мача, украшен дијамантима, засениће непри- 
јатеља сјајем који из њега избија. Његова оштрица је од најтвр- 
ђег челика способна да посече планину од њеног врха до под- 
ножја. 

«Вила ће златним ножем отворити срца свих оних који буду 
погинули у светом боју. Из сваког срца она ће узети кап племе- 
ните и чисте крви која је текла у њиховим венама. 

«Својим лепим белим рукама она ће изградити гусле од ми- 
ришљавог глатког дрвета; она ће их позлатити сунчевим зраци- 
ма и на гуслама испрести струне од своје дуге свилене косе за- 
ливајући из крвљу јунака; затим ће она запевати уз гусле о 
бесмртним делима непобедивих јунака!» 


ПІ. 


Сад је на реду да подвргнемо оцени и критици те манифесте 
односно њихову веродостојност. 

По свему изгледа да се ту ради о апокрифима, пре него о 
фалсификатима. Није немогуће, чак изгледа сасвим вероватно 
да су овакви летци колпортирали за време устанка (али не баш 
у почетку устанка). 

Да је неки сличан манифест претходио буни, то је апсурдно и 
помислити. Пре свега, устанак није био прави устанак у буквал- 
ном смислу речи, већ реакција на долазак аустријских трупа. 
Нису могли устаници знати кад ће они доћи и да ли ће уопште 
доћи. Могло се десити да аустријске власти попусте. Затим: ко 
је имао времена да саставља тако нешто? Одакле литературни 
људи да то сроче? Где су штампарије да то штампају? Не знам 
да ли је Котор имао штампарију, али она никако не би смела ни 
могла да то објави. 


И коме упутити проглас? Бар 95%/• устаника су били неписме- 
ни. На њих то не би ни деловало. Више делују усмени разговори 
и потстицања првих људи, тајни договори и гусле певача него 
сви манифести. 

И од кога је проглас, из које општине? Из Кривошија би једва 
допро до Брајића и обрнуто. О некој скупштини која би тај про- 
глас одобрила домаћи извори немају трага. И где се та скупшти- 
на одржала? Да ли у Грбљу, на Кривошијама или неком другом 
месту? Како би једни обавезивали друге? 


О свему томе сам дуго размишљао и дошао до несумњивог за- 
кључка да се ради о апокрифу о мистификацији, да је то нак- 
надно скован и штампан манифест кад су бојеви били у јеку, 
можда чак при крају. На ток бојева овај «манифест» није имао 
никаквог утицаја. 

Из овога што смо навели, а можда више из оног дела манифе- 
ста који смо изоставили, изгледа врло вероватно да је он скован 
на Цетињу. Много се спомињу Црна Гора, Ловћен, Црнојевићи. 
Састављачи манифеста то нису умели да затаје. Да Кривошијани 
кличу Црнојевићима, под којим нису били никад, мало је веро- 
ватно. Пре би клицали Милошу, Марку, Лазару, Душану. Црно- 
горство се ту сувише истиче, српство затајава. 


У народним песмама насталим после боја на Кривошијама ни- 
где нема помена о Црнојевићима, ни најмањег трага. У једној 
песми Стевана З. Обрадовића ('*, стр. 73) каже се за кривошиј- 
ског устаника: «Сам је себе напајао — Са онијем славним пићем 
— Са српскијем цар Душаном — Са Лазаром, Обилићем». Њима 
се опијао, њима се руководио, њима клицао. Ни трага о каквим 
Црнојевићима, које ни певачи ни слушаоци не би ни познали! 

Црногорци су имали и времена и штампарију да ово сроче 
Зато време су се Бокељи, надасве Кривошијани, били и споразу- 
мевали немуштим језиком, најмање преко летака и манифеста. 
Они су знали шта хоће, сви до једнога, и знали су коме нацио- 
налном стаблу припадају, а са стране нису се могли надати ни- 
чему. Помоћи заиста није ни било, најмање од Црне Горе. 

Зато ми ове манифесте сматрамо апокрифнима, а то не само 
да умањује, већ повећава значај Устанка. Доказ да није требало 
никоме доказивати која је његова дужност и о чему се ради, до- 
каз да је сваки знао који му је задатак и био свестан шта је у 
питању. Нико никога није могао да упозорава на његову улогу 
и његову обавезу. 

Како су друкчије песничке изразе и покличе нашли песници 
Лаза Костић и Ђура Јакшић ('*, '*%). Онај први види у Бокељу 

да је «Свог Видовдана оличени греј — Јадрански Прометеј». За- 
тим каже: 
На хладне груди стене прикован, 
Прометеј српски, пригрливши кам, 
На распетију мре вековиту... 
Хоће да се ослободи верига, да постигне слободу: 
Да, да! И оног дана Видова 
Дотаћи се већ хтеде сунца див... 
Видовдан му је символ, кнез Лазар а не Црнојевић. Лаза Кос- 
тић је био далеко од попришта, али му је дах осетио боље од ми- 
стификатора са Цетиња. 


ХП. БОРБЕНЕ АКЦИЈЕ 


10) Започињање борбе 


Док је завршетак борба у бокељском устанку сасвим јасан и 
поуздан: закључење Кнежласког мира, дотле дан започињања 
непријтељства оружјем, дан борбеног стартовања, није тако ла- 
ко утврдити. Правнички се то каже: зна се д!е5 ад аџет, не зна 
се іеѕ а дџо. 

То није ни чудо. Отсечног датума није ни било. Није било на- 
говештаја рата, па да се каже у колико сати кога дана непри- 
јатељства почињу. Постојала су три фронта, неповезана између 
себе (бар што се устаника тиче). Ни Аустријанци нису свуда је- 
дновремено наступали, Ко зна где је прва пушка пукла? 

Зато се писци не слажу у приказивању дана отпочињања не- 
пријатељстава. 

Сам почетак буне односно први непријатељски акти различи- 
тим су датумом обележени. Напр. Лазар Радојичић, унук прва- 
ка кривошијског Милана, пише (", стр. 18): «Кривошијска пуш- 
ка плану у јесен на сам Џетковдан у јутро 13. октобра (по ста- 
ром календару) 1869...» 

Дионисије Мирковић саопштава ('%, стр. 69): «С ћесарском 
бројном војском започну усташе први крвави бој на Грковцу у 

горњим Леденицама 7. октобра 1869. (по новом календару). За о- 
вим 13 октобра исте године у Кривошијама код цркве Св. Петке 
{а тада су шљедовали бојеви у Грбљу, Маинама, Брајићима, По- 
борима и Ораховцу)». 

По Дионисију, Кривошијани су били први у боју, као што су 
били и последњи у обустави ватре. 

Стјепан Митров Љубиша, тада посланик Боке у Бечком пар- 
ламенту саопштава (“, стр. 16): «На светог Јована Главошјечно- 
га 1869. поче у Боци буна против увода закона домобранског, ко- 
ја је коначно свршила 13. јануара 1870». То је 29. августа по ста- 
ром календару. Разлика од око шест недеља према Радојичићу. 

Можда Радојичић има у виду само Кривошије, Љубиша пре- 
тежно три комуне из његове општине. Можда један узима у об- 
зир чарке, други права непријатељства, масовна са већим покре- 
тима трупа. 

У књизи «Увода» писаној под псеудонимом ("“) стоји да је бор- 
ба почела на Аранђеловдан, бар у Будви. Тако изгледа из цити- 
раних ставова књига ('*, стр. 26): «Освану Аранђелов-дан... Буд- 
ва као да се згрчила украј мора, па ни даха од живота. .. Дуну 
вјетар... па рикну као труба Аранђелова. И ево, у једном тре- 
нутку, у бијелу зору, отпоче бој: чује се громогласни поклич: 
„Ура, ура, ура». Колико се могло разабрати из овог литерарног 
галаматијаса, то су били Аустријанци, који су започели, јер Бо- 
кељи не кличу «ура»! 

Немачки писац Артур Ахслајтнер описујући ток и поједино- 
сти борбе (види у овом истом одељку тачку 11) каже како су А- 
устријнци разбијени: «То је 7. октобра 1869, почетак војне акци- 
је у Кривошијама». То је можда најправилније рачунање почет- 
ка оружаног сукоба ('*). 

По немачкој Војној енциклопедији ('*), устанак је почео де 
факто 6. октобра 1869. кад су «устаници запосели брда и тиме 
пресекли везе између појединих војних станица...» (Цео текст 
је дат у следећој тачки истог одељка: ХП, 10). 

Ако све те ознаке започињања непријатељства сведемо на да- 
туме по новом календару, изгледаће табела овако: По Лазару Ра- 
дојичићу то је било 26. октобра; по Љубиши 10. септембра (тада 
је разлика између новог и старог календара износила 12, не 13 
дана); по игуману Дионисију то је било 7. октобра! По «Новаку 
Граховском», псеудонимном писцу «Уводе», то је било 20. новем- 

бра. Можда он описује само почетак боја у Будви, а не уошште, 
али каже «отпоче бој». По немачкој Војној енциклопедији, која 
јамачно оперише са новим календаром, бој је почео 6. октобра 
1869. 

Разлике између појединих хроничара износе не само више да- 
на већ и више недеља. Тачан датум отпочињања непријатељста- 
ва оружјем ми не можемо установити. 

Са сигурношћу се може рећи да је то било у рану јесен 1869, 
неколико месеци иза наредбе о рекрутацији која је стигла «рано 
у љето 1869. године» (", стр. 18). 


11) Ток борбе на Кривошијама 


На многим местима су описани детаљи борба бокељских уста- 
ника са аустријском војском. Нарочито су брижљиво саопшта- 
вани подаци о борбама са Кривошијама. Но они се неће овде ре- 
продуцирати, јер ти детаљи имају само значаја за војну истори- 
ју и били би сувише сувопарни за онога који не зна тамошње ге- 
отрафске прилике. Друго је са неким куриозним епизодним по- 
јединостима, које ће се навести у следећем одељку. Сам, пак, ток 
борба биће, више хронологије ради, саопштен у главним цртама 
овде. При томе ћемо углавном пренети текст из првог издања 
мада смо и после нашли код других писаца много детаља било 
истоветних или мало дручкијих. Тако нашли смо, после, доста 
респективних података нарочито код Гопчевића ("), који је ус- 
танак приказивао у једном пруском војничком часопису и тру- 
дио се да гаи војнички што интересантније прикаже. Нисам сма- 
трао за потребно да тим подацима теретимо књигу сем ретких, 
више пикантних детаља. Уколико се подаци налазе у аустриј- 
ским изворима, њима је циљ да устанике прикажу дивљацима, 
који не знају војничка правила нити се часним средствима борбе 
служе. Аустријанци су морали да нађу неке оправдавајуће мо- 
менте свога пораза. А писац ове књиге, као нестручњак у вој- 
ним стварима, не може лако да запази где је право. 

Све су то разлози, и многи други уз њих, да се самој војнич- 
кој акцији не поклони у књизи посебна пажња. Само ће се изне- 
ти карактеристични подаци и настојати да читаоци упознају 
главни ток догађаја. 

На страни 74 књиге под "3, пише игуман Миковић (доцнији ар- 
химандрит): «Бока се напунила оружаним војницима. Усташка 
је пушка пукла, а државни јој топ страшно одговара. По Боци се 
људска крв нештедимице лила... Усташи су својим јунаштвом 
задивљавали свијет. Ћесарски војници наилазили су свуда на 
неочекивани усташки отпор. Њиховом неоспорном јунаштву и 
знатном броју усташи су одољевали. И с мора и са суха топови 
су рушили манастире, цркве, школе и све видније усташке гра- 
ђевине, али усташке тежње за очување слободе и старијих пра- 
ва улијевале су им снагу, којој су и војници поштовања одава- 
ли». 

Према књизи чешког анонима (“, стр. 14) аустријска војска је 
у две колоне с необичним напрезањем стизала на Кривошије. 
Страна 23: «Пуковник Јовановић, један од најбољих штапских 
официра аустријских, чим је приспео у Рисан, преузме цијело 
заповједништво над бригадом и прими заповјед да се 14. октоб- 
ра крене на тврђе Драгаљ и Црквице док их не ослободи или, а- 
ко то не би могао, да им бар дотури хране и потребе пушчане за 
6 недеља, а уједно да тамо одвуче два брдска топа. Пуковник 
Јовановић је врло добро знао колико је тегобан задатак његов... 
Јовановићева војска, у којој је било три батаљона пешадије, 
двије брдске батерије и ракетна батерија, крене се на пут из Ри- 
сна. Послије два и по сахата војска стигнеу прво устаничко мје- 
сто Кнезлац. Куће су у том селу од голог камена, покривене да“ 
ском. Нијесу затекли никога живог у селу. Војска пође још са- 
хат, кад се наједанпут зачује пуцањ. На тај знак показаше се у- 
станици са дугим пушкама, на стијенама 300-400 стопа високим. 
Они одмах подигоше клику и као уговорено знамење осуше се 
пушке са свију страна. Устаници опколише цијелу бригаду...» 

«Корачати се могло корак по корак, и што је војска даље од 
Рисна узмицала, устаници су све жешће на њу ударали...» 

Борбе су биле тешке, сам је пуковник Јовановић био рањен 
итд. 

«Под заштитом предњих стража пође бригада натраг у Рисан. 
Рањенике пренесу на носилима и магарцима. Али је то био стра- 
шан повратак. Преко неугодног и кобног земљишта у Кнезлацу 
устаници су без престанка јурили војску. Једна чета за другом 

излазаше им на сусрет. Уморена и изгладњела бригада коју су у- 
станици цијели дан гонили и која није имала кад ни залогаја о- 
кусити, напошљетку стиже у 4 сахата на извијугани рисански 
пут. Војска још једном огледа не би ли ватром из пушака узби- 
ла устанике, али све узалуд. Устаници су искакали на стије- 
не по тројица-четворица, тако без престанка пуцајући на 
војску... И пред самим зидовима рисанским гинули су 
војници од устаничких пушака. Официр Страка погибе на не- 
колико корачаји испред зидова, а крвава глава једног погибао- 
ца бјеше бачена међу војнике као пошљедњи поздрав од уста- 
ника!...» 

Доцније је именован ђенерал Ауерсперг за команданта војске 
против Кривошија. Ево шта пише поменути чешки писац на стр. 
37: «Полазак ђен. Ауерсперга на Кривошије 7. новембра био је у 
намјери да се устаници сатерају на равницу драгаљску па ондје 
да се помоћу пушака и топова одједанпут устанку крај учини 
Али се та намјера због превеликијех губитака које војска подне- 
се не могаше извршити, и устаници, учинивши залуднима опера- 
ције ђен. Ауерсперга, учинише за дуго вријеме просто немогу- 
ћим сваку другу операцију војничку. 

Али раније него је војска пошла на тај посао, гроф Ауерсперг 
је био послао три православна свештеника који уживају опште 
повјерење не би ли склонили устанике да се предаду и оружје 
положе. Тај позив није био ни од какве користи, јер устаници о- 
ружја нијесу хтјели никако колагати, а они су још при прегова- 
рању с окружним капетаном Францем изјавили да се оружје са- 
мо с њих мртвих узети може...» 

Онда писац описује детаљно безуспешне аустријске бојеве, па 
чак према извештајима службеног листа «Винер-Цајтунга». На 
крају стоји ово: «Као што смо већ споменули, губитци су војске, 
које од сваљиванога камења са кршева, које од вјешттог гађања 
устаничког, врло велики. Јунаштво је устаничко у прах обрати- 
ло све планове ђенерала Ауерсперга, услијед чега је он и одус- 
тао од свију даљних операција против устаника. 

Кад су се војници с Кривошија враћали, изгледали су преко 
мјере жалосно. Није то био обични повратак, него налична сли- 
ка оне грозне ноћи што је дошла послије боја на Садови. 

Устаници су гонили војску до самог Рисна. Али, у каквом се 
стању враћала војска? Оно мало што је остало иза погибије, јед- 

ва се на ногама држало. Униформе им бијаху поцијепане, лица 
од праха и пуцања поцрнела. Већина их дође болесних... 

Од све војске од 22 хиљаде људи, једва је преостало 10 хиља- 
да који су били за даље војевање. Једини батаљон надвојводе 
Албрехта изгубио је 790 људи. Макар је било војсци забрањено 
казивати шта се догодило, они то никоме тајили нијесу...» 

Страна 46: «Неколико дана по злосрећном походу на Криво- 
шије позван буде подмаршал и намјесник (Вагнер) у Беч на ми- 
нистарско вијеће о Боки Которској, а подмаршал Родић буде по- 
стављен за заповједника 18-те војничке дивизије у Задру. Ђе- 
нерал Ауерсперг остаде главним војничким заповједником у Бо- 
ци Которској... 

Војничко заповједништво у Далмацији употреби примирје што 
је настало послије поласка на Кривошије на пијонирске посло- 
ве, и то на грађење пута из Рисна на Леденице... 

А нијесу били ни устаници сустали. На дан 17. новембра они 
нападну на војничку посаобину којој отму касу са 500 форинта 
и 230 мазага са храном...» 


П. 


Сад да преведемо неколико извештаја са страних језика (и о- 
вај последњи је био писан чешки, али је био преведен од Стоја- 
на Новаковића). 

Људевит Вуличевић пише на италијанском 1875. године ('"“, 
стр. 104): «Вагнер отпутова сместа у Котор да би се ставио на че- 
ло војске. У том пределу су се налазили пешадиски пукови број 
48, 52, 22 и 44 и батаљон ловаца број 27. У водама Котора беху 
под командом Милошића бојне лађе Лућија, Андреас Хофер, 
Штрајтер (Борац), Меве (Галеб), Таурус и Крк. 16. октобра тру- 
пе послате у Боку премашаху број од 10 хиљада, а после пођоше 
и друге не рачунајући повећање жандармеријом извршено од 
Министарства народне одбране крајем месеца новембра. Према 
писању листа «Ил Далмата» (Далматинац) већ су се 20. октобра 
трошкови попели на 700 хиљада форината, али се доцније по- 
трошише милиони». 

«Брда Кривошија и Грбља заузеше устаници (власти им пале 


куће. . )». 


178 


Страна 110: «Строгости које се очекиваху у Боки Которској, 
депеше Цареве са Истока (он је био на путу по Истоку, ЛМК), 
који је наређивао обзире и благост, натераше Министарство да 
одузме Вагнеру команду над трупама, и овај је преда 7. новем- 
бра генерал-мајору грофу Ауерспергу... 

Но ипак гроф Ауерсперг није био срећан у предузећу. 30. но- 
вембра саопштава лист «Ил Ћитадино» (Грађанин) да Родић де- 
финитивно предузима команду над трупама у Боки Которској. 

Дани мира се приближаваху». 

Овде морамо прекинути информатора са неколико примедаба. 
Читаоци су приметили да су за два месеца измењена три врхов- 
на команданта против побуњеника. Све генерали, све људи ол 
највећег угледа. Старо правило да се у трци не мења џокеј овде 
је два пута поремећено. Последњи командант, Гаврило Родић, 
био је православни Србин, по чину фелдмаршал-лојтнант (див. 
ђенерал). Бечка влада је одредила као свог највећег војног прет- 
ставника Србина, не толико да борбу настави колико да спрове- 
де какав-такав мир. Ствар је у Бечу несумњиво сматрана изгуб~ 
љеном. 

О бојевима на Кривошијама писао је више година. пошто су се 
збили један угледни француски историчар и администратор 
Шарл Иријатр. Он је иначе веома живо пратио наше прилике и 
написао низ дела о њима. О Кривошијском устанку писао је. 
канда, на више места. Ја сам нашао у два велика дела истоветне 
податке. Оба су штампана 1878. Једно на италијанском језику са 
насловом «Далмација» а друго на француском са насловом «О- 
бале Јадрана и Црна Гора». Нарочито је ово последње, илустро- 
вано дело, велико (у скоро фољо формату). Прву сам књигу (') 
нашао у библиотеци Српско-првославне општине у Трсту, а дру- 
ту (“) у Централној библиотеци у Цириху. Ону прву сам нашао 
неколико година после ове друге, па сам из обе преписао респе- 
ктивне стране и тек код куће видео да су истоветне, Но, «што је 
сувишно, то не шкоди», рекли су стари Латини. Ја ћу преводити 
из обе и скренути пажњу на евентуалне разлике. 

Иријатр пише: «1869, Аустро-угарска влада, која је била аси- 
милирала целу Далмацију остатку Царства, хтела и Кривошије, 
своје поданике, да подвргне војном систему. Наредба је била да- 
та цивилним властима, али она остаде неизвршена. Аустријанци 
су врло родитељски у својој администрацији, али према устани- 

цима показују чврстоћу. Требало је окупирати Кривошије; јед- 
на шака брђана који то насеље обитава одби да их прими; борба 
отпоче. 

Опис ове експедиције потсетио би на најславније догађаје вој- 
них анала Француза у Африци (у француском тексту стоји: на- 
ших војних анала у Африци, ЛМК): Зача, одбрана Мазаграна и 
последњу борбу пуковника Монтењака. Видело се да три или че- 
тири стотине људи задрже читаве пукове, да их разбију на ко- 
маде (у делове), и онда пусте на њих, попут кише, гомиле каме- 
ња са висина њихових стрмих кланаца на улазе у теснаце. Вој- 
ска (аустријска) дала је доказа енергије, воље, дисциплине; али 
виши официри осећаху да покушаји успињања на те врхове мо- 
гу само довести војску до смрти без славе и без резултата. У це- 
лој борби Кривошије изгубише само 11 људи и нису имали ви- 
ше од 73 рањеника, доку самом једном окршају код Кнезлаца 
Аустријанци побројаше 15 убијених официра и међу њима јед- 
ног мајора. У другој једној борби, две чете пешадије су биле пот- 
пуно уништене а да опседнути не изгубише ни једног јединог 
човека». (Тако стоји у италијанском тексту, док у француском 
стоји да је то било у Мајинама, ЛМК). 

Сад писац наводи неке детаље према причању једног официра 
кога је срео био у Сплиту. То ће се изнети у следећем одељку. 

Познати аустријски политичар и политички писац Теодор фон 
Сосноски дао је један веома опширан и доста објективан приказ 
«Устанка Бокеља», како га он зове. У његовој великој књизи 
«Балканска политика Аустро-Угарске од 1866» ("), спомиње сла- 
бу припрему аустријске војске, њен мали бројни састав итд., док 
не пређе на први подвиг поручника Ринека. Даље стоји: 

«Стешњено надмоћношћу (Бокеља) одељење војске се нађе 
принуђено на повлачење, које се веома тешко и опасно показа с 
обзиром на необично тешку конфигурацију и дивљу потеру Бо- 
кеза. Покушаји другог официра који је остао у животу да се о- 
дупре непријатељу и да га растера, пропадоше због његове број- 
не надмоћности (2!) и не могаху да спасу ситуацију. У малим гру- 
пицама и појединачно стиже напослетку деташман сав исцрпен 
у Рисан, пошто је претрпео губитак три мртва и 41 рањених, да- 
кле готово трећину свога састава». Тако писац износи даље по- 
јединости речником и начином изражавања као да се ради о вој- 
ним партнерима. 

Ш. 


Један сумаран ток борбе описан је и у немачкој односно нај- 
бољој светској Војној енциклопедији из времена пре Првог свет- 
ског рата. Сама чињеница да се о тој борби тамо говори веома је 
значајна. То није био рат већ један устанак неспремних. Па и- 
пак зато је он обрађен од стручњака аустријског Ђенералштаба 
док напр. о ранијим правим ратовима у околини Кривошија не- 
ма у тој књизи ни помена. 

Та Војна енциклопедија је имала осам великих томова где су 
алфабетским редом описане земље, војске, догађаји војно-ис- 
торијског значаја. У деветом, пак, тому је дат преглед ратова од 
старине до садашњости ('), а у деветом тому а) налазе се гео- 
графске карте итсл. Е, у том деветом тому, у ратној историји, 
посвећен је цео један стубац Првом кривошијском устанку. Док 
у општем, дескриптивном, делу има такође објашњење израза 
«Кривошије». Најпре ћемо навести шта тамо стоји, а онда шта 
стоји у историјском делу. 

У општем делу, под речју Кривошије (по алфабетском реду) 
стоји после описа земљишта и географских особина још и ово 
(°): «Становништво овог предела састоји се од Срба и настањује 
малобројна и сиромашна села. од којих су најважнија Црквице, 
Леденице и Драгаљ. Кад је аустро-угарска влада намеравала, 
1868, да уведе општу војну обавезу, букну устанак, који је напо- 
слетку завршен миром у Кнежлазу. 1881. дође опет, из истих ра- 
злога, до побуне, која пређе и на Херцеговину, и која од стране 
аустро-угарских трупа би савладана у више бојева». 

У историјском, пак делу стоји ово (“'): «1869/1870. Устанак у 
Далмацији. Узрок устанка било је незадовољство становника са 
аустријском управом. Спољни повод даде провођење једног но- 
вог Војног закона. По њему је било наређено рекрутовање војно 
-обавезних лица и у досада ослобођеним дистриктима Далмаци- 
је, у Котору и Дубровнику; оно је требало да почне 6. октобра 
Тога дана су устаници запосели брда и тиме пресекли везе из- 
међу појединих војних станица. 7. октобра стиже вест да бунтов- 
ници намеравају да препадом заузму утврђење Драгаљ; из Рис- 
на би послат један одред војске на Драгаљ. У маршу дође до су- 
дара са устаницима и деташман је морао да се врати натраг у 
Рисан. Намесник у Задру и фелдмаршал-лајтнант (див. ђенерал) 

фон Вагнер реши се онда да пошаље једну експедицију на Кри- 
вошије да би устанак савладала. Прва експедиција би послата 
19. и 20. октобра; она заврши са неуспехом... (Пише сад о дру- 
гим пределима ван Кривошија, ЛМК). 25. и 26. октобра обновље- 
на је експедиција на Кривошије и са успехом извршена, тако да 
се Намесник могао позабавити другим устаницима... Генерал- 
мајор гроф Ауерсперг, нови командант трупа у Котору, реши се 
да предузме још једну експедицију да би потпуно савладао ус- 
танак, Он ступи у акцију 16. новембра са 12.000 људи и, додуше, 
постиже, крајњи циљ, Драгаљ, али се није могло ни помишља- 
ти о осигурању постигнутих преимућстава. И Ауерсперг се по- 
врати 20. новембра натраг у Котор. Исцрпеност трупа и наила- 
зак зиме склонили су га да трупе повуче на обалу. Он продужи 
већ пре започете преговоре и успе да васпостави мир у већем 
делу устаничког предела...» Сад писац говори о Кнежлачком 
миру, признајући пун неуспех аустријске војске. Тај најзначај- 
нији део овог стручног описа преносимо у ХГУ одељку. 

Овде се само може рећи да су несумњиво и читаоци запазили 
забуну писца: Експедиција од 25. и 26. октобра «беше успешно 
спроведена», а после 20 дана морала је да се шаље још једна 
експедиција да «потпуно сруши отпор». Та је «постигла свој 
крајњи циљ», па ипак се после четири дана повукла, јер није 
могла да «обезбеди победу». И онда долази до пуне капитулаци- 
је аустро-угарске војске. 

Писац је био један аустро-угарски ђенералштабни официр, ко- 
ји није могао да чини славопојке устаницима, али је довољно ја- 
сно признао пораз своје војске, и то не тражећи и не налазећи 
готово никаква извињења. На крају чак признаје да су сви за- 
хтеви побуњеника на Миру били прихваћени (вид. одељак ХІУ). 


12) Неке појединости из борбе на Кривошијама 


Извесне забележене епизодне појединости из борбе можда ће 
боље илустровати начин вођења борбе, умешност и фанатизова- 
ност устаника, прилике у којима се ратовало итд., него сувопар- 
ни војнички извештаји о току борбе. Зато ћемо неке од њих ов- 
де пренети. Нема их, нажалост, много, јер се они углавном нала- 
зе у савременим новинама. Било их је у страним новинама, и у 

београдским, али ништа мање, већ можда још више, у војвођан- 
ским. 

Познато је напр. да је новосадска «Застава» била пуна таквих 
вести, али веома оскудни подаци у исписима Хамдије Капиџи- 
Һа ('*) разумљиви су кад се узме у обзир да је он исписао само 
вести које се односе на Босну и Херцеговину и једино су они по- 
даци о Кривошијском устанку публиковани који се налазе у ок- 
виру тих вести. Но срећом има и ту покоји интересантан пода- 
так. 


1. 


Најпре Кемо навести један став из књиге анонимног чешког 
публицисте, коју је превео Стојан Новаковић (“, стр. 16), где пи- 
ше: «Очевидац првих бојева са устаницима (на Кривошијама) 
прича знамените појединости о томе како војују устаници. У је- 
дном су тјеснацу само двојица устаника задржала цијелу чету 
прилично дуго. Они су стојали на стијени иза крша 500 корака 
далеко, и добрим гађањем зауставили су цијелу војску — јербо 
је тијеснац тако узан да су само по двојица могли ићи крозањ. 
Војници нијесу видјели нигдје ништа осим двије црвене тачке 
— фесове, који су се иза стијена помаљали, а често није било ни 
њих. А чим би се војник у тјеснацу показао, пукла би пушка и 
убила га или ранила...» 

На страни 25 преноси чешки писац један извештај «дописни- 
ка с бојног поља», кад је већ војска пук. Јовановића била на 
Кривошијама. Дописник пише: «На високом гребену горском ис~ 
под којега је војска ишла, стајао је витешки стас једнога Боке- 
ља само с ножем у руци, који је на сву прилику био један од ус- 
таничких вођа и који је, начином обичним међу планинцима, 
снажним, на даљеко чујним гласом давао заповијести и гласове 
својим војницима. Овај добри јунак бјеше изнио цијеле прси на- 
поље, мислећи да велике опасности нема зањ, јер је војска била 
од њега далеко на 1.200 корака. И међу војском се већ могао чу- 
ти јасан глас његов како виче: Лијево! Десно! Лијево! Десно! У- 
сто непрестано машући ханџаром и показујући правац. На ње- 
гову несрећу, привуку се ближе неколико војника а он их не 
спази, опале нањ, те се свали на земљу и више се не показа». 

(Из свега се види да је овај «дописник с бојног поља» био при а- 
устријској војсци). 

На страни 40 и даље, описује чешки публициста напад на сам 
главни стан ђенерала Ауерсперга, у коме је било неколико ви- 
ших официра и безброј нижих. Они су ноћу путовали по Драга- 
љу. И писац каже даље: 

«У дубоком ћутању кретао се ђенерални штаб с укоченошћу, 
кад наједанпут један официр спази на једној стијени некакво 
кретање. Одмах затим зачу се састраг и спријед неколико пуша- 
ка. Забуна бијаше неизмјерна; мазге су се одупирале и отима- 
ле вођама својим. Који су официри ишли на коњима, ободу бр- 
зо своје коње и потјерају заједно с ђенералом Ауерспергом ко- 
лико су игда могли, да само измакну из пушкомета, Најгоре бје- 
ше пјешацима; сваки је гледао гдје ће се заклонити, и насташе 
веома романтичне појаве. Пјешаци су Богом кумили коњике да 
их не оставе, и један се потпуковник смиловао те је узео к себи 
на коња једног официра. Штапски официр и пред њима ђенерал 
Ауерсперр јурили су у најжешћем трку да измакну из тјеснаца... 
Штаб је био измакао из опасности, али је товар с храном био у- 
хваћен и устаници су га одвели у горе. Усто је ђенерални штаб 
погубио много ствари, као: кожуха, дурбина, хартија, топограф- 
ских карата, штапских планова о положају, а међу осталим хар- 
тијама и кључ за шифре... Свих 40 самара са храном и свеж- 
њевима морали су се оставити на корист устаницима, јер су ђе- 
нералу Ауерспергу и пуковнику Шредеру устаничка зрна око 
главе звиждала. Велика срећа бјеше ђенералном штабу што су 
очевидно устаници полагали више пажње на мазге с товарима 
него на цијели штаб, те без одлагања пожурише се да тај згодан 
плијен отму и да га на склонита мјеста пошаљу». 

Један даљи детаљ: «На Кривошијама је највећу штету претр- 
пио Албрехтов батаљон, којему је дан 5. новембра био прави 
судњи дан.» Писац даје детаљне податке о заседи на коју је тај 
батаљон наишао и како је сав упропашћен: «Послије тога уста- 
ници излете с неизмјерном виком из шуме, навале на чету Ал- 
брехтовог батаљона и сву је разбију. Тада погибе потпуковник 
Фрич са ађутантом Урбановићем, поручници: витез Филан,Фа- 
раго и барон Ринек, па онда потпоручници Жандр и Санду, а 
ађутант Пфлегер бијаше тешко рањен. Војска је могла прику- 
пити само 50 својих рањеника, које оправи у Котор. Знатан је 


184 


био број мртвих који су остали на бојишту. Од свију нижих о- 
фицира цијелога батаљона остао је нерањен само један потпо- 
ручник. Сама је десета чета изгубила 73 човјека. Каже се да је 
војска само ту изгубила на 200 људи.» 

Стр. 44: «Обноћ се догодио нападај нечувен у војничкој исто- 
рији, Чету што је била смјештена на пољу Дрсном и у коју је 
била цијела ракетна батерија, узнемиравала су сву ноћ два у- 
станика. То су били они који су својима знамење давали. Бија- 
ху се сместили на високим стијенама врх војничког стана, па су 
озго пуцали на војску, прекинувши покојипут одмора ради. Из 
табора пошљу на њих цијелу чету, али се она по мраку не мога- 
ше успети на стрмену врлет пуну разјелина, те се врати не свр- 
шивши ништа...» 

У истој књизи чешког публицисте (7) један цео одељак је био 
посвећен питању «Како су војевали устаници» (то је наслов о- 
дељка). Тамо између осталог стоји: 

«Устаницима је био живот свакога својег другара тако исто 
драг као и сваки метак из пушке који никад нијесу залуд испа- 
лили; а војска је радила сасвим напротив... Док је трајао уста- 
нак, устаници су се као у мирно доба бавили својим свакидаш · 
њим пословима у пољу и у гори, а повјеравали су својим стра- 
жама да мотре на кретања непријатељска, и на њих су се могли 
потпуно ослонити. На привик или пуцањ своје страже, који се 
разлијегао од куће до куће, од села до села, и с брда на брдо, 
купили су се устаници да ударе на непријатеља. Много пута би 
се тројица-четворица устаника сакрила у рупе и пећине за које 
осим њих није нико знао, па су оданде пропуштали испред себе 
цијеле чете и батаљоне да побију само оне од војника који зао- 
стану те пошљедњи прођу. 

По казивању самих официра аустријских, начин је војевања 
устаника био чудан. Они су се пузали са стијена на стијену, мо- 
трећи кретања непријатеља као мачка, тихо и смотрено. Ако 
спазе да непријатељ пази на њих, легну на земљу, нанишане пу- 
шком, па вребају згоду кад ће опалити. Ако устаник опали пу- 
шку, не брине се више о непријатељу, нити се обзире да види је 
ли га погодио или није; тако је поуздано његово око... 

Сасвијем је особит начин, којим су се устаницг споразумјева- 
ли међу собом на веома великим даљинама. Бистро око, добро у- 
хо и снажна плућа ових јуначких синова зачудиће свакога ко 

их први пут види. Један је устаник на једној главици, а други 
далеко на брду, неколико хиљада корака од оне главице, а њих 
се два дозивљу отегнутим довикивањем које се надалеко чује, и 
тако лако као да негдје за столом сједе те се разговарају. Много 
се пута укаже на далекој главици још и трећи који се у разго- 
вор умјеша, и то тако читав сахат траје». 


П. 


Ово што смо изнели писао је странац, Чех, врло вероватно о- 
чевидац догађаја, можда и неки аустријски официр (војник није 
могао бити, јер су војници били сасвим млади). То је превео сам 
Стојан Новаковић. Сад ћемо изнети неколико изјава странаца у 
нашем преводу. 

Француз Г. Фрилеј, официр Легије части, у заједници са срп- 
ским капетаном Ј. Влаховићем, у књизи «Садашња Црна Гора», 
посветио је ХУП главу «Опису устанка Боке Которске у г. 1869», 
али је то углавном превод поменуте књиге анонимног чешког 
патриоте, коју је превео на српски Стојан Новаковић ("'). Следе- 
ћи ставови су ипак канда њихови оригинални. Прво нешто о на- 
чину борбе ("', стр. 461), а затим опште карактеристике бокељ- 
ских ратника. 

«Устаници су запречили све постојеће пролазе и ископали 
шанчеве свуда где је било потребно; у ствари њихови положаји 
били су тако сигурни, да на извесним местима није било потреб- 
но ни оружје употребљавати: било је довољно сручити на непри- 
јатеља за ту сврху раније припремљене стене, или засути непри- 
јатеља камењем баченим из руке... 

Њихови знаци распознавања били су пуцњи из пиштоља: за 
један брод Лојда који упловљава у Боку страже су опаљивале 
један метак из пиштоља; напротив, ако је то био један ратни 
брод, опаљивана су два метка. Остало време употребљавано је 
за маневрирање у планинама са таквом тачношћу да је то слу- 
жило на част њиховој команди». 

«Све физичке и моралне особине које смо испитали код Црно- 
гораца, налазимо их напослетку и код Бокеља. Њихов продиран 
поглед, њихов слух крајње финоће, њихов отмени и господски 
изглед, све то код њих одаје високу идеју једног сличног против- 

ника. Они су умели, својом храброшћу и својом интелигенцијом, 
да осујете тактику искусних генерала, и, још више, да парали- 
зују једном врстом судбоноснот застрашивања храброст аустриј- 
ских војника тако чврстих и тако одлучних према регуларним 
војскама». 

Описујући оба Кривошијска устанка немачки публициста обе- 
лежен иницијалима Ј. Г. А. у чувеном немачком часопису за И- 
ностранство ("") говори о једном брду (Велики Загвоздак) које је 
постало славно због јуриша 44 аустријске регименте (пука) Ерц- 
херцога Албрехта на дан 18. довембра 1869. на његов врх. Писац 
признаје сасвим лојално да је тај јуриш «био одбивен услед не: 
савладљивих препрека». 

Француски историчар Шарл Иријатр у наставку својих изла- 
гања датих у претходном одељку каже даље (дела под “и '“): 

«У Сплиту сам нашао једног официра који је учествовао у тим 
опорим борбама; он ми описиваше са дирљивим самопрегорева- 
њем ситуацију Аустријанаца. „Наредба је била дата да се иде на- 
пред. Једини путељак којим се могло доспети до непријатеља 
беше узак и напоран; ми се залетесмо по команди; али одједан- 
пут један тежак део литице покоси чете, док још надођоше да 
их децимирају кугле бачене из невидљивих рука. Двадесет пу- 
та се пењасмо, а виши официри бројаху код сваког повлачења 
губитке које нам је задао сваки тај покушај. Били смо декура- 
жирани, али су нам тако заповедали и ми смо слушали. 

Напослетку ми обавестимо Беч, и Аустрија обустави то кла- 
ње, које је већ дотада стојало један пун пук војске и неколико 
милиона форината. Победа оста код Кривошијана, неукроћених. 
којима се призна ослобођење од војне обавезе ван своје терито- 
рије и смањење дажбина». 

Немачки (баварски) племић Артур Ахлајтнер описао је још 
1913. у једној иначе великонемачкој и проаустријској књизи о- 
ва два детаља на Кривошијама 1869. ('“): «Гарнизон на фору 
Драгаљ био је отсечен и из Рисна му је послата помоћ под ко. 
мандом оберлајтнанта Ринека. Устаници нису хтели да пусте 
више од пет војника». «Оберлајтнант Ринек није хтео прегова- 
рати већ нареди напад. У магновењу нападоше устаници деташ- 
ман ханџарима и потискоше га. Недалеко од тог места паде је- 
дан човек, који је терао магарца, погођен од залуталог зрна. А- 
ли његов брат се налазио међу устаницима и одма изврши крв- 

ну освету. Под воћством осветника јуриша банда на војнике и о- 
светник отсече оберлајтнанту главу са трупа. Може се замисли- 
ти како ова крвна освета распали дивље Кривошије. Трећина 
деташмана паде. Потпуно разбијени и изнурени стигоше расте- 
рани војници предвече у Рисан. То је било 7. октобра 1869, по- 
четак војне акције у Кривошијама. И већ сутрадан су мале жан- 
дармеријске станице разасуте по тој области нападнуте, делом 
растеране а делом побијене». 9. октобра је поглавар из Котора 
настојао да устаници дозволе једном одреду да однесе храну от- 
сеченој посади фора. Устаници су пристали само да пренесу по- 
сади затворено писмо команданта. Ови присташе и два до зуба 
наоружана Леденичана однесоше писмо. Али се посада побојала 
наоружаних Бокеља и убила их. «Тиме је већ од природе дивље 
и насилно становништво Боке и Кривошија било безгранично о- 
злојеђено и сасвим побеснело. Устанак је постао општи. И војни 
командант из Котора нареди опсадно стање. Телеграфски затра- 
жи хитно појачање, новац и провијант. Појачања су долазила, 
али полако... Све је ишло наопако. Против трупа спремних за 
жртве борили су се бесни устаници, а страшна зима са ужасном 
буром, снегом и хладном кишом надође. Цела бригада је морала 
после страховитих штрапаца да се без успеха повуче са Криво- 
шија у Рисан...» 

Сад писац описује даље детаље борбе и пораза аустријског. 

Руски посланик у Цариграду јавља својој влади још за време 
Устанка (*, стр. 163): «Смелост поступака устаника је достојна 
дивљења (руски: изумитељна) да човеку памет стане и принуђа- 
ва нас на помисао да они не мисле на попуштање. Неразумљиво 
је на који начин та прегршт слабо наоружаних људи, који мора- 
ју разумети да стоје лице у лице целој Аустрији, могу на тај на- 
чин да дејствују». 

Према забелешкама самог фелдмаршаллојтанта Гавре Родића 
(Дневник са датумом од 23. децембра 1869) у изводу Ферда Ха- 
уптмана (', стр. 59): «Родић је на путу из Беча у Боку, поткрај 
децембра 1869, сазнао од једног официра — очевидца, како је у- 
пркос бројне и техничке премоћи аустријска војска била недора- 
сла устаницима, који су за вријеме боја напр. иза заклона пуцали 
мирно пушећи лулу. Један од официра који је судјеловао у свим 
главним операцијама оцијенио је бобрену вриједност кривошиј- 
ског становништва у сукобу са аустријским војницима, ненавик- 

нутим на терен и начин борбе, са 100% према 29“, Према томе би 
војничко покоравање устаничког подручја изискивало, по њего- 
вом мишљењу, војну силу од 25.000 и најмање 2.500 товарних ко- 
ња. Таква оцјена важних потреба претстављала је најбоље опра- 
вдање за каснији Родићев поступак пацификације. ..» 


Ш. 


Сад ћемо навести нешто мало извештаја са српске стране. Пр- 
во од немачког писца али Бокеља (рођеног у Трсту) Шпира Гоп- 
чевића. 

Говорећи о дипломатском поразу Аустрије пред побуњеници- 
ма, Спиридон Гопчевић каже у немачком војничком листу ('"): «У 
војничком погледу није Аустрија такође постигла више части 
Врховно воћство показа баснословно незнање... Једнако бедна 
као тактика, била је и стратегија Аустријанаца. 

Како је друкчија била ратна вештина побуњеника! Они су на 
најистакнутијим тачкама поставили своје страже и обделаваху 
мирно своја поља док ове (страже) не означе (сигнализирају) пу- 
цњавом пиштоља да се приближују Аустријанци. Онда потрча 
све на означена места и заузе положаје иза каменитих стена ко- 
је их сакривају. Непријатељ који се приближио одједанпут је 
изненадно засут ватром са свих страна не могавши да спази сво- 
га противника. Или: Бокељи пусте извидницу да мирно прође па 
тек онда узму на нишан главнину, а извидницу обаспу ватром 
при повлачењу. Услед тешкоће набавке муниције није ниједан 
метак испаљен узалуд, а умешност (вештина,рутина) стрељања 
изравњавала је њихову умерену ватру. Ако би војници били збу- 
њени и почели да се повлаче, онда су Бокељи скакали са исука- 
ним ханџарима. И жене су помагале мушкарцима, па су не баш 
ретко узимале озбиљног учешћа у борби... Иначе су оне носиле 
провијант и муницију, пуниле пушке, односиле мртваце и храб- 
риле борце да истрају. 

Ако би неки положај био угрожен с леђа, Бокељи су се повла- 
чили и заузимали други, или би се успузали на врхове брда која 
су изгледала недостижним, около непријатеља, да би сад њему 
пришли с леђа. Често су се пењали горе једнаким корацима ко- 
јима су доле војници марширали. Сваку њихову слабост умели 

су да искористе. Једном речју, Бокези су водили мали рат баш 
на исти начин и са истим успехом као Црногорци...» 

У новосадској «Застави» од 30. маја 1871, дакле годину и по и- 
за бојева у Боки, налази се један допис из Гацка на Херцегови- 
ни, где стоји да су Херцеговци спремни на устанак под Стојаном 
Ковачевићем и као узор наводе јунаке Кривошија. Тамо дослов- 
но стоји ('“, књ. П, стр. 40): «Опоменимо се кад оно за вријеме 
бокешког устанка, пет јунака кривошијских дочекаше цијелу 
једну ловачку регименту на Пољице, баш на трећу заглаву А- 
ранђелова дневи, и сву ноћ бијући се с њоме, принудише је да се 
натраг у Рисан срамно повуче, оставивши на мегдану 27 мртви- 
јех. И баш за боље увјерење ево овђе и имена реченијех јунака: 
Раде Миловић, Бутор Самарџић, Андрија Одаловић, Лука Вучу- 
ровић и Марко Ковачевић, који су данас сви у животу. И кад је, 
дакле, ово пет соколова кадро било сузбити добро оружану и из- 
вјежбану војску, зашто да ми не би били кадри дочекати и раз- 
бити мртве Турке, наше старе крвопије?» 


13) Неки детаљи из других крајева устанка (ван Кривошија) 


Највише смо се задржали на устанку у самим Кривошијама, 
из разлога које смо још у Предговору навели. Но то не смета да 
се изнесе какав интересантан податак и из других инзургентских 
крајева односно општина. Њих је мало, али их има, и неки су од 
њих баш интересантни и симптоматични. Употпуњују и слику у- 
станика и борба и чине их шароликијим, онаквим какви су би- 
ли. Јер је то у суштини ипак био устанак Бокеља. Нека се бар 
мало виде и подвизи осталих Бокеља. 

Тако пише руска историчарка Кондраћева (*, стр. 170), према 
подацима у руским архивама, наводећи неке акте доспеле из ру- 
ског посланства у Цариграду: «У Приморју, између Котора и Бу- 
две, о чијем су умирењу саопштиле биле аустријске новине, ус- 
таници су сами прешли у противнапад на одељене одреде Аус- 
тријанаца. Пук под командом пуковника Вимпфена атаковао је 
око 200 устаника у селу Брајићи». Брајићи се најпре повукоше 
према Црној Гори, да изненада изврше противнапад и поразише 
пук. Сад наводи дословно списатељка податак из руског архива 
(не пише откуда потиче): «Једну чету од 170 људи они доведоше 

на руб пропасти и ниједан човек из ње није се спасао». Војници 
аустријских пукова су «до крајности духом пропали». Многе о- 
фицире и војнике аустријског експедиционог корпуса у Боки, 
који су се разболели и оронули духом, морали су да шаљу на ле- 
чење и одмор (отдих). Официри су нанова упорно молили да им 
замене пук (пошаљу неки други пук). «Према вестима из руског 
посланства у Цариграду, Ауерсперг је захтевао да се експедици- 
они корпус увећа на 30.000 људи». 

Према извештајима руског посланства у Цариграду (“, стр. 164), 
кад су устаници Побора, Маина и Браића освојили утврђење 
Стањевић у ноћи између 21. и 22. октобра, они су «пренели чети- 
ри топа, узетих са фора, на један врх изнад Будве и из њих за- 
сули огњем аустријску флоту у заливу града». И онда стоји на- 
вод из извештаја цариградског: «Све то чаркање изгледало је у- 
станицима као нешто што показује њихово јунаштво и огорче- 
ње». 

Од истог руског посланства у Цариграду има ова вест; У јуж- 
ној Боки није такође Аустријанцима ишло глатко. «Вешања и о- 
скрнављење цркава такође су произвели своје дејство. Ти уста- 
ници (Руси кажу овде воставшије, што би било правилније пре- 
вести са усташе, док ту реч нису оскрвнули хрватски разбојни- 
ци средином овог века, ЛМК), који су се опрли првом притиску, 
постали су истинити (прави) хероји. То је такав народ који се не 
може уплашити жестоким поступцима и казнама». 

За борбе у Грбљу пише руска историчарка В. Н. Кондраћева 
на основу података из руских архива Министарства иностраних 
послова (*, стр. 164): «У том делу устанка појављује се необична 
храброст и такав саобразан начин дејствија, из кога се мора 
претпоставити да њима управља искусна рука». То су директни 
изрази руског посланства у Цариграду. 

Кондраћева пише (*, стр. 171): Док су се преговори водили са 
Кривошијама, «у то време општина Бријићи изненада изјави да 
она жели ступити у преговоре. Аустријске новине су сместа от- 
штампале саопштење како је брајићска ошштина изјавила по- 
корност и решила да положи оружје. На означено место састан- 
ка, под утврђењем Космач, били су послати пуковник Шенфелд 
и посланик Љубиша. Браићи дођоше на преговоре у великом 
броју. Они су бучно изјављивали своје осећаје верних подани- 
ка цару и изјавили да су готови да положе оружје, примивши 

све услове. Постепено се Браићи приближише утврђењу, окру- 
жише га и — бацише се на напад (атак). Гарнизон је са тешком 
муком одбио изненадни напад ручним гранатама. Устаници се у- 
даљише са смехом, ругајући се аустријским делегатима, А из Бе- 
ча стиже царев телеграм Родићу да изрази Брајићима захвал- 
ност за похвале вредну покорност и да им објави пуну амнести- 
ју за пример (поуку) других». 

И на другом месту Кондраћева наводи «неколико комичних 
сцена да би се могло у Бечу јавити да су устаници подлегли». 
«Тако, например ,Родићу је успело да наговори неколико људи 
Брајића да дођу к њему у Котор. Родић узе од једнога оружје и 
одмах га поврати говорећи при томе да он, ...благодари људима 
за покорност и у име царево враћа им оружје за заштиту отаџ- 
бине». 

Кондраћева пише даље (“, стр. 171); «Строгост и претња изази- 
вале су само смех устаника...» 

Како се ствар развијала у јужној Боки има веома мало пода- 
така. Ту еклатантних успеха није било, а ни јасног и јединстве- 
ног поступка. Саво Ј. Марковић, сада у Калифорнији, износи 
шта је о свему томе чуо од учасника, баш поводом стогодишњи- 
це и каже ("'): 

«Грбљани, Маине, Браићи и Побори састали су се на врх Топ- 
лиша, одредили дан Устанка и овако подјелили улоге: Грбљани 
да нападну утврђење Горажду и да је освоје, а ни топови јој не 
могу ништа! Маини и Побори да освоје Стањевић, а Браићи Кос- 
мач. 

Одређеног дана Грбљани су напали Горажду и изгинули. По- 
слије три узалудна јуриша, видећи да не могу ништа постићи, а 
маса мртвих и рањених лежи на земљи, затраже примирје и Ау- 
стрија пристане. 

Браићи у последњем моменту одустану од напада на Космач и 
нијесу узели учешћа у Устанку... 

Грбљани сепаратним миром с Аустријом и Браићи неангажо- 
вањем нанијели су велику штету не само Маинима и Поборима, 
него и Кривошијама, општој ствари и цијелом Устанку, јер сва 
аустријска сила која се затекла на обали Јадрана и у Херцего- 
вини навалила је на ова 3 племена, на Кривошије, Маине и По- 
боре. Преко Грбља навалила је аустријска пешадија на Маине и 
Поборе, а са Космача и Браића једна чета (100 људи) са бока, 

флота са мора бомбардовала је Маинска села и Поборе... Маини- 
ма и Поборима остао је уски простор границе Црне Горе, куда су 
и оступили послије 5 дана жестоке и узалудне борбе и били при- 
мљени у Црној Гори. Отступили су са породицама и размилели 
се кроз Катунску и Ријечку нахију, код пријатеља и познаника. 


Још би се одржали да им није нестало олова». 


Саво Марковић описао је такође ('*') неке детаље борбе на 


сектору Маина и Побора, нарочито славно, иако привремено, за- 
узеће манастира Стањевића. Он пише: «Маини и Побори угово- 
реног дана примакли су се манастиру, а и Бог им је био у помо- 
ћи, јер је цијелог дана ромињала ситна киша, а црни густи об- 
лаци везали се за земљу. Кад је пала ноћ, дошли су до самих зи- 
дова и ту чекали, 

Ђуро Зец (оца су му звали ђакон, зато што је пјевао у цркви) 
имао је уговоре са Аустријом да из Будве носи пошту у Стање- 
виће и друге потребе. По уговору са устаницима тога дана поша- 
ље жену за пошту и нареди јој да у манастир стигне у ноћи; та- 
ко је и било. Кад је жена дошла пред главну капију, стражар от- 
вори капију, а устаници улете са ножевима у рукама у манастир 
и почне борба против Шваба. Швабе су биле изненађене напа- 
дом. Командант гарнизона, капетан, нареди контра-напад и са и- 
суканом сабљом јурне у масу, али га срете Ђуро Ђаконовић 
(Зец) са ножем па се почну ударати. Један оберлајтнант потрчи 
капетану у помоћ, али њега дочека на нож Јово К. Марковић и 
забоде му нож у трбух. Када је потегао нож да извуче, остаде му 
у руци само дршка. Он је баци и узе сабљу. Тада и Ђаконовић 
погуби капетана. 

Кад остала аустријска војска, двије чете, уочи погибију, баци- 
ше оружје и предадоше се. Пошто је међу њима био велики број 
који су говорили истим или сличним језиком као и устаници, ни- 
јесу ниједног погубили, него су их везали конопцима, једног за 
другим, и тако их испратили до Будве. Пред њима је ишла ка- 
петанова жена. Сабљу капетанову понео је Ђуро Ђаконовић из 
Горњих Побора, а поручникову Јово К. Марковић... 

Маини и Побори нашли су доста пушака, тзв. мушкета, праха 
и олова. 

Заплењених пушака и данас има у Маинама и Поборима, го- 
тово свака кућа...» 

Даље пише старина Саво Марковић из Маина, који је детињ- 
ство провео у најживљој традицији Устанка, ово: «Послије зау- 
зећа манастира Стањевића, Побори остану да чувају границу од 
наступајуће аустријске пешадије преко Грбља, а Маини оду да 
заузму Будву. Направили су један трешњеви топ, да са њиме 
бомбардују Будву и флоту на Јадранском мору. За топ су изра- 
дили шанац на мјесту званом Мали Милај. Тај шанац је остао 
несрушен све док није туда изграђен пут за Цетиње...» 

Мада то писање Сава Марковића нема сву јачину историјског 
документа, ми смо му посветили мало више пажње, јер су то нај- 
детаљнији и најисцрпнији подаци до којих смо дошли из борба 
«три комуне» («три општине», тако су их Млечићи звали). Дога- 
ђаји у Кривошијама су толико били засенили све друге подвиге 
и збивања у осталим деловима Боке, да је о њима остало мало 
трага, па то треба свакако искористити. Овај чланак Сава Мар- 
ковића је изашао у листу, који се обично не чува, па ће овако 
добити своју трајнију вредност. 

Не само то: Запазио сам, као што ће се одмах за овим видети, 
да су изреке или подвиге појединих Бокеља ван Кривошија раз- 
ни писци (и српски и страни) приписивали Кривошијама, Коли- 
ко умем, ја ћу на то упозорити. 

Поткрепићемо ово са неколико података Шпира Гопчевића 
(Бокеља по пореклу, који ипак није никад живео у Боки) писа- 
них после Другог устанка (дакле свега 12-13 година иза Првог у- 
станка), као и један извадак из Дневника фелдмаршаллојтанта 
(дивизијског ђенерала) Гавре Родића, да се бар нешто сачува од 
пуног заборава. 

Шпиро Гопчевић, у његовом опширном приказу Устанка у је- 
дном стручном немачком војном листу пише: «Устаници из села 
изнад Будве («три општине») били су са два у Стањевићима зау- 
зета топа скоро освојили град Будву, у којој је било 80 аустриј- 
ских војника. У последњем моменту пре заузимања доплови у 
помоћ опседнутим Аустријанцима ратна лађа Андреас Хофер са 
27 батаљоном ловаца и са више топова и тако спасише Будву од 
освајача и вечне срамоте за Аустрију (''). 

Гопчевић пише даље: «Стањевић је био некада манастир и ре- 
зиденција црногорских владика од 1782. до 1840, кад је продат 
Аустрији. Претворен у фор, имао је чету војника. Два Бокеља 
којима је било поверено да снабдевају утврђење храном савла- 


194 


даше стражу и отворише капију устаницима који су напоље че- 
кали. Пошто су официри погинули, посада је пуштена неповред- 
ва под обећањем да се више неће борити, али то обећање није и- 
спунила» ("!). 

Грбљани су се нарочито борили при покушају заузимања ја- 
ких аустријских утврђења Тројица и Горажде, где је било огром- 
них губитака на обема странама. Самих Грбљана је по Гопчеви- 
ћу ('") погинуло око 70 (он каже «Бокеља», али су то могли бити 
само Грбљани) и 113 рањених. Гопчевић пише да су у Грбљу, у- 
логу «пољских (ратних) телеграфа» вршили пуцњеви пиштоља 
(", стр. 98). Свак је знао што какав пуцањ значи, као и у сусед- 
ној Црној Гори. 

Фердо Хауптман, према Родићевом Дневнику, пише ('", стр. 
58): «Кад је 22. октобра пала утврда Стањевић изнад Будве у 
власт устаника, проширио се устанак и на предио јужно од Ко- 
тора, гдје је дошло још и до неуспјелог напада Грбљана (писац 
каже «Жупљана», не знајући да је то званични италијански на- 
зив за Грбаљ) на утврђење Горажде и Тројицу 23. октобра. (Не 
каже се Горажде већ Горажда, није то место у Босни, ЛМК). Је- 
дино се Паштровићи нису одметнули од власти, али је с друге 
стране Будва готово и сама пала у руке устаника...» Писац из- 
носи неуспехе аустријске на Кривошијама и наставља: «Лакше 
је било са операцијама у Жупи (Грбљу, ЛМК) због погоднијег 
терена. Од 1. до 7. новембра тај је крај поново покорен али су се 
устаници повукли у неприступачна брда, а аустријска војска на 
свом путу палила све куће одреда као одмазду за злостављање 
својих људи у Кривошијама». 

У Бокељском устанку 1869, канда нарочито у Грбљу, узеле су 
учешћа и жене устаника: дотурале су оружје и муницију, скла- 
њале рањенике па и са пушком у руци учествовале у борбама. 
Највише их је погинуло у јуришу при отимању тврђаве Гораж- 
де, више Котора. Укупно је дало девет жена свој живот за сло- 
боду током устанка: Гордана Антовић, Ивана Антовић, Маре 
Зец, Ивана Вукадиновић, Маре Филипа Вукшића, Маре Вука 
Вукшића, Кате Тујковић, Маре Вујковић и Таде Бојановић, 

Све су то Грбљанке, махом из одличних кућа (мени су сва та 
презимена позната). Да су све погинуле ван сваке је сумње, али 
ја верујем пре да су убијене при дотурању хране и џебане уста- 
ницима, а не у самој борби. Ове су вести више пута објављене у 


195 


београдској «Политици», у рубрици «Да ли знате». Извор им 
нигде није означен. Сам Гопчевић то са резервом прима. Он пи- 
ше ('): «Као што Бокези тврде, Аустријанци су стрељали многе 
жене које су ноћу долазиле да сахране мртве». Гопчевић пи- 
ше «стрељаше» (егѕсһоѕѕеп), што може бити у току борбе или 
кад су биле ухваћене. Сам Гопчевић ово саопштава са неком ре- 
зервом. 


И. 


В. Кондраћева каже на једном месту (“, стр. 171), позивајући 
се на познатог великоцрногорског шовинисту и фалсификатора 
Јагоша Јовановића ($, стр. 302) да је «један од Кривошијана — 
Иво Бајковић — казао да они ни тада нијесу много марили за а- 
устријску власт», па да ће свакако одтада још мање. Ја мислим 
да Иво Бајковић није Кривошијанин већ Грбљанин. То је поз- 
ната грбаљска породица. 

Изгледа ми да је и Шпиро Гопчевић учинио сличну грешку 
(мада нисам сигуран; то ће се у Боки моћи да провери, ја не мо- 
ту у Швајцарској). 

Тако Шпиро Гопчевић наводи једну карактеристичну изјаву 
«старог кривошијског првака» у току саме борбе о њиховој неу- 
страшивости. Гопчевић пише (") да је 25. децембра 1869. стари 
кнез Кривошија Јово Радановић, од 75 година изјавио отворено 
«да се он смеје кад покушава да га уплаше са придоласком све 
новијих трупа. Што више трупа пошаљу, тим више ћемо их ми 
масакрирати». Ово је превод са немачког. Радановић није свака- 
ко казао «трупе», нити је он ту реч разумео, још мање масакри- 
рати. Он је јамачно казао што више војске пошаљу, више ћемо 
их убити. Но то је по смислу исто. 

Ја не знам да ли на Кривошијама има Радановића и никад ни- 
сам чуо за тог кнеза, док је та кућа у Грбљу јако истакнута, па 
се и центар Грбља са општином још у моје време звао «Радано 
вића кућа». Али то није била кнежевска већ поповска кућа (0- 
пет главарска). 

Није ипак важно ни за Бајковића ни за Радановића да ли су 
Грбљани или Кривошијани. Они су били Бокељи, учесници Ус- 
танка од 1869. и оно што им се ставља у уста, веома вероватно 

се збило. Тешко се то може измислити. После сам читао и имена 
породица кривошијских, нарочито оних које су учествовале у 
Устанку. Њих је навео унук једног од вођа Кривошијског устан- 
ка. Лазар Радојчић дао је, баш у књизи описа тога Устанка и 
податке «о поријеклу и досељењу кривошијских породица» (“, 
стр. 48 ид.). Ту се нигде не спомиње породица Радановића ни као 
споредна а камоли главна. Пропуст би био неразумљив ако се 
ради о једној кнежевској кући. Ни породица Бајковића се не 
спомиње. 

С друге стране налазим код неколико писаца име неког Пан- 
чића (само породично, не и крсно име) који треба да буде један 
од главних вођа Грбљана. 

Тако пише Гопчевић (", стр. 98): «Богати сељак Панчић из Гр- 
бља преузе са још 12 угледних мештана главну команду». (Мени 
је то име Панчић у Грбљу непознато, а требало би да буде по- 
знато ако се ради о једном, што би данас рекли, кулаку! Но мо- 
жда је породица изумрла). 

Ови ставови из приказа Устанка из заједничког пера Фран- 
цуза Фрилеја и Србина Влаховића ('"', стр. 461) канда се односи 
на исту личност: 

«Још од самог почетка знало се да устаници располажу изван- 
редним својствима. Њихов вођа Панчић, био је богат земљорад- 
ник из Грбља, прави тип јунака, висок и наочит, црне косе, бли- 
ставих очију. Са осталих дванаест Срба Далматинаца, паметних 
и школованих, он је руководио целим покретом, коме се придру~ 
жило скоро 1.800 људи, наоружаних по угледу на Црногорце, са 
два пиштоља, једним јатаганом и једном дугом пушком о раме- 
ну. Њихова одећа потсећала је скоро потпуно на црногорску, по 
обичају проткана златним и сребрним везом». 


Ш. 


Хапшење и вешање није се, такође, ограничило само на краје- 
ве где се борбе воде. Тако су на Шурању код Котора обешена 
три рођака Чучковића из Рисна: Мато, Митар и Крсто, а пред 
Будвом Јово Берета ('“, стр. 76). 

Чешки публициста наводи детаље вешања ова три рођака ко- 
је само рђаво транскрибира (у Луцковић место Чучковић). Сви 

су се несебично храбро држали. Не можемо овде све пренети, већ 
само за последњег Мата. Тамо стоји (7, стр. 27): «Најстарији о- 
суђеник примивши благослов од свећеника окрете се народу, у 
три пута гласно заиште од народа опроштај, почне пјевати по- 
гребну пјесму, и замоли да му покажу погубљене другове њего- 
ве. Кад се попео на даску, моћним гласом повиче спрам гора: 
Слава Народу!» 


Писац, Чех, католик, није могао да зна које су то «погребне 
песме» али је за мене несумњиво да је то само возглас «Свјати 
Боже, свјати крјепки, свјати бесмертни, помилуј нас». То је је: 
дино што обичан свет и зна од опела, Кад неко у мом крају за- 
прети другоме смрћу, обично му каже: «Немој да ти запјевају: 
Свјати Боже». 


И Шпиро Гопчевић пише да је при вешању «најстарији Риш- 
њанин певао мртвачку песму (Тотепћед) и да је умро са узвиком 
„Слава народу'» (", стр. 107). 


Мртвачка песма може да буде или «Свјати Боже» или «Вјеч- 
наја памјат». Ова друга у ствари није песма већ узвик околних. 
Сам себи не може неко рећи да му је вечна успомена (мада наши 
прости људи нису свесни значења ових речи). У Боки, где народ 
највише говори метафорички, каже се за некога ко треба да ум- 
ре: «Запјеваће му Свјати Боже», али се каже такође да ће му 
узвикнути «Вјечнаја памјат». Но то ипак није појање, тако да 
би пре стојало да се он са том изреком опростио, а не да је пе- 
вао. 


Али је интересантна једна аналогија: Као што од три обешена 
учесника у Сарајевском атентату, један од њих, босански сељак 
Керовић, узима из недара свећу и пали је врх своје главе пре 
вешања, тако и бокељски Србин Чучковић пева себи пред смрт 
погребну песму. Смрт за њих није страшна, али је ужасно не и- 
спунити обавезе смртника пред Богом. 


Та браћа Чучковићи, родољуби и јунаци, осуђени су правил- 
но: они нису хтели примити у своју кућу одбегле војнике аус- 
тријске са Кривошија, већ су на њих из куће пуцали. Свака би 
их држава осудила на смрт. Али је њихово држање доказ да су 
се и остали Бокељи борили кад им се дала прилика, борили са 
пушком у руци. 

ХІУ. БИЛАНС УСТАНКА У БОКИ, 
СПЕЦИЈАЛНО У КРИВОШИЈАМА 


14) Покушај смирења и мир на Кнежлазу 


І. 


Аустрија није могла борбом да натера Кривошије и Бокеље 
на примање њених захтева. То је сваким даљим даном борбе би- 
ло све очигледније. Није преостајало ништа друго него да се по- 
куша мир чувајући образ. То двоје је било тешко помирити, и 
напослетку изгледа да је оно друго морало да се жртвује. Бару 
суштини иако можда не у форми. Пустимо опет да о томе гово- 
ре други, који су са ситуацијом били боље упознати и којима се 
пристрасност не може пребацити. 

Чешки политичар који је из највеће близине пратио покрете 
и о томе написао ваљда најбољи досад приказ, каже на страни 
48 књижице под *: «Још од почетка устанка когод није имао пре- 
драсуда, био је увјерен да је договарање први корак за умире- 
ње Боке Которске, и сваки је жалио што не бише послушани 
поуздани људи који су, упознати са стањем ствари, одмах у по- 
четку савјетовали умјереност. 

Видећи влада нечувани отпор устанички и увјеривши се да 
ће војевање стати још неизмјерних жртава у новцу и крви, па 
да опет неће остати ништа друго него помирење на лијепо, запо- 
вједи ђенералу Ауерспергу да почне споразумјевање, ријечју да 
гледа да удеси све тако, како при томе не би постарадала част и 
достојанство владино». (Писац говори о неуспелим преговорима 
у Грбљу, Мајинама, Поборима и Брајићима). 

«Исто је тако незнатан успјех имало уговарање Ауерспергово 
с Кривошијама. Он им понуди да пошаљу шест заступника ко- 
ји ће са његових 12 официра уговарати помирење, а ови му одго- 
воре да они хоће да уговарају само на гори Гребену, и то с неко- 
јима од надвојводина рода, на које они оружја своја дизали ни- 
јесу, а да никако неће неским друго, јер остали ћесарски људи 
који су их толико пута варали не могу имати повјерења њихо- 
ва...» 

«Са Кривошијама уговарали су у име Ауерспергово потпуков- 
ник Вуковић и Марко Ћеловић на Дољанима, гдје су их узеле 
устаничке страже и одвеле главном вођу Јову Радановићу. Ра- 
дановић, старац од 15 година, али још у снази, кад прими оба 
посланика, опали из пушке, те се са свију страна слегне до 800 
устаника. Вођ им каже да 30 остане код њега. За тијем изнесу 
посланицима вина, меса и хљеба, те се почне уговарање. 

Радановић каже да устаници никада неће положити оружја. 
„Знамо — дода он — да су у Котору намјештене гвоздене куле и 
да је дошла нова војска, али коликогод више војске дође, више 
ћемо је потући. Што ја марим нашто ће изаћи: ја сам једном но 
гом у гробу, али ми је жао мојих синова и другара да несрећни 
остану’. Напослетку поручи Радановић Ауерспергу да остаје при 
погодбама које су још изнајприје устаници били поставили». 

То пише чешки писац предкрај своје расправе. Њега допуњу- 
је Стојан Новаковић овако: «По познијим гласовима ми ћемо ов- 
де унеколико допунити чешког писца. Заузимањем Ђорђа Вој- 
новића буде одређен за помирника Гаврило Родић. Договор о 
коме приповједасмо спремао је њему пут, и био је 3, јануара ол. 
(Књига Стојана Новаковића је изашла 1870, ЛМК). Осам дана 
потом био је свечан састанак међу Родићем и Кривошијама, ко- 
јом приликом су се помирили. Родић је исказао опроштај вла- 
дин, и јавио им како ће се пописати и од стране владе намирити 
сва штета која је начињена војевањем. На томе се ствар сврши- 
ла». 

Сад ћу навести како то претставља Дубровчанин, иначе срп- 
ски писац, Људевит Вуличевић. На страни 110 поменуте књиге 
("%) он пише: 

«30. децембра стигоше у Котор барон Родић и (барон) Флук са 
лађом Хофер; у њиховом друштву је био политички капетан 
(нови окружни начелник, ЛМК) Рендић. 3. јануара Родић, његов 
повереник Ђурковић, капетан Темел и Шендер, заједно са Флу- 
ком, одоше заједно на Кривошије да одрже састанак са устани- 
цима. Родић одма прими на знање извештаје о штетама које је 
рат нанео том народу да би их обештетио. 12. јануара се Криво- 
шије покорише (а пет дана пред тим Брајићи сами по себи по- 
вратише топове узете са фора Стањевић за време рата). 14. ја- 
нуара Родић је опозвао забрану да се може држати и носити о- 
ружје; истог дана престаде опсадно стање. Са миром у Кнежла- 

зу престаде свака ствар и Бокељи изиђоше из рата победонос- 
НИ». 


П. 


Пре него пређемо на даље писце и описивање даљих догађаја, 
навешћемо неколико српских управо бокељско-српских писаца, 
из самог инсурекционог подручја или његове најпосредније бли- 
зине. Прво унука једног од главних вођа устанка кнеза Милана 
Радојичића. 

Кад су видели да не могу силом сломити отпор Бокеља, аус- 
тријске власти су слали к њима депутате да их склоне на мир. 
Тако пише Лазар Радојичић ('*, стр. 39): «По жељи аустријске 
владе, будвански градоначелник и посланик у Бечком парла- 
менту Стјепан Љубиша са још три начелника дође на Мајине, 
да преговара са грбаљским усташама да положе оружје, али га 
ови непријатељски дочекају — и он видећи да би га усташе мо- 
гле задржати као таоца — за времена измакне у тврђаву Гораж- 
ду». (Свакако Л. Радојичић погрешно означава да је Љубиша ту 
преговарао само са Грбљанима; свакако је и у првом реду пре- 
говарао са Мајинама, Поборима и Брајићима, тим пре што је у 
њиховој средини вршио преговоре и што су та насеља спадала у 
будванску општину. Али Радојичић није знао топографију те 
Јужне Боке ни они од којих је то преузео). Затим стоји код Ра- 
дојчића, објављено раније код више Бокеља, али ми имамо при 
руци књигу Радојичића ("“, стр. 39): «У исто вријеме и далматин- 
ски посланик (то значи посланик на Далматинском земаљском 
сабору, ЛМК) Ђорђе Војиновић, са пуковником Бизаром, дође у 
Рисан да преговара са усташама из Кривошија и понуди им да 
пошљу шест заступника који ће преговарати са 12 официра (ау- 
стријских, ЛМК) ради утаначења мира, али Кривошијани да 
претходно положе оружје...» После тога Ауерсперг повери Пе- 
тру Ћеловићу из Рисна да преговара са Кривошијанима. Ћело · 
вић изађе на Кривошије „али га усташе рђаво приме и одбију да 
шњиме икако преговарају, тражећи да им дође изасланик са 
царским писмом...» 

Кад су смењени и команданти војни и старешине Боке и кад 
дође Србин Гаврило Родић «први прелиминарни преговори из- 

међу изсланика владиних и усташа вођени су 3. јануара 1870...» 
Усташе формулисали услове: «Да Кривошијани и остали Боке- 
љи не служе у аустријској војсци; 2) да им Аустрија погореле 
куће сазида; 3) да слободно носе оружје; 4) да им се загарантује 
потпуна амнестија. Од ових услова нијесу хтјели ни за длаку 
да попусте», 

Родић је тражио инструкције из Беча, добио их и отишао лич- 
но са више официра у саме Доње Кривошије да капитулира 
пред устаницима: «Ту свечано у име аустријске владе прими и 
потписа услове мира које су предложили Кривошијани» (", стр. 
40). 

Сад ћемо изнети обавештења игумна Дионисија Миховића из 
манастира Бање код самог Рисна, у чијој се општини Кривоши- 
је налазе (" 5, стр. 77 ид.). Та чињеница, а и извор одакле подаци 
потичу, дају нарочиту веродостојност овим извештајима, чији 
аутор није био баш увек поуздан информатор. 

Јер ови подаци су узети из аутобиографије поморског капе- 
тана Марка В. Ђурковића, који се налазио у Родићевој пратњи. 
Према томе су подаци аутентични, приказани од учесника са- 
станка и бележени можда одма после састанка. Не знам да ли 
је ова аутобиографија капетана Ђурковића у целини објављена, 
али сумњам у то. Да су ови подаци узети из ње, констатује су- 
дија Ђуро Суботић у поменутој расправи (">). Игуман Диониси- 
је је то хтео калуђерски да сакрије, али је тиме, разуме се, до- 
вео био у питање аутентичност извештаја. Јер се свак могао пи- 
тати: Ако он није био на састанку са Родићем, како је знао да је 
вођен такав разговор? Овако је ствар разјашњена и за горњи 
говор пружена максимална гаранција. 

Сад ћемо дословно цитирати игумна Дионисија, не могући у- 
век утврдити које су речи његове а које капетана Ђурковића. 
Код Дионисија стоји: 

«Тамнице се почеше празнити и Родић се састаде с усташким 
главарима на Кнежлазу у Доњим Кривошијама. У пратњи му 
је био Лесо Папреница, рисански градоначелник, капетан Мар- 
ко Ђурковић и неколико угледнијех Ришњана. 


Родићев громогласни глас је срдито одјекнуо: 


„А ђе сте ви одметници и хајдуци, који запуцасте и на цара 
свога?’ 

А Милан Радојичић, усташки „војвода из Горњих Кривошија, 
још је срдитије Родићу одговорио: 


„Ми нијесмо одметници, него браниоци своје светиње: својих 
ваздашњих права и слободе коју смо од ђедова наслиједили. А 
да смо хајдуци, ми не би били овђе на свом огњишту, него би у 
гори били. Ми смо Цару вјерни и о својој смо му торби и пушци 
бранили и одбранили од Турака ову границу; и ми не пуцамо на 
њега, него на тебе и на твоје друге ћесаровиће, који Цара лаже- 
те и хоћете да наша вјечна слободна права под ноге ставите'. 


Родић блажије: „Немој тако, Милане! Ми Цара не лажемо, не- 
го га вјерно служимо. Цар наш милостиви опрашта вам за ову 
проливену крв, само му дајте момке у домобранску службу, а он 
ће вама дати владичанство и владику и свако могуће добро. Знај- 
те да сам и ја, као и ви, Србин православне вјере, и да би био 
мио и драг мојим родитељима као и вама ваши синови, па су ме 
дали на службу Цару.. па ме ево, хвала Богу, и здрава, и срећ- 
на, и часна, и није ми никакво зло. Послушајте ме и задовољи- 
те нашем добром Цару а за ваше свако добро. Тако ви Бог по 
могао’. 


Милан му је одговорио: ,Гаврило Родићу! Што велиш да си 
Србин наше вјере, то смо чули прије него смо се овдје састали, 
и да си здраво... А што су те родитељи дали у милитар, то су 
они морали, као и сви други што су пошли да Цара траже и да 
га моле да им за насеље да кућу и башту, а ми нијесмо Цара 
тражили него он нас, па му нас дадоше цареви и краљеви на ми- 
ру у Бечу, и нашијема старијема би тада обећано да нећемо да- 
вати данка ни солдата, као што их од нас нико није никад ни и- 
мао, па ни ви сада. За данак скидате и вериге с огњишта, и вјен- 
чани прстен с рука нашијех жена, а сада хоћете и солдате, како 
би ми старци, на овој турској граници, морали остати и без ра- 
нитеља и без бранитеља. Еј, вала, по ту цијену нећемо ни вла- 
дичанства ни владике, па ни да ни патријархију обећате. Но по- 
здрави Цара као господара и реци му да смо му вјерни и да жа- 
лимо што се пролијева крв наша и овијех његовијех јуначкијех 
солдата; али ко је томе крив, душа му патила. И кажи Цару да 
га ми молимо да се смилује и да у наша ваздашња права не ди- 
ра, иначе ћемо сви погинути па неће ни имати кога од нашеваца 
у солдате тражити. 

Усташка окупљена, одаље стојећа, војска громогласно пови- 
ка: „Тако је, а живио цар Франц Јосиф 1'. 

Други Родићев састанак са усташама слиједио је 1. јануара 
(јамачно по старом календару, а по новом би било 13. јануара, 
ЛМК) 1870. године, на истом мјесту. 

Родић им је донио глас: да им се (наравно за тада) неће ни 
солдати, те је тога дана, под једним церовим дрвом, закључен 
мир». 

Аустро-немачки писац српског, бокељског, порекла Штири- 
дон Гопчевић, писао је такође о овоме. Он је изос, казао (") да 
су Стјепан Митров Љубиша и конте Ђорђе Војновић (први из 
Будве, други из Херцегновог, оба првака бокељска) «узалуд по- 
кушавали да посредују код инсургената. Брискни поступак вла- 
сти, бесциљна окрутност трупа, погубљење и кривих и некри- 
вих, кињење становништва, све је то ове (инсургенте) озлоједи- 
ЛО...» 

Гопчевић пише да је ђенерал Родић позвао старешине Кри- 
вошија на дан 3. јануара 1870. у Кнежлазу на преговоре и да је 
11. јануара са њима зкључио познати мир. 

Мало даље пише Гопчевић (''): «Родић је увидео да би Аустри- 
ја само уз најстрашније жртве могла да принуди Бокеље на ус- 
тупке ако ови не би то добровољно учинили. Он уступи чим му 
је постало извесно да су Кривошијани решени на крајњи отпор». 

И дописник новосадске «Заставе» пише «са босанске границе 
скоро непосредно после закључења Мира» ('°, стр. 248): «Да се 
умири Бока, требало је да добри Србин капетан поморски Мар- 
ко Ђурковић поврати се у своје отечество Боку, и њему се има 
заслуга приписати... Завршујући овај мој допис, чујем да су се 
Бокези изјавили да ће се опрети грађењу тврдиња и путова». 

Изнећемо овде и неколико мишљења о тим догађајима савре- 
мених или сасвим скорашњих Срба из Приморја, до чијих дела 
смо дошли 

Др Лујо Бакотић, некадашњи посланик Србије и Југославије 
код Ватикана, католик, родом из Шибеника, писао је у књизи 
«Срба у Далмацији» (", стр. 54): 

«Године 1869. планула је побуна народа у Кривошијама у Бо- 
ки Которској, пошто народ није хтео да служи у аустријској 
војсци. Није хтео да служи зато што Бокељи нису у војсци слу- 
жили ни под Млетачком Републиком ни под француском вла- 

дом, па су сматрали то неслужење у војсци као једно стечено 
право, које су они сад и оружјем бранили. Шака људи држала 
је у шаху целу Аустрију, која је била немоћна да их војском са- 
влада. Када то није могла, бечка влада збаци с положаја намес- 
ника Вагнера и наименује намесником генерала Родића, коме је 
пошло за руком... да умири побуњенике и да с њима склопи 
формалан мир, тзв. Кнезлачки мир. Предајући оружје и потпи- 
сујући акт тога мира, поглавица побуњеника Самарџић је том 
приликом рекао да он жели Аустрији све оно што Аустрија же- 
ли Боки». 

Препозит которске бискупије дум Анте Милошевић писао је 
("“, стр. 24): «Бокељски устанак присилио је далматинског на- 
мјесника генерала Вагнера да положи част, а мјесто њега име- 
нован је за намјесника Гавро Родић, Личанин, наше горе лист...» 


ПІ. 


Сад још неки страни текстови. Многи страни писци су о томе 
писали на свим европским језицима, па су се такве публикаци- 
је протезале све до првог светског рата, када су догађаји у Срп- 
ству бацили били привремено у засенак кривошијске подвиге. 

Ми немамо овде још много података, нити бисмо их могли све 
објавити. Но неке ћемо ипак споменути. 

У првом реду једну немачку књигу издату 1876. а посвећену 
«Јужнословенском питању у Аустрији» ("%). Те године је изаш- 
ла по други пут, што значи да је прво издање временски било 
далеко ближе Кривошијском устанку. Та књига несумњиво 
претставља официјезно гледиште бечких владајућих кругова. У 
њој се Кривошије грдно нападају, називају разбојницима и гла- 
восечама итд. Аутор је означен само иницијалима. 

На страни 61 и даље говори о Кривошијском устанку, нагла- 
шујући да регрутовање није био изговор за устанак, него ствар- 
ни повод. Узима у одбрану тадашњег гувернера Далмације гене- 
рала Вагнера, који је наследио Србина генерала Лазара Маму- 
лу. Вагнер је ипак жртвован ради неуспеха са устаницима, и 
преговоре је водио нови, тек тада именовани гувернер, барон 
Родић, опет Србин православне вере као Мамула. Беч је сматрао 
да ће он повољније услове добити од устаника. 

Родић је закључио мир, а онда је и он од германских кругова 
жестоко нападнут. Цитирана књижица узима га у одбрану. Ево 
шта тамо дословце стоји: 

«Овај Кнежлазки пакт сматра се погрешно као дело садаш- 
њег гувернера барона Родића. Родић је добио најмеродавнију 
заповест да васпостави мир по сваку цену, јер се он (тј. мир) ни- 
је могао силом да наметне. Свакако да тај мир инволвира један 
војнички преступ и један војнички злочин, али Родић не сноси 
ни најмање кривице за њега». 

Може ли бити јаснијег доказа о тоталној капитулацији аус- 
тријске војске? Изречно се каже да се устаници нису могли по- 
бедити. Кривицу ће да траже у неком аустријском команданту, 
али победу нису могли да очекују. Није Кнежлазки мир био 
компромис, како га хоће да претставе нека лица, већ несумњива 
српска победа. Горњи став то најречитије доказује. 

Узимајући и даље у одбрану генерала Родића, писац каже; 
«Родић је, нема сумње, на свом месту. Као Мамула, грчке вере, 
он је прирастао за срце Бокељима и заливљанима». 

И аустријски ђенералшабни капетан Хуго фон Чешка је више 
деценија после завршетка Устанка писао (према аутентичним 
изворима) ('") ово о преговорима за мир: «.. Што се тиче служе- 
ња у домобранству они су тражили да им се призна: да домо- 
бранство неће нигде ван округа Котор да се употреби, да се оба- 
везницима дозволи, чим се извежбају, да могу да се настане и у 
иностранству, и да се при униформи домобранаца узме у обзир 
народна ношња. 

Даље су тражили безусловну амнестију и накнаду за сву ште- 
ту на имовини њиховој извршену приликом операција...» 

Писац даље каже да је генерал Ауерсберг обећао царску ам- 
нестију, и то после полагања оружја, док о другим условима ни- 
је хтео ни да чује. 

Говорећи о крају борбених операција, аустријски кап. Чешка 
(35) каже: «Стварно је успело било ппуковнику Шенфелду да у- 
станике Браиће и Маине склони на безусловну капитулацију: 
али Кривошије и Побори стављаху такве услове који су према 
мишљењу генерала грофа Ауерсберга изгледали неприхватљи- 
ви». 

Раније смо навели (одељак ХИ, 5) како је пређашњи аустриј- 
ски а после немачки виши официр Рудолф Кизлинг описао по- 

вод за Кривошијски устанак ("'). У истој монографији и касни- 


јем некрологу генералу Гаври Родићу он пише: 


«Тад се прешло на оружану интервенцију против њих, али та 
војна акција је сасвим пропала са знатним губицима у борби 
трупа ненаучених на бој у ванредно тешком кршном (карсном) 
земљишту. 

Сад, децембра 1869, фелдмаршаллојтнант Родић је био имено- 
ван привременим командантом Далмације, да би, он у пределу 
њему сасвим познатом, васпоставио ред. Али он није донео ису- 
кани мач већ маслинову гранчицу. После веома дугог преговара- 
ња са врло узбуђеним и многоречивим Кривошијама, успело му 
је (2!) напослетку средином јануара 1870. да склони устанике на 
символично полагање оружја у малом брдском селу Кнежлазу, 
северно од Котора, при чему им је он загарантовао да обавеза 
домобранства за неко време неће бити уведена у Боки и у Кри- 
вошијама. После тога су устаници смели да понова узму оружје. 


Разлог овој потустљивости која се једва може разумети био је 
Родићево схватање да лаконоги устаници, којима је у свако до- 
ба било могуће да побегну у Црну Гору или Херцеговину, не мо- 
гу да буду лако савладани, нарочито сад у зимско доба; онда је 
боље неко време не инсистирати на асентирању (рекрутова- 
њу)...» 

«. . Тада су били у Бечу радосни кад су видели да се на стал- 
но немирном југу понова васпоставио ред. Зато је фелдмаршал- 
лајтнант Родић, заслужан за успоставу мира у Боки, 22. авгус- 
та 1870. наименован намесником Далмације, командантом 18 ди- 
визије трупа и војним заповедником Задра». 

Немачки историчар Оскар Јегер у приказу опште историје 
ХІХ века, изашлом 1888, осврнуо се на оба бокешка одн. криво- 
шијска устанка. Ту он каже ("); 

«Октобра 1869. док су поједини земаљски сабори решавали 
важно питање о изборној реформи, доживело је царство тешко 
понижење (еіпе ѕсһмеге Пет дипд) устанком неколико дистри- 
ката у Далмацији, где нису хтели да се покоре новом одбрандбе- 
ном закону. Година се завршила а устанак још није био сузби- 
вен, иако је било 30.000 војника ангажовано против њега. Гене- 
рал Родић пронађе напослетку средство да доскочи брђанима — 
устаницима. Новцем и лепим речима успело је било склонити их 

да шљегну са својих брда и да положе оружје „које су смели по- 
нова да узму чим су чули укор (іе Зкаћеде)». 


15) Таксирање Кнежлазког мира (Морални биланс) 


Мир на Кнежлазу је произвео сензацију у целом свету. Тако 
се нешто не дешава ни у хиљаду година једанпут: да једна им- 
перија, једна царевина, капитулира пред шаком инсургената. И 
та сензација је забележена на више места: и од домаћих и од 
страних писаца, и непосредно иза догађаја и после мањег или 
већег размака времена. Јер тај догађај није било лако избриса- 
ти из историје Аустро-Угарске. Ми ћемо цитирати неке од рес- 
пективних писаца, да читаоци стекну непосредни утисак те сен- 
зације и Бокељи обнове у намети своју славу. 


1. 


Описујући оба Кривошијска устанка немачки публициста обе- 
лежен иницијалима Ј. Г. А. у чувеном немачком часопису за И- 
ностранство (°) говори да 1869. године «изби онај познати уста- 
нак у окружју Котор, који је завршен са миром у Кнежлазу о- 
минозне успомене». И писац завршава са пуно бола говорећи о 
«злогласном Миру на Кнежлазу 15. јануара 1870», кад су аус- 
тријске трупе, опседнуте на једном месту, «нашле крај својим 
патњама». 

У претходној тачки смо навели шта о прелиминарима пише 20 
година доцније немачки историк Оскар Јегер, а онда као фацит 
тих преговора и претходних борба пише дословно ('°): «Закон о 
домобранству није био спроведен у овом делу Далмације (Кото- 
ру) и према томе су бунтовници спроводили своју вољу (ћгеп 
Меп дигсћдаезећћ). Овај догађај, неважан сам по себи, беше те- 
жак морални пораз» (за владу која није успела да задовољи на- 
родности). «То је сасвим непосредно дотакло цело питање систе- 
ма владавине који се мора даље одржавати». 

Мало пре смо такође навели (у претходној тачки) држање ђе- 
нерала Родића при преговорима, како га је приказао његов био- 
граф Рудолф Кислинг. Он каже да је Родић имао у виду само 
привремено ослобођење Бокеља од службе у ландверу. Том при- 

ликом даје и он карактеристику Кнежлашког мира и каже до- 
словно ово (''); 

«Бокељи и Кривошијани су пак уговор, писмено састављен, 
тако тумачили да они уопште никад не могу да се позивају на 
редовну војну обавезу. Ово различито тумачење ,Кнежлашко? 
мира', који је показао срамну неспособност једне велике силе да 
присили шачицу устаника да поштују закон, морало је после да 
покаже накнадне последице, и то чак и за самог Родића». 

Немачки писац Артур Ахлајтнер је писао мало пред први 
светски рат о стању код нас, па се доста опширно осврнуо и на 
Кирвошијски устанак. Ми смо то пренели у 11 отсеку овог капи- 
тела, који завршава ('“): «Напослетку ми обавестимо Беч, и Ау- 
стрија обустави то клање, које је већ досада стојало један пун 
пук војске и неколико милиона форината. Победа оста код Кри- 
вошијана, неукроћених, којима се призна ослобођење од војне 
обавезе ван своје територије и смањење дажбина». 

Капетан Чешка, не жалећи да падне љага на аустријско с- 
ружје, каже (", стр. 33): «Важни политички обзири су учинили 
да се устанак приведе крају иако није било постигнуто његово 
апсолутно савлађивање, и то крају неочекиваном, који није мо- 
тао да задовољи наш војнички понос». 

Признати аустријски историограф и један од највећих патри- 
ота Аустрије почетком овог века, који је тврдио да он има само 
једну народност: аустријску, Тодор фон Сосноски, писао је 1912. 
године у великој књизи посвећеној историји аустријске полити- 
ке новог доба (') ово: 

«Прва војна акција нове државне творевине (писац мисли на 
дуалистичку Аустро-Угарску, саздану 1867, ЛМК), експедиција 
у устаничке Кривошије, није била нимало погодна да подигне 
понова пали углед Царства и његове армије (писац мисли на по- 
разе у години 1866 према Немачкој и Италији), јер је она (та ек- 
спедиција) завршила са срамним фијаском, и она може да сс 
сматра као једна од најсрамнијих кампања која су икад и. кр 
трупе извршиле». 

То страховито признање чини писац на страни 14 прве књиге. 
На страни 25 истиче подизање престижа Аустрије на Берлин- 
ском конгресу, и каже да то није био мали успех с обзиром да је 
Монархија била «1866. смртно погођена, а 1869, код Кривошиј- 
ског устанка, показала тако бедну војничку немоћ...» 

Писац је иначе велики непријатељ Срба, али можда није ни 
знао да су Кривошијани Срби. 

У немачко-аустријској Војној енциклопедији, у тому посвеће- 
ном историји ратова, налази се опис борба на Кривошијама, дат 
од аустријског ђенералштаба. На крају тога приказа ("") стоји и 
ово: «Средином децембра 1869. би именован за команданта у За- 
дру фелдмаршаллајтнант барон Родић. Овај се такође (као и А- 
уерсперг, ЛМК) постави у везу са побуњеницима и испуни њи- 
хове захтеве: безусловна амнестија, дозвола да носе оружје, на- 
хнада штете за спаљене долове, и купљење ландвера под усло- 
вима постављеним пре устанка. Јануара 1870. беше устанак за- 
вршен», 

Најкомпетентнија немачка полузванична и историјска публи- 
кација признаје да је устаницима признато све што су тражили, 
да је аустро-угарска војска формално капитулирала пред њима. 

Нису ни Бокељи ни остали Срби ту победу надували; њу при- 
знају чак и уџбеници из Ратне историје, и то уџбеници издати 
од непријатеља, од побеђене Монархије. Зато није никакав шо- 
винизам ову победу истицати и наглашавати. 

Интересантно је овде навести и једног великохрватског пис- 
ца, др Пилара, који је 1917. године издао једну антисрпску 
књигу преведену на хрватски за време «НДХ» ('%). Нико није та- 
ко жестоко заступао хрватске интересе као овај Србомрзац 
и ни на кога се они рађе не позивају. Са сувише обазриво- 
сти, и померајући у незнању датуме за годину унапред, он је 
казао на страни 256 хрвтског превода: «У листопаду 1868. букне 
устанак у Кривошијама, који се сврши у сиечњу 1869. за Аус- 
трију не баш часним миром у Кнежлацу». 

Кад су у Бечу Кнежлашки мир почели да претстављају као 
неку тобоже победу Аустрије, тамо је у самом Парламенту вла- 
дала велика неверица, како пише Дабиновић (“, стр. 85), додају- 
ћи: «Из Далмације су почела долазити писма која су приказала 
ствари друкчије, а земаљски Народни Лист је отворено тврдио 
да је у Кнежлазу склопљен формалан мировни уговор између 
устаника и аустријске владе, као да су биле у питању двије по- 
све самосталне државе, а не с једне стране претставници држав- 
не власти и с друге стране припадници те исте државе». 

Своју расправу закључује бокељски католик Дабиновић (“, 
стр. 128) овим речима: «Овако како је устанак испао, он је нас- 

лов (титулус, ЛМК) на признање будућих покољења. Бока Ко- 
торска је 1869. извршила своју задаћу да се залаже за опћу 
ствар и да научи друге како треба да се вјерује у будућност и 
добру звијезду свога народа». 


п. 


Руска приказатељка Кривошијског устанка у едицијама њи- 
хове Академије наука В. Кондраћева пише (“, стр. 172): «Услови 
тога мира, који су означили пуну и безусловну капитулацију а- 
устријске власти пред устаницима нису могли, то је само по се- 
би разумљиво, да се објаве целом свету... Устанак у Боки Ко- 
торској 1869. је нанео велики губитак престижу Аустрије. Сла- 
бост Монархије је постала очевидна свакоме. Царска војска ни- 
је могла изаћи на крај са прегрштем устаника. Аустријска вла- 
да је задобила огромни морални ударац...» 

На страни 17 своје студије (“) износи Кондраћева како су, по- 
сле бегства Аустријанаца са Кривошија «Бокези и Црногорци 
сами били зачуђени слабошћу коју је показала аустријска вој- 
ска на горама». 

Страна 170: «Не обзирући се на срамну пропаст својих војних 
акција у Боки Которској, аустријска влада је настојала остави- 
ти утисак да све иде сасвим како треба. Требало је, па стајало то 
што стајало, учинити крај у Европи вестима о пуној неспособ- 
ности аустријске владавине». 

Руска историчарка В. Н. Кондраћева овако описује стање и 
духовно устројство аустро-угарске војске после пораза на осно- 
ву руских архива (*, стр. 169): «Аустријска армија је била потпу- 
но (совершенно) деморализована. Војска је духом пала. Офици- 
ри су јављали да војници болују од „кривошијске страве’ (,стра- 
хом Кривошии’, ,Могіаскеп-бебег). Официри аустријских пуко- 
ва су молили да их преместе у друге пукове (заменить полки). 
Један пук је био отправљен у Трст». То Кондраћева преноси из 
руских архива својим речима, да онда један став директно ци- 
тира из Архива 1869/70.: «Сад је већ горња (узвишена) страна 
северне половине Боке потпуно остављена на расположење Кри- 
вошијана и... војска која је учествовала у експедицији није, са- 
свим поуздано, у стању да више дејствује, како из разлога сас- 

вим знатних губитака, тако и као последица деморализације». 
Затим списатељка опет својим речима продужује: «Ауерсперг 
је јавио да не може бити даље борбе са устаницима, јер годиш- 
ње доба није погодно за вршење војних дејствија. У Бечу је би- 
ло званично објашњено да ће од 20. новембра нападни покрети у 
Боки (офензивни, наступаћељни) бити обустављени». 

«У Европи је трећи пораз аустријске армије у Боки Котор- 
ској произвео велики утисак (впечатљеније). Говорили су о сла- 
бости аустријске империје». 

(Да би превод изгледао што вернији, ми задржавамо приличан 
број русизама које су иначе Србима познати, а неке речи понав- 
љамо у оригиналу — поред српског превода — што молимо чи- 
таоце да схвате и — опросте!) 


Ш. 


Велики хрватски научник Владимир Дворниковић пише (7, 
стр. 710): «И на ћесара смеле су да пођу те храбре чобанске др- 
жаве (мисли на кнежине бокељске, ЛМК): Кривошије дижу ус- 
танке 1869. и 1882 године, да би одбраниле аутономију и своја 
„изузетна права’ — у Аустријској царевини. Шака људи држа- 
ла је месецима у шаху аустријску империју, која није могла ни 
оружаном силом да их савлада, већ је морала с њима да склопи 
и формални мир (Кнежлачки мир)», пише Лујо Бакотић ('®). 

Људевит Вуличевић је писао пет-шест година иза устанка ('“, 
стр. 112): «Са Кнежлачким миром све престаде, и Бокељи иза- 
ђоше из ове борбе као победници». Мало затим пише Вуличевић 
(ибидем): «Са Кнежлашким миром, са свечаностима у славу Ро- 
дића у Дубровнику, заврши трагична драма устанка у Боки Ко- 
торској». 

Гроф Лујо Војновић је писао за време првог светског рата на 
француском (', стр. 168): «У брдима кривошијским (између Ри- 
сна и Грахова) аустријске трупе, послате да умире устанак, би: 
ле су бијене (тучене) више пута». 

Србин бокељског порекла Шпиридон Гопчевић, који је рођен 
у Трсту а живео увек изван Боке и писао скоро искључиво не- 
мачки, у својој врло опширној расправи «Аустрија и Бока» иза- 
шлој после П устанка у званичном немачком органу војске, по- 

сле детаљног описа Кривошијског устанка и Кнежлаца ('') при- 
казује стање овако: «Тиме је побуна била завршена. Бокези ни- 
су стварно своја права сасвим утврдили, али су ипак постигли 
оно што су тражили пре боја. Аустрија је могла да лако уште- 
ди тај срам, да је одма у почетку била увиђавнија. Попуштати 
је у извесним приликама не само часније већ и практичније не- 
го упорни пркос. Нажалост су морали бедни, невини војници да 
трпе због лудости владе». 


Познати српски књижевник из Далмације Симо Матавуљ ко- 
ји се тада кад је ово писао налазио у Боки, добивши од Матице 
Српске из Новог Сада позив да напише популарну књигу о Бо- 
ки, он се том позиву одазвао и у књизи издатој 1893. дотакао се 
успут и Бокељског устанка који описујемо ('"). Ту пише: «Од- 
онда (од присаједињења Аустрији) Бока је поступно и трајпо 
сиромашила и исељавала се. Али је главни ударац злог удеса 
задеси године 1869, кад ћесарска влада стаде тражити да Бока 
даје војску, иако јој 1815. писмено беше обречено да ће од тога 
бити проста. Бокељи се оружјем опру против те тражбе и зади- 
више свет својим јунаштвом. Рат се заврши Кнежлачким ми- 
ром, на коме се Бокељима потврдише старе повластице... и реч 
им се одржа до нове згоде, до године 1881». 

Коста Војновић (отац контова Луја и Ива) писао је вођи дал- 
матинских Хрвата Миховилу Павлиновићу 20. јануара 1870. да 
се «једино иницијативи (царевој) има захвалити помирење Бо- 
кељско на овај начин, који је, чини се, једини у повијести Аус- 
трије и које друге државе». Он је тиме хтео јамачно рећи да та- 
квог преседана нема ни у историји Аустрије ни у историји ма 
које друге државе, да је случај јединствен ('), 


ту. 


То је тај чувен Кнежлашки мир, једна од најсјајнијих тача- 
ка српске историје. Одјек му је био и међу осталим Србима и у 
целој Европи сувише бучан. О томе у засебном одељку. 

То је прва победа Срба над Аустријом уопште; тек скоро пола 
века потом следоваће друге. То је био и први удар уједињеној, 
дуалистичкој Аустро-Угарској, и последњи удар овој некад моћ- 

ној држави све до првог светског рата, кад су јој опет Срби за- 
дали смртни ударац, кад су рат изазвали и победом закључили. 

Пораз Аустрије у Боки био је по својим димензијама мали, по 
значају и престижу неизмеран, за Аустро-Угарску неповољан, 
за Србе поносан. Све се Српство било усколебало и сматрало ис- 
ход свог устанка као предзнак коначног ослобођења и као свој 
општи успех. Победа је примљена као опште српска и иденти- 
фикована са највећим и најзначајнијим победама српске исто- 
рије. 

Кнежлаз је био постао појам у Српству, као после Цер, Колу- 
бара, Кајмакчалан итд. Он се спомињао у политичким трактати- 
ма, у парламентарним и другим свечаним беседама, у литерату- 
ри итд. Млади бокељски Србин Урош Тројановић, који је због 
песме «Бокешка ноћ» био ухашцен и осуђен, па после и умро 
због патњи у затвору, исте године, 1903, спевао је био песму «Рат 
за српски језик и правопис», посвећену Бранку Радичевићу, и 
штампао у истом дубровачком часопису «Срђ» 1. августа 1908. 
Ту он песнички дочарава победу и моћ српског језика. Четири 
му стиха гласе (скоро при крају песме): 


Одјекују моћне гусле као поклик од бораца; 

Српски језик триумф слави од Дунава до Кнезлаца. 

К'о гром грме снажно гусле, српске виле кроз њих зборе, 
Српски језик јездом језди од Балкана па на море. 


До 1870. нико у Српству није знао за Кнежлаз, није то нико 
ни у Боки знао. Нити је то град, нити село, нити неко насеље, 
нити река или каква планина. То је безначајан локалитет у Кри- 
вошијама, у пустари, која има један храст под којим је склоп- 
љен мир. Аустријски виши официри на челу са намесником Дал- 
мације генералом Родићем морали су се попети на Кривошије 
да ту под ведрим небом де факто приме све услове побуњеника. 
Кнежлаз мора да уђе у све српске историје и енциклопедије. Он 
је понос Кривошија, понос Бокеља, понос свих Срба. 


У. 


Сад по један податак из француских „италијанских и руских 
извора. Први је нешто ранији од претходног, а налази се у мо- 

нументалном Компендију Географије чувеног француског гео- 
графа Реклија (књига под "“, том Ш, стр. 248). Тамо стоји: 

«Године 1869. побунише се кривошијски брђани против владе, 
и захваљујући неосвојивим утврђењима којим их је снабдела 
природа они поразише све одреде који су били послани против 
њих. У само једном окршају, у Маинама, биле су две чете регу- 
ларне армије потпуно уништене а да Кривошијани нису изгуби- 
ли ниједног човека. На крају, Аустрија не нађе друго сретство 
да васпостави свој ауторитет него да призна брђанима све оно 
што су тражили од ње: место пореза само обичан поданички да- 
нак и ослобођење од војне службе». 

Годину-две иза тога писао је италијански писац Модрић на и- 
талијанском језику, у књизи посвећеној Далмацији ("'") ово о 
Боки: 

«Снажни, срчани, неустрашиви, Бокељи приморци уживају 
светски глас ваљаних морнара, а горштаци заузимају одлично 
место у ратним подвизима... И дан-дањи наћи ћете у међуна- 
родној пловидби леп број поморских капетана Бокеља. На гла- 
су су ради неустрашивости, хладнокрвности и хитрине. А да 
горштаци нису још изгубили свој ратнички дух, показао нам је 
пре десет година Кривошијски устанак. Пола хиљаде Кривоши- 
ја имали су смелости да се подигну против једне моћне импери- 
је...» 

Руска историчарка В. Н. Кондраћева је у ту скоро изашлом 
опширном приказу Бокељских устанака 1869. у едицијама Сов- 
јетске академије наука (*), писала према дипломатским актима 
тадашње Русије испочетка ово својим речима: «Из Беча је сти- 
гла строга наредба — окончати устанак љубазним средствима. 
Команда аустријске војске понова је чинила покушаје да пове- 
де преговоре са устаницима, али безуспешно». да настави доц- 
није: «Инсургентима предлажу да се предају, али место тога не 
могу им обећати ништа сигурно, а они међутим себе сматрају 
победиоцима и ништа на њих не утичу претње или пуста обећа- 
ња. ..» Вест потиче од руског посланика у Цариграду. 


ҮІ. 


Тек на крају ћемо изнети како те догађаје приказује ђенерал 
Г. Родић, јер смо накнадно дознали за његов Дневник, Он је био 

саучесник у акту примирја одн. «умирења», био је изасланик 
Владе односно Цара. 


Према Родићевом Дневнику Хауптман пише (', стр. 78): «У- 
пркос слабих изгледа, Родић је одлучио састати се с устаничким 
главарима у Кнежлазу 3. јануара. Његов став према захтевима 
устаника почетком јануара могао би се означити као начелно 
позитиван. Услов да задрже оружје и да буду поштеђени од до- 
мобранског закона у начелу се поклапао с Родићевим властитим 
увјерењем, стеченим од раније и изнесеним у Бечу. Осим тога, и 
од бококоторских делегација из опћина које су остале лојалне 
властима био је замољен да народу остави оружје као знак лич- 
ног достојанства. Сметња у конкретном случају била је у томе 
да се покорење није могло извршити без полагања оружја — јер 
иначе не би било покорење. .. Зато је Родић морао инсистирати 
на што изразитијој симболици покорења, како би она засјенила 
капитулацију државне власти...» 


Родић је у телеграмима Бечу преклињао да се усвоје ставови 
устаника, који су се символично «покорили». «Кад је то 7. јану- 
ара примио, приступио је припремању акта покорења, који је 
онда проведен опет у Кнежлазу 11. јануара. Родић је овај дога- 
ђај овако описао у Дневнику (', стр. 81): «На Гребено дочекао 
ме поручник Вучковић. Ми јашемо напријед. Постепено се Кри- 
вошијани скупљају на узвисици Кнежлаз. Стигао сам; они се 
поређали амфитеатрално у полукругу, главари стоје на цести, 
приступам и позивам остале да се приближе. 


Стари Милан Радојичић стоји предамном, подсјећам га на наш 
последњи састанак. Наступа пауза, он се не припрема да говору. 
Најзад извлачи спис, ћирилицом писан, који даје другом Криво- 
шијанину, Самарџићу, да га прочита...» Сад Родић тражи поно- 
во формално символично потчињење и признање њихове криви- 
це. Они су положили оружје «уз видљиве знаке дубоког бола». 
Сад пише Родић: «Након тога проглашујем цареву амнестију и 
непосредно потом позивам их у име исте цареве милости да опет 
узму оружје за самоодбрану». 


Родић је одржао тада говор који почиње речима: «Ево ме да- 
нас уочи Светога Василија Великаго, сунце нам сјаји и навјеш- 
Һује велику милост... Примите опет из превелике милости цар- 

ске пушке да их као и досад јуначки употребљавате против не- 
пријатеља ваших кућишта и цјелокупног царства на граница- 
ма Боке Которске, из које вас нико изводити неће...» Тражио је 
да ускликом захвале цару: «На то бескрајни Живио, и трократ- 
нем салве, и за мене живио...» 


«Наредних дана наставља се на исти начин пацификација ос- 
талих делова побуњеног подручја и становништва. Капетан Те- 
мел био је послат 14. јануара од Родића у Црну Гору да захвали 
кнезу за лојални став, преговара о укидању црногорског корду- 
на, затим о накнади трошкова Црној Гори за издржавање кор- 
дуна и избјеглица, те да покуша наговорити тамо склоњене ус- 
танике и њихове породице на повратак. Дан касније вратио се 
оданде са око сто лица из Маина, Побора, Браића и Грбља, који 
се из Црне Горе враћаху под воћством својих попова и у Кото- 
ру Родићу покорише. Два дана доцније покорише се код Будве 
Побори, под воћством главара Ђура Зеца. 18. јануара аустријски 
агент из Требиња Вук Врчевић најављује да ће под воћством 
Димитрија Самарџића вратити оне кривошијске породице које 
су избегле у Херцеговину, а 22. јануара долази последњи део 
Побора из Црне Горе». 


Према Хауптману, Родић сад јавља у Беч да је «нацификаци- 
ја» у читавом округу завршена и он «у свој иначе немачки во- 
ђени дневник уписује ћирилицом под 18. јануара 1870: «Свјатоје 
Богојављење, Хвала Богу да је тим даном мир у Боки Которској 
сачинио и са милости Божјом и његовог величанства, као што 
желим, препород постјашнега реда у будуште појавио. Нико 
сретним него ја — па ни сами неспретнаци, који са овим добрим 
и красним народом посиедено окружије у несрећу завили, веће 
радости не осјећају». 


У расправи Хаупмана је овај пасус пренет у старо-српској ћи- 
рилици којом је свакако и Родић писао са неким малим очиглед- 
ним грешкама. Можда оне потичу од преписивача, а можда и од 
слагача. Но веома је интересантно да је то Родић српски напи- 
сао. И као раније «уочи Василија Великог» (Нове Године), сада 
приписује крај непријатељства светом Богојављењу. Хоће у то- 
ме да види символику. А тај празник је био и његов колико и 
Кривошијана. (У прошлом веку је Богојављење било 18, у овом 
19. јануара). 


217 


16. Жртве и штете од устанка. (Физички и материјални биланс) 


Бокешки устанак је обављен на малој територији, са релатив- 
но малим снагама, па поред све жестине и непоштедности у борби, 
жртве нису биле велике. Губици људства код Аустријанаца би- 
ли су несравњиво већи него код устаника, али ни они нису би- 
ли енормни. Материјалне штете су биле за оно јадно сиромашно 
становништво велике; према данашњим димензијама модерних 
ратова никакве. Разуме се да су домаћи хтели да их прикажу 
што вишима. Ми ћемо навести опет друге писце који наводе и 
људске и материјалне жртве, а такође и друге, посредне после- 
дице Мира на Кнежлазу, док ћемо политичке консеквенце доне- 
ти у следећем отсеку овог одељка. 


І. 


Прво о физичким жртвама са обе стране, мада су подаци из 
разних извора и неједнако поуздани. Неки износе понова укуп- 
не бројеве комбатената, неки говоре глобално о губицима, други 
у разломцима итд. 

Говорећи о фациту борбе и о аустријским жртвама, Шпиро 
Гопчевић пише ('', стр. 139): «Од 22 хиљаде војника беху још са- 
мо десет хиљада способни за борбу, и од њих су две трећине би- 
ле деморализоване. У таквим околностима није Аустрија могла 
ни да помишља на продужење операција: она поче да прегова- 
ра». 

Француски писац Пјер Марж описујући наше западне краје- 
ве писао је 40 година после Устанка (°, стр. 187): «Инсурекција 
Боке Которске 1869. обележила је крвљу једну страну аустриј- 
ске историје. Пре овог датума, Бокељи су били ослобођени од 
редовне војне службе... Аустрија се до тада била задовољила 
да им наметне сасвим платонску потчињеност, само држављан- 
ство, до кога они нису много држали. 1869. је она хтела да одје- 
данпут (брискман: неприправно, неочекивано) незграпно намет- 
не обавезну војну службу. Резултат је био непосредан: ови си- 
рови горштаци одбише просто и јасно, они хоће да се боре за се- 
бе, али не за царевину, чија судбина их се мало тиче. И они су се 

борили за себе, али против Аустрије; за само један дан устанак 
обухвати целу Боку. 


Аустрија је морала да ангажује 30.000 људи, од којих је поло- 
вина пала од куршума планинских чета, да би сузбила страхо- 
тан устанак, који, упркос употребе толиких снага, потраја више 
од шест месеца». 


Навели смо већ у 5. отсеку овог мериторнот дела књиге нак- 
надну дискусију у аустро-угарским делегацијама (то је било је- 
дино заједничко претставништво оба дела Монархије) где је, по- 
сле цареве престоне беседе пала из клуба немачких либерала о- 
ва примедба (“, стр. 86): «Кад 26 хиљада војника није у стању 
да надвлада две хиљаде устаника, онда то не значи недовољна 
спрема, већ то значи неспособност». 


Овде се не говори о губицима, али капитулација 26 хиљада и- 
спред две хиљаде претставља њихове осетне губитке. Не би се 
предавали да нису имали губитке које нису могли лако да надо- 
кнаде. 


Аустријски официјезни историчар и један од највећих патри- 
ота Аустрије Теодор фон Сосноски писао је 50 година после ус- 
танка (*%) говорећи о губицима: «Мртвих је било 12 официра и 
72 војника, изгубљених 1+48, рањених 144-224. Изгубљени мо- 
рају без иузетка у овом случају да се уброје у погинуле, чији 
број се пење на 13 официра и 120 војника», Целокупну војну 
снагу Монархије ангажовану у борби писац наводи са 374 офи- 
цира и 13.120 војника. 


Цитирали смо већ да је француски публициста Шарл Иријатр 
писао (“): «У целој борби Кривошијани изгубише само 11 људи 
и нису имали више од 73 рањеника, док у самом једном окршају 
код Кнежлаза Аустријанци побројаше 15 убијених официра и 
међу њима једног мајора». 


Какве дезинформације чине данашњи комунисти у Југосла- 
вији, нарочито Црногорци, који тај Устанак сматрају својим де- 
лом (или чијим било само не српским), нека послужи овај «по- 
датак» у једном мајском броју «Политике» од ове, јубиларне, го- 
дине. Ту пише познати црногорски шовиниста Милан Вукелић 
(2); «Рачуна се да је Аустрија против устаника послала преко 
25.000 људи, од чега је погинуло или рањено преко 10.000». 

Одакле је он црпео ове податке не може да се докучи. Он, као 
привилегисани комунистички писац, пише шта хоће: Куку оном 
ко му не вјерова! 


П. 


Многи писци, и домаћи и страни (више домаћи него страни), 
износе податке и о штети коју је аустријска војска учинила на 
бојишту. Ми то нисмо преносили. Јер пре свега, то није битно за 
наша излагања. Затим, такве штете су неминовне и нема бојиш- 
та на свету где се не појављује. Оне су изазване отпором Боке- 
ља и преувеличане. Оне нису онако велике како се приказују, 
јер Аустријанци нису ишли за тим да праве штете, већ су ове 
последица војних акција. Напослетку, у данашње доба говорити 
о томе, просто је смешно. Кад су Хрвати у последњем рату учи- 
нили милион пута више штете над српском имовином чак сасвим 
неизазвани, и једино у интенцији вршења штете и ништења све- 
га што је српско, више за један дан, више у једном селу него та- 
да Аустрија за цело време операција. Ипак ћемо изнети неке по- 
датке у вези са оштетом коју је Аустрија примила на себе и ис- 
платила. И то не да се види домашај штете, већ да се увиди пу- 
на капитулација Аустрије која плаћа «ратну оштету». 


Француски писац Фрилеј и српски Влаховић писали су ("', 
стр. 461): «Устаници, чије су се породице налазиле у збегу у Цр- 
ној Гори, склонили су на сигурно место све оно што је претстав- 
љало извесну вредност». 


У «Списима» Стјепана М. Љубише које је издао његов син по- 
сле очеве смрти (али недовршене) стоји ("“, предговор) који по 
свему потиче од самога Стјепана М. Љубише, да је, углавном по 
његовом настојању (он је био посланик Боке у Бечком парла- 
менту «Бечка царска влада одобрила после 1869. следеће накна- 
де за почињене штете од стране њене војске: 1) 97.000 форинти за 
изгорјеле куће; 2) 30.000 форинти на поправку похараних црка- 
ва и манастира; 3) 500.000 форинти за нове путеве у Кривошија- 
ма, Грбљу и Паштровићима; 4) Сто хиљада стара жита «на издр- 
жавање усташких породица од 1. јануара до смега мјесеца јуна 
1870». Још је дао цар «из приватне благајне» 50.000 форинти 

«припомоћи оним усташама којима је кућа изгорјела за вријеме 
побуне». 

Не само што су се имензне суме за оно време, већ само обаве- 
зивање на исплату ових сума личи заиста до крајности на репа- 
рације које плаћа поражена страна победничкој у рату. 


Накнада за почињене штете није плаћена према обећању. Ха- 

уптман пише према Родићевом Дневнику (', стр. 86): «Родић је 
добио од тражених 200 хиљада форинти као први оброк 50 хи- 
љада». Тражио је више: «Влада је, напротив, стала на станови- 
ште да су устаници сами скривили све недаће, па зато није по- 
требно још их потпомагати. ..» Једва је после пристала да дода 
30 хиљада форинти «што је Родићу било, и те како, премало». 
Онда цар лично «додаје Родићу из своје приватне благајне 80 
хиљада форинти за отклањање штете у устаничком подручју и 
за накнаду трошкова Црној Гори». 
"Говори се да је сваки устаник добио из државне касе аустриј- 
ске по 30 фијорина (форинти), опет вероватно као неку накнаду 
за изгубљено време рада на пољу. О томе пише Шпиро Гопчевић 
(3: «Да ли је заиста сваки устаник добио 30 форинта, како се 
тврди, то није сигурно мада је вероватно». Да је Гопчевић у то 
веровао нема никакве сумње. Он би то радо прикрио, јер се да- 
вање тога новца могло тумачити и као нека накнада за подврга- 
вање власти, као неко мито или томе слично. 


Поводом тих вести Ахлајтнер каже: «У актима се налази једно 
писмо упућено министру од Родића у коме се сасвим истинито 
званично констатује да за поткупљивање и томе слично није у- 
потребљен ни један форинт» ("“, стр. 203). То је једна јединстве- 
на потврда: није било поткупљивања нити су Срби бокељски и- 
шта за паре радили. 


Ш. 


Аустрија је несумњиво после неуспелог Устанка од 1869. по- 
чела да поклања већу пажњу Боки и да Бокеље задовољава на 
овај или онај начин, да се не би випе бунили и да би се што 
чвршће привезали уз Аустрију. Градила је путеве, школе, уна- 
пређивала бродарство (колико то било могуће), дала православ- 

нима посебну епархију итсл. И ту ћемо цитирати шта други о 
томе пишу. 

У званичној едицији аустријског Ратног архива у којој се о- 
писује Други кривошијски устанак говори се и о аустријској по- 
литици после І устанка. Тамо стоји (7, стр. 13): «После године 
1869. земаљска влада је поклонила стањима у Боки Которској 
повишену пажњу; нарочито је деловала у подизању школске 
наставе, тако да су у свакој општини, чак и у најзабаченијим 
брдским селима, сазидане школске зграде и постављени добри 
учитељи народних (основних) школа. Упоредо с тим беше непо- 
пустљива брига земаљске (државне) власти да укроти пркосан 
дух народа, да појача осећај заједнице ка укупном царству, да 
пробуди осећај за уређене односе, као и да произведе поштова- 


ње закона». 
109 


Архимандрит Нићифор Дучић пише (“, стр. 157): «Године 
1848. и 1849. покуша Аустрија да узме у Боци рекруте и да јој 
натури намет, за који она не зна, и да је централише с униште. 
њем аутономије и њезинијех традиција. 

Но Бокијељи, који живе својијем народнијем животом, чува- 
јући као светињу своју аутономију, обичаје и традиције, поред 
тога охрабрени од владике Петра П, устану на оружје за одбра- 
ну свега тога. Видјевши Аустрија њихов сложан отпор, тргне се 
од тога корака, обећавши Бокијељима да ће остати све као што 
је било. 


Најпослије године 1869, у јесен, Аустро-Угарска покуша да у- 
ништи бокијељску аутономију, а храбри Бокијељи, навластито 
Кривошијани, устану на оружје... и сјајно одбране своја пра- 
ва, прославивши опет у свијету своје српско јунаштво. Резултат 
је тога устанка, између осталога, и тај што су Бокијељи добили 
засебну јепархију коју су одавно жуђели имати...» 


17) Политичке реперкусије исхода устанка у Далмацији 


Бокељи су несумњиво у престижу знатно добили исходом Ус- 
танка можда поштогод и материјално. Политички су то искори- 
стили Хрвати Далмације. И ту ћемо се позвати на друге пис- 
це, да што више субјективнога одбацимо од себе. 

Један аустријски полузванични писац (официјез) под псеудо- 
нимом «Омега» издао је 1910. једну брошуру «Коме припада Дал- 
мација» ('°). Том приликом се само дотакао и Бокељског устан- 
ка овим речима (стр. 50): «Устанак у Кривошијама и Кнежлаш- 
ки мир (Ёгеіаепѕсћіиѕѕ уоп Кпегјас) утицали су знатно на аус- 
тријско држање у погледу Далмације». Што се тиме хтело рећи, 
не могу да знам поуздано. Можда промена политике у тој «кру- 
новини», можда јогунасто одрицање инкорпорације Хрватској 
итд. Овде је једно важно утврдити: Буна Бокеља и Мир на 
Кнежлазу су мењали правац аустријске политике. 

Католички препозит Котора, родом из Доброте, дум Анте Ми- 
лошевић је писао ("“, стр. 24): «Кривошијски устанак (1869) због 
закона од 5. децембра 1868. о војној дужности, допринио је да је 
у Далмацији настао преокрет у корист Народне странке». Бока је 
спадала под «Далмацију» и исход Бокељског устанка дао је по- 
вода влади у Бечу да ревидира свој однос и своју политику пре- 
ма народу у овој «круновини». Устанак је био после Нагодбе и 
поделе Ћесаровине на два дела. Аустријска влада је имала власт 
над Далмацијом, али не над Хрватском и Славонијом (док је Бос- 
на била још чврсто турска). Ту, у Далмацији, наметала се реви- 
зија дотадашњег држања и промена дотадашње политике. То је 
испало на корист далматинских католика, који су тек тада по- 
стали Хрвати. 

Беч је постао био према Србима неповерљив и лозинка је гла- 
сила: Отсад помагати Хрвате пртоив Срба. Аустрија је то мора- 
ла чинити тим пре што је већ била бацила око на Босну и Хер- 
цеговину;а њеним претензијама у овом правцу и њеном прести- 
жу уопште није ништа могло тако шкодити као пораз у Боки. 
Ако га, бар за неко време, није могла војнички да парира, поку- 
шала је да га политички неутрализира. У првом реду повлашћи- 
вањем Хрвата на штету Срба. Ево шта о томе говори Србин ка- 
толик Марко Цар, секретар Земаљског одбора (аутономне екзе- 
кутиве) у Задру ("“, стр. 17): 

«Кад је послије Првог бокељског устанка (1869) дошла у Дал- 
мацији на власт тзв. «Народна странка» (то је била хрватска 
странка која је одменила на власти дотадашње аутономисте ита- 
лијанофиле, ЛМК), она убрзо скрену са старог, начелног пута, 
и удари новим клерикално-владиновачким правцем, камо ју је 
нарочито гуркао признати првак и вођа њен, поп Миховил Пав- 

линовић. Аустрији, која — потиснута из Немачке и Италије — 
бјеше истом окренула очи Балкану, требао је згодан савезник и 
она га нађе у католичким вођама народнога покрета у Хрват- 
ској и Далмацији. Кратковиди политичари с ову и с ону страну 
Велебита налетише на Бечки љепак. Они повјероваше обећањи- 
ма њемачког Дранга, као да ће им оно тобоже из гроба подићи 
Звонимирово краљевство, које је имало обухватити не само у- 
жу Хрватску са Славонијом и Сремом, него и Далмацију с Дуб- 
ровником, Боку Которску с Босном и Херцеговином. Нестрпљи- 
вим родољубима бијаше јасно као два и два четири, да Аустро- 
Угарска монархија, из својих рођених интереса, мора да створи 
ту Велику Хрватску, па стога и сами пригрлише мисао како у 
првом реду треба сузбијати српске националне тежње, ваља 
сломити српску снагу и доказати да Срба нема нигдје, најмање 
у истом запосједнутој Босни и Херцеговини. И тада се сва та у- 
ортачена сила обрете против српског живља...» «Противници 
стадоше биједити далматинске Србе као непоуздане држављане, 
који тобоже теже преко граница Монархије. Згодну прилику за 
то умотрише ти честити људи у противности коју неке опћине у 
Боки Которској у тај мах показаше увођењу тзв. домобран- 
ства... Ослањајући се на стародревне повластице, нека Криво- 
шијска села бијаху потражила да се Бока опрости од давања 
својих момака у војску; али извјесне хрватске новине прихва- 
тише ту згоду да Србе далматинске опишу најцрњим бојама, те 
да на њих изазову сву строгост државне власти... За несрећу, 
кривошијски брђани почеше у томе да се оружаном руком про- 
тиве новачењу за домобранство. Ово Павлиновићеви људи упо- 
требише као аргуменат против српске лојалности, и денунција- 
ма тада не би краја...» (стр. 44/45). 

Нашао сам после и директне ставове неумрлог Саве Бјелано- 
вића по овој ствари, и то у једној за наша посматрања уопште 
ванредној расправи у којој полемише са тадашњим вођом дал- 
матинских новопечених Хрвата, некада пријатељем Срба, дон 
Михом Павлиновићем ('“). 

На страни 28 пише Бјелановић: «Српска Бока пролила је го- 
дине 1869. крв на успјех народне странке, која је овај догађај 
знала окренути на подизање свога значаја у земљи; ове године 
је опет лудо крв пролила и опет на корист исте странке, само је- 
дном битном разликом, што су исти људи своју корист тражили, 

али на други начин: опадањем свију Срба без разлике и устрој- 
ством правог прогонства против Срба». 

Страна 57: «Народни лист донио је једном. уводни чланак и ка- 
зао да наше тежње иду изван државнијех граница. (Курзив је 
Бјелановићев). Досљедан овом програму, стао је у најнемилијем 
нашем положају, кад је на југу букнула буна, стао сипати де- 
нунцијације: Срби су бунтовници, Срби спремају устанак у Бос- 
ни, омладина српска подигла устанак у Боки и Херцеговини...» 

Страна 129: «Баш је Љубиша, ком Павлиновић ни у гробу ми- 
ра не да, подигао његову странку на власт. Буна у Боки године 
1869. дала је згодно оружје вјештом и одлучном Љубиши да до- 
гађај припише опћем незадовољству народном и по томе да по- 
пуштање народној странци стави као увјет помирења Боке, Де- 
сет точака Љубишине тужбе против министарства скрхало је 
врат тадашњој бечкој влади и подигло значај народној странци. 
Бока и Љубишина вјештина доведоше у Далмацију намјесника 
Родића... Родић је сву своју неограничену власт употребио у 
корист Павлиновићеве странке, овој странци дозволио да ауто- 
маше са земљом сравни, које је он уосталом отворено мрзио». 


ХҮ. ОДЈЕЦИ БОКЕЉСКЕ БУНЕ И КНЕЖЛАШКОГ МИРА 


18) Уотиште 


То је било пре сто година, кад не само није било радија и те- 
левизије, већ ни телефона и телеграфа, чак ни масовних нови- 
на, већ мањих које су биле принуђене да примају само лансира- 
не вести и то фризиране и после много чекања. О неким корес- 
пондентима у данашњем смислу речи није могло бити ни речи. 

Па ипак се тај догађај није могао да сакрије, мада није прика- 
зиван у потпуности. Светско јавно мишљење допрло је до њега, 
страна дипломатска и конзуларна претставништва (која су та- 
кође била далеко од Боке) налазила су канале да дођу до што 
поузданијих вести. И одјек у целом тадашњем свету (а то значи 
практично Европи) био је веома снажан. Обадвоје је учинило 

велику импресију: и пораз Ауство-Угарске и победа шачице Ср- 
ба. За Аустрију то је био четврти пораз за 20 година: 1848, 1859, 
1866. Али су тада њу тукле империје и организоване државг, 
сад шачица својих инсургената. 

Затим, тек је две године постојала «Двојна монархија», Аус- 
тро-Угарска, створена «нагодбом» из 1867. Сматрало се, и тако 
је пропагирано, као да је држава тад јача, а њени први кораци 
показали су се веома несигурни. Тада је уошште Европа била 
мирна. То је био период између ратова од 1866. и 1871, где се ни- 
ко није усуђивао да поремети мир. И у српском народу било је 
мирно. После Граховске битке, и Црна Гора и Турска имале су 
потребу за миром. У Херцеговини покрет Луке Вукаловића био 
је већ учмао. Историју Српског народа и историју Европе сачи- 
њавали су тада само Бокељи и, нарочито, Кривошије. Они су би- 
ли упућени само на себе, и тада су својим примером потврдили 
истинитост старе латинске изреке: Еогн5 дџіа 501џ5, што значи: 
Јак је, јер је сам (јер се не узда и не ослања на никога сем себеј. 
Није онда чудо да је Устанак у Боки праћен од целе европске 
штампе као највећа сензација, нарочито кад је његов успех над 
тако моћном империјом био видљив, а да су Срби у свим краје- 
вима где живе најживље саосећали са својом приморском бра- 
ћом и од тог устанка очекивали «извиискру» слободе 

Све ово повећава славу устанка приморских Срба: он није из- 
вршен у неком за њих повољном времену нити у једној међуна- 
родно погодној консталацији. Једном речју, бокељски Срби ни- 
су ни на шта рачунали кад су се прихватили оружја; они су о- 
тишли у борбу без рачуна и без изгледа на успех. Ухватили су 
се у коштац са колосом, јер је национална част то захтевала. 

Сам которски бискуп Павао Буторац, рођен у Боки из личке 
породице, спомиње у расправи о приликама у Боки 1848. и на- 
кнадне кривошијске устанке и, као што смо већ цитирали, ско- 
ро кука да су они «аустријској царевини пољуљали углед у ши- 
роком свијету». «У широку свијету» свакако значи у иностран- 
ству, на дуго и широко (“, стр. 131). 

Руска историчарка Кондраћева саопштава на основу података 
у руским архивима (“, стр. 168): «Аустријска влада се све више 
озбиљно узнемиравала да Бокељски устанак не покаже немоћ 
Аустријске империје а пре свега у војсци и да не пређе на дру- 
ге словенске области потчињене Аустирји. Код аустријске владе 

је било доста разлога за такво беспокојство. У Војног Граници 
(хрватској) заталасало се. Граничари су били готови на устанак 
ако не добију уступке. Хрвати (грађански тј. провинцијални Хр- 
вати) изјавили су да је Которски устанак код њих „силно одјек- 
нуо', тим пре што они до тада нису подозревали да је против А- 
устријанаца могуће дићи се на оружје». «У Северној Далмацији, 
око Книна и Сиња, такође је било немирно и, како се чује, и та- 
мо је отпослата аустријска војска». (То је такође на основу рус- 
ких архива.) «Срби Војводине, Чеси који живе под угњетавањем 
Аустријске монархије са највећим су одушевљењем пратили ток 
догађаја у Боки Которској. Они су били одушевљени успесима 
устаника». 

Страна 173 (*): «На основу искуства из Устанка 1869. словен- 
ско становништво Аустријске монархије је увидело да може ди- 
ћи оружје против аустријске тираније, која је своју слабост и 
неодрживост показала у току Которског устанка. Устанак је 
пробудио национално-ослободилачки покрет у целој Далмацији, 
оно је ојачало стремљења ка ослобођењу и испод турског ига у 
Босни и Херцеговини». 

У приказу првог издања исте ове књиге, професор Влајко Вла- 
ховић је писао ('): «Кривошијски устанак из 1869. године, назван 
још и Бокељски устанак... спада у најсмелији српски устанак 
који је икад против непријатеља и завојевача подигнут. У њему 
се осмелила једна шака горштака — непомогнута ниодкуда и без 
наде на ма какву подршку са стране или проширење устанка —- 
и дигла против једне велике империје. И не само то: него су ус- 
таници малобројни и слабо наоружани, успели да туку басно- 
словно далеко надмоћнију и боље опремљену аустријску војску, 
те натерали Аустрију да усвоји устаничке захтеве, односно да 
поштује обавезе, које је дала кад је 1814. анектирала Боку Ко- 
торску. Победу устаника, првенствено Кривошија, писац с пра- 
вом назива ‚једном од најлепших страница српске историје». 


19) Одјек код Срба 


Код Срба, свих и свуда како рече Вук, одјек резултата Устан- 
ка у Боки био је громовит. Он није ни издалека још довољно об- 
јављен, и само брижљиво претраживање тадашњих публикаци- 

ја (новина, часописа, политичке литературе) могло би да да пот- 
пуну слику тога свеопштег одушевљења. Овде ће бити фрагмен- 
ти, знатно већи него у првом издању, но ипак фрагменти. 


1. 


Прво ћемо као илустрацију реакције на српској страни, наве- 
сти извештај послат «на Богојављење са босанске границе» но- 
восадској «Застави», која га је објавила у броју од 30. јануара 
1870. Извештај је, дакле, послат баш истог дана после за- 
кључења мира, и пошто је послат са «босанске границе» и доне- 
кле има у виду Босну, он је прештампан у збирци Капиџића ('"“, 
стр. 248). Из њега ће се углавним линијама видети расколожење 
и наде Босанаца изазване овим устанком. У допису стоји: 

«Док ово моје писмо примите, чућете да је ствар бокешка сас- 
вим свршена, и све онако као што су Бокези желели. Родић по- 
слат у Боку да сврши какомудраго; ратовање, особито у ово зим- 
ско доба, показало се за немогућно, и решено је не чекати пре- 
малећа за ватру угушити, 

Аустријанци, откако владају у Далмацији, има шесдесет и ви- 
ше година, и они нити су знали, нити хтјели упознати се с оним 
поштеним и до удивљења јуначким народом. Требовао је овај 
случај да се Бокези својим господарима дају познати, и шта су 
кадри урадити када се спрам њих дође на мање уговору, када се 
спрам њих гази вјера задата. Требало је дакле од стране бечке 
владе не чекати премалећа, и учинити одма крај ратовању, да 
се од великог зла и срамоте за своје оружје не учини нешто ве- 
ће...» 


П. 


Много више него у Босни и суседној Херцеговини одјекнуо је 
исход Бокељског устанка у најудаљенијем српском крају, у Вој- 
водини, али крају који је још увек бринуо највећу бригу за це- 
локупно Српство, а имао и најраспрострањенију штампу. Затим, 
тамо је била маџарска државна половина која свакако није ни 
смела ни хтела да дезавуише другу половину Монархије, али је 
слобода штампе у њој, кад се тицало критике уже Аустрије, 

била већа. То су искористили вођи Срба, који су ипак били под- 
вргнути истрази и процесима, да дају израза своме национал- 
ном одушевљењу. 

Напред је наведено како се о устаницима у Боки изјашњавао 
лично Светозар Милетић, вођа тамошњих Срба, који је сам пи- 
сао чланке о њима у «Застави» 

Нажалост, сем тога извода из књиге Капиџића (') ја немам 
остале списе Милетиђеве о Устанку, али се може претпоставити 
како су били оштри и папрени, кад се зна да је 18. марта 1870. 
Светозар Милетић осуђен на годину дана затвора и 500 форин- 
ти новчане казне због алузија чињених у чланцима о бокељском 
устанку. Он је ту казну издржао (доцније је још неколико пута 
био суђен, али први пут због Боке). 

Видели смо како је реагирао Светозар Милетић, а после ћемо 
видети какве су све романтично-символичне гесте извели војво- 
ђански Срби, поводом овог устанка и његовог неочекиваног и не- 
слућеног исхода. Сад изјаве још једног политичара и српског 
првака у Војводини. 

Наследник Милетићев у вођству Срба Војводине Михаило По- 
лит-Десанчић је такође дао маха свом огромном одушевљењу 
за Кривошијски устанак у чланку «Бока» који је изашао у бр. 
35 новосадског листа «Народ». Тај је лист уређивао и издавао др 
Јован Суботић, као паралелан и суплементаран «Застави»; он је 
излазио у дане кад није излазила «Застава». (Подаци узети из 
Енциклопедије СХС под именима Полит и Суботић). 

У чланку «Бока», како извештава Лујо Бакотић ("“, стр. 55), 
Полит позива Војвођане да дају прилоге «за бокешке устанике 
који се враћају на своје пустолине». Тај чланак се завршава ре- 
чима: «Те прилоге нека не сматрају браћа у Боки као какав дар, 
него као нашу захвалност за оно што Српству образ осветлаше, 
што показаше свету: да Србин живи и да је јунак». 

То је једино што сам из овог чланка унео у прво издање своје 
књиге (', стр. 41), јер више нисам знао. После сам упозорен да је 
Новосађанин, али професор на Филозофском факултету у Зад- 
ру Коста Милутиновић дао један ошширнији извод 1959. пово- 
дом 40-годишњице Устанка, па сам и ту извршио ексцерпат и 
пренео следеће ('), 

Један од вођа војвођанских Срба, др Михаило Полит-Десан- 
чић, писао је у свом листу «Народ» број 35 за 1870: «Бечки рајхс- 

рат, немачки доктори мишљаху да са Бокељима као са гомилом 
„барбара' имају посла, па да у име „културе и цивилизације’ и- 
мају право узаптити крв варварску у интересу и у корист Не- 
мачке Аустрије, те хтедоше увести тзв. ‚одбранбени закон’ у Бо- 
ки... И крв би проливена, али се одбранбени закон не могаше 
увести... Изпрва бунтовници, ребели и велеиздајници — за ко- 
је губилишта беху припремљена — постаду Бокељи уговарају- 
ћа странка са Аустријом — готово уникум у међународном праву. 
Но, шта је побудило Аустрију као велесилу европску да са ребе- 
лима, сопственим поданицима, као ратујућом странком уговара? 
Није ли она могла бокешки устанак угушити? Јунаштво бокеш- 
ко беше дивно, величанствено. Али Аустрија, по новом Одбран- 
дбеном закону, може да стави на ноге неки милион војника, па 
би, напослетку, пре или после, Бокељи изнемогли, а Аустрија 
победила. Али, иза Бокеља стојаше Црна Гора, иза Црне Горе 
стајаше сав српски народ у Аустрији и Турској...» 

Онда нисам имао мира док не пронађем оригиналан напис По- 
лита-Десанчића, што ми је најзад успело из његових целокуп- 
них списа (ё). Ја сам такође извршио екцерпт, који се у поједи- 
ним ставовима подудара са оба пређашња па ћу га у целини из- 
нети (не цео чланак, већ сав мој извод), да се види како поједи- 
ни писци налазе различите ставове за своју аргументацију, а да 
се такође види како професор Милутиновић не сме да преноси у 
комунистичкој Југославији ставове којима се обележава српски 
карактер Устанка и српске репутације. Мој извод гласи: 

У Суботићевом «Народу» број 35/1870. изашао је од Полита 
чланак под насловом «Бока» у коме изос. стоји (%): «Бокешки у- 
станак беше јарка светлост у дубокој тмини што тада покрива- 
ше српски хоризонт... Бечки рајхсрат, немачки доктори миш- 
љаху да са Бокељима као са гомилом „барбара: имају посла, па 
да у име „културе и цивилизације имају право узаптити крв 
варварску у интересу и у корист немачке Аустрије, те хтедоше 
увести тзв. ,обранбени закот и у Боки. Али српски Бокељ мет- 
ну руку на јатаган, па рече: Од моје сам крви ја господар; ко 
хоће моју крв да има, ваља прво да је пролије. И крв би проли 
вена, али се обрандбени закон не могаше увести. Српски соко- 
лови, та шака Бокеља, потресоше велику Аустрију, одбише грд- 
ну војску аустријску, те напослетку они диктираше мир Кнез- 
лачки. Изпрва бунтовници, ребели и велеиздајници — за које 

губилишта беху припремљена — постаду Бокељи уговарајућа 
странка са Аустирјом — готово уникум у међународном праву... 

Но бокешки устанак није сасвим без цели. Он је и пробудио 
из дремежа Српство, а нашим противницима улио је рештек- 
та... (Подвлачења Политова, ЛМК). 

Бокељи се враћају на њихове пустолине, на њихова пуста га- 
ришта... Прилози се браћу у Боки свуда купе и ово што је на- 
купљено треба да је тек почетак оном што ваља да се накупи. 
Те прилоге нека не сматрају браћа у Боки као какав дар, већ 
као нашу захвалност за оно што Српству образ осветлаше, што 
показаше свету да Србин живи и да је јунак...» 

Због овог чланка је Полит-Десанчић оптужен и по тадашњим 
законима стављен под поротни суд (у Аустрији и у Угарској је 
за највећи део штампарских кривица био надлежан поротни 
суд од 12 чланова, и за осуду су морали гласати две .трећине) 
Полит би ослобођен са 9 гласова (против 3). Кад је пресуда па- 
ла, Полит није веровао и тражио је да се вердикт понови, 

У поменутој књизи се налази и његова одбрана пред Порот- 
ним судом у Пешти, из које ћемо пренети само овај став: «Да, 
господо поротници, ако нама Србима није слободно ни у том 
правцу наше симпатије за племениту браћу изразити, што је у 
свакој цивилизованој земљи слободно, то онда, господо, можете 
постићи напослетку да ми Срби такове чланке више не пишемо, 
али оно осећање које такове чланке диктира, то не можете угу- 
ШИТИ». 

На Србе Војводине је изгледа учинила највећи утисак борба 
и погибија грбаљских жена које су учествовале у јуришу при 
заузећу утврђења Горажде. О овој борби и погибији бокељских 
жена-бораца писале су, поред других, «Млада Србадија» и Ми- 
летићева «Застава», која је овако оценила пожртвовање и херо- 
изам ових жена: «...А она жена која уме уз војна свога умрети, 
зар та неће умрети и живети уз њега када се од нашега народа 
буде потребовало само живот, а не смрт?» 


ш. 


Из Србије и Црне Горе ја имам веома мало података о реак- 
цији на успех Кривошијског устанка. За Црну Гору је то логич- 

но: она није смела да да сувише маха своме одушевљењу, јер је 
била обећала неутралан став, а поред тога штампа у њој је би- 
ла сасвим ретка и слаба. У народу, нарочито племенима гранич- 
ним са Кривошијама (Грахово, Бањани, Никшићи) одушевљење 
је било огромно, као да су они сами те победе извојевали. 

Ми располажемо са свега две вести, и то првом из херцеговач- 
ког извора, објављеном у Новом Саду ('%%): 

У броју «Заставе» од 4. октобра 1870. има допис из Херцегови- 
не од 20. септембра. У њему је саопштен један говор црногор- 
ског сердара попа Џера Мартиновића код манастира Косијерево 
и Добрићево. Сердар је заиста одржао један веома патротски го- 
вор, у коме изос. стоји: «Зато устајте, Срби, борите се за слобо- 
ду; сад имамо маха, зато не оклијевајмо већ устанимо сви лис- 
том на Османлију, и небојте се њега; у њега ћемо наћи заире до- 
ста као што наша браћа Бокези нађоше у Вагнера и Маџара, А 
колико је нама сад љепша прилика и лакше него њима лане...» 

Војвода Пеко Павловић је писао једном од «руководилаца» у- 
станка, како каже руска историчарка Кондраћева, Стевану По- 
робићу 8. марта 1870. да су Бокези «показали својом храброшћу 
пример херојске борбе и одбране својих права против неправде 
и тираније», цитирајући великоцрногорског шовена Јагоша Јо- 
вановића (“, стр. 305). 

За одјек у Србији имамо само један пример, мада би се пре- 
тражујући часописе тога доба (новине су нажалост изгореле са 
Народном библиотеком) нашло јамачно још више података. Јер 
је чак и онај податак који ће се саопштити од недавна био поз- 
нат. Реч је о једном састанку у Јагодини, где је Ђура Јакшић, 
који је тада у Србији живео, апелирао на присутне да пруже 
помоћ Бокељима. То је било 17. априла 1810. (на Цвети). Тада је 
у Јагодинској читаоници, у месту где је Ђура живео, одржана 
Беседа «у корист витешких Бокеља», на којој су присуствовали 
не само Јагодинци, већ и многи гости из Ћуприје и Параћина, а 
«нарочито су претставници власти били сви». Ту је прочитана 
Ђурина песма «Стража», посвећена овим устаницима, а такође 
и једна лепа Ђурина беседа. О овоме саопштава Емило Цветић 
у једној својој књизи о Јагодини (" 3), Беседа није нигде била об- 
јављена из династичких разлога, јер је Ђура много хвалио у њој 
Карађорђа, док је песма «Стража» први пут објављена у часопи- 
су «Млада Србадија» за 1871. 


232 


Али у оставштини Ђуриног синовца, и исто тако еминентног 
српског песника, Милете Јакшића, која је допала Матици Срп- 
ској у Новом Саду, пронађена је ова Ђурина беседа и објављена 
први пут маја 1959. ('“). У њој се Ђура залаже за материјалну 
помоћ пострадалим бокељским Србима и на крају каже: 

«Кад су Крићани пострадали, сви Цинцари у Србији повика- 
ше: У помоћ Крићанима! Приложите на јунаке, на Грке, на но- 
ве Шпартанце, Леониде! итд. и ми давасмо и последњу пару, и 
— просто нека им је! Да Бог да да се ослободили и они и наша 
браћа која под туђим јармом цвиле! 

Али, ево, драга браћо суграђани, и наша браћа Бокељи стра- 
даше од насиља аустријскога: поља су им погажена, виногради 
потрвени, маслинке искршене, мужеви заробљени, браћа и хра- 
бри момци повешани... 

Јесте, браћо, ви се данас братски одазвасте, а тиме показујете 
саучешће у њиховој несрећи... и хвала вам! Живели!... и да 
Бог да да вашом мушком слогом и помоћу васцело српско племе 
ослободимо!» 

Овим речима је завршена Ђурина беседа у корист «витешких 
Бокеља». Успех је, изгледа, био велик: сваки је Србин тада 
знао за Боку и Кривошије, осећао их својим најближим, и у њи- 
ховом подвигу је назирао наду на ослобођење целокупног Срп- 
ства! 


20) Одјеци код осталих Јужних Словена 


Устанак у Боки и његов резултат није, несумњиво, остао не- 
запажен ни код осталих јужнословенских народа. Али ми нема- 
мо, изузев Далмације, никаквих конкретних примера да то илу- 
струјемо. Ко то детаљно буде проучавао, мораће да претражи 
хрватску штампу тога времена (мање словеначку). 

Општих тврђења има и у нама блиској штампи, али она не у- 
беђују сасвим. Тако је которски каноник и парох на Прчању 
дон Нико Луковић писао 1951. (=, стр. 97): «Кривошијски устан- 
ци против моћне Хабсбуршке империје својевремено су се пре- 
причавали у свим политичким круговима Европе, пронијели су 
име Кривошија широм свијета, а међу Јужним Словенима иза- 
звали одушевљење и поткријешили вјеру у ослобођење». 

Савремени немачки политички историчар фон Рајсвиц, који 
је тридесетих година овог века савесно претражио сва акта пру- 
ске дипломације која су се односила на Србију од године 1866. 
до 1871. (>) изнео је и неке податке о првом Бокешком устанку. 
Тамо стоји на страни 172-176: «У аустријској Далмацији, у Бо- 
ки Которској, избија 1869, услед неспретности управе, крвави у- 
станак, а у јужно-словенским пределима Маџарске постепено 
провинцијализирање Војне Крајине ствара све ново и ново не- 
задовољство... 

У много јачој мери него постепено провинцијализирање Војне 
Границе узбуђује Бокешки устанак од септембра 1869. до јану- 
ара 1870. духове свих Јужних Словена. 

Око пола хиљаде наоружане дружине побеђује Аустрију! Ти 
брдски чобани јужне Далмације не дозвољавају да се ландвер- 
ски («домобрански») закон прошири на њихове жупе, јер то про- 
тивуречи старим повластицама. Читаву ескадру флоте мобили- 
ше (Аустрија), 18 батаљона војске се одашиље на поприште, у 
Цариграду се, после два месеца пуна губитака закључује са 
Портом конвенција „за заједничко иступање против устаника, 
један за другим фелдмаршаллајтнант (дивизијски ђенерал) при- 
нуђени су да дају оставке, један напад за другим бива пуна че- 
тири месеца крваво осујећен и — напослетку устаници побеђу- 
ју — и тзв. Кнежлачки мир завршава спектакл са статус квоом: 
Неће се у Боки извршивати домобрански закон. 

Овде се српска дружина бори за своја права, ту не граничи са 
центром пожара парализована Србија Намесништва, већ Црна 
Гора, Херцеговина и Босна, ту се не асимилира мирно и отегљи- 
во, него се ту оштро пуца и — побеђује!» 

«Иако се ја не усуђујем, због недостатка позитивних критери- 
ја, да оценим многострани страх локалних власти, не може се 
спорити да је речена обустава оружја, чија вест се ширењем све 
више повећава спомињући енормне губитке аустријских трупа, 
пружила њима (турским властима) најпогоднију иако не баш 
најсумњивију подлогу. Исто се тако не може спорити да, уколи- 
ко би Босна и Херцеговина продужиле да буду сасвим мирне, 
православно становништво нарочито Херцеговине већ своје до- 
садашње скоро индиферентно држање мења у такво у коме се 
очитује несумњива симпатија и жеље за коначан пун успех ус- 
таницима Боке, њиховим истоверницима». 

Према извештају руског посланика у Цариграду (“, стр. 165): 
«Локалне новине у Далмацији су уверавале да је устанак у Бо- 
ки само почетак „општег устанка Словена». 


21) Одјеци код суседних Турака 


Упоредо са одушевљењем код босанско-херцеговачке раје, 
специјално српске, расло је беспокојство код владајућих Тура- 
ка, о чему има такође више података. 

Пошто је већ раније била испаљена «Невесињска пушка» и 
Херцеговци били у сталном немиру или лажном, латентном ми- 
ру, то су се турски команданти јако уплашили и онерасположи- 
ли успехом Бокеља. Тако према руским архивима саопштава Б. 
Кондраћева (“, стр. 173): Командант турске војске у Херцегови- 
ни Ахмет паша казао је руском конзулу Иларионову да «...иа- 
ко је устанак у Боки Которској, како изгледа умирен, ипак се 
све овдашње турске власти силно боје да се не би поновио иду- 
ће јесени и распростро по Херцеговини». Податак је из године 
1870, јамачно са почетка. Писац додаје: «Босанци и Херцеговци 
поробљени од Турака били су ободрени устанком у Боки Котор- 
ској, они би са више поуздања повели борбу против турских за- 
војевача». 

Кондраћева пише даље (*, стр. 167): «Турска влада је била уз- 
немирена срамним поразима аустријске војске, која се борила у 
Боки Которској против једне прегршти побуњеника. Она се бо- 
јала да устанак не добије озбиљан одјек у словенским крајеви- 
ма подложним Порти. Турска влада је добро знала да, без обзи- 
ра на изглед мирно стање у Босни и Херцеговини, сва саосећа- 
ња и симпатије Јужних Словена су на страни шачице јунака 
Боке. . » (Сад списатељка, све на основу архивских података, бе- 
лежи мере осигурања границе од стране турских власти, иби- 
дем). 

Имамо о томе података и у извештајима дописника новосад- 
ске «Заставе», кога смо и мало пре цитирали кад је писао о од- 
јеку Устанка и његовог краја код Срба ("%). У допису од 25. ја- 
нуара из Босне под Козаром стоји изос: «Од како се Бока узру- 
јала, од онда је почело и међу Турцима врити; а, ево сад Бока 
мирна, а Турци канда све више зуче». 

У раније цитираном извештају кореспондента новосадске «За- 
ставе» донесеном на Богојављење 1870. ('“, стр. 84) говори се о 
одјеку исхода Бокељског устанка код Срба. Даље дописник ка- 
же да су се «Турци били страшно уплашили устанка бокеш- 
ког...» 

У поверљивом извештају италијанског конзула из Сарајева, 
своме министру од 14. јануара 1870. саопштен је разговор конзу- 
лов са др Јосифом Кечетом, лекаром сарајевским и драгоманом 
Вилајета сарајевског «који се тек вратио из которског Херцег- 
новог, где је провео последње месеце године по наредби босан- 
ског валије у проматрању бокељских устаника» ('%). 

Он ми рече да су аустријске трупе, он је био очевидац послед- 
њег повлачења, биле тучене од бокељских устаника на неиска- 
зан начин, чему је криво феноменално слабо искуство војсково- 
ђа, против којих је он сам чуо говорити аустријске официре у 
Котору. . .» 

У извештају од 5. фебруара 1870. пише италијански конзул 
изос.: «Умирење Боке Которске изгледа да се овде просуђује, не 
знам с каквим правом, пре као капитулација Аустрије него као 
потчињавање устаника...» ('°°). 

У Сарајеву пронађени извештаји италијанских конзула допи- 
ру само до почетка 1870, тако да сарже више непосредне утиске 
на основу вести допрлих у Сарајево него накнадна размишљања 
о домашају устаничке победе. Но ипак има у њима веома инте- 
ресантних запажања ("). 

У извештају од 21. октобра 1869. (извештаји су поређани хро- 
нолошки, тако да није потребно цитирати стране дела) извешта- 
ва конзул из Сарајева да су у Херцеговини предузете разне ме- 
ре сигурности због устанка у Боки Которској. Између осталога 
треба спречити формирање чета «међу православним хришћа- 
нима» који би хтели да «потекну у помоћ њиховим истоверним 
људима у Боки, чије је становништво за три четвртине право- 
славно...» 

У извештајима од 6. и 13. новембра конзул и даље говори што 
је дознао о устанку у Боки и о турском страху да се он не про- 
шири. Сматра да су турске предохране на свом месту, јер ако се 
«покрети у Которском пределу» смире, «имаће одјека не самоу 
суседним словенским областима, већ и у аустријској Хрватској 
која граничи са Босном на северо-западу». 

Толико се пажње поклањало овим устанцима у свим сусед- 
ним земљама! 

Најинтересантнији је извештај од 8. децембра 1869, чије ћемо 
делове текстуелно пренети, тј. превести на српски (%5). 

«Обустава борбе у Боки Которској, на коју се недавно реши- 
ла аустријска влада, много је узнемирила овдашње локалне вла- 
сти... јер јавно мишљење а нарочито оно код сопствених сло- 
венских поданика види у бокељском устанку престиж победо- 
носног отпора трупама једног снажног царства и претерану по- 
добност за будући жилави отпор. Оно што може да наиђе у ло- 
гичном следству догађаја у менталитету њиховог словенског ста- 
новништва суседном попришту устанка не дозвољава им (тур- 
ским властима, ЛМК) да остану мирне и скоро предвиђају штет- 
не последице за себе у будућности...» (Због тога су, каже, о- 
правдане турске мере обезбеђивања). 

Швајцарац „лекар и драгоман турских власти, у последње вре- 
ме у Босни, др Јосиф Кечет, оставио је у својим «историјским 
успоменама» нешто мало података и о Кривошијскм устанку. 
Он је писао (“, стр. 37), говорећи о босанском валији тога времена 
Сефет паши (валија од 1869-1871) и ово: «У исто доба довео је и 
покушај асентирања (рекрутације, ЛМК) у јужним деловима 
Далмације до тешких и крвавих ратова. У јесен 1869. дознасмо 
ми из новина, а такође из извештаја нашег генералног конзула 
Першића у Дубровнику, да се у Боки Которској све више шири 
јак покрет против укључења Бокеља у ландвер. Овај је отпор 
убрзо узео претећи карактер и, кад су се приближиле трупе за 
одржање реда, успламта отворен отпор. Пошто се револт све ви- 
ше концентрисао у брдима Кривошија, и кад је прва експедици- 
ја, која је под воћством бригадира Јовановића била кренула да 
снабде утврђење Драгаљ, била одбачена, добио је Сафет паша 
наређење од везира да се одмах упути у Требиње и предузме 
строге мере за осигурање наше границе». 

Њега је, др Качета, паша послао као посматрача у Суторину, 
на самој граници Боке. Кад је генерал Родић постављен за на- 
месника Далмације, у чему је «јавно мишљење видело пуну па- 
цификациу Боке», посла га валија босански, Сафет паша, у Ко- 
тор да поздрави намесника. Он пише даље: «Ја се упутих у Ко- 
тор. Расположење је ту било опште потиштености. Војска није 
била задовољна са током операција против инсургената. Като- 

личка странка у Боки је страховала да ће именовање Родића, 
који припада источно-првослвној цркви, произвести промену по- 
литике на њихову штету. Пријем је био код Родића, који је ма- 
ло говорио а према свему турском показивао искрену антипати- 
ју, хладан. Ја сам био задовољан да што пре напустим Боку» (", 
стр. 45). 

И бокељски историк Дабиновић саопштава на основу бечких 
архива да је «цариградска влада издала наређење да се постави 
кордон дуж херцеговачке границе», што је и учињено (“, стр. 
122). 


22) Одјек у Аустрији 


Колико је расположење и полет Срба био већи, утолико је 
био већи и стид званичне Аустрије, као и несловенских народа 
Аустро-Угарске (која је свега две године постојала у свом двој- 
ном саставу). И о томе је остало трага, и у списима тога доба и у 
доцнијим (који се на то доба односе), Накупили смо прилично 
материјала и за осветљење те појаве. 


І. 


У првом реду ћемо цитирати аустријског политичара и вели- 
ког патриоту Тодора фон Сосноског, који је у својој опширној 
књизи о Балканској политици Аустро-Угарске од 1866. (®, стр. 
80) посветио један одељак «Устанку Бокеза» и том приликом ка- 
зао: 

«Отегнут развој операција, које, поред неизрецивих тегоба 
(мука) трупа које су учествовале и разних делимичних успеха, 
ипак нису углавном довеле ни до неког резултата који би и по- 
ловично задовољио, почео је био да јавност Монархије узнеми- 
рава и нервира... То је вероватно допринело да је и влада пра- 
тила догађаје у Јужној Далмацији са све већом зловољом и осе- 
ћала их је као мучну несрећу (каламитет)...» Због тога је изме- 
њен командант, дивизијски генерал фон Вагнер. «Јавности, пак, 
ова смена је свакако на други начин мотивисана (објашњена)». 

Трећи одељак своје студије (“, І, стр. 86) почиње Сосноски о- 
вим ставовима: 

«Изостанак видних успеха и објвљивање непријатних догађа- 
ја узнемирило је и огорчило све више јавност Монархије и не- 
расположење против Владе бивало је све јаче уколико је она, 
неискрено и споро као увек, покушавала да ублажи рђав резул- 
тат војних операција, да притаји што је могуће дуже рђаве епи- 
зоде не водећи рачуна да ће истина ипак морати да продре. 

Пошто се зловоња обелодањивала у дневној штампи и све ја- 
сније и све се нестрпљивије захтевало окончање устанка, то је 
Влади било све непријатније (неугодније), тим пре што је и она 
сматрала тај ток операција, слабо достојан једне велике силе, 
као каламитет веома мучан а усто и скуп. Она је зато настојала 
да то што пре са врата склони... Пошто није успело силом, то 
ће можда успети добротом, наговарањем, попустљивошћу. ..» 

И писац наводи како је најпре уследило наименовање диви- 
зијског ђенерала Гавре Родића за намесника Далмације. Уста- 
ници су говорили, како је писала «Ноје Фраје Пресе» 20. јануа- 
ра 1870. да неће ниским преговарати него са самим царем! На то 
је барон Родић морао да покаже царску пуномоћ! 

Затим каже фон Сосноски: «11. јнуара 1870. закључен је из- 
међу Владе (Аустрије) и устаника Кнежлашки уговор, можда 
најсрамнији да не кажем најсрамотнији који је икад закључи- 
ла» (свакако та аустријска влада). Немачки: ...дег Мегігас уоп 
Кпелас. .. уіееісћ дег Безсћатепдзје, ит пісһћ 20 задеп зећтаћ- 
Пећзје, деп зле је дезсћ!оззеп Һа. 

Даље пише Сосноски: «Потчињавање инсургената није било 
ништа друго него једна нечасна комедија: њихови старешине 
присташе, истина, на изјаву да ће се покорити и положити ору- 
жје молећи за милост са највећег места. Али су они то учинили 
јер су знали да им је пуна амнестија сигурна, па чак и дозвола 
да носе оружје као до тада». 

«Да овакав исход (крај) Устанка није био погодан да подигне 
углед Монархије, то је јасно. Нарочито то не код Бокеза, који 
су се и поред комедије са покорношћу, сматрали — и то с про- 
вом — као победиоци у овом спору, и у чијим је очима државни 
ауторитет овим доживео тежак потрес. Не много друкчије мо- 
рао је да гласи суд иностранства: какав се рештект могао има- 
ти од једне државе која, и поред многобројне и храбре војске, 
није била у стању да својим законима прибави поштовање и ко- 
ја није била у стању да учини крај устанку шачице ребела... И 

у самој Монархији овај слабо маскиран пораз државног аутори- 
тета морао је да га још јаче потресе...» 

Писац завршава са болном констатацијом да је «тако моћно 
царство као што је Монархија савило једра пред једном шачи- 
цом бандита и искупило њихову наклоност с новцем». 

Из целог дела се види стид и срам за претрпљен пораз у Боки 
1869/1870. Тим више нас Бокеље то са поносом испуњује! 

У једној другој расправи објављеној годину-две раније исти 
признати аустријски историограф и један од највећих патриота 
Аустрије почетком овог века, који је тврдио да он има само јед- 
ну народност: аустријску, Теодор фон Сосноски, писао је 1912. 
године у великој књизи посвећеној историји аустријске полити- 
ке новог доба (') ово: 

«Прва војна акција нове државне творевине (писац мисли на 
дуалистичку Аустро-Угарску, саздану 1867, ЛМК), експедиција 
у устаничке Кривошије, није била ни мало погодна да подигне 
понова пали углед Царства и његове армије (писац мисли на по- 
разе у години 1866. према Немачкој и Италији), јер је она (та ек- 
спедиција) завршила са срамним фијаском, и може да се сматра 
као једна од најсрамнијих кампања које су икад ц. кр. трупе из- 
вршиле», 

То страховито признање чини писац на страни 14 прве књиге. 
На страни 25 истиче подизање престижа Аустрије на Берлин- 
ском конгресу, и каже да то није био мали успех с обзиром да је 
Монархија била «1866. смртно погођена, а 1869, код Кривоши!- 
ског устнка, показала тако бедну војничку немоћ...» 

У наслону на Сосноског писао је о томе и један Швајцарац ус- 
пут, радећи на истраживању аустријске политике у БиХ. Тим 
пре га цитирамо што доста опширно преноси и један одјек тада 
водећег листа Беча и официјеза Балплаца «Нове слободне пре- 
се». 

У својој дисертацији о Босни и Херцеговини под Аустро-У- 
гарској, један млади Швајцарац је описивао и претходне догађа- 
је у тим покрајинама и у суседству ('%). Он износи на страни 9 
«чињенице које доказују да је Аустрија изгубила била од пош- 
товања код Срба», између осталога и ово: «Прости брдски народ 
није мењао своја гледишта тако брзо као што је рађено у Бечу». 
(Где су час били расположени а час нерасположени према Ср- 
бима како проистиче из предњих излагања, ЛМК). То му (Бечу) 

показа одма Устанак Бокеља у октобру 1869. до јануара 1879. 
Људи из которског залеђа одбацише аустријски одбрандбени 
закон. Аустрија посла тамо пола дивизије да успостави вредност 
закона. Уколико јој је то успело каже «Ноје фраје пресе» овим 
речима: «Кад устаници нису ни оружје предали, нити ма какав 
видљиви знак своје потчињености учинили, кад нису ни таоце 
поставили, нити закон и поредак примили у важности на својој 
територији; кад они примају себи службенике владе само од ми- 
лости и кад за све то хоће још да буду обештећени из државних 
средстава: како се може још имати образа па да се такав акт на- 
зива потчињеност или пацифицирање? ... Ми у то сумњамо и 
желимо нашој земљи да буде поштеђена од тако судбоносних 
последица једне овакве пацификације и да овим расејано семе 
никад више не ниче» (Сосноски “, І, стр. 89). 

Члан бечког владајућег дома ерцхерцог Албрехт жали се не- 
посредно после Првог кривошијског устанка ('"“) на слабу при- 
прему Аустрије за рат и на страни 36 спомиње изречно «искус- 
тво из јесени 1869» као карактеристику «мањкавих приправа» 
(дег тапдећћаНеп ЕтјеНипдеп). Разуме се да један члан царске 
куће неће казати да је аустријска војска била потучена јер је 
непријатељ био бољи, већ што није све било као што ваља уде- 
шено. Главно је то да су и њега јако заболеле бокешке ране. 


23) Романтичко-символичне реакције на Први бокељски устанак 


1. 


Ми смо досад навели одјеке и реакције политичке природе, 
држаника и масе. Било је реакција и символичних, изражених 
у даровима, у стиховима итд. То је било од Срба, али изузетно и 
од странаца. 

Војводина је нарочито била занета устаницима у Боки. То су 
тамо глорификовали и политичари и литерати; свуда су се чу- 
ле најлепше речи усхићења, расположење је било као да се Ко- 
сово свети. Цео народ је гутао вести о исходу устанка, давао по- 
моћ, храбрио и у говорима и телеграмима устанике, ковао нај- 

фантастичније планове за будућност. Прворазредни песници су, 
попут Пиндара, певали оде победе (епиникија), па се и символи- 
ма истицао значај овог устанка и мира наметнутог Ћесаровини 
(давањем сабље, ковањем «златника» итд.). Редак занос је био 
овладао Србима Војводине, који су у том истом деценију изгу- 
били своју аутономију. 

Светозар Милетић је даровао своју сребром оковану сабљу 
градоначелнику Новог Сада «заслужном борцу бокешког устан- 
ка, младом јунаку Самарџићу, који се јунаштвом и пером одли- 
ковао у устанку». 

Ту скоро је београдска «Политика» (у броју од 7. јула 1968.) 
донела у рубрици «Да ли знате» ову вест; «Уједињена омладина 
српска (1866-1872), чију је стогодишњицу својевремено обележио 
научни скуп у Новом Саду, живо је пратила и помагала нацио- 
нално-ослободилачке тежње Јужних Словена. У октобру 1869. 
избио је устанак у Кривошијама и Грбљу а повод су били аус- 
тријска регрутација и укидање вековних повластица. Храбри 
Бокељи су потукли аустријску војску и Беч је био принуђен да 
са сопственим поданицима склопи мир 11. јануара 1870. у Кнеж- 
лазу. Устанички крајеви су били опустошени и попаљени. Да се 
помогне пострадалим Бокељима почело је прикупљање помоћи 
у неким нашим крајевима. Тим поводом је Јован Петров Беш- 
лин, родом из Карлова (сада Ново Милошево), у Банату, издао 
у Бечу ковану споменицу (медаљу) у виду новца са ликом Све- 
тозара Милетића (1826-1901), тада општепризнатог вође Срба. 
Те споменице су називане — златице. Чист приход од продатих 
златица био је намењен пострадалим Бокељима. Требало је да 
оне замене и разне дукате страног порекла које су девојке носи- 
ле око врата. На једној страни новчића био је лик Светозара 
Милетића, на другој двоглави црногорски орао или омладински 
амблем у виду венца на чијим листовима су исписана имена; 
Србија, Приморје, Хрватска, Славонија, Босна, Херцеговина, 
Црна Гора, Зета, Стара Србија, Банат, Срем и Бачка. Само у За- 
гребу је за две недеље разграбљено 800 комада златица. Прода- 
ване су по Србији, Војводини и осталим крајевима, па су чак 
биле растуране од стране напредне омладине у Словеначкој, 
како је недавно утврдио словеначки историчар Крајчович. Ми- 
летић је био «из својих демократских принципа противан сва- 
ком величању личности» и није одобравао ковање златица са 

својим ликом. Поред ових било је и златица са ликом Милоша 
Обилића, цара Душана, кнеза Лазара, а изгледа и Доситеја и 
Вука. Аустроугарске власти су у овоме гледале антидржавни 
поступак и трудиле се да сузбију читаву акцију оптужујући и 
самог Милетића да ровари против Двојне монархије». 

И дуго затим војвођански Срби су хвалили и уносили јунач- 
ке подвиге својих приморских сународника. Две године иза Ус- 
танка, приликом крштења црногорског престолонаслелдника 
Данила на Цетињу, 8. септембра 1871. донели су Бачвани из Ср- 
бобрана (тада званично назван Сентомаш) два позлаћена револ- 
вера да их дарују вођи устанка кнезу Милану Радојичићу. О то- 
ме је писао црногорски историк Душан Вуксан 1933 ("'), 

«Сентомашани из Војводине, по својијеј изасланицима, даро- 
ваше два позлаћена леворвера. Ови изасланици јуначкога Србо- 
брана, пошто изађоше из двора, пред цијелијем окупљеним на- 
родом предадоше старом бокешком јунаку Милану Радојичићу 
два лијепа леворвера за његово јунаштво у последњем Бокеш- 
ком устанку 1869. године. Овај лијепи примјер изазвао је вели- 
ко одушевљење у цијелом народу...» 

Потомци кнеза Милана пишу: Лазар Радојичић ('*, стр. 10): 
«На сјајним корицама леворвера стоји написано: „Србобранцу, 
Србину Бокељу кнезу Милану Радојичићу». Обрен Радојичић 
пише мало доцније ('“, стр. 3): «На кундацима истих стоји напи- 
сано: ,Србобранцу, Србину, Бокељу кнезу Милану Радојичићу 
1871. године». 


П, 


Рекосмо да су српски песници у Војводини или из Војводине 
и песме певали у славу Устанка. За двојицу се то сигурно зна, 
мада их је можда било више (чак и из осталих крајева Српства). 

Поводом Бокељског устанка из 1869. спевао је Лаза Костић 
једну од својих најлепших песама. Песма носи наслов «Јадран- 
ски Прометеј». 

Други велики српски песник из Војводине, Ђура Јакшић, та- 
кође је написао једну од својих најлепших патриотских песама 
посвећену овим устаницима. Песма носи наслов «Стража» и пр- 
ви пут је објављена у часопису «Млада Србадија» за 1871. 

Песме су јако велике: Лазина износи 151 стих, Ђурина 136 
стихова. Ја сам их био уврстио у књигу, али сам после извукао 
рукопис јер би саме изнеле око 10 страна, а то значи 70 долара. 
Срећом се оне налазе у свим збиркама изабраних песама ових 
великих српских поета. Овде ћу изнети само неколико стихова 
из обе песме да се види начин и стил певања. Једна строфа Ла- 
зина гласи: 


На хладне груди стене прикован 
Прометеј српски пригрливши кам 
на распетију мре вековиту. 

Какав је грех те вечно с њега мре? 
Нек рече Сила, нека каже Власт: 
«Какав је грех? — Што хтеде све да сме! 
Слободу хтеде, хтеде сунчев жар: 

а сву слободу за се треба цар!» 
Слободу зар? Зар сунчев хтеде жар? 
Да, да! и оног дана Видова 

дотаћи се већ хтеде сунца див, 

ал’ прогута га, сило прека, ти, 
аждаха зла у муклој заседи. 

Док су из Лазине песме преузети мотиви борбе Кривошијана, 
из Ђурине ћемо пренети једну од последњих строфа, која обе- 
лежава пропаст ц. кр. армије. Та строфа гласи: 

Силног цара војска бежи; 
Ал је мучан пут спасења, 
Преко кама, преко стења, 
Слаба нога онуд клеца — 
А трупина трула лења 

У провале безданице 
Глупо тело сахрањује. 


То личи на епиникеју Пиндаровог стила, на победни марш, на 
усклик триумфа. Кривошијски устанак је изазвао код можда 
два најбоља тадашња српска песника ове експлозије одушевље~ 
ња и тиме Устанак овековечио у самој српској лепој литератури. 

Тврдило се да је Ђура Јакшић своју познату песму «Падајте 
браћо, плинте у крви...» спевао «надахнут Бокељским устан- 
ком». То је тврдио на два места 1956. године београдски публи- 

164 165 


циста др Ненад Симић (“, '%), и ја сам, са дужном резервом, о- 

во гледиште навео у првом издању ове књиге (', стр. 41), јер га 
проверити нисам могао, а игнорисати га још мање. На то је ре- 
цезент моје књиге професор Влајко Влаховић () навео низ 
доказа да се та песма не односи на Бокељски устанак, већ да је 
спевана 1862. и да је она «изазвана нападом Омер-паше на Црну 
Гору и суседна херцеговачка и друга племена». То изгледа веро- 
ватније, мада ова тврдња Ненада Симића није измишљена, већ 
свакако базирана на неким, можда погрешним, изјавама. 

Случај је хтео да мало после, баш крајем фебруара 1960 „чи- 
там сабрана дела Симе Матавуља, које је издала београдска 
«Просвета». У УП књизи, налази се Матавуљев некролог пово- 
дом смрти Стевана Сремца. Матавуљ гаје мржао као председник 
Српског књижевног друштва, и отштампао у Летопису Матице 
српске за 1906. У том Некрологу (поменута књига стр. 387) каже 
Матавуљ изос.: «Сремац се школовао и развијао кад је продро 
нови правопис, дат први устав, одржана последња омладинска 
скупштина, букнуо Бокељски устанак и надахнуо ону страхо- 
виту песму Ђурину «Падајте браћо, плинте у крви», кад је Ми- 
летићева грмљавина из Новог Сада одјекивала у Београду, кад 
се створило уверење да је српска војска на висини свога задат- 
ка...» 

То исто што и др Симић, тврди, дакле, и Сима Матавуљ, чија 
је временска дистанција од тих догађаја била далеко мања и ко- 
ји је 4-5 година после Устанка био професор на Поморској шко- 
ли у Србини код Херцегновога. Није немогуће да се др Симић 
повео за Матавуљем. 

Још нешто: Та Сабрана Дела Матавуља редиговала су два 
професора Београдског универзитета из Црне Горе: др Видо 
Латковић и Ђуза Радовић. Они су дали најдетаљније коментаре 
и белешке на многе Матавуљеве тврдње; овај пасус су оставили 
без примедбе. То не значи много, али и то значи нешто. 

Ја сам ово саопштио и у емигрантским новинама више као мо- 
је оправдање, да нисам на брзу руку прихватио гледиште Нена- 
да Симића ('*). Сад ипак верујем да се ова Ђурина песма не од- 
носи на Кривошијски устанак. 

Разумљива је ствар да су о Кривошијском устанку певане и 
народне песме, чак више њих а не само једна. Две су објавили 
потомци кнеза Милана Радојичића; једну учитељ Лазар у књи- 
зи «Кривошије и Кривошијани» (“), у аднотацији на странама 

14 и 15. Другу Обрен М. Радојичић у засебној књижици, која, 
поред кратког преговора, садржи само једну песму под истим 
насловом као и књига. 

На крају књижице Лазара Радојичића налазе се још три пес- 
ме, као прилог, спеване у осмерцу са римом. Све три величају 
кнеза Милана Радојичића. Једна је од Мирка Н. Лакићевића, 
друга и трећа од Стевана 3. Обрадовића. Издавач књижице сам 
на крају каже да те песме «потјечу из главе загораца, просто 
самоуких људи који пишу онако како дишу, а пјевају како осје- 
Һају». 

Свакако су и друга лица издала сличне песме, где се велича 
неко њихов. То је стара болест бокељско-црногорска од које ни 
писац ове књиге није сасвим излечен, 

Ми не можемо преносити те песме, тим пре што уметнички 
нису на висини. Оне би само поквариле утисак песама Ђуре Ја- 
кшића и Лазе Костића. Код ове двојице нема ни помена о исти- 
цању неког појединца: њих је занео Устанак као колективна по- 
јава једног дела Српства. 


Ш. 


И неки странци су литерарно обрадили Кривошијски устанак, 
који се описује у овој књизи. Он је инспирисао француску књи- 
жевницу Жилијет Адам-Ламбер (1836-1936) да напише роман 
«Јунаци белих планина». Колико је мени познато, тај роман ни- 
је преведен на српски, а стогодишњица Устанка (и сама књи- 
жевница је живела равно сто година) могла би дати повод да се 
тај роман преведе. Нажалост, Бокељи тако имају мало моћи у 
тој «социјалистичкој републици» у којој се налазе. 

